
PREFAŢĂ 


înainte de a începe să citiţi această carte , vă aştep¬ 
taţi , pe drept , să vi se lămurească unele chestiuni simple. 
Cu ce intenţie a fost scrisă şi cine este cititorul închipuit 
de noi căruia i se adresează ? 

Este greu să se răspundă de la început în mod clar şi 
convingător la aceste întrebări. Ar fi mult măi uşor să se 
dea răspunsul , de altfel devenit inutil , la sfîrşitul cărţii. 
Găsim că este mai simplu să precizăm ceea ce nu pretinde 
a fi cartea de faţă. Nu am scris dj carte de fizică , o expu¬ 
nere sistematică a faptelor şi teoriilor elementare ale fi¬ 
zicii. Intenţia noastră a fost mai de grabă de a schiţa , în 
linii mari , eforturile depuse de spiritul omenesc pentru a 
stabili o legătură între lumea ideilor şi cea a, fenomenelor. 
Am încercat să înfăţişăm forţele active care obligă ştiinţe 
să găsească idei corespunzătoare realităţii lumii noastre. 
Dar expunerea noastra trebuie să fie simplă. Prin labi¬ 
rintul faptelor şi conceptelor , a trebuit să alegem calea 
cea mai dreaptă care ni s-a părut cea mai caracteristică şi 
mai semnificativă. Faptele şi teoriile care nu se găseau 
pe această cale , au trebuit să fie omise. Ţinta noastră 
principală\ ne-a silit să facem o alegere cor espunză toate 
a faptelor şi a teoriilor prezentate. Importanţa unei pro¬ 
bleme nu trebuie cîntărită după numărul de pagini care 
îi sînt consacrate. Anumite linii esenţiale ale gîndirii au 
fost lăsate la o parte ; nu pentru că ni s-au părut lipsite 
de importanţă , ci pentru că ele nu se găseau pe drumul 
ales. 

în timpul redactării cărţii am discutat mereu între 

mi asupra caracteristicilor datorului nostru închipuit şi 
ne-am neliniştit mult pentru dînsuL După părerea noas¬ 
tră, el ar trebui să-şi compenseze, printr-un număr apre¬ 
ciabil de calităţi, lipsa totală de cunoştinţe concrete de 
fizică şi matematică . Frintre altele ni-l închipuim animat 
de interes pentru ideile fizice şi filosofice şi nu ne-om 
putut opri de a admira răbdarea cu care luptă spre a-şi 
croi drum prin pasagiile mai puţin interesante, dar mai 
anevoioase. El îşi dă seama că pentru a înţelege o pagină 
anumită este indispensabil să fi dtit cu atenţie cele prej- 
cedente. El ştie că nu-i este îngăduit să citească o carte 
ştiinţifică ca un roman, oricît de popular ar fi scrisă. 

Cartea este o discuţie fără pretenţii între dumnea¬ 
voastră şi noi, chiar dacă o veţi găsi anostă sau intere¬ 
santă, searbădă sau captivantă ; scopul nostru îl socotim 
atins de îndată ce aceste pagini vor ţi reuşit să vă dea o 
idee despre lupta eternă purtată de spiritul creator al 
omului pentru înţelegerea mai adincă a legilor care gu¬ 
vernează fenomenele fizice. 


A. E- 
L. I. 



I. ASCENSIUNEA CONCEPŢIEI MECANICISTE 


Marea poveste a tainelor naturii. — Prima 
idee conducătoare. — Vectorii. — Enigma miş¬ 
cării. — încă o idee conducătoare. — Este căl¬ 
dura o substanţă ? — Montagnes russes. — Ra¬ 
portul de transformare. — Concepţiile filosofice. 
—Teoria cinetică a materiei. 


§ 1. MAREA POVESTE A TAINELOR NATURII 

In închipuirea noastră se conturează o poveste minu¬ 
nată cu întimplări ale căror împrejurări sînt tainice. A- 
cestp întîmplări sînt toate firele conducătoare esen¬ 
ţiale şi ne forţează să construim noi înşine teoria celor 
întîmplate. Dacă urmărim cu atenţie intriga, ajungem la 
soluţia completă înainte ca autorul să ne-o dezvăluie la 
sfîrşitul cărţii. Soluţia însăşi, contrar romanului detectiv 
de calitate inferioară, nu ne dezamăgeşte ; mai mult, ea 
apare tocmai în momentul în care am aşteptat-o. 

Putem oare asimila pe cititorul unei astfel de cărţi 
cu oamenii de ştiinţă, care din generaţie in generaţie con¬ 
tinuă să caute dezlegarea tainelor pe care le conţine cartea 
naturii ? Comparaţia este falsă şi va trebui părăsită în 
cele ce urmează ; ea cuprinde, totuşi, o anumită justifi¬ 
care şi de aceea trebuie extinsă şi modificată astfel încît 
să pună într-o lumină mai justă eforturile ştiinţei de a 
dezlega misterul Universului. 

Această mare poveste a tainelor naturii nu s-a sfîrşit. 
Nici nu sîntem siguri că există un sfîrşit. Dar numai 
citirea poveştii ne-a dezvăluit multe dintre secrete ; ea 
ne-a deprins să înţelegem graiul naturii, ea ne-a per¬ 
mis să Înţelegem multe din căile de dezvoltare şi a fost 
un nesecat izvor de bucurii şi un imbold statornic în 

mersul înainte, adeseori anevoios, al ştiinţei. Dar sîntem 
conştienţi că cu toate volumele citite şi răstălmăcite, 
sîntem încă departe de soluţia finală, admiţînd că exista 
o astfel de soluţie. După fiecare etapă străbătută căutăm 
o nouă explicaţie, compatibilă cu toate datele stabilite 
anterior. Anumite teorii şi ipoteze au explicat o sumedenie 
de fapte dar nu există o soluţie compatibilă cu tot ceea 
ce cunoaştem despre natură. Adeseori o teorie, în aparenţă 
perfectă, s-a dovedit inadecvată în lumina unei noi lecturi. 
Fapte noi apar care o contrazic sau care nu sint explicate 
prin această teorie. Cu cit citim mai mult, cu atît admirăm 
mai din plin structura acestei cărţi, chiar dacă soluţia 
completă pare să se îndepărteze, pe măsură ce avansăm 
cu cititul. 

Aproape în fiecare roman poliţist, începînd de la mi¬ 
nunatele povestiri ale lui Conan Doyle, soseşte o dată 
momentul cînd detectivul şi-a strîns Întregul material de 
fapte, necesar pentru o anumită fază a problemei sale. 
Aceste fapte par adesea stranii, incoerente şi fără nici o 
legătură intre ele. Marele detectiv îşi dă seama însă, că, 
pentru moment, nu este nevoie să întreprindă noi inves¬ 
tigaţii şi că numai reflexia pură va putea stabilii o core¬ 
laţie între faptele adunate. Cîntă la vioară sau se întinde 
in jilţ trăgînd din pipă, şi dintr-o dată — minune ! — a 
găsit, în adevăr, soluţia. Şi nu numai că a găsit o expli¬ 
caţie pentru faptele existente, dar îşi dă seama că tre¬ 
buie să se fi petrecut şi alte evenimente. Şi cum ştie acum 
exact unde trebuie să cerceteze, el poate porni, dacă-i 
place, în căutarea unor alte evenimente pentru a-şi culege 
noi confirmări ale teoriei sale. 

Omul de ştiinţă, care citeşte cartea naturii, dacă ne 
este îngăduit să repetăm această frază uzată, trebuie să 
găsească soluţia el singur, căci el nu poate face ca citi¬ 
torii nerăbdători ai altor romane, să sară la finele cărţii. 
In cazul nostru, cititorul este, în acelaşi timp, şi detec¬ 
tivul care se străduieşte să explice, cel puţin în parte, 
legătura dintre evenimente şi bogatul lor conţinut. Pen¬ 
tru a obţine numai o soluţie parţială, omul de ştiinţă tre¬ 
buie să strîngă la un loc faptele neordonate, de care dis- 



Aicensiunea concepţiei mecaniciste 


9» 


pune, să le facă coerente şi inteligibile cu ajutorul gîn- 
dirii creatoare. 

în paginile ce urmează, ne-am propus să descriem 
în linii mari acea operă a fizicienilor, ce corespunde gîn- 
dirii pure a cercetătorului. Ne vom ocupa în special cu. 
rolul pe care l-au jucat gîndirea şi ideile în urmărirea 
aventuroasă a cunoaşterii lumii fizice. 

§ 2. PRIMA IDEE CONDUCĂTOARE 

încercările de a citi marea Carte a tainelor naturii se' 
împletesc cu începuturile gîndirii omeneşti. Das, abia cu 
aproape trei sute de ani în urmă au început oamenii de 
ştiinţă să descifreze limbajul cărţii. începînd de atunci, 
din epoca lui Galileu şi Newton, lectura a înaintat repede. 
S-a dezvoltat tehnica cercetării şi metodele sistematice 
de depistare şi urmărire a ideilor conducătoare. Unele 
enigme ale naturii au putut fi astfel dezlegate, deşi multe 
din soluţiile dobîndite s-au dovedit a fi provizorii şi su¬ 
perficiale, in lumina cercetărilor ulterioare. 

O problemă fundamentală, care din cauza caracteru¬ 
lui ei complicat a rămas mii de ani învăluită în negură,, 
este cea a mişcării. Toate mişcările pe care le observăm 
în natură, mişcarea pietrei aruncată în aer, a vaporului 
care străbate marea, a uneii căruţe împinsă pe drum, sînt 
în realitate foarte complicate. Pentru a putea înţelege 
aceste fenomene este cuminte să începem cu cazurile cele. 
mai simple cu putinţă, trecind apoi treptat la cazurile 
mai complicate. Să considerăm un corp în repaus, deci un 
corp în stare de nemişcare. Pentru a-i schimba poziţia 
este necesar să exercităm o acţiune asupra lui, împin- 
gîndu-1, ridicîndu-1 sau supunîndu-1 acţiunii altor cor¬ 
puri, cum ar fi caii sau maşinile cu abur. Intuiţia ne su¬ 
gerează o legătură între mişcare şi acţiunea de împingere, 
ridicare sau tragere. Experienţele repetate ne îndeamnă 
să riscăm afirmaţia suplimentară că pentru a-i da cor¬ 
pului o mişcare mai rapidă, trebuie să-l împingem mai 
puternic. Pare firesc să tragem concluzia, că viteza unuf 
corp este cu atît mai mare, cu cit acţiunea, oare se exer¬ 
cită asupra lui este mai puternică. O căruţă trasă de patru 

cai merge mai repede, decît una trasă numai de doi. In¬ 
tuiţia ne îndeamnă deci să spunem, că între viteză şi ac¬ 
ţiunea exterioară este o legătură esenţială. 

Cititorilor de romane poliţiste le este familiar faptul 
că o cale greşită complică acţiunea şi întîrzie dezlega¬ 
rea cazului. Metoda de a raţiona dictată de intuiţie a fost 
greşită şi a condus la o concepţie falsă asupra mişcării, 
concepţie ce s-a menţinut totuşi secole de-a rîndul. Marea 
autoritate a lui Aristotel in întreaga Europă a fost poate 
cauza principală a încrederii persistente în această repre¬ 
zentare intuitivă. In Mecanica, lucrare care se atribuie 
de două mii de ani lui Aristotel, putem citi : 

„Corpul aflat în mişcare se opreşte cînd forţa care îl 
împinge îşi încetează acţiunea". 

Descoperirea şi folosirea raţionamentului ştiinţific de 
către Galileu reprezintă una dintre cele mai importante 
cuceririi din istoria gindirii omeneşti şi marchează adevă¬ 
ratul început al fizicii. Această descoperire ne-a învăţat 
că nu trebuie întotdeauna să ne încredem în concluzii 
intuititve, bazate pe observaţii directe, căci ele ne duc, 
uneori, pe o cale greşită. 

Dar prin ce este greşită intuiţia ? Poate oare fi gre¬ 
şită afirmaţia că o căruţă trasă de patru cai trebuie să 
meargă mai repede, decît una trasă de doi cai ? 

Să cercetăm mai îndeaproape elementele fundamen¬ 
tale ale mişcării, plecînd de la experienţe simple luate 
■din viaţa de toate zilele, familiare omenirii încă de la în¬ 
ceputurile civilizaţiei şi agonisite în lupta pentru exis¬ 
tenţă. 

Să presupunem că o persoană care împinge un căru¬ 
cior pe un drum neted încetează brusc să-l mai împingă. 
Căruciorul va mai parcurge o distanţă scurtă înainte de 
a se opri. Ne întrebăm, cum s-ar putea mări această dis¬ 
tanţă ? Există mai multe modalităţi de a realiza aceasta, 
de exemplu ungînd roţile, sau netezind şi mai mult dru¬ 
mul. Cu cit roţile se vor roti mai uşor, cu cît drumul va fi 
mai neted, cu atît căruciorul va străbate o distanţă tot 
mai mare, înainte de a se opri. Dar ce se realizează prin 
ungere şi netezire ? Nimic altceva decît o micşorare a in¬ 
fluenţelor exterioare. S-a redus ceea ce numim frecarea 

roţilor cu axul precum şi frecarea dintre roţi şi drum. Ex¬ 
plicaţia aceasta reprezintă o interpretare teoretică a fap¬ 
telor observate, dar care este încă arbitrară. Dacă mai fa¬ 
cem încă un pas esenţial am găsit adevăratul fir condu¬ 
cător. Să ne închipuim un drum perfect neted şi un căru¬ 
cior ale cărui roţi să fie lipsite cu desăvîrşire de frecare. în 
aceste condiţii n-ar mai exista nimic care să oprească că¬ 
ruciorul, astfel că el ar trebui să-şi continue neîncetat 
mişcarea. La concluzia aceasta se ajunge numai reflectind 
asupra unei experienţe idealizate care nu poate fi nici¬ 
odată realizată efectiv, întrucît este imposibil să se eli¬ 
mine toate influenţele exterioare. Această experienţă 
idealizată ne-a dat cheia care a deschis calea pe care s-au 
pus bazele mecanicii mişcării. 

Comparînid cele două moduri de a găsi soluţia pro¬ 
blemei, putem spune : concepţia intuitivă ne spune că cu 
cît este mai mare acţiunea cu atit mai mare este viteza. 
Viteza ne arată dacă asupra unui corp acţionează sau nu 
foi^e exterioare. Faptul nou descoperit de Galileu este : 
un corp care nu este nici împins, nici tras sau acţionat 
altcumva, sau pe scfurt, dacă nici o forţă exterioară nu se 
exercită asupra lui, acesta rămîne în repaus sau se mişcă 
uniform şi rectiliniu, adică cu aceeaşi viteză de-a lungul 
unei drepte. Asfel, viteza nu indică dacă asupra unui corp 
acţionează sau nu forţe exterioare. Concluzia lui Galileu, 
care s-a dovedit a fi cea corectă, a fost formulată, cu o 
generaţie mai tîrziu, de Newton, ca lege a inerţiei. De 
obicei, această lege este primul lucru care se învaţă pe de 
rost la şcoală, şi poate unii şi-o mai amintesc : 

„Orice corp îşi menţine starea de repaus sau de mişcare unifor¬ 
mă şi rectilinie dacă nu este obligat de către forţe exterioare să-şi 
schimbe această stare“. 

Am văzut că această lege a inerţiei nu poate fi de¬ 
dusă direct din experienţă, ci numai printr-un proces de 
abstractizare al gindirii în concordanţă cu observaţia. O 
experienţă idealizată nu poate fi niciodată realizată efec¬ 
tiv, deşi ea conduce la o înţelegere profundă a experien¬ 
ţelor reale. 

Din varietatea de mişcări din lumea înconjurătoare. 

să alegem ca prim exemplu, mişcarea rectilinie şi uni¬ 
formă. Ea este cea mai simplă deoarece nu este produsă 
de nici o forţă exterioară. Mişcarea rectilinie şi uniformă 
nu poate fi însă realizată niciodată ; o piatră aruncată 
dintr-un turn, un cărucior împins pe drum, nu pot nici¬ 
odată să se mişte în mod riguros rectiliniu, şi uniform* 
deoarece nu putem elimina influenţa forţelor exterioare. 

Intr-un bun roman poliţist, indicaţiile cele mai evi¬ 
dente duc deseori la ipoteze greşite. Tot astfel şi in cursul 
încercărilor noastre de a înţelege legile naturii, constatăm 
de asemenea că explicaţia intuitivă cea mai directă este 
deseori greşită. 

Gîndirea omenească creează imagini mereu schimbă-, 
toare despre lume. Contribuţia lui Gaiileu a distrus punc¬ 
tul de vedere intuitiv şi l-a înlocuit printr-unul nou. 
Acesta este sensul descoperirii lui Gaiileu. 

Dar se naşte imediat o altă întrebare în legătură cu 
mişcarea. Dacă viteza nu este o indicaţie a acţiunii unor 
forţe exterioare care solicită corpul, care este atunci acea 
indicaţie ? Răspunsul la această întrebare fundamentală 
a fost găsit de Gaiileu, şi mai tîrziu a fost formulat mai 
concis de Newton. El constituie o nouă idee conducătoare 
în investigaţia noastră. 

Pentru a găsi răspunsul corect, trebuie să reflectam 
ceva mai profund asupra cazului cu căruciorul care înain¬ 
tează pe un drum perfect neted. în experienţa noastră 
idealizată, caracterul rectiliniu şi uniform al mişcării ce 
datora absenţei oricărei forţe exterioare. Să presupunem 
acum că i se dă căruciorului^ care se mişcă uniform, un 
impuls în direcţia mişcării sale. Ce se va întîmpla atunci? 
Evident că el îşi va iuţi mişcarea. Tot atît de limpede este 
că un impuls în direcţia opusă mişcării va produce o mic¬ 
şorare a vitezei. în primul caz, mişcarea căruciorului a 
fost accelerată de impuls, în cazul al doilea, încetinită. 
De aici rezultă numaidecît că acţiunea unei forţe exte¬ 
rioare modifică viteza. Aşadar, nu viteza însăşi, ci variaţia 
ei este consecinţa împingerii sau a tragerii. O forţă mă¬ 
reşte sau micşorează viteza, după cum acţionează în sen¬ 
sul mişcării sau în sens contrar. Gaiileu a văzut clar acest 
fapt pe care l-a formulat în lucrarea sa Două ştiinţe noi ? 

„...orice viteză o dată imprimată unui mobil se conservă riguros 
neschimbată, atîta vreme cît lipsesc cauze exterioare de accelerare 
sau intîrziere, condiţie realizată numai pe un plan orizontal, deoare¬ 
ce la planele care coboară există implicit o cauză de accelerare, pe 
cînd la cele care suie există o acţiune de intîrziere; de aici ur¬ 
mează că mişcarea pe un plan orizontal este o mişcare perpetuă, 
căci, dacă viteza este constantă, mişcarea nu poate fi micşorată 
sau încetinită şi cu atît mai puţin anihilată". 

Urmînd firul conducător cel bun, putem să ajungem 
la o înţelegere -mai adîncă a problemei mişcării. Legătura 
dintre forţă şi variaţia vitezei — nu legătura dintre forţă 
şi viteza însăşi, cum am putea gîndi bazîndu-ne exclusiv 
pe intuiţie — este baza mecanicii clasice, aşa cum a fost 
formulată de Newton. 

Ne-am folosit de două noţiuni, care joacă un rol fun¬ 
damental în mecanica clasică : forţa şi variaţia vitezei. In 
cursul dezvoltării ulterioare a ştiinţei, aceste noţiuni au 
fost extinse şi generalizate. Trebuie să le examinăm 
aşadar, mai îndeaproape. 

Ce este forţa ? Intuitiv, noi simţim ce trebuie să în¬ 
ţelegem prin această expresie. Noţiunea aceasta rezultă 
din efortul desfăşurat la împingere, aruncare sau tragere, 
‘ din senzaţia musculară care însoţeşte fiecare din aceste 
acte. Dar generalizarea ei depăşeşte mult cadrul acestor 
exemple simple. Putem să ne gîndim la o forţă fără a ne 
reprezenta un cal care trage o căruţă. Vorbim despre 
forţa de atracţie dintre Soare şi Pămînt, dintre Pămînt 
şi Lună, precum şi de forţele care produc fixul şi re¬ 
fluxul. Vorbim despre forţa cu care Pămîntul ne reţine 
în sfera sa de influenţă pe noi şi toate lucrurile din jurul 
nostru şi despre forţa cu care vîntul produce valurile 
mării sau agită frunzele copacilor. Cînd şi unde consta¬ 
tăm o variaţie a vitezei, este răspunzătoare o forţă exte¬ 
rioară în sensul cel mai general. Newton scrie în Principia: 

..Forţa activă este o acţiune exercitată asupra unui corp, în 
scopul de a-i schimba starea de repaus sau de mişcare rectilinie 
şi uniformă. 

Această forţă rezidă numai în acţiunea însăşi şi nu rămîne în 
corp, cînd acţiunea a încetat, căci un corp îşi menţine orice nouă 
stare căpătată exclusiv prin vis inertiae. Forţele active pot avea 
origini diferite cum este percuţia, presiunea, forţa centripetă 4 '. 

Dacă o piatră este aruncată dintr-un turn, mişcarea 
ei nu este cîtuşi de puţin uniformă ; viteza ei creşte pe 
măsură ce cade. Concludem că o forţă exterioară o acţio¬ 
nează în direcţia mişcării. Sau, cu alte cuvinte : Pămintul 
atrage piatra. Să luăm un alt exemplu. Ce se întîmplă 
cînd se aruncă o piatră vertical de jos în sus ? Viteza ei 
scade, pînă cînd piatra atinge punctul cel mai înalt al 
traiectoriei sale şi începe, apoi, să scadă. Această scădere 
a vitezei este produsă de aceeaşi forţă care determină 
accelerarea cînd piatra este lăsată să cadă; numai că 
într-un caz, ea acţionează în direcţia mişcării, iar în cazul 
celălalt, în direcţia opusă mişcării. Forţa care acţionează 
este aceeaşi în ambele cazuri, ea produce însă o accele¬ 
rare sau o încetinire, după cum piatra este lăsată să cadă 
sau este aruncată în sus. 


§ 3. VECTORII 

f 

Toate mişcările pe care le-am considerat pînă acum 
au fost rectilinii. Acum trebuie să facem un pas mai de¬ 
parte. Vom înţelege legile naturii analizînd la început 
cazurile cele mai simple, lăsînd la o parte, în primele în¬ 
cercări, complicaţiile obscure. Evident că o linie dreaptă 
este mai simplă decît una curbă. Dar nu ne putem mul¬ 
ţumi numai cu înţelegerea mişcării rectilinii. Mişcarea 
Lunii, a Pămîntului şi a celorlalte planete, adică tocmai 
mişcările cărora li s-au aplicat cu un succes atît de strălu¬ 
cit principiile mecanicii, se efectuează pe traiectorii curbe. 
Trecerea de la mişcarea rectilinie la mişcarea pe o traiec¬ 
torie curbă prezintă noi dificultăţi. Dar trebuie să avem 
curajul de a le învinge, dacă vrem cu adevărat să înţele¬ 
gem principiile mecanicii clasice care ne-au furnizat pri¬ 
mele idei conducătoare şi au constituit punctul de plecare 
în dezvoltarea ştiinţei. 

Să considerăm o altă experienţă idealizată, în care 
o sferă perfect lustruită se rostogoleşte uniform pe o 
masă netedă. Ştim că dacă i se imprimă un impuls, adică, 
dacă este supusă acţiunii unei forţe exterioare, viteza ei 
se schimbă. Să presupunem că, de data aceasta, direcţia 

impulsului nu coincide, ca în exemplul cu căruciorul, cu 
direcţia mişcării, ci are o direcţie cu totul diferită, de 
exemplu perpendiculară pe direcţia mişcării. Ce se va 
fintîmpla actim cu sfera ? Pot fi deosebite trei faze : miş¬ 
carea iniţială, mişcarea sub acţiunea forţei şi mişcarea 
finală, după ce forţa a încetat să acţioneze. Conform legii 
inerţiei vitezele dinaintea şi după acţiunea forţei sînt con¬ 
stante. Dar există o diferenţă între mişcarea uniformă 
dinaintea acţiunii forţei şi cea de după acţiune şi anume : 
direcţia mişcării s-a schimbat. Direcţia mişcării iniţiale 
a sferei şi direcţia forţei sînt perpendiculare. Mişcarea 
finală nu va urma nici una dintre aceste două direcţii, ci 
va fi undeva intre ele, şi anume mai aproape de direcţia 
forţei, dacă impulsul a fost puternic şi viteza iniţială 
mică, şi dimpotrivă mai aproape de direcţia mişcării ini¬ 
ţiale, dacă impulsul a fost slab şi viteza iniţială mare. 
Noua noastră concluzie bazată pe legea inerţiei este că, 
în general, acţiunea unei) forţe exterioare nu schimbă 
numai viteza, ci şi direcţia de mişcare. înţelegerea acestui 
fapt ne-a pregătit îndeajuns pentru a trece la genera¬ 
lizarea introdusă în fizică prin conceptul de vector . 

Putem continua să folosim şi mai departe metoda 
noastră simplă de a raţiona. Punctul de plecare este din 
nou legea inerţiei a lui Galileu. Sîntem departe de a fi 
epuizat toate consecinţele acestei idei conducătoare ce 
rezultă pentru dezlegarea tainei mişcării. 

Să considerăm două sfere care se rostogolesc în di¬ 
recţii diferite pe o masă netedă. Pentru a avea o imagine 
clară să presupunem că cele două direcţii sînt perpendicu¬ 
lare între ele. Deoarece nu acţionează forţe exterioare, 
mişcările sînt perfect uniforme. Să mai presupunem că 
vitezele sînt egale, adică ambele sfere străbat, în acelaşi 
timp, aceeaşi distanţă. Este însă corect să spunem că 
ambele sfere au aceeaşi viteză ? Răspunsul este da şi nu ! 
Este drept că dacă aparatele de măsurat vitezele a două 
automobile indică fiecare patruzeci de mile pe oră, se 
obişnuieşte să se spună că vehiculele au aceeaşi viteză, 
indiferent de direcţia în care ar înainta. Ştiinţa trebuie 
să-şi creeze limbajul şi noţiunile ei proprii, pentru propria 
ei folosinţă. Iniţial, noţiunile ştiinţifice coincid deseori cu 

cele folosite în limbajul obişnuit utilizat în viaţa de toate 
zilele, însă ele se dezvoltă cu totul diferit. Ele se trans¬ 
formă, îşi pierd ambiguitatea legată de limbajul obişnuit, 
capătă precizie, astfel încît să poată fi aplicate în cuge¬ 
tarea ştiinţifică. 

Din punctul de vedere fizic, este avantajos să se spună 
că vitezele celor două sfere care se mişcă în direcţii dife¬ 
rite, sînt diferite. Cu toate că aceasta nu este decît o 
chestiune de convenţie, este mai convenabil să se 
spună că patru automobile, care la o încrucişare de dru¬ 
muri apucă pe patru căi diferite, nu au aceeaşi viteză, 
chiar dacă, vitezometrele indică toate cincizeci de kilo¬ 
metri pe oră. Această diferenţiere dintre viteza ca va¬ 
loare absolută şi viteza ca mărime care are direcţie, ilus¬ 
trează modul cum fizica, pornind de la noţiuni provenite 
din viaţa de toate zilele, le preface astfel încît să fie 
fructuoase pentru dezvoltarea ştiinţei. 

Cînd măsurăm o lungime, rezultatul se exprimă prin- 
tr-un anumit număr de unităţi. Lungimea unui băţ poate 
să fie de 1,20 m etc., greutatea unui obiect anumit poate 
fi de 3,75 kgf, un interval de timp va fi exprimat prin¬ 
tr-un anumit număr de minute sau secunde. în toate 
aceste cazuri rezultatul măsurării se exprimă printr-un 
număr. Un număr singur este adesea insuficient pentru 
descrierea unor anumite concepte fizice. «Recunoaşterea 
acestui fapt marchează un însemnat progres în cerceta¬ 
rea ştiinţifică. Pentru caracterizarea unei viteze, de exem¬ 
plu, o orientare este tot atît de esenţială ca şi un număr. 
O asemenea mărime care posedă nu numai o valoare nu¬ 
merică, ci şi o orientare se numeşte vector. Un simbol 
potrivit pentru vector este săgeata. Viteza se reprezintă, 
de obicei, printr-o săgeată sau, în termeni ştiinţifici, 
printr-un vector, a cărui lungime, la o scară aleasă după 
voie indică valoarea absolută a vitezei şi care este orien¬ 
tat pe direcţia mişcării. 

Dacă patru automobile se îndepărtează de la o răs¬ 
cruce de drum cu aceeaşi viteză în valoare absolută, dar 
în direcţii diferite, vitezele lor pot fi reprezentate prin 
patru vectori de aceeaşi lungime, ca în fig. 1. La scara 
aleasă, un centimetru reprezintă 20 km/h. Orice viteză 

poate fi reprezentată în modul acesta printr-un vector şi 
invers, dacă scara este dată, viteza se poate determina 
dintr-o astfel de diagramă vectorială. 

Dacă d6uă vehicule 
se intîlnesc pe o şosea şi 
vitezometrele lor indică 
fiecare 50 km/h, atunci 
vitezele lor vor fi repre¬ 
zentate prin doi vectori de 
aceeaşi lungime dar cu 
săgeţile îndreptate în sen¬ 
suri contrare (fig. 2). De 
asemenea, săgeţile care 
indică (la metrouri) „spre 
New York“, sau „de la 
New York“ trebuie să 
aibă sensuri contrare. 

Dar toate trenurile care 
trec prin staţii diferite 
sau merg pe căi paralele 
cu acelaşi număr de kilo¬ 
metri pe oră au aceeaşi viteză care trebuie reprezentată 
printr-un vector unic. Nici unul din elementele vectorului 
nu indică prin care- staţii trece trenul, nici pe care căi 
se deplasează. Cu alte cuvinte, potrivit convenţiei adop¬ 
tate, toţi vectorii reprezentaţi în fig. 3 trebuie socotiţi 
egali, deoarece sînt situaţi în lungul aceleiaşi drepte sau 
au direcţii paralele, iar săgeţile lor sînt îndreptate în a- 
celaşi sens. Figura 4 
arată vectori dife¬ 
riţi (între ei) deose- 
bindu-se fie prin 
lungime, fie prin di¬ 
recţie, fie prin amîn- 


Fig. 2 . 

2 — Evoluţia fizicii 




Fig. 1 


Fig. 3 

două. Aceiaşi patru vectori pot fi figuraţi în alt mod 
în care toţi pornesc din acelaşi punct în direcţiile respec¬ 
tive (fig. 5). Cum punctul de plecare nu are importanţă,* 
aceşti vectori pot reprezenta tot aşa de bine vitezele a 
patru vehicule, care pornesc din acelaşi punct sau vite- 


'»/ 

/ Fig. 4 

zele a patru vehicule care se depla¬ 
sează în diferite regiuni ale ţării cu 
vitezele respective şi în direcţiile Fig. 5 

indicate. 

Această reprezentare vectorială poate fi acum fo¬ 
losită pentru a descrie faptele discutate anterior în le-> 
gătură cu mişcarea rectilinie. Era vorba despre un căru¬ 
cior, în mişcare uniformă şi rectilinie şi care, primind 
un impuls în direcţia mişcării îşi măreşte viteza. Grafic* 
acesta se reprezintă prin doi vectori, cel mai scurt indi- 
cînd viteza anterioară impulsului şi unul mai lung, dar 
cu aceeaşi orientare, inldicînd viteza căpătată după im- 
plus (fig. 6): Este clară semnificaţia vectorului punctat : 
el reprezintă variaţia de viteză, de care este responsabil* 
după cum ştim, impulsul. în cazul în care forţa acţionează 


Ţ în sens contrar mişcă- 

--► rii, încetinind-o, dia- 

2 _ grama se prezintă pu- 

^ ţin diferit. Vectorul 

Fi S* 6 punctat reprezintă şi în 

f cazul acesta variaţia 

-► vitezei, dar sensul lui 

2 _ este inversat (fig. 7). 

Este evident că nu nu¬ 
mai viteza însăşi, dar 



Fig 7 

şi variaţia ei este un vector. Cum orice variaţie de viteză 
este cauzată de acţiunea unei forţe exterioare, forţa tre¬ 
buie să fie de asemenea reprezentată printr-un vector. Pen¬ 
tru caracterizarea unei forţe nu este de ajuns să se indice 
cît de tare este împins căruciorul, ci trebuie precizată şi 
direcţia în care are loc împingerea. Forţa, întocmai ca 
viteza şi ca variaţia vitezei, trebuie reprezentată printr-un 
vector şi nu numai printr-un singur număr. Prin urmare : 
forţa exterioară este tot un vector şi trebuie să aibă a- 
ceeaşi orientare ca şi variaţia vitezei. In cele două figuri 
din urmă (fig. 6 şi 7),vectorii punctaţi indică atît direcţia 
forţei cît şi variaţia vitezei. 

Scepticul ar putea obiecta că nu vede nici un avan¬ 
taj în introducerea vectorilor. Tot ce am realizat pină 
acum este să transcriem fapte cunoscute într-un limbaj 
necunoscut şi complicat. în această fază ar fi, in adevăr, 
greu să-l convingem că punctul lui de vedere este greşit. 
Ne vedem, deci, nevoiţi să-i dăm dreptate, pentru mo¬ 
ment. Dar, vom vedea că tochiai acest limbaj ciudat ne 
conduce la o generalizare importantă, în care vectorii 
sînt mărimi esenţiale. 

§ 4. ENIGMA MIŞCĂRII 

Cită vreme ne mărginim numai la studiul mişcării 
rectilinii, sîntem departe de a înţelege mişcările observate 
în natură. Trebuie să considerăm mişcările ce au loc pe 
traiectorii curbe, iar noul nostru pas este să stabilim: 
legile care le guvernează. Aceasta nu este o sarcină uşoară, 
în cazul mişcării rectilinii, noţiunile de „viteză* 1 , „variaţie 
a vitezei** şi „forţă** s-au dovedit deosebit de utile. Nu 
ne dăm seama imediat cum am putea să le aplicăm şi 
mişcărilor pe traiectorii curbe. S-ar putea presupune 
chiar că vechile noţiuni nu sînt proprii pentru a descrie 
mişcarea generală şi că trebuie create noţiuni noi. Tre¬ 
buie să încercăm a urma drumul cel vechi sau să căutăm 
un altul ? 

Generalizarea unui concept este un procedeu folosit 
curent în ştiinţă. Metodele de generalizare nu sînt univoc 
determinate căci există numeroase căi de a ajunge la 

acelaşi rezultat. Există totuşi o restricţie care trebuie res¬ 
pectată în mod absolut: noţiunea generalizată trebuie 
să poată fi redusă la cea primitivă, de indată ce condi¬ 
ţiile în care a fost introdusă ultima sînt realizate. 

Putem explica aceasta, cel mai bine, chiar prin exem¬ 
plul cu care ne-am ocupat pînă acum. Să încercăm să 
generalizăm vechile noţiuni de viteză, variaţie a vitezei 
şi forţă, astfel încît să le putem aplica şi mişcării curbi¬ 
linii. Dintr-un punct de vedere mai general, noţiunea de 
curbă include şi dreapta ; ea este un caz particular, un 
exemplu simplu de curbă. Prin urmare, aplicînd noţiunile 
de viteză, variaţie a vitezei şi forţă mişcării de-a lungul 
unei curbe, le aplicăm în mod automat şi mişcării recti¬ 
linii. Dar rezultatul acesta nu trebuie să contrazică re¬ 
zultatele stabilite mai înainte. Cînd curba devine o (linie) 
dreaptă, trebuie să putem reduce toate noţiunile genera¬ 
lizate la cele cunoscute pentru mişcarea rectilinie. Această 
restricţie nu este suficientă ca să determine generalizarea 
în mod univoc. Ea lasă deschise mai multe posibilităţi. 
Istoria ştiinţei ne arată că generalizările cele mai sim¬ 
ple, uneori se dovedesc a fi fecunde, alteori nu. La în¬ 
ceput trebuie să facem o presupunere. în cazul nostru 
este uşor să intuim procedeul corect de generalizare. 
Noile noţiuni se dovedesc foarte fecunde şi ne vor ajuta 
să înţelegem atît mişcarea unei pietre aruncate, cit şi 
mişcarea planetelor. 

Să vedem mai întîi ce este viteza, variaţia vitezei şi 
forţa, în cazul general al mişcării pe o curbă. Vom începe 
ou viteza. Să presupunem că de-a lungul curbei din fi¬ 
gură se mişcă de la stingă spre dreapta un corp foarte 
mic (fig. 8). Un astfel de corp mic este numit o -particulă. 
Punctul de pe curbă indică poziţia particulei la un moment 
dat. Care este viteza particulei în acest moment şi în 
această poziţie ? Şi de data aceasta descoperirea lui Ga- 
lileu ne sugerează o modalitate de a introduce noţiunea 
de viteză. Din nou trebuie să dăm friu liber fanteziei 
noastre să imagineze o experienţă idealizată. Particula se 
mişcă în lungul curbei de la stingă la dreapta, sub acţi¬ 
unea unor forţe exterioare. Să admitem că, la un moment 
dat şi anume tocmai cînd particula trece prin locul in- 

dicat de punctul negru din figură, acţiunea tuturor aces¬ 
tor forţe ar înceta brusc. Atunci potrivit legii inerţiei, 
mişcarea ar trebui să devină uniformă. Bineînţeles că, 
în practică, nu putem sustrage nici un corp tuturor acţi¬ 
unilor exterioare. Putem cel mult să facem o ipoteză : 
„Ce s-ar întîmpla dacă...?“ şi să apreciem justeţea ipo¬ 
tezei noastre după concluziile care pot fi trase în concor¬ 
danţă cu experienţa. 



Figura 8. 


în fig. 9 vectorul indică direcţia ipotetică în care s-ar 
face mişcarea uniformă din momentul în care s-ar anula 
toate forţele exterioare. 

Aceasta este direcţia aşa-numitei tangente. Privind 
la microscop o particulă in mişcare, vedem o porţiune 
foarte mică a traiectoriei ce apare ca un mic segment. 



Tangenta este prelungirea acestui segment. Prin urmare, 
vectorul din fig. 9 reprezintă viteza la un moment dat. 
Vectorul viteză este situat în lungul tangentei. Lungimea 
lui indică valoarea numerică a vitezei, adică viteza care 
este indicată de vitezometrele automobilelor. 

Experienţa noastră idealizată, prin care întrerupem 
mişcarea pentru a găsi vectorul viteză, nu trebuie luată 
prea în serios. Ea ne ajută numai să înţelegem ce trebuie 
să numim vector viteză şi ne dă posibilitatea să determi- 

năm acest vector într-un punct anumit şi la un moment 
dat. 

în fig. 10 sînt reprezentaţi vectorii viteză pentru 
trei poziţii deosebite ale unei particule care se miişcă pe o 
curbă. în cazul de faţă, în cursul mişcării, variază nu 
numai direcţia vitezei, ci şi valoarea ei, cum este indicat 
prin lungimile vectorilor. 

Satisface această nouă noţiune de viteză condiţia 
formulată mai sus, pentru orice generalizare ? Cu alte 
cuvinte, se reduce ea la o noţiune cunoscută, atunci cînd 
curba se reduce la o dreaptă ? Evident că da. Tangenta 
la o dreaptă coincide cu dreapta însăşi. Vectorul viteză 
este situat chiar în lungul dreptei, exact ca în exemplele 
cu căruciorul şi cu sfera care se rostogoleşte. 



Fig. io 


Pasul următor consistă in introducerea noţiunii de 
variaţie a vitezei pentru o particulă care se mişca pe o 
curbă. Şi aceasta se poate realiza în diferite moduri, 
dintre care noi alegem pe cel mai simplu şi mai convenabil, 
în fig. 10 am arătat mai mulţi vectori viteză ce caracte¬ 
rizează mişcarea în diferite puncte ale traiectoriei. Primii 
doi îi putem aşeza astfel ca să aibă o origine comună, 
ceea ce, după bum am văzut, este îngăduit în cazul vecto¬ 
rilor. Vectorul punctat îl vom numi variaţia vitezei. Ori¬ 
ginea sa coincide cu vîrful primului vector şi extremita¬ 
tea sa cu vîrful vectorului al doilea. La prima vedere 
această definiţie a variaţiei vitezei pare artificială şi lip¬ 
sită de sens. Ea devine mult mai clară în cazul particular 
în care vectorii 1 şi 2 au aceeaşi direcţie. Aceasta echi¬ 
valează cu trecerea la mişcarea rectilinie. Dacă cei doi 
vectori au acelaşi punct iniţial, vectorul punctat uneşte 
extremităţile lor. Graficul este acum identic cu cel repre- 

rentat în fig. 6 şi am regăsit prima noţiune ca un caz par¬ 
ticular al celei noi. Trebuie să precizăm că am separat 
cele două linii din figură, numai pentru că altfel ar coin¬ 
cide şi nu s-ar putea distinge (fig. 13). 

Acum trebuie să facem ultimul pas'in procesul nos¬ 
tru de generalizare. Facem totodată ipoteza cea mai impor¬ 
tantă din cele făcute pînă acum. Ne propunem să stabilim 
legătura dintre forţă şi variaţia vitezei, pentru a găsi 
astfel cheia întregii probleme generale a mişcării. 



Fig. 11 Fig. 12 


Cheia explicării mişcării rectilinii a fost simplă : 
forţa exterioară este cauza variaţiei vitezei ; vectorul 
forţă şi vectorul variaţie a vitezei au aceeaşi orientare. 
Care este acum cheia mişcării curbilinii ? Ei bine, ea este 
exact aceeaşi ! Cu deosebirea că, în cazul acesta, noţiunii 
de variaţie a vitezei trebuie să-i atribuim o semnificaţie 
mai largă. Pentru a ne lămuri este de ajuns să aruncăm 
o privire asupra vectorilor punctaţi din fig. 11 şi fig. 12. 
O dată cunoscută viteza în toate punctele unei curbe, se 
poate deduce imediat direcţia forţei, în orice punct. Pentru 
aceasta figurămi vectorii viteză pentru două momente 
separate printr-un interval de timp^ foarte scurt, cores¬ 
punzător la două poziţii foarte apropiate. Vectorul cu 
originea în vîrful primului vector şi cu vîrful său în vîrful 

celui de-al doilea indică / 


direcţia forţei care acţio¬ 
nează. Este esenţial ca cei 
doi vectori viteză să fie 
separaţi numai printr-un 



Fig. 13 


interval de timp „foarte scurt". Analiza riguroasă a no¬ 
ţiunilor „foarte apropiat" şi „foarte scurt" este departe 
de a fi simplă. în adevăr, tocmai această analiză i-a con¬ 
dus pe Newton şi Leibnitz la crearea calculului 


diferenţial. 

Un drum anevoios şi cu grijă construit a dus la ge¬ 
neralizarea ideii lui Galileu. Nu este locul să arătăm aici,, 
cît de bogate şi fecunde s-au dovedit consecinţele acestei 



generalizări. Acest drum conduce la explicaţii simple şi 
convingătoare a multor fapte care erau neînţelese şi dis¬ 
cordante in acea vreme. 

Din varietatea foarte bogată a mişcărilor, să alegem 


numai pe cele mai simple şi 




să aplicăm, pentru a le ex¬ 
plica, legea formulată mai 
sus. 

Un obuz, lansat din- 
tr-un tun, o piatră arun¬ 
cată oblic în sus, o vînă de 
apă care ţîşneşte dintr-un 
furtun, descriu toate ace¬ 
laşi tip bine cunoscut de 
traiectorii, anume parabo¬ 
le. Să ne închipuim că am 
putea adapta un vitezo- 
metru unei pietre, astfel 
incit să fim în măsură să 
figurăm vectorul viteză în 
orice moment al mişcării 
ei. Am obţine atunci o re¬ 
prezentare în genul celei 
din fig. 14. Direcţia forţei 

care solicită piatra este 
exact direcţia variaţiei vi- 

tezei şi am văzut cum trebuie determinată. Rezultatul 
indică, după cum arată fig. 15, că forţa este verticală 
şi îndreptată de sus în jos. Aceasta se petrece exact la 
fel ca în cazul pietrei lăsată să cadă din vîrful unui turn. 
Traiectoriile sînt total diferite, ca şi vitezele, dar va¬ 
riaţia vitezei are aceeaşi direcţie, anume spre centrul 
Pământului. 

O piatră fixată de capătul unei sfori şi învîrtită 
intr-un plan orizontal descrie o traiectorie circulară 
(fig. 16). Dacă iuţeala este uniformă, toţi vectorii diagra¬ 
mei reprezentative vor avea aceeaşi lungime. Cu toate 
acestea, viteza nu este constantă căci traiectoria nu este 
rectilinie. Numai mişcarea uniformă rectilinie nu implică 
forţe. Aici însă, există o forţă şi viteza variază, dacă nu 
in valoare, totuşi în direcţie. Potrivit legii de mişcare,, 
trebuie să existe o forţă care să producă această variaţie;: 
această forţă, în cazul de faţă, se exercită între piatră 
şi mîna care ţine sfoara. Se naşte imediat o nouă Între¬ 
bare : în ce direcţie acţionează forţa ? Iarăşi diagrama 
vectorială ne dă răspunsul. Figurăm vectorii viteză pentru 
două puncte foarte apropiate şi apoi 
vectorul variaţie a vitezei (fig. 17). 

Acest din urmă vector, după cum 
se vede, este îndreptat în lungul 
sforii către centrul cercului şi este 
în permanenţă perpendicular pe vec¬ 
torul viteză, respectiv pe tangentă. 

Cu alte cuvinte, mîna exercită o 
acţiune asupra pietrei prin mijlo¬ 
cirea sforii. 

Foarte asemănător este exemplul mai important al 
revoluţiei Lunei în jurul Pământului. Aceasta poate fi 
reprezentată, aproximativ, printr-o mişcare circulară 
uniformă. Forţa este îndreptată spre Pămînt pentru ace¬ 
laşi motiv pentru care în exemplul precedent fusese în¬ 
dreptată către mină. Bineînţeles, Pămîntul şi Luna nu sînt 
legate între ele printr-o sfoară, dar ne putem imagina o 
linie care uneşte centrele acestor două corpuri cereşti ; 
forţa se află de-a lungul acestei linii şi este îndreptată 
către centrul Pămîntului, întocmai ca forţa care acţior- 

nează asupra unei pietre aruncate oblic sau lăsată să 
cadă dimtr-un turn. 

Tot ceea ce am spus pînă acum despre mişdări poate 
fi rezumat într-o singură formulare : Forţa şi variaţia 
vitezei sint vectori care au aceeaşi orientare . Aceasta 
este ideea conducătoare iniţială în problema mişcării, dar 
desigur, ea nu este suficientă pentru explicarea deplină a 
tuturor mişcărilor observate. Tranziţia de la felul de a 
gîndi al lui Aristotel la cel al lui Galileu a constituit cea 
mai importantă piatră unghiulară la temelia ştiinţei. O 
dată această cotitură trecută, linia de dezvoltare viitoare 
devenea clară. Interesul nostru este concentrat acum 
asupra primelor faze ale acestei dezvoltări, în urmărirea 
primelor fire conducătoare, in a arăta cum s-au născut 
noile concepte fizice în lupta grea cu vechile idei. Ne 
ocupăm numai de munca pionierului în ştiinţă, care con¬ 
sistă în descoperirea căilor de dezvoltare noi şi nebănuite, 
de cutezanţele gîndirii ştiinţifice, care produc o neconte¬ 
nită schimbare a imaginii noastre despre Univers. Primii 
paşi hotărîtori au întotdeauna un caracter revoluţionar. 
Imaginaţia ştiinţifică găseşte prea înguste vechile con¬ 
cepte şi le înlocuieşte prin altele noi. Dezvoltarea con¬ 
tinuă, pe calea de acum trasată, păstrează caracterul său 
evolutiv, pînă ajungem la un punct de cotitură, cînd tre¬ 
buie cucerit un nou domeniu. Pentru a înţelege, totuşi, 
care motive şi care dificultăţi ne forţează să introducem 
o schimbare a conceptelor fundamentale, trebuie să cu¬ 
noaştem nu numai ideile conducătoare, ci trebuie să cu¬ 
noaştem şi concluziile pe care le putem trage din ele. 

Una dintre caracteristicile cele mai 1 importante ale 
fizicii moderne este că concluziile pe care le stabileşte 
pe baza ideilor iniţiale nu sînt numai calitative, ci şi can¬ 
titative. Să revenim la piatra lăsată să cadă din vîrful 
unui turn. Am văzut că viteza ei creşte in timpul căderii ; 
am dori să aflăm mai mult. Cît de mare este această 
creştere ? Care este poziţia şi viteza pietrei într-un mo¬ 
ment oarecare după începerea căderii ei ? Am dori să fim 
în măsură să prevedem evenimentele şi să determinăm 
prin experienţă dacă aceste prevederi, şi prin urmare, 
presupunerile iniţiale sînt confirmate. 

Pentru a trage concluzii cantitative, trebuie să folosim 
limbajul matematicii. Majoritatea ideilor fundamentale 
ale ştiinţei sînt simple şi pot fi, de regulă, exprimate pe 
Înţelesul tuturor. Pentru a urmări însă aceste idei se cere 
cunoaşterea unei tehnici de cercetare extrem de rafinate. 
Matematicile, ca instrument de raţionament, sînt nece¬ 
sare dacă vrem să tragem concluzii care pot fi comparate 
cu experienţa. Cită vreme ne mărginim la ideile fumda- 



- -^ Pămint ui 


Soarele 


Fig. 18 


mentale ale fizicii, ne putem dispensa de limbajul ma¬ 
tematicii. Deoarece în aceste pagini noi îl vom evita în 
mod sistematic, vom fi forţaţi ca, la nevoie, să cităm fără 
demonstraţie unele dintre rezultatele necesare pentru 
Înţelegerea punctelor de vedere importante care se vor 
ivi în cursul dezvoltării ulterioare. Preţul care trebuie 
plătit pentru părăsirea limbajului matematic constituie 
o pierdere în precizie şi necesitatea de a cita uneori rezul¬ 
tate, fără a arăta cum au fost dobîndite. 

Un exemplu foarte important de mişcare este miş¬ 
carea Pămîntului în jurul Soarelui. Se ştie că orbita Pă- 
mîntului este o curbă închisă numită elipsă (fig. 18 ). 
Diagrama vectorială a variaţiei vitezei arată că forţa care 
se exercită asupra Pămîntului este îndreptată către Soare. 
Cu aceasta încă n-am aflat mare lucru. Am dori să pu¬ 
tem prevedea poziţia Pămîntului şi a celorlalte planete 
la un moment dat, să prevedem data şi durata eclipsei 

de Soare următoare şi multe alte fenomene astronomice- 
Aceasta este posibil, dar nu numai pe baza primului nos¬ 
tru element căci, în afară de direcţia forţei, trebuie să cu¬ 
noaştem şi valoarea ei absolută, mărimea ei. Din impasul a- 
cesta ne-a scos Newton printr-o intuiţie inspirată. Potrivit 
legii gravitaţiei , enunţată de el, forţa de atracţie dintre 
corpuri depinde intr-un mod simplu de distanţa dintre 
ele. Cu cit distanţa este mai mare, cu atît atracţia este mai 
mică. Mai precis : dacă distanţa se dublează, forţa de 
atracţie devine de 2 X 2 = 4 ori mai mică, cînd distanţa 
se triplează, forţa devine de 3 X 3= 9 ori mai mică etc. 

Vedem astfel că în cazul atracţiei gravitaţionale am 
reuşit să exprimăm într-un mod simplu, felul în care 
depinde forţa de distanţa care separă două corpuri în 
mişcare. Procedăm analog şi în toate celelalte Cazuri, 
în care este vorba de forţe de altă natură, de exemplu 
forţe electrice, magnetice etc. încercăm să întrebuinţăm 
o expresie simplă pentru forţa dată, dar o asemenea ex¬ 
presie este justificată numai dacă concluziile deduse- 
din ea sînt confirmate de experienţă. 

Dar cunoaşterea forţei gravitaţionale singură nu este 
suficientă pentru a descrie mişcarea planetelor. Am văzut 
că vectorii reprezentativi ai forţei şi variaţiei de viteză 
au aceeaşi direcţie pentru intervale de timp scurte, dar 
trebuie să urmărim cu un pas mai departe pe Newton 
şi să admitem o relaţie simplă între lungimile acestor 
vectori. în condiţii identice, adică, pentru unul şi acelaşi 
corp mobil şi pentru variaţii în intervale de timp egale,, 
variaţia vitezei este, după Newton, proporţională cu forţa. 

Prin urmare, pentru a stabili concluzii cantitative cu* 
privire la mişcarea planetelor, sînt necesare numai două 
ipoteze complementare. Una are caracter general şi ex¬ 
primă relaţia dintre forţă şi variaţia vitezei. Cealaltă are 
caracter particular, ea stabileşte o dependenţă exactă 
între un tip special de forţă şi distanţa dintre două 
corpuri. Prima este legea generală a mişcării, a lui New¬ 
ton, cea de-a doua este legea gravitaţiei ; ele determină,, 
împreună, mişcarea. Acestea pot fi lămurite prin urmă¬ 
torul raţionament, puţin cam greoi. Să admitem că am 
determinat, la un moment dat, poziţia şi viteza unei pla- 

nete, precum şi forţa care acţionează asupra ei. Atunci, 
din legea mişcării, a lui Newton, aflăm variaţia vitezei 
pentru un interval de timp scurt. Cunoscînd atît viteza 
iniţială cit şi variaţia ei, putem determina viteza şi poziţia 
planetei la sfîrşitul intervalului de timp. Repetînd (de mai 
multe ori) acest procedeu putem să construim întreaga 
orbită a planetei, fără a recurge la alte date de observaţie. 
Acesta este, în principiu, procedeul folosit de mecanică 
pentru a prevedea traiectoria unui corp în mişcare, numai 
ca metoda folosită aici este puţin practică. Un astfel de 
procedeu de înaintare, pas cu pas, s-ar dovedi a fi nu 
numai extrem de anevoios, dar şi neexact. Din fericire 
el este cu totul de prisos ; matematica ne oferă un drum 
mai scurt şi permite o descriere precisă a mişcării, cu 
mult mai puţină cerneală decît ne trebuie pentru a scrie 
o singură frază. Concluziile la care ajungem, în acest mod, 
pot fi confirmate sau d&sminţite de observaţii. 

Acelaşi tip de forţă exterioară se găseşte în căderea 
unei pietre şi în mişcarea Lunii pe orbita sa, anume atrac¬ 
ţia exercitată de Pămînt asupra tuturor corpurilor mate¬ 
riale. Newton a recunoscut că mişcarea pietrei în c'ădere, 
a Lunii, şi a planetelor sînt numai manifestări foarte 
particulare ale forţei de atracţie universală, care se exer¬ 
cită între două corpuri. în cazurile simple, mişcarea poate 
fi descrisă şi prezisă cu ajutorul matematicii. în cazuri 
mai puţin curente şi în cele extrem de complicate în care 
intră în joc acţiunile reciproce ale mai multor corpuri, 
descrierea matematică nu mai este aşa de simplă, dar 
principiile de bază folosite sînt acelaşi. 

Concluziile la care am ajuns, urmînd primele noas¬ 
tre idei conducătoare, sînt verificate în mişcarea pietrei 
aruncată în aer, în mişcarea Lunii, a Pămîntului şi a pla¬ 
netelor. 

întregul nostru sistem de ipoteze trebuie să fie con¬ 
firmat sau infirmat, în întregime, de experienţă. Nici 
una din presupuneri nu poate fi izolată din ansamblu şi 
examinată separat. în cazul rotaţiei planetelor în jurul 
Soarelui, sistemul nostru mecanic se verifică strălucit. 
Totuşi, putem să ne imaginăm şi un alt sistem, bazat 
pe ipoteze diferite, ce ar fi fost tot atît de eficient. 

Noţiunile fizice sînt creaţii libere ale minţii omeneşti 
şi nu sînt univoc determinate, aşa cum s-ar putea crede» 
de lumea exterioară. în străduinţele noastre de a pricepe 
realitatea, semănăm cu un om care încearcă să înţeleagă 
mecanismul unui ceas de buzunar închis. El vede cadranul 
şi arătătoarele în mişcare, aude tic-tacul ceasului, dar 
nu are nici o posibilitate să deschidă capacul. Dacă este 
ingenios, îşi va face o imagine oarecare a mecanismului» 
pe care o va face responsabilă de tot ce observă, dar nu 
va fi niciodată sigur, că imaginea sa este singura capabilă 
să explice obsevaţiile sale. El nu va fi niciodată în stare 
să compare mecanismul ipotetic cu cel real şi nici măcar 
nu poate să-şi reprezinte posibilitatea sau semnificaţia 
unei asemenea comparaţii. El crede, cu siguranţă, că pe 
măsură ce cunoştinţele sale vor creşte, imaginea sa des¬ 
pre realitate se va simplifica tot mai mult şi va putea 
explica domenii din ce în ce mai largi de impresii ale 
simţurilor sale. Poate că este convins şi de existenţa unei 
limite ideale a cunoaşterii pe care o poate atinge mintea 
omenească. El va putea numi această limită, adevărul 
obiectiv. 


§ 5. ÎNCĂ o idee conducătoare 

Cînd începem studiul mecanicii, avem impresia că în 
această ramură totul este simplu, fundamental şi defini¬ 
tiv elucidat. Cu greu i-ar trece cuiva prin minte că a mai 
rămas o cale importantă neobservată de nimeni timp de 
trei secole. Această cale neglijată este legată de una din 
noţiunile fundamentale ale mecanicii şi anume de masa L 

Să reluăm experienţa noastră idealizată, simplă, cu 
căruciorul care se mişcă pe un drum perfect neted. Că¬ 
ruciorul, iniţial în repaus, primind un impuls, se va mişca 
uniform, cu o viteză anumită. Să presupunem că acţiu¬ 
nea forţei poate fi repetată de cîte ori dorim, astfel ca 
mecanismul care imprimă impulsuri să acţioneze de fie¬ 
care dată în acelaşi mod, exercitînd aceeaşi forţă asupra 
aceluiaşi cărucior. Ori de cîte ori s-ar repeta experienţa» 
viteza ţlobîndită va fi aceeaşi. Ce s-ar întîmpla insă dacă 
am modifica experienţa, căruciorul fiind la început gol 

şi apoi încărcat ? Căruciorul încărcat va avea o viteză 
finală mai mică decît cel gol. De aici rezultă că dacă 
asupra a două corpuri diferite, aflate iniţial în repaus, ac¬ 
ţionează aceeaşi forţă, după încetarea ei cele două cor¬ 
puri nu vor avea aceeaşi viteză. Spunem că viteza depinde 
de masa corpului şi, anume, este cu atît mai mică cu cît 
masa este mai mare. 

Ştim deci, cel puţin în teorie, cum să determinăm, 
masa unui corp sau mai exact, să stabilim de cîte ori este 
mai mare o masă decît alta. N-avem decît să supunem 
cele două mase de comparat, iniţial în repaus, acţiunii 
unor forţe identice. Dacă găsim, de exemplu, că prima 
capătă o viteză de trei ori mai mare decît a doua, deducem 
că prima masă este de trei ori mai mică decît cealaltă. 
Bineînţeles că acesta nu este un procedeu tocmai practic 
de a determina raportul a două mase. Nu este însă mai 
puţin adevărat că masa poate fi determinată prin proce¬ 
deul acesta sau prin altul analog, bazat tot pe aplicarea 
legii inerţiei. 

Cum determinăm însă în practică masa ? Se înţelege 
că nu în modul descris mai sus. Răspunsul corect îl poate 
da oricine : o determinăm prin cîntărire, cu ajutorul ba¬ 
lanţei. 

Să examinăm puţin mai de aproape cele două metode 
deosebite de determinare a masei. 

Prima experienţă nu are nimic de aface cu gravita¬ 
ţia, cu atracţia Pămîntului. Căruciorul se mişcă pe un plan 
orizontal perfect neted, sub acţiunea impulsului primit. 
Forţa gravitaţională care menţine căruciorul în contact 
cu planul, nu variază şi, prin urmare, nu trebuie luată în 
considerare la determinarea masei. La cîntărire însă, si¬ 
tuaţia este cu totul alta. Balanţa nici) nu ar putea fi con¬ 
cepută dacă Pămîntul nu ar atrage corpurile, dacă nu ar 
exista gravitaţia. Deosebirea dintre cele două procedee 
de determinare a masei, consistă în faptul că pe cînd pri¬ 
mul nu are nimic de a face cu gravitaţia, cel de al doilea 
se bazează esenţial pe existenţa ei. 

Ne întrebăm acum : dacă determinăm raportul dintre 
două mase prin cele două metode descrise mai sus, găsim 
acelaşi rezultat ? Experienţa ne dă un răspuns categoric : 

amindouă procedeele dau acelaşi rezultat. Concluzia 
aceasta nu putea fi însă prevăzută ; ea se bazează pe ob¬ 
servaţie, nu pe raţiune. Să numim, pentru simplicitate, 
masă inertă masa determinată cu ajutorul primului pro¬ 
cedeu şi masă , gravifică pe cea determinată cu procedeul 
al doilea. Se constată că în Universul nostru cele două 
mase sînt egale, dar ne putem închipui că ele ar fi putut 
să fie diferite. Numaidecît se naşte o nouă întrebare : 
această egalitate este accidentală sau trebuie să i se atri¬ 
buie o semnificaţie mai adincă ? Răspunsul, din punctul 
de vedere a fizicii clasice, este : egalitatea celor două mase 
este accidentală şi nu trebuie să-i atribuim o semnificaţie 
mai adîncă. Răspunsul fizicii moderne este exact contra¬ 
riu : egalitatea celor două feluri de mase este fundamen¬ 
tală şi ea constituie un fir conducător nou şi important, 
care duce la o înţelegere mai adîncă a fenomenelor. 
Aceasta a fost, de fapt, una dintre cele mai importante 
idei pe baza căreia s-a dezvoltat aşa-numita teorie a re¬ 
lativităţii generale. 

Un roman poliţist este de calitate inferioară dacă ex¬ 
plică evenimentele stranii drept întîmplătoare. Simţim de¬ 
sigur mai multă satisfacţie dacă acţiunea se desfăşoară 
după o schemă raţională. Tot astfel şi o teorie care oferă 
t> explicaţie pentru egalitatea dintre masa gravifică şi 
cea inertă este superioară unei teorii care interpretează 
această identitate ca fiind accidentală, bineînţeles, dacă 
ambele teorii concordă în aceeaşi măsură cu faptele ob¬ 
servate. 

întrucît egalitatea dintre masa inertă şi cea gravifică 
;a avut un rol fundamental în formularea teoriei relativi¬ 
tăţii, sîntem îndreptăţiţi să o examinăm ceva mai îndea¬ 
proape. Care sînt faptele experimentale care dovedesc în 
mod incontestabil că cele două mase sînt egale ? Răs¬ 
punsul se află în vechile experienţe ale lui Galileu, cind 
a lăsat să cadă dintr-un turn corpuri de mase diferite. 
El a c'onstatat că timpul de cădere este întotdeauna ace¬ 
laşi, cu alte cuvinte, că mişcarea unui corp în cădere este 
independentă de masa lui. 

Pentru a stabili însă corelaţia dintre acest rezultat 
experimental simplu, dar foarte important, şi egalitatea 

celor două feluri de masă, este nevoie de un raţionament 
destul de complicat. 

Sub acţiunea unei forţe exterioare, un corp în repaus 
se pune în mişcare şi atinge o viteză anumită. El se ur¬ 
neşte mai uşor sau mai greu, în funcţie de masa lui inertă ; 
cu cît această masă este mai mare, cu atît corpul se opune 
mai puternic tendinţei de a-1 pune în mişcare. Putem 
spune, fără a avea pretenţii de rigurozitate, că prompti¬ 
tudinea cu care un corp răspunde la acţiunea unei forţe 
exterioare depinde de masa sa inertă. Dacă ar fi just că 
Pămîntul atrage toate corpurile cu aceeaşi forţă, atunci 
corpul cu masa inertă cea mai mare ar cădea mai încet 
dedt toate celelalte. Acesta nu este cazul: toate corpu¬ 
rile cad la fel de repede. De aici rezultă că forţa cu care 
Pămîntul atrage mase diferite este diferită. Dar Pămîntul 
atrage o piatră cu forţa greutăţii şi nu ştie nimic de masa 
ei inertă. Forţa cu care Pămîntul „cheamă" piatra depinde 
de masa ei gravifică. Dimpotrivă, mişcarea prin care ea 
„răspunde" acestei chemări depinde numai de masa ei 
inertă. Dat fiind că mişcarea de „răspuns" este totdeauna 
aceeaşi, toate corpurile lăsate să cadă de la aceeaşi înăl¬ 
ţime cad la fel, trebuie să deducem ca masa gravifică şi 
masa inertă sînt egale. 

Fizicianul formulează acest adevăr ceva mai pedant : 
acceleraţia unui corp în cădere liberă creşte proporţional 
cu masa lui grea şi se micşorează proporţional cu masa lui 
inertă. Intrucît toate corpurile în cădere liberă au una şi 
aceeaşi acceleraţie, cele două mase trebuie să fie egale. 

în povestirea noastră despre marile taine ale naturii, 
nu există probleme pe deplin rezolvate şi definitiv închise. 
După 300 de ani am fost puşi în situaţia de a ne întoarce 
la problema iniţială a mişcării şi de a revizui procedeul de 
investigaţie, pentru a găsi noţiuni trecute cu vederea odi¬ 
nioară, făurindu-ne astfel o nouă imagine a Universului. 

§ 6. ESTE CĂLDURA O SUBSTANŢĂ ? 

4 

Să pornim acum pe o ncuă cale cu punctul de plecare 
m domeniul fenomenelor calorice. Fără discuţie, este im¬ 
posibil să descompunem ştiinţele naturii în domenii dispa- 

rate fără legături între ele. în adevăr, vom vedea îndată 
că noţiunile noi introduse aici se împletesc cu cele fami¬ 
liare precum şi cu cele pe care le vcm mai întîlni. O linie 
de gîndire dezvoltată într-o anumită ramură a ştiinţei 
poate fi deseori folosită la descrierea unor fenomene, care* 
în aparenţă, au un caracter cu totul diferit. 

în acest proces, noţiunile primitive se modifică dese¬ 
ori astfel incit să înlesnească atît înţelegerea fenomene¬ 
lor din care au derivat, cit şi a celor cărora urmează să le 
fie aplicate. 

Noţiunile cele mai importante necesare pentru des¬ 
crierea fenomenelor calorice sint temperatura şi căldura * 
A durat neînchipuit de mult pînă cînd ştiinţa a stabilit 
distincţia dintre aceste două noţiuni, dar o dată făcută 
această distincţie, au rezultat progrese rapide. Deşi aceste 
noţiuni sint astăzi familiare oricui, le vom examina mai 
îndeaproape, subliniind mai cu seamă deosebirile din¬ 
tre ele. 

Simţul nostru tactil ne spune clar că cutare corp este 
cald şi cutare corp este rece. Dar acesta este un criteriu 
pur calitativ, insuficient pentru o descriere cantitativă şi 
care uneori este chiar ambiguu. Putem arăta aceasta cu 
ajutorul unei experienţe bine cunoscute : să considerăm 
trei vase, conţinînd respectiv, apă rece, apă caldă şi apă 
fierbinte. Intraducînd o mină în apa rece şi pe cealaltă 
în apa fierbinte, vom primi o indicaţie de la prima mină că 
este rece şi de la cea de a doua că este fierbinte. Intro- 
ducînd apoi ambele mîini, în acelaşi timp, în apa caldă, 
cele două mîini ne vor transmite senzaţii contradictorii. 
Tot din aceeaşi cauză, un eschimos şi un locuitor al zonei 
ecuatoriale, cari s-ar întîlni într-o zi de primăvară la 
New York, n-ar putea cădea de acord dacă vremea este 
caldă sau rece. Toate problemele de acest fel le rezolvăm 
cu ajutorul termometrului, un instrument pe care l-a con¬ 
struit mai întii Galileu într-o formă primitivă. Din nou 
acest nume bine cunoscut ! Utilizarea termometrului se 
bazează pe unele presupuneri fizice evidente. Le vom 
aminti citind cîteva rînduri ddn prelegerile ţinute acum 
vreo 150 de ani de către Black, prelegeri cari au contri- 

buit foarte mult la înlăturarea dificultăţilor ivite in legă¬ 
tură cu noţunile de căldură şi temperatură : 

„Servindu-ne de acest instrument am învăţat că, dacă luăm 1 000 
sau mai multe feluri (diferite) de materie, ca metale, pietre săruri, 
lemn, pene, lină, apă şi diverse alte fluide, care posedă călduri 
diferite, şi le aşezăm în aceeaşi cameră neîncălzită şi în care nu 
pătrunde Soarele, cele mai calde dintre aceste corpuri vor trans¬ 
mite căldura lor corpurilor celor mai reci, în cîteva ore, poate 
într-o zi; dacă după acest timp vom aplica termometrul fiecărui 
corp succesiv, el va arăta exact acelaşi număr de grade“. 

Cuvîntul tipărit cursiv „ călduri“ va trebui înlocuit, 
după terminologia de azi, prin cuvîntul temperaturi . 

Un medic care scoate termometrul din gura unui bol¬ 
nav ar putea raţiona astfel : „Termometrul indică tem¬ 
peratura sa proprie prin lungimea coloanei de mercur. 
Presupunem că lungimea coloanei de mercur este propor¬ 
ţională cu temperatura. Dar termometrul a stat cîteva 
minute în contact cu pacientul meu, astfel încît pacientul 
şi termometrul au aceeaşi temperatură. Conchid că tem¬ 
peratura pacientului meu este identică cu cea indicată de 
termometru**. Probabil că medicul procedează mecanic, 
totuşi aplică principii fizice fără a fi conştient de aceasta. 

Conţine termometrul însă aceeaşi cantitate de căldură 
ca şi corpul bolnavului ? Desigur că nu. A presupune că 
două corpuri conţin cantităţi de căldură egale numai pen¬ 
tru faptul că au temperaturi egale, ar însemna, după cum 
observă Black : 

o tratare prea pripită a chestiunii. Aceasta ar însemna să 
confundăm cantitatea de căldură conţinută în diferite corpuri cu 
tăria sau intensitatea ei generală, cu toate că, vădit, este vorba 
despre două lucruri cu totul diferite, care trebuie deosebite ori de 
cîte ori avem de a face cu distribuţia căldurii“. 

înţelegem această deosebire cu ajutorul unei expe¬ 
rienţe foarte simple. Unui litru de apă încălzit la o flacără 
de gaz, îi trebuie un timp anumit pentru a trece de la tem¬ 
peratura camerei la punctul de fierbere. Fireşte că ar dura 
mult mai mult să încălzim 12 litri de apă în acelaşi vas şi 
la aceeaşi flacără. Interpretăm acest fapt spunînd că în 
cazul al doilea este nevoie de o cantitate mai mare din- 
tp-un anume lucru şi acest „ceva“ îl numim : căldură. 

O altă noţiune importantă şi anume cea de căldură 
specifică, poate fi dobîndită din experienţa următoare : 
două vase, unul conţinînd 1 kg de apă, celălalt 1 kg de 
mercur, sînt încălzite amîndouă la fel. Se constată că 
mercurul se încălzeşte mult mai repede decît apa, şi re¬ 
zultă că are nevoie de mai puţină „căldură" decît apa pen¬ 
tru a-şi ridica temperatura cu un grad. în general sînt 
diferite cantităţile de căldură necesare pentru a ridica cu 
un grad, să spunem de la 10° pină la 11°C, temperatura 
unor mase egale din substanţe diferite, ca mercurul, fie¬ 
rul, cuprul, lemnul etc. Spunem că fiecare substanţă are 
căldura sa specifică. 

O dată ce am cîştigat noţiunea de „căldură" putem 
să cercetăm mai de aproape natura sa. Să luăm două cor¬ 
puri : unul cald şi altul rece, sau mai precis, unul avînd 
temperatura mai ridicată decît celălalt ; dacă le punem în 
contact şi eliminăm toate influenţele exterioare, consta¬ 
tăm, după cum ştim, că în cele din urmă ele ajung la 
aceeaşi temperatură. Cum se produce aceasta ? Ce se pe¬ 
trece între momentul cînd corpurile sînt puse în contact 
şi momentul cînd temperaturile au ajuns egale ? Imagi¬ 
nea „curgerii" căldurii de la un corp la celălalt, asemenea 
curgerii apei de la un nivel mai înalt către un nivel mai 
jos, se impune singură. Această imagine, primitivă, pare 
a fi compatibilă cu multe fapte, astfel încît se poate sta¬ 
bili următoarea analogie : 

apă — căldură 

nivel superior — temperatură mai înaltă 

nivel inferior — temperatură mai joasă. 

Curgerea continuă pînă cînd cele două nivele, adică 
cele două temperaturi, devin egale. Această imagine naivă 
poate deveni mai utilă prin consideraţii cantitative. Dacă 
se amestecă cantităţi determinate de apă şi alcool avînd 
temperaturi bine definite, dacă se cunosc căldurile spe¬ 
cifice ale ambelor substanţe, se poate prezice temperatura 
finală a amestecului. (Reciproc, măsurarea temperaturii 
finale împreună cu puţină algebră, ne dă posibilitatea de 
a găsi raportul căldurilor specifice ale celor două sub¬ 
stanţe. 

Recunoaştem în noţiunea de căldură, aşa cum a fost 

introdusă aici, o asemănare cu alte noţiuni fizice. Potrivit 
concepţiei noastre, căldura este o substanţă întocmai ca 
masa în mecanică. Cantitatea de căldură poate varia sau 
nu ca şi banii care pot fi cheltuiţi sau încuiaţi într-o casă 
de bani. Suma închisă într-o casă de bani, rămîne intactă 
cîtă vreme casa de bani este încuiată ; acelaşi lucru se în- 
tîmplă cu masa sau cantitatea de căldură a unui corp izo¬ 
lat. Analogul unei astfel de case de bani ar fi un termos 
ideal. Mai constatăm că, după cum masa unui sistem izo¬ 
lat rămîne neschimbată chiar dacă el este sediul unor 
transformări chimice, tot astfel şi căldura se conservă 
chiar atunci cînd curge de la un corp la altul. Chiar dacă 
nu este folosită căldura la ridicarea temperaturii, ci, de 
exemplu, la topirea gheţii sau evaporarea apei, putem to¬ 
tuşi considera căldura ca o substanţă, întrucit ea poate fi 
recuperată prin îngheţarea apei, respectiv prin lichefierea 
vaporilor. Vechii termeni de căldură latentă de topire 
sau de evaporare, arată că ele sînt scoase din concepţia 
căldurii ca substanţă. Căldura latentă este ascunsă tem¬ 
porar, asemenea banilor păstraţi în casa de bani, dar ca 
şi ei este cricînd la dispoziţa noastră, de îndată ce cu¬ 
noaştem secretul broaştei. 

Dar, cu siguranţă, căldura nu este o substanţă în ace¬ 
laşi sens ca masa. Masa poate fi pusă în evidenţă cu aju¬ 
torul balanţei ; se poate oare face acelaşi lucru cu căl¬ 
dura ? Cîntăreşte o bucată de fier mai mult cînd este în¬ 
călzită la roşu decît cînd este rece ca gheaţa ? Experienţa 
arată că nu. Dacă căldura este o substanţă, atunci ea tre¬ 
buie să fie fără greutate. Substanţa-calorică era denumită 
caloric şi este prima noastră cunoştinţă despre o întreagă 
familie de substanţe fără greutate. In cele ce urmează vom 
avea prilejul să urmărim istoria acestei familii, înflorirea 
şi decăderea ei. Deocamdată ne mulţumim să luăm act 
de naşterea acestui prim membru al ei. 

Ţinta oricărei teorii fizice este de a interpreta un cerc 
cît mai larg de fenomene. Ea se justifică în măsura în care 
face inteligibile anumite evenimente. Am văzut că teoria 
„căldurii-substanţă** explică multe fenomene calorice. Dar, 
in curind vom constata că am apucat din nou pe o cale 
greşită, căci căldura nu poate fi privită ca o substanţă. 

fie ea chiar fără greutate. Vom înţelege lesne aceasta dacă 
ne vom referi la unele experienţe care au marcat începu¬ 
turile civilizaţiei. 

Concepem substanţa ca ceva care nu poate fi nici creat, 
nici distrus. Totuşi, omul primitiv a produs prin frecare 
suficientă căldură pentru a aprinde lemnul. Exemplele 
de producere a căldurii prin frecare sint mult prea nu¬ 
meroase şi binecunoscute, pentru a mai fi nevoie să le 
mai cităm. în toate aceste cazuri este creată o anumită 
cantitate de căldură, fapt greu de explicat prin teoria 
căldurii-substanţă. Bineînţeles că un adept al acestei 
teorii ar putea să inventeze argumente în favoarea aces¬ 
tei teorii. Raţionamentul lui ar fi cam astfel : „Teoria 
substanţei poate explica crearea aparentă de căldură. 
Să luăm exemplul cel maii simplu : frecăm una de alta 
două bucăţi de lemn; frecarea influenţează lemnul schim- 
bîndu-i proprietăţile. Este foarte probabil ca modificarea 
să se facă astfel încît o cantitate de căldură neschimbată 
să producă o temperatură mai ridicată decît înainte. în 
definitiv singurul lucru pe care-1 constatăm este ridi¬ 
carea temperaturii. Prin urmare, s-ar putea admite că 
frecarea a schimbat numai căldura specifică a lemnului, 
nu şi cantitatea totală de căldură". 

în această fază a discuţiei ar fi fără rost să argu¬ 
mentăm contra susţinătorului teoriei substanţei, căci 
problema nu poate fi lămurită decît prin experienţă. Să 
ne închipuim două bucăţi de lemn identice şi să presu¬ 
punem că le-am produs variaţii de temperatură egale, 
prin metode diferite : uneia prin frecare, celeilalte prin 
contactul cu un radiator. Dacă cele două bucăţi de lemn 
identice ar avea aceeaşi căldură specifică şi la noua tem¬ 
peratură, atunci întreaga teorie a substanţei s-ar pră¬ 
buşi. Există metode foarte simple pentru determinarea 
căldurii specifice, iar soarta teoriei depinde tocmai de 
rezultatul acestor măsurări. 

Probele capabile să decidă asupra vieţii sau morţii 
unei teorii se întîlnesc adesea în istoria fizicii şi sînt nu¬ 
mite experienţe cruciale. Valoarea crucială a unei expe¬ 
rienţe se relevă numai prin modul cum este formulată 
chestiunea, şi numai o singură teorie poate fi verificată 



Ascensiunea concepţiei mecaniciste 




de ea. Determinarea căldurii specifice a două corpuri de 
acelaşi fel, aduse Ia aceeaşi temperatură, unul prin fre¬ 
care, celălalt prin flux de căldură, este un exemplu tipic 
de experienţă crucială. Ea a fost efectuată acum vreo 
150 de ani de către Rumford şi a dat lovitura de graţie 
teoriei „căldurii-substanţă“. 

Dăm mai jos un extras din expunerea lui Rumford 
Însuşi, în care se descrie mersul experienţei : 

,„Se întîmplă deseori că în cursul treburilor şi ocupaţiilor curente 
să ni se ofere, de la sine, ocazii favorabile de a contempla operaţii 
dintre cele mai curioase ale naturii; experienţe fizice foarte inte¬ 
resante pot fi adesea efectuate fără dificultate şi cheltuială cu 
ajutorul maşinilor inventate pentru simpla satisfacere a nevoilor 
industriei. 

Am avut deseori ocazia să fac această observaţie şi am 
ajuns la convingerea că obiceiul de a păstra ochii deschişi la tot 
ceea ce se întîmplă în viaţa de toate zilele, conduce adesea, ca din 
întîmplare, sau prin jocul neastîmpărat al fanteziei pusă în ac¬ 
ţiune de observarea fenomenelor celor mai banale, la îndoieli 
folositoare şi proiecte judicioase de cercetare şi îmbunătăţire, 
mai repede ca meditaţiile cele mai intense ale filosofilor în 
metalice desprinse de burghiu. 

Trebuind, în ultima vreme, să supraveghez fabricarea ţevilor 
de tun în atelierele arsenalului militar din Miinchen, am fost 
izbit de considerabilul grad de căldură dobîndit în scurt timp de 
un tun de alamă, cînd era găurit, şi de căldura (mult mai mare 
decît a apei care fierbe, cum am stabilit experimental) strunjiturii 
metalice desprinse de burghiu. 

De unde provine căldura produsă prin operaţia mecanică 
menţionată mai sus ? 

Este ea oare furnizată de către strunjitura desprinsă de bur¬ 
ghiu din masa solidă a metalului ? 

Dacă ar fi aşa, atunci potrivit teoriilor moderne despre căl¬ 
dura latentă şi despre caloric, nu numai că s-ar fi schimbat căl¬ 
dura specifică a strunjiturii, dar această schimbare ar fi trebuit 
chiar să fie atît de mare încît să justifice toată căldura produsă. 

Or, nici o astfel de schimbare nu s-a produs căci luînd cantităţi 
de greutate egală de strunjitură şi de bucăţi mici din acelaşi blon¬ 
de metal, tăiate cu un ferăstrău fin, şi aducîndu-le la aceeaşi tem¬ 
peratură (a apei care fierbe) şi introducîndu-le în cantităţi egale 
de apă rece (a cărei temperatură era de 59 1 /2°F i1 ), apa în care fu¬ 
sese aruncată strunjitura, după toate aparenţele, nu s-a încălzit 
nici mai mult nici mai puţin decît apa în care au fost puse bucăţile 
de metal. 


l ) Adică 15,3°C. N. Red. E. T. 

Iată concluzia lui finală : 

Reflectînd asupra acestei chestiuni, nu avem voie să uităm 
împrejurarea extrem de remarcabilă că izvorul căldurii născute 
prin frecare, în aceste experienţe, s-a dovedit, în mod manifest, 
a fi inepuizabil. 

Aproape că este de prisos să adăugăm că ceea ce un corp 
izolat sau un sistem de corpuri izolate poate furniza nelimitat 
nu poate fi niciodată o substanţă materială; şi exceptînd mişca¬ 
rea, mi se pare extrem de greu, pentru a nu spune complet im¬ 
posibil, să ne facem o imagine clară despre ceva oe poate fi 
generat şi transmis în felul în care a fost generată şi transmisă 
căldura în aceste experienţe 1 *. 

Vedem astfel că vechea teorie se prăbuşeşte sau mai 
exact vedem că teoria .,căldurii-substanţă“ trebuie să 
fie limitată numai la problemele fluxului de căldură. Ia¬ 
răşi, după cum ne-a sugerat Rumford., trebuie căutată o 
nouă idee conducătoare. Pentru aceasta vom lăsa deo¬ 
camdată in suspensie problema căldurii şi ne vom în¬ 
toarce la mecanică. 


§ 7. MONTAGNES RUSSES 

Să urmărim acum puţin mişcarea vagonetului pe mon- 
tagnes-ii rus-ses, acest popular izvor de senzaţii tari. Este 
vorba de un mic vagonet, ridicat sau tras pînă la punctul 
cel mai înalt al traseului. Lăăat liber, el lunecă întîi la 
vale o bucată, sub acţiunea forţei de gravitaţie, apoi în¬ 
cepe să se urce şi să coboare o pantă şerpuită în modul 
cel mai capricios, dînd celor instalaţi în el, fiorul varia¬ 
ţiei bruşte de viteză. Punctul cel mai înalt al traseului 
este locul de pornire. în tot cursul mişcării, vagonetul nu 
mai atinge niciodată această înălţime (fig. 20). O descriere 
completă a acestei mişcări ar fi foarte complicată. Pe de 
o parte ar trebui considerată latura mecanică a proble¬ 
mei, variaţiile in timp ale vitezei şi poziţiei. Pe de altă 
parte, frecarea şi deci producerea căldurii în şine şi roţi. 
Singura justificare valabilă a descompunerii fenomenului 
fizic în aceste două aspecte este posibilitatea de a face uz 
de noţiunile tratate anterior. Descompunerea aceasta 
conduce din nou la o experienţă idealizată, căci un feno- 

men fizic, în cursul căruia să apară numai aspectul me¬ 
canic, poate fi imaginat, nu însă şi realizat. 

Pentru experienţa idealizată, ne putem imagina pe 
cineva care a ajuns să elimine complet frecarea care în¬ 



soţeşte totdeauna mişcarea. El se hotărăşte să aplice des— 
coperirea sa la construirea de montagnes russes şi să 
Caute singur mijlocul de realizare. Vagonetul care, In 
punctul de plecare, se află la înălţimea de 30 m deasupra 



Pămintului trebuie să urce şi să coboare. După cîteva în¬ 
cercări, el găseşte o regulă simplă de urmat : este liber 
să aşeze şinele oricum, cu condiţia ca nici un punct să nu 
întreacă înălţimea punctului de plecare (fig. 19). Dacă 
vagonetul va merge liber pînă la căpătui cursei, el va pu¬ 
tea atinge, ori de cîte ori, înălţimea de 30 m, dar nu o va 






42 


Evoluţia fizicii 


putea depăşi niciodată. înălţimea iniţială nu va fi atinsă 
niciodată pe o cale ferată reală, din cauza frecării ; dar 
inginerul nostru ipotetic nu trebuie să ţină seama de 
acest lucru. 

Să urmărim acum mişcarea vagonetului idealizat pe 
montagnes-ii russes în condiţii ideale, începînd din mo¬ 
mentul cînd coboară din punctul cel mai înalt. Pe măsură 
ce înaintează, înălţimea sa deasupra solului scade, dar 
viteza sa creşte. Afirmaţia aceasta ne aminteşte, la prima 
vedere, o frază intîlnită în exerciţiile de traducere : „eu 
nu am creion, dar tu ai şase portocale**. Ea nu este însă 
chiar atît de stupidă. între împrejurarea că eu nu am 
creion şi faptul că altcineva are şase portocale nu este nici 
o legătură dar, între înălţimea vehiculului deasupra solu¬ 
lui şi viteza lui există o corelaţie foarte reală. Putem chiar 
să calculăm în fiecare moment viteza vagonetului, dacă 
ştim la ce înălţime, se află deasupra solului ; vom trece 
însă peste această chestiune, deoarece ea are un caracter 
cantitativ, care poate fi exprimat cel mai bine prin for¬ 
mule matematice. 

în punctul cel mai înalt al traiectoriei sale, adică la 
30 m de la sol, viteza vagonetului este egală cu zero. în 
punctul cel mai de jos el este la nivelul solului şi are vi¬ 
teza cea mai mare. Aceste fapte pot fi exprimate şi alt¬ 
fel : în punctul cel mai înalt al traiectoriei sale, vagone- 
tul are energie potenţială , dar nu are energie cinetică sau 
energie de mişcare. în punctul cel mai jos, el are energia 
cinetică cea mai mare, dar nici o energie potenţială. în 
toate poziţiile intermediare, unde fiecărei înălţimi îi co¬ 
respunde şi o viteză, vagonetul are atît energie cinetică, 
cît şi energie potenţială. Energia potenţială creşte cu 
înălţimea, în timp ce energia cinetică creşte pe măsură ce 
creşte viteza. Principiile mecanicii sînt suficiente pentru 
a explica această mişcare. în descrierea matematică apar 
două expresii pentru energie, amîndouă variabile, dar a 
căror sumă rămîne constantă. Astfel se pot introduce, 
riguros (matematic), pe de o parte noţiunea de energie 
potenţială care depinde de poziţie, iar pe de altă parte 
cea de energie cinetică care este funcţie de viteză. Intro¬ 
ducerea acestor doi termeni este de fapt arbitrară şi nu se 
justifică decît prin consideraţii de comoditate. Suma ce- 

ior două mărimi rămîne neschimbată şi reprezintă o con¬ 
stantă a mişcării. Energia totală, cea cinetică plus cea po¬ 
tenţială, poate fi comparată de exemplu cu nişte bani, a 
căror sumă rămîne intactă, pe care-i preschimbăm însă la 
un curs bine stabilit dintr-o valută în alta, de exemplu, 
din dolari în lire sterline şi invers. 

în condiţiile reale, în care frecarea Împiedică vago- 
netul să mai atingă o înălţime egală cu cea de la care a 
plecat, are loc de asemenea o trecere necontenită a ener¬ 
giei cinetice în cea potenţială şi invers. Aici însă suma 
lor nu rămîne constantă, ci scade. Este necesar acum să 
facem un nou pas important şi îndrăzneţ pentru a stabili 
corelaţia dintre aspectele mecanice şi cele calorice ale 
mişcării. Bogăţia de consecinţe şi generalizări după acest 
pas, o vom vedea mai tîrziu. 

Este acum implicată în mişcare, pe lîngă energia ci¬ 
netică şi energia potenţială, şi căldura produsă prin fre¬ 
care. Corespunde adeastă 'căldură descreşterii energiei 
mecanice, adică celei cinetice sau celei potenţiale ? Se 
impune o nouă ipoteză : Dacă vom considera căldura ca o 
formă a energiei, poate că suma celor trei energii : căl¬ 
dură, energie cinetică şi potenţială, rămîne constantă. 
Cu alte cuvinte, nu căldura singură, ci căldura împreună 
cu alte forme de energie ar fi indestructibilă, asemenea 
unei substanţe. Adică, lucrurile s-ar petrece ca şi cum 
un om ar trebui să-şi plătească lui însuşi un comision în 
franci pentru schimbarea dolarilor în lire sterline şi ar 
economisi această sumă, astfel, încit suma dolarilor, li¬ 
relor şi francilor să constituie un total fix conform cu un 
anumit curs al valorilor. 

Progresul ştiinţific a distrus vechiul concept de căl¬ 
dură ca substanţă. în locul ei, să încercăm a introduce o 
nouă substanţă, energia, căldura fiind numai o formă 
a ei. 


§ 8. RAPORTUL DE TRANSFORMARE 

Mai puţin cu o sută de ani în urmă, noua descoperire 
care a condus la conceptul de căldură ca formă a ener¬ 
giei a fost indicată de Mayer şi confirmată experimental 

de Joule. Este o stranie coincidenţă că aproape toate cer¬ 
cetările fundamentale privitoare la natura căldurii au fost 
făcute de către fizicieni neprofesionişti care considerau 
fizica numai ca o distracţie preferată. Aceştia au fost : 
multilateralul scoţian Black, medicul german Mayer şi 
marele aventurier american, contele de Rumford care 
mai tîrziu a trăit în Europa şi, între altele, a ocupat pos¬ 
tul de ministru de război al Bavariei. Să nu-1 uităm şi pe 
fabricantul de bere, englezul Joule, care în timpul său li¬ 
ber a făcut experienţe dintre cele mai importante pri¬ 
vitoare la conservarea energiei. 

Joule a verificat, prin experienţă, ipoteza potrivit 
căreia căldura este o formă a energiei şi a determinat 
raportul de transformare. Merită să ne ocupăm puţin de 
rezultatele la care a ajuns el. 

Energia cinetică şi energia potenţială ale unui sistem, 
la un loc, constituie energia lui mecanică. Cînd am vor¬ 
bit despre montagnes-ii russes am făcut ipoteza că o 
parte din energia mecanică s-ar transforma în căldură. 
Dacă ar fi aşa, atunci nu numai pentru acest proces ci şi 
pentru toate procesele fizice asemănătoare, ar trebui să 
existe un raport de transformare bine definit, un curs 
bine stabilit la care să se facă transformarea energiei 
mecanice in căldură. Aceasta este o chestiune cantitativă, 
dar faptul că o cantitate dată de energie mecanică se 
poate transforma intr-o cantitate anumită de căldură 
este de importanţă capitală. Voim să ştim care este nu¬ 
mărul ce exprimă raportul de transformare, cu alte cu¬ 
vinte cantitatea de căldură ce se poate obţine dintr-o 
cantitate dată de energie mecanică. 

Determinarea acestui număr a făcut obiectul cerce¬ 
tărilor lui Joule. Dispozitivul de care s-a folosit în una 
din experienţele sale se aseamănă foarte mult cu o pen¬ 
dulă (fig. 21). O astfel de pendulă se remontează prin ridi¬ 
carea a două greutăţi, comunicîndu-se astfel energie po¬ 
tenţială sistemului. Dacă nu mai intervenim apoi în me¬ 
canismul ceasului, el poate fi considerat un sistem în¬ 
chis. Greutăţile coboară lent şi ceasul merge. După un 
timp anumit, greutăţile vor atinge poziţia lor cea mai de 
jos şi ceasul se va opri. Ce s-a întîmplat cu energia ? 

Energia potenţială a greutăţilor s-a transformat în ener¬ 
gia cinetică a mecanismului, risipindu-se apoi treptat 
sub formă de căldură. 

O modificare convenabilă a unui astfel de mecanism 
a permis lui Jcule să măsoare căldura pierdută şi să de¬ 
termine astfel raportul de transformare. La aparatul său 



două greutăţi făceau să se rotească o roată cu palete cu¬ 
fundate în apă. Energia potenţială a greutăţilor era trans¬ 
formată în energia cinetică a părţilor mobile ale aparatu¬ 
lui, apoi în căldură, care ridica temperatura apei. Joule 
măsura variaţia de temperatură şi apoi, pe baza căldurii 
specifice cunoscute a apei, calcula cantitatea de căldură 
absorbită. ^Rezultatele numeroaselor sale experienţe le-a 
rezumat după cum urmează : 

1. Cantitatea de căldură produsă prin frecarea corpurilor so¬ 
lide sau lichide este întotdeauna proporţională cu cantitatea de 
forţă cheltuită (prin forţă, Joule înţelegea energie). 

2. Cantitatea de căldură capabilă să ridice cu 1° Fahrenheit 
(0,56°C) temperatura unei livre engleze de apă (cintărită în vid şi 
luată între 55°—60° Fahrenheit adică între 13° şi 16°C) necesită 
pentru producerea sa cheltuirea unei forţe mecanice (a unei ener¬ 
gii) reprezentată de căderea a 772 livre engleze 350 kg) pe dis¬ 
tanţa de un picior (30,48 cm). 

Cu alte cuvinte : energia potenţială a 772 livre, 
ridicate la înălţimea de un picior de la Pămînt, ar fi 
echivalentă cu cantitatea de căldură necesară pentru a 
încălzi o livră de apă de la 55° pînă le 56° Fahrenheit. 
Experimentatorii care au urmat au fost capabili să atingă 
o precizie mai mare, dar echivalentul mecanic al căldurii 
este, în esenţă, cel stabilit de către Joule în opera sa de 
pionier. 

O dată realizată această importantă operă, progre¬ 
sul a fost deosebit de rapid. S-a recunoscut curînd dă 
energia mecanică şi cea calorică reprezintă numai două 
din multele forme pe care le poate lua energia. Tot ce 
se poate transforma în una din aceste două forme de 
energie este de asemenea o formă a energiei. Astfel, ra- 
‘ diaţia emisă de Soare este energie deoarece ea se trans¬ 
formă, parţial, în căldură pe Pămînt. Un curent electric 
are energie căci el încălzeşte un fir metalic sau face să 
se invîrtească roţile unui motor. Cărbunele conţine ener¬ 
gie chimică ce poate fi pusă în libertate, prin ardere, 
sub formă de căldură. în toate fenomenele din natură, 
energia se transformă dintr-o formă în alta şi anume 
totdeauna potrivit unui raport de transformare bine de¬ 
finit. Intr-un sistem închis, adică ferit de orice influenţă 
exterioară, energia se conservă, comportindu-se astfel 
ca şi o substanţă. Suma tuturor formelor de energie po¬ 
sibile, care ar interveni într-un astfel de sistem, este 
constantă, chiar dacă fiecare specie de energie, în parte, 
ar varia cantitativ. Privind întregul Univers ca un singur 
sistem închis, putem proclama cu mîndrie, alături de fi¬ 
zicienii secolului al XlX-lea, că energia Universului este 
invariantă, că nici o părticică din ea nu ar putea fi vreo¬ 
dată creată sau distrusă. 

Avem acum două concepte de substanţă : materia şi 
energia. Amîndouă se supun legilor de conservare : în- 
tr-un sistem izolat nu poate varia nici masa şi nici ener¬ 
gia sa totală. Materia are greutate, energia este impon¬ 
derabilă. Avem deci două noţiuni diferite şi două legi de 
conservare distincte. Ne mai putem declara astăzi adeoţii 
acestor idei ? Sau, în lumina progreselor recente, această 
reprezentare, în aparenţă bine întemeiată, n-a fost modifi- 

cată ? Ei bine, ea a fost modificată ! Transformările ulte¬ 
rioare ale acestor două noţiuni sint legate de teoria re¬ 
lativităţii ; asupra acestui punct vom reveni mai tîrziu. 


§ 9. CONCEPŢIILE FILOSOFICE 

Foarte des rezultatele cercetărilor ştiinţifice impun 
schimbarea punctului de vedere filosofic asupra unor 
probleme care depăşesc cu mult cadrul restrînk al .ştiinţei 
însăşi. Care este obiectivul ştiinţei ? Ce i se pretinde 
unei teorii care încearcă să descrie natura ? Aceste ches¬ 
tiuni, deşi depăşesc cadrul fizicii, sînt totuşi strîns legate 
de ea, căci ştiinţa procură materialul, din care ele izvo¬ 
răsc. Generalizările filosofice trebuie să fie bazate pe re¬ 
zultate ştiinţifice. O dată formulate şi larg acceptate, ele 
influenţează foarte des, la rindul lor, evoluţia ulterioară 
a gîndirii ştiinţifice, indicînd una din numeroasele direcţii 
de dezvoltare posibile. Revolta încununată de succes îm¬ 
potriva unei concepţii dominante are ca rezultat dezvol¬ 
tări neprevăzute şi inedite, care devin o sursă de noi as¬ 
pecte filosofice. Aceste observaţii sînt inevitabil vagi şi 
fără conţinut, atîta vreme rit nu le ilustrăm cu exemple 
din istoria fizicii. 

Să încercăm acum să expunem primele idei filosofice 
asupra obiectivelor ştiinţei. Aceste idei au continuat 
să influenţeze puternic dezvoltarea fizicii pînă acum 
aproape 100 de ani, cînd au fost părăsite în virtutea 
noilor legi şi teorii care au alcătuit la rîndul lor un nou 
cadru pentru ştiinţă. 

In toată istoria filosofiei, începînd cu filosofia greacă 
şi terminînd cu fizica modernă, s-au remarcat încercările 
constante de a reduce complexitatea aparentă a fenome¬ 
nelor naturii la citeva idei şi relaţii fundamentale simple. 
Principiul acesta stă la baza oricărei filosofii naturale. 
El este exprimat încă în opera atomiştilor. Astfel, 
Democrit scria în urmă cu 23 de secole : 

„Prin convenţie dulcele este dulce, prin convenţie amarul este 
amar, prin convenţie caldul este cald, prin convenţie recele este 
rece, prin convenţie culoarea este culoare. Dar în realitate există 

atomi şi vid. Adică obiectele simţurilor sînt presupuse reale şi se 
obişnuieşte să fie privite ca atare, dar ele nu sînt cu adevărat. Nu¬ 
mai atomii şi vidul sînt reali“. 

în filosofia antică, această idee nu întrece caracterul 
unei ficţiuni a imaginaţiei. Legi ale naturii care să sta¬ 
bilească o corelaţie între evenimentele care se succed erau 
necunoscute Grecilor. O ştiinţă care să lege teoria cu ex¬ 
perienţa a început cu opera lui Galileu. Fină acum am 
urmat primele idei conducătoare, ce au condus la legile 
mişcării. De-a lungul a două sute de ani de cercetare 
ştiinţifică, forţa şi materia au fost noţiunile de bază ale 
oricărei încercări de a înţelege natura. Este cu neputinţă 
să ne-o reprezentăm pe una fără cealaltă, întrucît ma¬ 
teria îşi manifestă existenţa numai ca izvor al unei forţe 
prin acţiunea ei asupra altei materii. 

Să luăm exemplul cel mai simpu : două particule, 
intre care se exercită forţe. Forţele, pe care ni le putem 
reprezenta cel mai uşor, sînt cele 
Atracţie de atracţie sau de respingere. In 

_^ ^_ ambele cazuri vectorii forţă sînt si- 

• 0 tuaţi în lungul liniei care uneşte 

cele două puncte materiale. Cerinţa 
simplicităţii este cea care conduce 
Respingere la imaginea unor particule care se 
• ^® atrag sau se resping reciproc (fig. 
Fig. 22 22) ; orice altă ipoteză, cu privire la 

direcţia forţelor care ar acţiona, ar 
duce la o imagine considerabil mai complicată. Putem 
oare face o presupunere tot atît de simplă cu privire la 
lungimea vectorilor forţă ? Chiar dacă dorim să evităm 
ipotezele prea particulare, putem totuşi adopta presupu¬ 
nerea că forţa ce acţionează între două particule date de¬ 
pinde, ca şi atracţia gravitaţională, numai de distanţa din¬ 
tre ele. Aceasta este destul de simplu. S-ar putea imagina 
forţe mult mai complicate, de exemplu forţe care să de¬ 
pindă nu numai de distanţa dintre particule, ci şi de vi¬ 
teza lor. Cu materia şi forţa, drept concepte fundamen¬ 
tale, am putea cu greu imagina ipoteze mai simple decît 
aceea că forţa acţionează în lungul liniei ce uneşte cele 
două particule şi depinde numai de distanţă. Este 

— într-adevăr — posibil să se descrie toate fenomenele 
fizice exclusiv cu ajutorul unor forţe de tipul acesta ? 

Marile realizări ale mecanicii în toate ramurile ei, 
succesul răsunător obţinut de ea în dezvoltarea astrono¬ 
miei, aplicarea ideilor ei la probleme net diferite şi neavînd 
un caracter mecanic, au făcut să apară credinţa că este posi¬ 
bil să se descrie absolut toate fenomenele naturale prin jo¬ 
cul unor forţe simple, care s-ar exercita între obiecte inva¬ 
riabile. De-a lungul a două secole care au urmat perioadei 
iui Galileu, tendinţa aceasta conştientă sau inconştientă 
se manifestă aproape in toate creaţiile ştiinţifice. Aceasta 
a fost formulată foarte limpede, către mijlocul secolului 
al XlX-lea, de Helmholz : 

„In sfîrşit descoperim totuşi că problema ştiinţei fizice con¬ 
sistă în a reduce fenomenele naturale la forţe invariabile de atrac¬ 
ţie şi de repulsie, a căror intensitate depinde de distanţă. 

Soluţia acestei probleme este condiţia unei înţelegeri com¬ 
plete a naturii". 

Astfel, după Helmholz, linia dezvoltării ştiinţei este 
deci determinată şi urmează un curs riguros fix : 

„Misiunea ei va fi îndeplinită pe măsură ce reducerea feno¬ 
menelor naturii la forţe simple va fi deplină şi va face dovada 
că reducerea aceasta este singura de care sînt capabile feno¬ 
menele". 

Unui fizician din secolul al XX-lea, concepţia aceasta 
îi apare simplistă şi naivă. El s-ar îngrozi la gîndul că 
marea aventură a cercetărilor s-ar putea curma atît de 
curînd şi că o imagine dezolantă a Universului, deşi in¬ 
failibilă, s-ar putea instaura pentru vecie. 

Cu toate că această doctrină ar vrea să reducă des¬ 
crierea tuturor fenomenelor la forţe simple, totuşi ea lasă 
deschisă problema felului în care forţele ar depinde de 
distanţă. S-ar putea ca această dependenţă să difere de 
la fenomen, la fenomen. Dar necesitatea de a introduce 
multe tipuri diferite de forţe, pentru diferitele fenomene 
este, fără îndoială, nesatisfăcătoare din punctul de vedere 
filosofic. Totuşi, concepţia mecanicistă , formulată în mo¬ 
dul ppI mai rafpcrnrir dp ră+rp TTplmhnlv a iiirat. la timoul 

ei un rol însemnat. Dezvoltarea teoriei cinetice a mate¬ 
riei este una din cuceririle cele mai mari influenţată direct 
de concepţia mecanicistă. 

înainte de a asista la declinul concepţiei mecaniciste 
să acceptăm provizoriu punctul de vedere al fizicianului 
din secolul trecut, trăgînd împreună cu el concluziile 
ce decurg din imaginea sa asupra lumii exterioare. 


§ 10. TEORIA CINETICA A MATERIEI 

Este oare posibilă explicarea fenomenelor calorice ca 
urmare a mişcării unor particule care acţionează una 
asupra alteia cu forţe simple ? Un vas închis conţine o 
cantitate anumită de gaz, de exemplu aer, la o tempera¬ 
tură determinată. încălzindu-1 ii ridicăm temperatura şi-i 
mărim energia. Cum este legată încălzirea de mişcare ? 
Posibilitatea unei astfel de legături ne este sugerată atît 
de punctul nostru de vedere filosofic, acceptat provizo¬ 
riu, cît şi de modul în care se produce căldura prin miş¬ 
care. Căldura trebuie să fie o energie mecanică, dacă orice 
problemă este de natură mecanică. Obiectul teoriei cine¬ 
tice este de a prezenta conceptul de materie tocmai sub 
acest aspect. Potrivit acestei teorii, un gaz reprezintă 
o îngrămădire de enorm de multe particule sau molecule „ 
care se mişcă în toate direcţiile, ciocnindu-se între ele şi 
schimbîndu-şi direcţia de mişcare după fiecare ciocnire. 
Trebuie să existe o viteză medie pentru molecule, după 
cum într-o mare comunitate de oameni se poate stabili o* 
vîrstă medie sau un avut mediu. Prin urmare, trebuie 
să existe şi o energie cinetică medie pe particulă. Mai 
multă căldură în vas înseamnă o mai mare energie cine¬ 
tică medie a particulelor din el. Prin urmare, potrivit a- 
cestei imagini, căldura nu este o formă specială de ener¬ 
gie diferită de cea mecanică, ci este tocmai energia cine¬ 
tică a mişcării moleculelor. Fiecărei temperaturi deter¬ 
minate ii corespunde deci o energie cinetică medie pe mo¬ 
leculă. Aceasta nu este, în adevăr, o ipoteză arbitrară. 
Sîntem obligaţi să privim energia cinetică a unei mo¬ 
lecule drept măsura temperaturii unui gaz, dacă voim 

să ne formăm o imagine mecanică conştientă despre ma¬ 
terie. 

Această teorie este mai mult decît un joc al imagi¬ 
naţiei. Se poate dovedi că teoria cinetică a gazelor nu 
numai că concordă cu experienţa, ci că ea conduce efectiv 
la o înţelegere mai profundă a faptelor. Să ilustrăm a- 
ceasta cu cîteva exemple. 

Să Considerăm un vas închis cu un piston care se 
poate mişca liber (fig. 23). Vasul conţine o anumită can¬ 
titate de gaz care trebuie men¬ 
ţinută la temperatură constantă. 

Dacă iniţial pistonul este în 
repaus într-o anumită poziţie, 
micşorîndu-i sarcina el se va 
deplasa în sus, dar mărindu-i-o 
se va mişca în jos. Deci, pentru 
a apăsa pistonul în jos, trebuie 
să-i aplicăm o forţă care să în¬ 
vingă presiunea din interiorul 
gazului. Care este mecanismul 
prin care ia naştere această 
presiune după teoria cinetică ? 

Un număr enorm de particule 
care alcătuiesc gazul se mişcă 
în toate direcţiile. Ele bombardează pereţii şi pistonul şi 
sar înapoi întocmai ca nişte mingi aruncate de perete. 
Bombardamentul acesta neîntrerupt al unui mare număr 
de particule ţine pistonul la o anumită înălţime, opu- 
nîndu-se forţei de gravitaţie care acţionează, în jos, asu¬ 
pra pistonului şi asupra greutăţilor. într-un sens acţio¬ 
nează forţa gravitaţională constantă, în sensul celălalt ne¬ 
numărate lovituri neregulate, imprimate de molecule. 
Pentru ca echilibrul să se menţină, efectul rezultant exer¬ 
citat asupra pistonului de mulţimea acestor mici forţe ne¬ 
regulate, trebuie să fie egal cu cel al greutăţii (fig. 23). 

Să presupunem că pistonul este apăsat în jos, com- 
primînd gazul pînă la o anumită fracţiune a volumului 
iniţial, de exemplu pină la jumătatea lui, temperatura 
fiind însă păstrată neschimbată. Ce trebuie să urmeze 

după teoria cinetică? Forţa produsă de bombardament 
ar urma să fie mai intensă sau mai puţin intensă ? Par¬ 
ticulele sînt acum mai înghesuite. Deşi energia cinetică 
medie a rămas aceeaşi, ciocnirile particulelor asupra pis¬ 
tonului se vor produce mai des ca înainte, astfel că forţa 
totală va creşte. Din această imagine a teoriei cinetice 
reiese limpede că pentru a menţine pistonul într-o po¬ 
ziţie mai joasă este nevoie de o greutate mai mare. 

Acest fapt experimental simplu este bine cunoscut, 
dar previziunea sa rezultă în mod logic din concepţia ci¬ 
netică a materiei. 

Să considerăm un alt dispozitiv experimental. Să 
luăm două vase cu volume egale, care conţin gaze diferite, 
de exemplu unul hidrogen şi celălalU azot, ambele la aceeaşi 
temperatură. Presupunem că cele două vase sînt în¬ 
chise cu pistoane identice şi încărcate cu greutăţi egale. 
Pe scurt, aceasta înseamnă că gazele au acelaşi volum, 
sînt la aceeaşi temperatură şi suportă aceeaşi presiune. 
Deoarece temperatura este aceeaşi, energia cinetică me¬ 
die, pe particulă, conform teoriei, este aceeaşi. Şi întru- 
cit presiunile sînt egale, cele două pistoane vor suporta 
aceeaşi forţă totală. In medie, fiecare particulă transportă 
aceeaşi energie, iar cele două vase avînd acelaşi volum, 
numărul de molecule trebuie să fie acelaşi în fiecare vas , 
cu toate că gazele sînt chimic diferite. Rezultatul acesta 
extrem de important permite înţelegerea multor fenomene 
chimice. Semnificaţia lui este ca numărul moleculelor 
Conţinute într-un volum dat, la o anumită temperatură şi 
la o presiune anumită, este o mărime caracteristică nu 
numai pentru un gaz anumit, ci pentru toate gazele. Este 
foarte surprinzător că teoria cinetică nu se mărgineşte 
numai să prezică existenţa unui astfel de număr universal, 
ci permite şi determinarea lui exactă. Vom reveni îndată 
asupra acestei chestiuni. 

Teoria cinetică a materiei explică, atît cantitativ cit 
şi calitativ, legile gazelor găsite pe cale experimentală. 
Afară de aceasta, aplicabilitatea ei nu este limitată la ga¬ 
ze, cu toate că în domeniul lor ea a obţinut succesele cele 
mai mari. 

Un gaz poate fi lichefiat prin coborîrea temperaturii. 

Scăderea temperaturii unui corp echivalează cu scăderea 
energiei cinetice medii a particulelor lui. Este deci lim¬ 
pede că energia cinetică a unei particule lichide este mai 
mică decît cea a unei particule gazoase corespunzătoare. 

O manifestare remarcabilă a mişcării particulelor în 
lichide a fost descoperită, pentru prima oară, în aşa- 
numita mişcare browniană, fenomen remarcabil care ar 
fi rămas misterios fără teoria cinetică a materiei . 
Această mişcare a fost observată pentru prima oară de 
botanistul Brown şi explicată mai tîrziu cu 80 de ani, către 
începutul secolului nostru. Singurul instrument necesar 
pentru observarea mişcării browniene este microscopul 
care nici măcar nu este necesar să fie prea puternic. 

Brown lucrase cu grăunţe de polen ale anumitor 
plante, adică, după spusele sale, cu 

particule sau granule neobişnuit de mari, variind în lungi¬ 
me între unu pe patru mii şi cam unu pe cinci mii dintr-un ţol“. 

Mai departe el povesteşte : ^ 

„în timp ce cercetam forma acestor particule, cufundate în apă, 
am observat că multe dintre ele erau evident în mişcare. ...Aceste 
mişcări au fost de aşa natură încît, după observaţii repetate, să 
mă ducă la convingerea că ele nu ar putea fi cauzate nici de curenţi 
în sînul lichidului, nici de o evaporare treptată a lui, ci că ele 
aparţin particulelor înseşi“. 

Ceea de a observat Brown, a fost o agitaţie neîntre¬ 
ruptă, de care erau cuprinse toate granulele în suspensie 
în apă, mişcare vizibilă la microscop. A fost un spectacol 
emoţionant ! 

Este alegerea specială a plantelor ceva esenţial pentru 
fenomen ? Brown a răspuns la această întrebare 
repetind experienţa cu polenul multor plante diferite şi 
a găsit că toate granulele, dacă erau destul de mici, pre¬ 
zentau o asemenea mişcare cînd erau în suspensie în apă. 
Mai departe, a pus în evidenţă aceeaşi mişcare dezor¬ 
donată şi neîncetată şi la particule foarte mici, atit ale 
unor substanţe organice cît şi anorganice. Chiar cu pul¬ 
berea provenită dintr-un fragment al unui sfinx a ob¬ 
servat acelaşi fenomen. 

Care poate fi explicaţia acestei mişcări ? Ea pare în 
contrazicere cu toate experienţele anterioare. înregistra¬ 
rea, să zicem din 30 în 30 de secunde, a poziţiilor unei 
particule ne dă o traiectorie de formă fantastică. Lu¬ 
crul cel mai uluitor este caracterul, după cit se pare, 
etern al mişcării. Un pendul oscilant introdus în apă se 
opreşte în scurt timp dacă nu este întreţinut de o forţă 
exterioară oarecare. Existenţa unei mişcări care nu în¬ 
cetează niciodată pare contrarie oricărei experienţe. Difi¬ 
cultatea aceasta a fost lămurită în mod strălucit de teoria 
cinetică a materiei. 

Cercetînd, apa, chiar cu microscoapele noastre cele 
mai puternice, nu vom observa totuşi molecule sau miş¬ 
carea lor, aşa cum şi-o reprezintă teoria cinetică a ma¬ 
teriei. Trebuie deci să tragem concluzia că, dacă apa este 
cu adevărat o îngrămădire de particule, atunci dimensi¬ 
unile lor sînt aşa de mici încît, particulele nu pot fi vă¬ 
zute nici chiar cu cele mai bune microscoape. Să-i acor¬ 
dăm încredere teoriei nooşjtre continuînd să adimtem că 
ea reprezintă 1 o imagine consecventă a realităţii. Particu¬ 
lele browniene, vizibile la microscop, sînt bombardate de 
către particulele şi mai mici care alcătuiesc apa însăşi. 
Mişcarea browniană există numai dacă particulele bom¬ 
bardate sînt destul de mici. Ea se produce datorită fap¬ 
tului că bombardamentul nu este uniform din toate păr¬ 
ţile si nu se poate calcula o valoare medie din cauza ca¬ 
racterului său dezordonat şi întîmplător. Mişcarea brow¬ 
niană este deci rezultatul unei mişcări neobservabile. 
Comportarea particulelor mari oglindeşte întrucîtva com¬ 
portarea moleculelor înseşi şi reprezintă, ca să spunem 
aşa, o amplificare atît de puternică a mişcării încît ea 
devine observabilă la microscop. Caracterul neregulat de 
zig-zag întîmplător al drumului parcurs de particulele 
browniene oglindeşte o neregularitate asemănătoare a 
traiectoriilor particulelor mai mici, care constituie ma¬ 
teria. înţelegem astfel, că un studiu cantitativ al mişcării 
browniene ne va permite să pătrundem mai adînc în te¬ 
oria cinetică a materiei. Este evident că mişcarea brow¬ 
niană viziblă depinde de mărimea particulelor invizibile 
care efectuează bombardamentul. N-ar exista nici o miş- 



PLANŞA I 



(Fotografiate de J. PERRIN) 

Particule în mişcare browniană, văzute la microscop. 



(Fotografiată de Brumbcrg şi Vavilov) 

O particulă în mişcare browniană fotografiată după o expunere 
de lungă durată, acoperind o suprafaţă. 



Poziţiile succesive ale unei Di urnul mediu, cores- 
particule in mişcare brownia- punzător poziţiilor 
nă, văzută la microscop. succesive ale particulei. 





Ascensiunea concepţiei mecaniciste 


55 


care browniană, dacă moleculele bombardante nu ar avea 
o anumită energie sau, cu alte cuvinte, dacă n-ar avea 
masă şi viteză. De aceea, nu trebuie să ne -mire că stu¬ 
dierea mişcării browniene poate conduce la determinarea 
masei unei molecule. 

Prin cercetări laborioase, atît teoretice cit şi experi¬ 
mentale, au fost precizate aspectele cantitative ale teo¬ 
riei cinetice. Calea deschisă de mişcarea brpwniană este 
una dintre acelea care au dus la rezultate cantitative. 
Aceleaşi date cantitative pot fi insă obţinute pe diferite 
căi avînd puncte de plecare cu totul diferite. Faptul că 
toate aceste metode confirmă această concepţie este de 
cea mai mare importanţă căci dovedeşte consistenţa in¬ 
ternă a teoriei cinetice a materiei. 

Vom cita numai unul din multele rezultate cantita¬ 
tive, obţinute prin experienţă şi teorie. Să presupunem că 
avem un gram din elementul cel mai uşor, adică un gram 
de hidrogen şi ne întrebăm cîte particule sînt conţinute 
în acest gram. Răspunsul nu va fi caracteristic numai 
pentru hidrogen, ci şi pentru toate celelalte gaze, căci 
ştim în ce condiţii două mase de gaz conţin acelaşi număr 
de particule. 

Teoria ne permite să răspundem la această ches¬ 
tiune servindu-ne de anumite măsurări efectuate asu¬ 
pra mişcării browniene a unei particule în suspensie. 
'Rezultatul este un număr neînchipuit de mare : un trei 
urmat de 23 de cifre ! Un gram de hidrogen conţine 
303 000 000 000 000 000 000 000 molecule. 

Să ne imaginăm moleculele unui gram de hidrogen 
mărite deajuns pentru a deveni vizibile la microscop, 
adică diametrul să devină de cinci miimi de milimetru, cît 
al unei particule browniene. Pentru a le împacheta lipite 
una de alta am avea atunci nevoie de o ladă cu laturile 
cam de 400 m. 

Putem calcula uşor masa unei asemenea particule 
de hidrogen, împărţind numărul unu prin numărul de mai 
sus. Cîtul este un număr inimaginabil de mic : 

0,000 000 000 000 000 000 000 003 3 grame, reprezen- 
tînd masa unei molecule de hidrogen. 

Experienţele asupra mişcării browniene sînt numai 

o parte dintre multiplele experienţe, independente, care 
conduc la determinarea acestui număr care joacă un rol 
atît de important în fizică. 

In toria cinetică a materiei, precum şi în toate cuce¬ 
ririle ei însemnate, vedem realizarea unui anumit program 
filosofic general : reducerea explicării tuturor fenomene¬ 
lor la interacţiunea particulelor de materie. 

Jn rezumat : 

In mecanică traiectoria viitoare a unui corp în miş¬ 
care poate fi prevăzută , iar cea trecută determinată , dacă 
îi cunoaştem condiţia prezentă şi forţele care-l solicită. 
Astfel , de exemplu , pot fi prevăzute traiectoriile viitoare 
ale tuturor planetelor . Forţele active sînt forţele de gra¬ 
vitaţie ale lui Newton , care depind numai de distantă . 
Marile rezultate ale mecanicii clasice sugerează că, con¬ 
cepţia. mecanicistă poate să fie aplicată consecvent in 
toate ramurile fizicii , că toate fenomenele pot fi explicate 
prin acţiunea forţelor de atracţie şi de repulsie, care de¬ 
pind numai de distanţă şi care se exercită între particule 
invariabile. 

In teoria cinetică a materiei vedem cum acest punct 
de vedere , rezultat din problemele mecanice , îmbrăţişează 
fenomenele calorice şi conduce la o imagine fecundă a 
structurii materiei. 



II. DECLINUL CONCEPŢIEI MECANICISTE. 


Cele două fluide electrice. — Fluidele mag¬ 
netice. — Frima dificultate serioasă. — Viteza' 
luminii. — Lumina ca substanţă. — Enigma cu¬ 
lorii. — Ce este o undă ? — Teoria ondulatorie 
a luminii. — Undele de lumină sînt longitudi¬ 
nale sau transversale ? — Eterul şi concepţia- 
mecanicistă. 

§ 11. CELE DOUA FLUIDE ELECTRICE 

Paginile următoare cuprind o expunere puţin captivantă 
a unor experienţe foarte simple. Expunerea este plicti¬ 
sitoare nu numai datorită faptului că descrierea unei ex¬ 
perienţe nu poate fi 
atît de interesantă 
ca efectuarea ei, ci 
şi prin aceea că 
semnificaţia unei ex¬ 
perienţe nu apare 
decît prin teorie. 

Scopul nostru este 
de a da un exemplu 
deosebit de elocvent, 
referitor la rolul te¬ 
oriei în fizică. 

1. Pe un picior 
de sticlă este mon¬ 
tată o bară meta¬ 
lică ale cărei capete sînt legate prin sîrme cu cite un? 
electroscop (fig. 24). Ce este un electroscop ? Este un 
aparat simplu care constă, în esenţă, din două foiţe de 
aur atîrnate de capătul de jos al unei tije metalice. To¬ 
tul este introdus într-un vas de sticlă în aşa fel încît me- 

talul să nu vină în atingere decît cu corpuri nemetalice, 
numite izolatori. In afară de electroscop şi de bara me¬ 
talică, mai avem nevoie de un baston de ebonită şi de o 
bucată de flanelă. 

Experinţa se face după cum urmează : în primul rînd 
ne asigurăm că foiţele metalice atirnă lipite una de alta, 
căci aceasta este poziţia lor normală. Dacă din întîmplare 
ele sînt depărtate, Ie aducem la normal, atingînd cu de¬ 
getul bara metalică. O dată terminate aceste pregătiri, 
frecăm bastonul de ebonită cu bucata de flanelă şi apoi 
îl punem în atingere cu metalul. Imediat foiţele metalice 
se depărtează. Ele rămîn despărţite şi după ce bara de 
ebonită a fost îndepărtată. 

2. Să facem o altă experienţă în care folosim acelaşi 
aparat ca mai înainte, foiţele fiind din nou lipite. De data 
aceasta însă nu atingem bara metalică cu bastonul de ebo¬ 
nită, ci îl apropiem numai de ea. Foiţele metalice se depăr¬ 
tează din nou, insă cu o diferenţă. Cum se îndepărtează 
bastonul de ebonită (fără a fi atins bara) ele revin ime¬ 
diat în poziţia iniţală, în loc să rămînă separate. 

3. Să modificăm puţin aparatul nostru pentru o a 
treia experienţă. Să presupunem că bara metalică constă 
din două părţi împreunate. Frecăm din nou bara de ebo¬ 
nită cu bucata de flanelă 
şi o apropiem de metal. 
Foiţele metalice diverg 
ca mai înainte. Dar dacă 
separăm bara în cele două 
părţi şi numai după aceea 
îndepărtăm bastonul de 
ebonită (fig. 25), cons¬ 
tatăm că foiţele rămîn îndepărtate în loc să revină la pozi¬ 
ţia lor normală, ca în experienţa a doua. 

Este greu de presupus că s-ar putea pasiona cineva 
pentru aceste experienţe simple şi naive. In evul mediu 
probabil că experimentatorul ar fi fost condamnat ; nouă 
însă ele ne par nu numai anoste ci şi nel’ogice. Ar fi foarte 
greu, ca o dată citită descoperirea lor, să le repetăm fără 
a ne tulbura. O anumită noţiune teoretică le face inteli¬ 
gibile. Am putea spune mai mult : este aproape de necon- 

ceput ca astfel de experienţe să fi fost efectuate ca un 
joc întîmplător, fără o idee prealabilă mai mult sau mai 
puţin precizată asupra semnificaţiei lor. 

Vom indica acum ideile de bază ale unei teorii foarte 
simple şi naive, care explică toate fenomenele descrise. 

Există două fluide electrice , unul numit pozitiv (+), 
iar altul negativ (—). Ele au întrucîtva un caracter de subs¬ 
tanţă, în sensul explicat mai sus, adică putem mări sau mic¬ 
şora cantitatea lor, dar în orice sistem izolat se conservă 
suma totală. Există totuşi o deosebire esenţială între cazul 
acesta şi cel al căldurii, al materiei sau al energiei. Avenf 
dGuă substanţe electrice. în cazul acesta nu putem folosi 
analogia noastră de mai înainte, cu banii, fără a o genera¬ 
liza întrucîtva. Un corp este neutru din pundt de vedere 
electric, dacă fluidul electric pozitiv şi cel negativ se a- 
nulează reciproc.- O persoană nu are nici un ban, fie dacă 
efectiv nu posedă nimic, fie dacă suma pe care a pus-o 
de o parte în casa de bani este exact egală cu suma pe 
care o datorează. Am putea compara cele două fluide 
electrice cu sumele înscrise în rubricile debit şi credit ale 
registrului. 

Ipoteza următoare a teoriei este că două fluide elec¬ 
trice de acelaşi fel se resping, în vreme ce două fluide 
opuse se atrag. Aceasta se poate 
reprezenta grafic în modul a- 
rătat în fig. 26. 

Trebuie să adoptăm în teo¬ 
ria noastră încă un postulat. 

Există două feluri de corpuri, 
şi anume, corpuri în care flu¬ 
idele se pot mişca liber, numite 
conductori , şi altele, în care ele 
nu se pot mişca liber, numite 
izolatori. Ca întotdeauna, în 
astfel de cazuri, nu trebuie să Fig. 26 

luăm ad litteram această clasi¬ 
ficare. Conductorul ideal sau izolatorul ideal este o fic¬ 
ţiune care nu poate fi niciodată realizată. Metalele, pă- 
mîntul, corpul omenesc sînt exemple de conductori, deşi 
nu la fel de buni. Sticla, cauciucul, porţelanul şi altele 


+ 


• • 

asemănătoare sînt izolatori. Aerul este un izola¬ 
tor parţial cum ştie oricine care a asistat la 
experienţele descrise mai sus. Umiditatea aerului, care 
măreşte conductiblitatea sa, constituie, oricînd, o scuză 
bună pentru nereuşita unor experienţe de electrostatică. 

Ipotezele teoretice menţionate sînt suficiente pentru 
explicarea celor trei experienţe descrise. Să le discutăm 
din nou în ordinea în care au fost prezentate, dar de data 
aceasta în lumina teoriei fluidelor electrice. 

1. Bara de ebonită, întocmai ca alte corpuri, este elec¬ 
tric neutră, în condiţii normale. Ea conţine, în cantităţi 
egale, cele două fluide, pozitiv şi negativ. Cind o frecăm 
cu flanela, separăm cele două fluide. Această afirmaţie 
este pur convenţională căci ea nu constituie decît apli¬ 
carea terminologiei create de teorie la descrierea proce¬ 
sului de frecare. Felul de electricitate care rămîne în exces 
după aceea îl numim negativ ; denumirea aceasta este 
evident tot o chestiune de convenţie. Pentru a ne conformai 
convenţiei adoptate, excesul care ar fi rezultat prin fre¬ 
carea unei vergele de sticlă cu o blană de pisică l-am fi 
numit pozitiv. Să continuăm experienţa şi să comunicăm 
conductorului metalic fluidul electric, atingîndu-1 cu bas¬ 
tonul de ebonită. El se mişcă liber, răspîndindu-se pe tot 
metalul, inclusiv foiţele de aur. Întrucît acţiunea unei sar¬ 
cini negative asupra altei sarcini negative este o repulsie* 
cele două foiţe vor tinde să se îndepărteze cît mai mult 
una de alta şi rezultatul este separarea observată. Metalul 
este montat pe un picior de sticlă sau alt izolator, astfel 
încît fluidul rămîne pe conductor atit timp cît ii permite 
conductibilitatea aerului. Acum înţelegem şi de ce este 
necesar să atingem metalul înainte de începerea experi¬ 
enţei. Făcînd aceasta, metalul, corpul şi pămîntul for¬ 
mează un singur conductor imens, pe care fluidul se 
răspîndeşte diluîndu-se atît de mult încît nu mai rămîne 
practic nimic pe electroscop. 

2. Experienţa aceasta începe exact în acelaşi mod ca 
şi precedenta. Dar in loc să atingem metalul cu bastonul 
de ebonită, îl apropiem numai de el. Cele două fluide de pe 
conductor putîndu-se mişca liber se separă, unul fiind 
atras, celălalt respins. Indepărtînd bara de ebonită, ele 

se amestecă din nou, deoarece, după cum ştim, fluidele 
<3e serbie contrare se atrag. 

3. Acum să separăm bara metalică în două părţi şi 
apoi să Îndepărtăm bastonul de ebonită. în acest caz, 
cele două fluide nu se mai pot amesteca, astfel că foiţele 
de aur rămîn depărtate, fiecare pereche purtînd în exces 
unul din cele două fluide electrice. 

în lumina acestei teorii simple, toate faptele prezen¬ 
tate pînă acum par lămurite. Aceeaşi teorie ne permite 
chiar să explicăm multe alte fapte din domeniul „electro- 



staticii“. Scopul oricărei teorii este de a ne conduce la 
fapte noi, de a ne sugera noi experienţe şi de a ne con¬ 
duce la descoperirea unor fenomene şi legi noi. Un exem¬ 
plu ne va lămuri. Să presupunem că modificăm experinţa 
a doua în sensul că atingem conductorul cu degetul în 
timp ce apropiem bastonul de ebonită de el. Ce se va în- 
tîmpla ? Conform teoriei, fluidul respins (—) se poate 
scurge prin corpul nostru astfel că pe conductor va 
rămîne numai unul din fluide, în cazul de faţă cel pozitiv. 
Numai foiţele electroscopului mai apropiate de bastonul de 
ebonită vor rămîne desfăcute (fig. 27). Experienţa con¬ 
firmă prezicerea noastră. 

Teoria pe care am expus-o este naivă şi insuficientă 
din punctul de vedere al fizicii moderne. Totuşi, este un 
bun exemplu care arată trăsăturile caracteristice ale ori¬ 
cărei teorii fizice. 

Nu există teorii eterne în ştiinţă. Se intîmplă uneori 
ca unele din faptele prezise de teorie să fie contrazise 
de experinţă. Fiecare teorie are perioada ei de dezvoltare 
treptată şi de triumf, după care poate suferi un declin 
rapid. Ascensiunea şi căderea teoriei căldurii-substanţă, 
expuse mai sus, constituie unul din multele exemple. 
Altele, mai profunde şi mai însemnate, le vom trata mai 
tîrziu. Aproape fiecare mare progres ştiinţific se naşte 
dintr-o criză a vechii teorii, printr-un efort pentru a găsi 
o ieşire din dificultăţile apărute. De aceea, trebuie să 
examinăm ideile şi teoriile vechi, deşi ele aparţin trecu¬ 
tului, deoarce aceasta este singura cale de a inţelege im¬ 
portanţa celor noi ş; de a cunoaşte limitele vaiabilitaţii 
acestei a. 

în primele pagini ale acestei cărţi am comparat rolul 
cercetătorului cu cel al unui detectiv care, după ce a 
adunat faptele necesare, găseşte soluţia corectă prin sim¬ 
plă reflexiune. Intr-un punct esenţial, această comparaţie 
trebuie considerată foarte superficială. Atît în viaţă cît 
şi în romanul poliţist, crima este un fapt dat ; detectivul 
trebuie să caute scrisori, amprente digitale, gloanţe, arme, 
dar el ştie cel puţin că s-a comis un asasinat. Pentru 
omul de ştiinţă situaţia se prezintă altfel. Nu este greu 
să ne imaginăm o persoană care nu ştie nimic despre elec¬ 
tricitate, la urma urmei anticii au trăit foarte fericiţi 
fără a o cunoaşte de loc. Dacă unui astfel de om i s-ar pune 
în mină o bucată de metal, nişte foiţe de aur, un baston 
de sticlă, un baston de ebonită şi o bucată de flanelă, pe 
scurt întregul material necesar pentru efectuarea celor 
trei experienţe ale noastre, atunci chiar dacă ar fi o per¬ 
soană foarte cultă, după toate probabilităţile, el va umple 
sticlele cu vin, cîrpa ar folosi-o pentru curăţat şi nu i-ar 
trece niciodată prin gind să facă faptele descrise mai sus. 
Pentru detectiv, crima este un fapt dat, şi se pune pro¬ 
blema : cine l-a omorît pe Cock Robin ? Omul de ştinţă 
însă trebuie, cel puţin în parte, să comită propria sa cri¬ 
mă şi totodată să întreprindă investigaţiile. Afară de a- 
ceasta, misiunea lui nu se rezumă la lămurirea unui sin¬ 
gur caz, ea consistă în explicarea tuturor fenomenelor care 
au avut loc sau care s-ar mai putea produce. 

în introducerea noţiunii de fluid recunoaştem in- 
fiuienţa acelor idei, mecaniciste, care încearcă să explice 
toate fenomenele cu ajutorul substanţelor şi al unor forţe 
simple care acţionează între ele. Pentru a stabili dacă 
punctul de vedere mecanicist poate fi aplicat şi descrierii 
fenomenelbr electrice, să examinăm următoarea pro¬ 
blemă : Fie date două sfere mici, ambele încărcate elec¬ 
tric, adică în care unul din cele două fluide electrice este- 
în exces. Ştim că aceste sfere sau se atrag sau se resping. 
Dar trebuie ca forţa să depindă numai de distanţă, şi dacă, 
da, in ce fel? Presupunerea cea mai simplă pare a fi că 
această forţă depinde de distanţă ca cea gravitaţională 
care, de exemplu, se reduce la a noua parte din intensita¬ 
tea ei iniţială cînd distanţa se triplează. Experienţele- 
efectuate de Coulomb au confirmat valabilitatea acestei 
legi. O sută de ani după ce Newton descoperise legea gra¬ 
vitaţiei, Coulomb a stabilit pentru forţele electrice o de¬ 
pendenţă analogă de distanţă. Există, totuşi, două de¬ 
osebiri, esenţiale, intre legea lui Newton şi cea a lui Cou¬ 
lomb : atracţia gravitaţională între două corpuri are loc 
întotdeauna, în vreme ce forţele electrice se exercită 
numai dacă cele două corpuri au sarcini electrice. în 
cazul gravitaţiei avem numai atracţie, pe cînd forţele elec¬ 
trice pot fi ori de atracţie ori de respingere. 

Se naşte acum aceeaşi întrebare care a fost exa¬ 
minată în legătură cu căldura : sînt sau nu sînt fluidele 
electrice substanţe fără greutate ? Cu alte cuvinte, gre¬ 
utatea unei bucăţi de metal este aceeaşi fie că metalul 
este neutru, fie că este încărcat ? Balanţele noastre nu. 
indică nici o diferenţă. Conchidem că fluidele electrice 
fac de asemenea parte din familia substanţelor imponde¬ 
rabile. 

Progresul următor în teoria electricităţii a necesitat 
introducerea a două noţiuni noi. Vom evita din nou defi¬ 
niţiile riguroase înlocuindu-le cu analogii între conceptele 
noi şi cele de acum familiare. Ne amintim cit de esenţi¬ 
ală, pentru înţelegerea fenomenelor calorice, fusese dis¬ 
tincţia dintre căldură şi temperatură. 

Este important, de asemenea, să facem o deosebire- 
între potenţialul electric şi sarcina electrică. Deosebirea 

dintre cele două concepte reiese foarte limpede din urmă¬ 
toarea analogie : 

potenţial electric — temperatură 
sarcină electrică — căldură 
Doi conductori, de exemplu două sfere, de mărimi 
«diferite, care conţin aceeaşi sarcină electrică, adică ace¬ 
laşi exces al unuia din cele două fluide electrice, vor avea 
totuşi potenţiale diferite şi anume : sfera mai mică va 
.avea potenţialul mai înalt şi sfera mai mare potenţialul 
mai mic. în adevăr, fluidul electric va avea o densitate 
oriai mare, va fi mai înghesuit, pe conductorul mai mic. 
Cum forţele de respingere cresc cu densitatea, tendinţa 
sarcinilor de a se desprinde de conductor este mai mare 
în cazul sferei mici decît în cazul sferei mari. Tendinţa 
aceasta a sarcinilor, de a părăsi conductorul, este o mă¬ 
sură directă a potenţialului lor. Pentru a arăta clar dife¬ 
renţa dintre sarcină şi potenţial, vom formula unele ca¬ 
racteristici care descriu comportarea corpurilor încălzite 
şi caracteristicile corespunzătoare ale comportării con¬ 
ductorilor încărcaţi. 

CAI.DURA 

Două corpuri, iniţial la tem¬ 
peraturi diferite, ajung după 
un timp la aceeaşi temperatu¬ 
ră, dacă sînt aduse în con¬ 
tact. 

Cantităţi egale de căldură 
produc variaţii de temperatură 
■diferite în corpuri, dacă aces¬ 
tea au călduri specifice dife¬ 
rite. 

Un termometru în atingere 
•cu un corp indică, prin lungi¬ 
mea coloanei sale de mercur, 
temperatura sa proprie şi deci 
şi temperatura corpului. 


ELECTRICITATE 

Doi conductori izolaţi, iniţial la 
potenţiale electrice diferite, ajung 
foarte repede la acelaşi potenţial, 
dacă sînt puşi în contact. 

Cantităţi egale ale unei sarcini 
electrice produc variaţii diferite 
ale potenţialului electric a două 
corpuri, dacă acestea au capacităţi 
electrice diferite. 

Un electroscop în contact cu un 
conductor indică, prin îndepărta¬ 
rea foiţelor de aur, propriul său 
potenţial electric şi, prin urmare, 
cel al conductorului. 


Dar această analogie nu trebuie împinsă prea departe. 
Un exemplu ne va arăta atît deosebirile, cît şi asemănările. 
Dacă un corp cald este pus în contact cu unul rece, 
căldura curge de la corpul mai cald la cel mai rece. Să 

considerăm acum doi conductori izolaţi avînd sarcini 
egale dar de nume contrare, unul sarcină pozitivă, celă¬ 
lalt sarcină negativă ; potenţialele lor vor fi diferite. Prin 
convenţie, considerăm potenţialul corespunzător sarcinii 
negative mai scăzut decît pe cel al sarcinii pozitive. Dacă 
conductorii sînt puşi în contact, sau legaţi printr-o 
sîrmă, potrivit teoriei fluidelor electrice, ei nu vor mai 
avea nici o sarcină şi deci nici o diferenţă de potenţial 
electric. Trebuie să ne imaginăm că în scurtul interval de 
timp în care s-a anulat diferenţa de potenţial, sarcina elec¬ 
trică „a curs“ de la un conductor la celălalt. Dar cum ? 
A curs fluidul pozitiv către corpul negativ sau fluidul ne¬ 
gativ către corpul pozitiv ? 

Materialul prezentat pînă acum nu oferă nici o 
bază pentru a decide între aceste două posibilităţi. Putem 
s-o admitem fie pe una, fie pe cealaltă, fie că scurgerea 
are loc simultan în ambele sensuri. Totul este o chestiune 
de convenţie şi nu trebuie să ataşăm nici o semnificaţie 
alegerii noastre, dat fiind că nu cunoaştem nici o metodă 
de a decide prin expe¬ 
rienţă. Dezvoltarea ulte¬ 
rioară care a condus la o 
teorie mult mai profundă 
a electricităţii, a dat un 
răspuns acestei întrebări, 
dar care este aproape fără sens dacă este formulat cu 
terminologia teoriei simple şi primitive a fluidelor elec¬ 
trice. Vom adopta următorul mod de exprimare. Fluidul 
electric curge de la conductorul cu potenţialul mai ridi¬ 
cat la cel cu potenţialul mai scăzut. în cazul celor doi con¬ 
ductori consideraţi, electricitatea curge deci de la cel în¬ 
cărcat pozitiv la cel încărcat negativ (fig. 28). Această 
exprimare este pur convenţională şi ca atare cu totul 
arbitrară. Din această dificultate reiese că analogia din¬ 
tre căldură şi electricitate nu este cîtuşi de puţin com¬ 
pletă. 

Am văzut că se poate adopta concepţia mecanicistă 
la descrierea faptelor elementare ale electrostaticii. Acest 
lucru este posibil şi în cazul fenomenelor magnetice. 

§ 12. FLUIDELE MAGNETICE 

Vom proceda în cazul acesta la fel ca mai înainte, 
Sncepind cu fapte foarte simple şi căutînd apoi să le ex¬ 
plicăm teoretic. 

1. Avem două bare magnetice lungi : una suspen¬ 
dată liber în centrul ei, pe cealaltă o ţinem în mînă (fig. 29). 
Apropiem capetele lor pînă constatăm că ele se atrag 



se constată atracţie întoarcem magnetul şi încercăm cu 
capătul celălalt. Trebuie să se petreacă ceva, dacă barele 
sînt magnetice. Capetele magneţilor le numim poli . In 
continuarea experienţei, plimbăm polul magnetului ţinut 
în mînă, în lungul celuilalt magnet. Constatăm că atracţia 
descreşte, iar cînd polul trece prin dreptul centrului mag¬ 
netului suspendat nu se mai manifestă nici o forţă. De- 
plasind polul mai departe în aceeaşi direcţie, constatăm 
o respingere, care atinge maximum de intensitate la polul 
celălalt al magnetului suspendat. 

2. Experienţa de mai sus sugerează o alta. Fiecare 
magnet are doi poli ; am putea oare izola unul din ei? So¬ 
luţia este simplă : rupem un magnet în două părţi egale. 
Am văzut doar că nu se exercită nici o forţă între polul unui 
magnet şi mijlocul altui magnet. Dar, dacă rupem în 
adevăr un magnet în două părţi egale, constatăm un lu¬ 
cru surprinzător şi neprevăzut. Repetînd experienţa des¬ 
crisă la punctul 1 cu oricare din aceste jumătăţi de mag¬ 
net, de asemenea suspendată liber, fenomenele sînt ace¬ 
leaşi ca mai înainte. Acolo unde mai înainte nu se ma- 

nifesta nici o urmă de forţă magnetică, a apărut acum 
un pol puternic. 

Cum trebuie explicate aceste fapte? Am putea în¬ 
cerca să construim o teorie a magnetismului pe calapodul 
teoriei fluidelor electrice. Ideea ne este sugerată de faptul 
că şi în magnetism avem atracţie şi respingere întocmai 
ca în cazul fenomenelor electrostatice. Să considerăm doi 
conductori sferici, în¬ 
cărcaţi cu sarcini e- 
gale, unul cu sarcini 
pozitive, celălalt cu 
sarcini negative. 

în cazul de faţă, 

„egale“ înseamnă că au aceeaşi valoare absolută dar sem¬ 
ne contrare, ca de exemplu + 5 şi — 5. Să presupunem 
că aceste sfere sînt unite între ele printr-un izolator, de 
exemplu printr-o bară de sticlă. Schematic ansamblul a- 
cesta poate fi reprezentat printr-o săgeată îndreptată de 
la conductorul negativ către cel pozitiv (fig. 30). Vom 
numi întregul sistem un dipol electric. Este clar că doi 
asemenea dipoli se vor comporta exact la fel ca barele 
magnetice în experienţa 1. Dacă adoptăm drept model al 
unui magnet real sistemul inventat de noi, putem spune, 
admiţînd existenţa unui fluid magnetic, că un magnet nu 
este altceva decît un dipol magnetic , care la capete con¬ 
ţine două fluide diferite. Această teorie simplă, care imită 
teoria electricităţii, este suficientă pentru a explica prima 
experienţă. Ea ne dă atracţie la un capăt, respingere la 
celălalt şi la mijloc compensarea forţelor egale şi opuse. 
Cum rămîne însă cu experienţa a doua? Cînd rupem bara 
de sticlă care formează dipolul electric, rezultă doi poli 
izolaţi. Acelaşi lucru ar trebui să se întîmple şi cu bara 
de fier care formează dipolul magnetic, dar faptul acesta 
este contrazis de rezultatul experienţei a doua. Contra¬ 
dicţia aceasta ne sileşte să introducem o teorie ceva mai 
subtilă. în locul modelului precedent, admitem că mag¬ 
netul constă din nişte dipoli magnetici elementari foarte 
mici, care nu mai pot fi rupţi în poli separaţi. In mag¬ 
netul luat ca un tot stăpîneşte ordinea, toţi dipolii fiind 
orientaţi la fel (fig. 31). Rezultă imediat de ce, tăind 

magnetul, apar noi poli la noile capete, precum şi de ce 
această teorie perfecţionată explică atît experienţa 1 cit şi 
experienţa 2. 

Pentru multe fapte, teoria simplă dă o explicaţie, iar 
o perfecţionare nu pare necesară. Să luăm un exemplu . 

ştim că un magnet a- 
atrage bucăţi de fier. 
De ce ? Intn-o bucată 
de fier obişnuit cele 
două fluide magnetice 
sînt amestecate, astfel 
că nu se constată nici 
un efect exterior. Apro¬ 
piind un pol pozitiv, el acţionează asupra fluidelor ca o 
„comandă de separare“ adresată fluidelor. El atrage flu¬ 
idul negativ şi-l respinge pe cel pozitiv. Rezultă atracţia 
dintre fier şi magnet. Dacă îndepărtăm magnetul, fluidele 
îşi reiau starea iniţială în măsură mai mare sau mai mică, 
în funcţie de tăria cu care le mai răsună în „ urechi “ vocea 
de comandă a forţelor exterioare. 

Rămîne puţin de spus asupra părţii cantitative a pro¬ 
blemei. Cu două bare magnetizate, foarte lungi, putem să 
examinăm atracţia (sau respingerea) polilor lor, dacă le 
apropiem. Efectul celorlalte extremităţi ale barelor este ne¬ 
glijabil, dacă barele sînt destul de lungi. Cum depinde 
atracţia, respectiv respingerea, de distanţa dintre cei doi 
poli? Răspunsul dat de experienţa lui Coulomb este că 
această dependentă de distanţă este aceeaşi ca în legea 
gravitaţiei a lui Newton şi în legea electrostatică a lui 
Coulomb. 

Regăsim din nou, în această teorie, aplicarea unui 
punct de vedere general : tendinţa de a descrie toate fe¬ 
nomenele cu ajutorul unor forţe de atracţie sau de res¬ 
pingere, cari depind numai de distanţă şi acţionează între 
particule invariabile. 

Vom aminti un fapt bine cunoscut, pe care-1 vom fo¬ 
losi mai tîrziu. Pămîntul este un mare dipol magnetic. Nu 
există nici urmă de explicaţie a acestui fapt. Polul nord 
coincide aproximativ cu polul negativ (—) magnetic al Pă- 
mîntului şi polul sud cu polul pozitiv ( + ). Denumirile po- 



Fig. 31 

zitiv şi negativ sînt numai o chestie de convenţie, dar 
odată fixate, ele ne pun în măsură să indicăm polii în 
oricare alt caz. Un ac magnetic care se poate roti în ju¬ 
rul unui ax vertical se supune comenzii forţei magnetice 
a Pămîntului. El se îndreaptă cu polul ( + ) către polul 
nord, adică spre polul (—) magnetic al Pămîntului. 

Chiar dacă putem aplica în mod consecvent concepţia 
mecanicistă a fenomenelor electrice şi mecanice tratate 
pînă acum, nu avem nici un motiv să fim prea mîndri 
sau încîntaţi de aceasta. Unele aspecte ale teoriei sînt ne¬ 
satisfăcătoare, dacă nu chiar descurajatoare. Au trebuit 
să fie inventate noi feluri de substanţe : cele două fluide 
electrice şi dipolii magnetici elementari. Abundenţa sub¬ 
stanţelor începe să ne copleşească. 

Forţele sînt simple. Forţele gravitaţionale, electrice, 
magnetice, pot fi exprimate în acelaşi mod. 

Dar această simplicitate este scump plătită : cu in¬ 
troducerea unor noi substanţe fără greutate. Acestea sînt 
noţiuni cam artificiale şi fără nici o legătură cu substanţa 
fundamentală, masa. 


§ 13. PRIMA DIFICULTATE SERIOASĂ 

Sîntem acum gata să semnalăm prima mare dificul¬ 
tate întîmpinată de aplicarea punctului nostru de vedere 
filosofic general. Vom arăta mai tîrziu că această dificul¬ 
tate, împreună cu o alta şi mai serioasă, a provocat spul¬ 
berarea credinţei că toate fenomenele pot fi explicate din 
punctul de vedere mecanicist. 

Dezvoltarea uriaşă a electricităţii, ca ramură a şti¬ 
inţei şi tehnicii, a început o dată cu descoperirea curen¬ 
tului electric. Aici găsim în istoria ştiinţei unul din foarte 
puţinele exemple în care întîmplarea pare să fi jucat un 
rol esenţial. Povestea contracţiilor piciorului de broască 
este prezentată în multe versiuni diferite. Fără a ne pre¬ 
ocupa de adevărul cu privire la amănunte, un lucru este 
sigur, anume că descoperirea întîmplătoare a lui Galvani, 
l-a condus pe Volta, către sfîrşitul secolului al XVIII-lea, 
la construirea aşa-numitei baterii volt aice. Ea nu se mai 
foloseşte în practică, dar continuă încă să constituie un 

exemplu foarte simplu de sursă de curent în demonstra¬ 
ţiile de curs şi în descrierile din manuale. 

Principiul ei de construcţie este simplu. Ea constă 
din mai multe vase de sticlă umplute cu apă în care s-a 
turnat puţin acid sulfuric. în fiecare vas sînt cufundate, 
în soluţie, două plăci metalice, una de cupru şi alta de 
zinc. Placa de cupru a unui vas este legată cu placa de 
zinc a următorului, astfel că numai placa de zinc a pri¬ 
mului şi placa de cupru a ultimului vas rămîn libere. Pu¬ 
tem decela o diferenţă de potenţial electric între placa de 
zinc din primul vas şi placa de cupru din ultimul vas cu 
ajutorul unui electroscop destul de sensibil, dacă numărul 
„elementelor" adică al vaselor prevăzute cu plăci, cari 
alcătuiesc bateria, este destul de mare. 

Numai în scopul de a obţine un efect uşor măsurabil 
cu aparatul descris, am introdus o baterie compusă din 
mai multe elemente. De aici înainte un singur element 
ne va sluji tot atît de bine. Se constată că potenţialul Cu¬ 
prului este mai înalt decît cel al zincului şi anume în sen¬ 
sul în care + 2 este mai mare decît — 2. Dacă se ieagă 
un conductor de placa de cupru liberă şi un al doilea de 
cea de zinc, atunci ambii se vor încărca electric, primul 
pozitiv, al doilea negativ. Pînă acum n-a intervenit ni¬ 
mic prea nou sau surprinzător, astfel că putem încerca 
să folosim ideile noastre anterioare asupra diferenţelor 
de potenţial. Am văzut că diferenţa de potenţial dintre 
'doi conductori poate fi anulată repede prin legarea lor 
cu o sîrmă, producîndu-se un flux de fluid electric de la 
un conductor la celălalt. ACest proces este asemănător cu 
egalizarea temperaturilor prin fluxul de căldură. Se con¬ 
stată acelaşi lucru şi în cazul bateriei voltaice? în me¬ 
moriul său, Volta a scris că plăcile se comportă ca nişte 
conductori : 

„...slab încărcaţi, cari acţionează fără întrerupere sau astfel ca 
sarcina lor să se regenereze singură, după fiecare descărcare ; în- 
tr-un cuvînt, produc o sarcină nelimitată sau exercită o acţiune 
sau un impuls continuu asupra fluidului electric. 

Rezultatul uluitor al acestei experienţe este că dife¬ 
renţa de potenţial dintre cupru şi zinc nu dispare ca în 
cazul a doi conductori încărcaţi, uniţi printr-o sîrmă. Di- 

ferenţa persistă şi, potrivit teoriei fluidelor, ea trebuie să 
determine o curgere constantă de fluid electric de la ni¬ 
velul mai înalt (placa de cupru) la cel mai jos (placa de 
zinc). Am putea încerca să salvăm teoria fluidelor, pre- 
supunînd că o forţă constantă acţionează astfel încît să 
restabilească diferenţa de potenţial, producînd o curgere 
a fluidului electric. Dar întregul fenomen este uimitor din 
punct de vedere al energiei. O cantitate apreciabilă de 
căldură se dezvoltă în sîrma străbătută de curent; sufi¬ 
cientă chiar să topească sîrma, dacă aceasta este subţire. 
Deci în sîrmă se dezvoltă energie calorică. Dar întreaga 
baterie voltaică formeză un sistem izolat deoarece nu pri¬ 
meşte energie din exterior. Dacă vrem să salvăm legea 
conservării energiei, trebuie să stabilim unde au loc trans¬ 
formările şi în dauna cui apare căldura. Nu este greu să 
ne dăm seama că în baterie au loc procese chimice com¬ 
plicate, în care joacă un rol activ cuprul şi zincul împlîn- 
taţi în soluţie, precum şi lichidul însuşi. Din punctul de 
vedere energetic, lanţul de transformări care au loc este 
următorul: energia chimică“> energia fluidului electric în 
curgere (adică energia curentului electric) căldura. O ba¬ 
terie voltaică nu ţine la infinit ; transformările chimice 
asociate cu fluxul de electricitate fac bateria neutilizabilă 
după un timp. 

Experienţa care cu adevărat a scos la lumină jMsi le 
dificultăţ i în apŢinarpa rpnrp p ţi si~-mecaniciste va părea 
stranie celui care o aude pentru prima oară. Ea a fost 
efectuată acum 1 vreo 120 de ani de către Oersted. El scrie: 

„Prin aceste experienţe pare dovedit că acul magnetic a fost 
deplasat din poziţia sa normală cu ajutorul unui element galvanic 
şi anume cînd circuitul galvanic era închis, nu deschis cum au 
încercat zadarnic să arate anumiţi fizicieni foarte renumiţi acum 
cîţiva ani“. 

Să presupunem că avem o baterie voltaică şi un fir 
conductor. Dacă sîrma este legată de placa' de cupru fără 
a fi legată şi la cea de zinc, va exista o diferenţă de po¬ 
tenţial, dar curentul nu va putea să circule. Să presupu¬ 
nem că am îndoit firul astfel încît să formeze un cerc, 
în al cărui centru este situat un ac magnetic, cercul şi 
•acul magnetic fiind în acelaşi plan. Atît timp cît firul nu 

atinge placa de zinc, nu se întîmplă nimic, nu acţionează 
nici o forţă, diferenţa de potenţial neavînd nici o influenţă 
asupra poziţiei acului. Este greu de înţeles de ce fizicienii 
„foarte vestiţi**, cum îi numeşte Oersted, se aşteptau la 
o asemenea influenţă. 

Să unim însă acum sîrma şi placa de zinc. Numai 
decît se va produce un lucru ciudat : acul magnetic se 
va roti în poziţia sa. Unul din polii lui va fi îndreptat 
spre cititor, dacă foaia acestei cărţi reprezintă planul cer¬ 
cului. Efectul acesta se datoreşte unei forţe care acţio¬ 
nează asupra polu¬ 
lui magnetic şi este 
perpendiculară pe 
plan (fig 32). Faţă 
de aceste fapte ex¬ 
perimentale cu greu 
am putea evita să 
tragem o. astfel de 
concluzie cu privire 
la direcţia forţei 
care acţionează. 

Experienţa acea¬ 
sta este interesantă, 
mai întîi deoarece a- 
rată o legătură între 
două fenomene care 
par cu totul dife¬ 
rite : magnetismul şi curentul electric. Dar ea are un 
alt aspect chiar mai important. Forţa care se exercită 
între polul magnetic şi fiecare din micile porţiuni de sîr¬ 
ma de-a lungul căreia curge curentul nu poate fi orien¬ 
tată în lungul liniei care uneşte sîrma cu acul, sau care 
uneşte particulele fluidului electric cu dipolii magnetici 
elementari. Forţa este perpendiculară pe aceste linii. Pen¬ 
tru prima dată îşi face apariţia o forţă cu totul diferită 
de cele la care, potrivit punctului nostru de vedere me¬ 
canicist, încercasem să reducem toate acţiunile din lumea 
exterioară. Ne amintim că forţele gravitaţionale, electro¬ 
statice şi magnetice, conform legilor lui Newton şi Cou- 
lomb, acţionează în lungul liniei care uneşte cele două 
corpuri, care se atrag sau se resping. 

Această dificultate a fost accentuată de o experienţă 
efectuată cu mare îndemînare de Rowland, în urmă cu 
aproape 60 de ani. Lăsînd la o parte amănuntele tehnice,, 
această experienţă poate fi descrisă după cum urmează. 
Fie o mică sferă încărcată. Să ne imaginăm că aceasta 
sferă se mişcă foarte repede pe un cerc în al cărui cen¬ 
tru este un ac magnetic. In 
principiu experienţa aceasta 
este identică cu acea a lui Oer- 
sted, cu diferenţa că spre deo¬ 
sebire de curentul electric o- 
bişnuit, mişcarea sarcinii elec¬ 
trice este produsă pe cale me¬ 
canică. Rowland a stabilit că 
rezultatul este în adevăr ase¬ 
mănător cu cel observat la tre¬ 
cerea unui curent printr-o 
sîrmă circulară (fig. 33). Mag¬ 
netul este deviat de către o 
forţă perpendiculară. 

Să mişcăm acum sarcina electrică din ce în ce mai 5 
repede. Forţa care acţionează asupra polului magnetic 
creşte ; devierea de la poziţia iniţială devine mai accen¬ 
tuată. Această observaţie prezintă o altă complicaţie 
foarte gravă. Nu numai că forţa nu acţionează în lungul 
liniei care uneşte sarcina cu magnetul, ci intensitatea for¬ 
ţei depinde de viteza sarcinii. întreaga concepţie meca¬ 
nicistă se baza pe convingerea că toate fenomenele pot 
fi explicate prin jocul unor forţe care depind numai de 
distanţă şi nu de viteză. Rezultatul experienţei lui Row¬ 
land, ne sdruncină evident această credinţă. Putem însă 
încerca să fim conservatori, căutînd o soluţie. în cadrul 
vechilor idei. 

Dificultăţi de acest fel, piedici subite şi neaştep¬ 
tate în dezvoltarea triumfală a unei teorii, se ivesc frec¬ 
vent în ştiinţă. Uneori o simplă generalizare a ideilor ve¬ 
chi pare să constituie, cel puţin temporar, o ieşire din. 
impas. Astfel, în cazul de faţă, se pare că este de ajuns 
să lărgim punctul de vedere anterior şi să introducem 
forţe mai generale între particulele elementare. Foarte* 



Fig.33 

des însă ne este imposibil să reparăm o teorie veche şi 
atunci dificultăţile provoacă prăbuşirea ei şi naşterea unei 
teorii noi. Aici, nu numai comportarea micului ac mag¬ 
netic a ruinat teoriile mecaniciste, în aparenţă aşa de bine 
fundate şi încununate de succes. Un alt atac, şi mai pu¬ 
ternic încă, a venit din cu totul altă parte. Dar aceasta 
este o altă poveste pe care o vom istorisi mai tîrziu. 

§ 14. VITEZA LUMINII 

în „Doua ştiinţe noi u a lui Galileu, asistăm la discuţia 
dintre un profesor şi elevii săi, asupra vitezei luminii : 

Sagredo: Dar de ce natură este viteza luminii şi cît de 
mare trebuie considerată ? Este ea instantanee, sau are nevoie 
de timp, la fel ca alte mişcări ? Nu putem decide aceasta printr-o 
experienţă ? 

Simplicio : Experienţa de toate zilele ne arată că propagarea 
luminii este instantanee, deoarece cînd privim de la mare depăr¬ 
tare o salvă de artilerie, flacăra ajunge la ochiul nostru fără pier¬ 
dere de timp, dar sunetul ajunge la ureche numai după un in¬ 
terval perceptibil. 

Sagredo : Bine Simplicio, singurul lucru pe care-1 pot deduce 
din această experienţă obişnuită este că sunetul care ajunge la u- 
rechea noastră se deplasează mai încet decît lumina. Dar ea nu 
mă informează dacă sosirea luminii este instantanee sau dacă, deşi 
foarte rapidă, ea necesită totuşi un timp. 

Salviati: Concluzia puţin sigură a acestor observaţii şi a altora 
asemănătoare m-a condus să imaginez o metodă cu ajutorul căreia 
s-ar putea stabili în mod exact dacă propagarea luminii este cu a- 
devărat instantanee...“ 

Salviati continuă să explice metoda experienţei sale. 
Pentru a putea înţelege ideea lui să ne închipuim că vi¬ 
teza luminii este nu numai finită ci şi mică, adică propa¬ 
garea luminii este încetinită ca mişcarea unui film rulat 
cu încetinitorul. Doi oameni A şi B avînd lanterne acope¬ 
rite stau la o distanţă, să zicem, de un kilometru unul de 
altul. Ei au convenit ca A să descopere primul lanterna, 
iar B să o descopere pe a sa, imediat ce vede lumină la A. 
Să presupunem că în „mişcarea noastră încetinită 1 *, lu¬ 
mina face un kilometru pe secundă. A trimite un semnal, 
descoperind lanterna sa, B îl vede după o secundă şi tri¬ 
mite un semnal de răspuns. A îl primeşte două secunde 

după ce îl trimisese pe al său. Aşadar, dacă lumină călăto¬ 
reşte cu o iuţeală de un kilometru pe secundă, se vor scurge 
două secunde între momentul cînd trimite şi momentul 
cind primeşte A semnalul, presupunînd că B este la o 
depărtare de un kilometru. Invers, dacă A nu cunoaşte 
viteza luminii dar presupune că tovarăşul lui respectă în¬ 
ţelegerea şi dacă el observă dezvelirea lanternei lui B 
două secunde după ce a descoperit-o pe a sa, el poate 
deduce că viteza luminii este de un kilometru pe secundă. 

Cu tehnica experimentală de care se dispunea la vre¬ 
mea aceea Galileu avea puţine şanse de a determina vi¬ 
teza luminii pe calea aceasta. Dacă distanţa ar fi fost 
de un kilometru, el ar fi trebuit să poată măsura inter¬ 
vale de timp de ordinul a trei microsecunde(3-10' 6 secunde). 

Galileu a formulat problema determinării vitezei lu¬ 
minii, dar nu a rezolvat-o. Deseori formularea unei pro¬ 
bleme este mai esenţială decît rezolvarea ei, care poate fi 
■o chestiune de îndemînare matematică sau experimentală. 
A pune noi probleme, a descoperi noi posibilităţi, a privi 
probleme vechi dintr-un punct de vedere nou, implică 
imaginaţie creatoare şi marchează un progres real în şti¬ 
inţă. Principiul inerţiei şi legea conservării energiei au 
fost dobîndite numai prin gîndire nouă şi originală asupra 
unor experienţe şi fenomene bine cunoscute la vremea 
lor. Multe exemple de acest fel se vor întîlni în paginile 
care urmează, în care se va sublinia importanţa reconsi¬ 
derării unor fapte cunoscute, într-o lumină nouă şi în 
care se vor descrie noi teorii. 

Revenind la problema relativ simplă a determinării 
vitezei luminii, observăm că este surprinzător că Galileu nu 
şi-a dat seama că această experienţă ar putea fi efectuată 
mai simplu şi mai precis de către o singură persoană. în 
locul ajutorului său, el ar fi putut, aşeza la depărtarea do¬ 
rită o oglindă, care ar fi trimis semnalul înapoi, în mod 
automat, de îndată ce l-ar fi primit. 

Tocmai de acest principiu s-a folosit vreo 250 de ani 
mai tîrziu Fizeau, primul care a determinat viteza luminii 
cu ajutorul unei experienţe terestre ; Romer o determi¬ 
nase mult mai înainte, dar mai puţin exact, pe bază de 
observaţii astronomice. 

Este limpede că, dată fiind valoarea ei enormă, viteza 
luminii ar fi putut fi determinată fie luînd distanţe com¬ 
parabile cu aceea dintre Pămînt şi o altă planetă a sis¬ 
temului solar, fie graţie unei mari perfecţionări a teh¬ 
nicii experimentale. Prima metodă a fost utilizată de Ro- 
mer, cea de a doua de Fizeau. Începînd de la aceste prime 
experienţe, extrem de importantul număr reprezentînd 
viteza luminii a fost determinat de multe ori cu o exac¬ 
titate din ce în ce mai mare. In secolul nostru, o tehnică 
foarte rafinată a fost imaginată în acest scop de Michel- 
son. Rezultatul acestor experienţe poate fi exprimat sim¬ 
plu : viteza luminii în vid este de aproximativ 186 000' 
mile pe secundă, sau 300 000 kilometri pe secundă. 


§ 15. LUMINA CA SUBSTANŢA 

Vom începe din nou cu cîteva fapte experimentale.. 
Numărul indicat mai sus se referă la viteza luminii în tid. 
Lumina se propagă neperturbată cu această viteză, în vid. 
Putem vedea aceasta printr-un vas de sticlă dacă am 
scos aerul din el. Vedem planetele, stelele şi nebuloasele, 
deşi pentru a ajunge de la ele pînă la ochiul nostru, lu¬ 
mina trebuie să treacă prin vid. Simplul fapt că putem 
vedea printr- un vas, indiferent dacă el conţine aer sau 
nu, dovedeşte că prezenţa aerului contează foarte puţin. 
De aceea, putem efectua experienţe optice într-o cameră 
obişnuită cu acelaşi efect ca şi cum nu ar fi aer în ea. 

Unul din cele mai simple fapte optice este că lumina 
se propagă în linie dreaptă. Vom descrie o experienţă 
simplă şi naivă care arată aceasta. în faţa unei surse 
punctiforme aşezăm un ecran avînd un orificiu. O sursă 
punctiformă este o sursă de lumină foarte mică, de exem¬ 
plu, o deschidere foarte fină la o lanternă ou diafragmă. 
Pe un perete îndepărtat fanta ecranului se va prezenta ca 
o pată de lumină pe un fond întunecat. Figura 34 arată 
cum este legat acest fenomen de propagarea rectilinie a lu¬ 
minii. Toate fenomenele similare, chiar cele mai compli¬ 
cate, în care apar lumină, umbră şi penumbră, pot fi ex¬ 
plicate cu ajutorul presupunerii că lumina se propagă în 
linie dreaptă în vid şi în aer. 

Să luăm alt exemplu în care lumina trece prin mate¬ 
rie. O rază de lumină trece prin vid şi cade pe o placă 
cu sticlă. Ce se va întîmpla? Dacă legea mişcării in linie 
dreaptă ar fi valabilă şi în cazul acesta, drumul razei ar 
trebui să fie cel indicat de linia punctată 01. în realitate 
însă nu se întîmplă aşa (fig. 35). Raza se frînge, cum 
arată figura. Fenomenul acesta este cunoscut sub numele 
de refracţie. Fenomenul obişnuit al băţului care pare frînt 



la mijloc cînd este pe jumătate cufundat în apă este una 
din multele manifestări ale refracţiei. Aceste fapte sînt 
suficiente pentru a indica cum s-a putut imagina o teo¬ 
rie mecanicistă simplă a luminii. Ţinta noastră este să 
arătăm cum au pătruns în domeniul opticii conceptele de 
substanţă, particulă şi forţă şi cum s-a prăbuşit, în cele 
din urmă, vechiul punct de vedere filosofic. 

în cazul de faţă teoria se sugerează singură în forma 
ei cea mai simplă şi mai primitivă. Ea presupune că toate 
corpurile luminoase emit particule de lumină sau corpus- 
cule care, căzînd pe ochiul nostru, provoacă senzaţia de 
lumină. Sîntem atît de deprinşi să introducem substanţe 
noi, dacă este necesar, pentru o explicaţie mecanicistă, 
incit putem face acest lucru şi de data aceasta fără multă 
ezitare. Aceste corpuscule trebuie să se mişte în vid după 
linii drepte, cu o viteză cunoscută, aducînd ochiului nostru 
un mesagiu de la corpurile care emit lumină. Toate 




78 


Evoluţia fizicii 


fenomenele care pun în evidenţă propagarea rectilinie a 
luminii admit teoria corpusculară, căci acesta este tipul de 
mişcare ce fusese prescris pentru corpuscule. Teoria ex¬ 
plică, de asemenea, foarte simplu reflexia luminii pe 
oglinzi, asimilînd-o cu reflexia unor mingi (elastice) arun¬ 
cate de perete, ca în experienţa mecanică schiţată în fig. 36. 

Explicaţia refracţiei este 
puţin mai grea. Fără a intra în 
amănunte, putem întrevedea îi> 
ce sens ar fi posibilă o expli¬ 
caţie mecanicistă. Ar fi de a- 
juns să-admitem că, atunci cînd 
corpusculele cad, de exemplu 
pe o suprafaţă de sticlă, parti¬ 
culele de materie acţionează a- 
supra lor ca o forţă care s-ar 
exercita destul de straniu nu¬ 
mai în imediata vecinătate a 
materiei. Orice forţă care acţio¬ 
nează asupra unei particule în mişcare, îi schimbă vi¬ 
teza, după cum ştim. Dacă forţa rezultantă asupra corpus- 
culului de lumină ar fi o atracţie perpendiculară pe su¬ 
prafaţa sticlei, atunci noua lui direcţie de mişcare va fi 
situată undeva între prelungirea drumului iniţial şi per¬ 
pendiculară. Această explicaţie simplă pare să tăgăduiască 
succes teoriei corpusculare a luminii. Pentru a stabili uti¬ 
litatea şi domeniul de valabilitate al teoriei, trebuie to¬ 
tuşi să cercetăm fapte noi şi mai complicate. 

§ 16. ENIGMA CULORII 

Tot geniul lui Newton a explicat pentru prima oară 
lumea culorilor în Univers. Iată una din experienţele lui 
Newton, descrisă cu propriile lui cuvinte : 

„In anul 1666 (pe cînd mă ocupam cu şlefuirea sticlelor opti¬ 
ce, de alte forme decît cea sferică) mi-am procurat o prismă triun¬ 
ghiulară de sticlă, pentru a încerca să produc cu ea vestitul feno¬ 
men al culorilor. în scopul acesta, după ce am făcut întuneric în 
cameră şi am făcut o mică gaură în stor, ca să pot lăsa să intre o 
cantitate convenabilă de lumină a Soarelui, am aşezat prisma la 

intrarea luminii, astfel, ca ea să apară refractată pe peretele opus. 
A fost pentru mine, la început, o distracţie plăcută să privesc cu¬ 
lorile vii şi intense astfel produse“. 

Lumina Soarelui este „albă". După ce a trecut prin- 
tr-o prismă, ea arată toate culorile care există în lumea 
vizibilă. Natura însăşi reproduce acest rezultat în fru¬ 
moasa gamă de culori a curcubeului. încercările de a ex¬ 
plica acest fenomen sînt foarte vechi. Povestea biblică 
potrivit căreia curcubeul ar fi semnul unui legămînt 
încheiat de Dumnezeu cu oamenii este, într-un sens, o 
„teorie". Ea nu explică însă satisfăcător de ce curcubeul 
reapare din timp în timp şi de ce întotdeauna în legătură 
cu ploaia. întreaga enigmă a culorii a fost atacată ştiin¬ 
ţific pentru prima oară şi soluţia ei schiţată în marea 
operă a lui Newton. 

O margine a curcubeului este întotdeauna roşie, iar 
cealaltă violetă. Intre ele sînt aşezate toate celelalte cu¬ 
lori. Newton explică acest fenomen astfel : fiecare cu¬ 
loare este prezentă în lumina albă. Ele toate străbat îm¬ 
preunate spaţiul interplanetar şi atmosfera, dînd, laolaltă, 
impresia de lumină albă. Lumina albă este, ca să zicem 
aşa, un amestec de corpuscule de diferite specii aparţinînd 
diferitelor culori. în cazul experienţei lui Newton, prisma 
le separă în spaţiu. Potrivit teoriei mecaniciste, refracţia 
este datorită unor forţe care acţionează asupra particu¬ 
lelor de lumină, forţe izvorîte din particulele sticlei. 
Aceste forţe au intensităţi diferite pentru corpusculele 
corespunzînd la culori diferite, intensitatea lor fiind cea 
mai mare pentru violet şi cea mai mică pentru roşu. Ca 
atare, fiecare culoare va fi refractată pe alt drum reali- 
zîndu-se astfel separarea ei de celelalte cînd lumina a pă¬ 
răsit prisma. în căznii curcubeului, rolul prismei îl joacă 
picăturile de apă. 

Teoria după care lumina este o substanţă e acum mai 
complicată decît înainte. în locul unei singure substanţe 
luminoase avem multe, fiecare corespunzînd altei culori. 
Insă dacă teoria cuprinde o parte de adevăr, atunci con¬ 
secinţele ei trebuie să concorde cu observaţiile. 

Succesiunea culorilor în lumina albă, aşa cum a fost 
ea pusă în evidenţă de experienţa lui Newton, se numeşte 

spectrul Soarelui sau, mai precis, spectrul vizibil al Soare¬ 
lui. Descompunerea luminii albe în componentele ei, cum 
s-a arătat mai sus, se numeşte dispersia luminii. Culorile 
separate ale spectrului ar trebui să poată fi reunite din 
nou de o a doua prismă aşezată în mod convenabil ; in 
caz contrar explicaţia dată este necorectă. 

Procesul trebuie să fie exact inversul precedentului. 
Trebuie să obţinem lumina albă din culorile separate mai 
înainte. Newton a arătat prin experienţe că, în adevăr, este 
posibil să obţinem în medul acesta simplu lumina albă din 
spectrul ei şi spectrul din lumina albă, ori de cîte ori 
dorim. Adeste experienţe au constituit un sprijin puternic 
pentru teoria potrivit căreia corpusculele corespunzătoare 
Tiecărei culori se comportă ca substanţe invariabile. New¬ 
ton scria : 

„...aceste culori nu sînt generate din nou, ci numai scoase în 
►evidenţă prin despărţirea lor ; căci dacă sînt, din nou, complet a- 
mestecate şi contopite, ele recompun culoarea pe care o alcătuiau 
înaintea despărţirii. Şi, pentru acelaşi motiv, transmutările produ¬ 
se prin reunirea diverselor culori nu sînt reale, căci dacă diferitele 
raze sînt descompuse din nou, apar exact aceleaşi culori, ca înainte 
de compunere, după cum o pulbere albastră şi una galbenă, a- 
mestecate intim, dau impresia de verde cînd sînt privite cu ochiul 
liber, deşi culorile corpusculelor care le compun nu sînt transmu¬ 
tate cu adevărat, ci numai amestecate. Căci, privite printr-un mi¬ 
croscop bun, ele apar ca şi înainte într-un albastru împestriţat cu 
:galben“. 

Să presupunem că am izolat o fîşie foarte îngustă a 
spectrului. Aceasta înseamnă că din multele culori am lă¬ 
sat să treacă printr-o fantă numai una, celelalte fiind 
•oprite de un ecran. Fasciculul care trece este constituit 
din lumină omogenă, adică lumină care nu mai poate fi 
separată în componente. Aceasta este o consecinţă a teo¬ 
riei şi poate fi lesne confirmată experimental. Un astfel 
^de fascicul de o singură culoare nu poate fi descompus mai 
departe prin nici un mijloc. Există procedee foarte simple 
de obţinere a izvoarelor de lumină omogenă. De exemplu, 
sodiul incandescent emite lumină omogenă galbenă. De¬ 
seori este foarte convenabil să efectuăm anumite expe¬ 
rienţe optice cu lumină omogenă, întrucît, cum este uşor 
de înţeles, rezultatul va fi mult mai simplu. 

Să ne închipuim că dintr-o dată s-ar întîmpla un lu¬ 
cru foarte ciudat : Soarele nostru ar începe să emită nu¬ 
mai lumină omogenă de o anumită culoare, să zicem gal¬ 
benă. Numai decît marea varietate a culorilor de pe Pă- 
mînt ar dispare. Toate obiectele ar fi ori galbene, ori negre. 
Această prezicere este; o consecinţă a teoriei luminii ca 
substanţă, potrivit căreia nu pot fi create culori noi. Exac¬ 
titatea acestei preziceri este confirmată de experienţă : 
într-o încăpere în care singurul, izvor de lumină este so- 
diul incandescent, orice obiect este fie galben, fie negru. 
Bogăţia de culori din lume oglindeşte varietatea de culori 
din care se compune lumina albă. 

Teoria care consideră lumina ca o substanţă pare a 
se verifica strălucit în toate aceste cazuri, deşi necesitatea 
introducerii atîtor substanţe cîte culori există, are ceva 
neplăcut. Ipoteza că toate corpusculele de lumină au exact 
aceeaşi viteză în vid, pare de asemenea foarte artificială. 

Ne putem închipui că şi un alt sistem de ipoteze (o 
teorie cu un caracter cu totul diferit) va putea da rezul¬ 
tate tot atît de bune, furnizînd toate explicaţiile cerute. în 
fapt, vom asista, în curînd, la ascensiunea altei teorii, care, 
deşi bazată pe idei cu totul diferite, va explica totuşi ace¬ 
laşi domeniu al fenomenelor optice. înainte de a formula 
presupunerile pe care se sprijină această nouă teorie, tre¬ 
buie să răspundem ,1a o întrebare, care nu are nici o le¬ 
gătură cu aceste consideraţii optice. Trebuie să ne întoar¬ 
cem la mecanică şi să întrebăm : 

§ 17. CE ESTE O UNDA ? 

O ştire difuzată, de exemplu, la Washington ajunge 
foarte repede la New York, chiar dacă nici una din per¬ 
soanele care iau parte la răspîndirea ei nu s-a deplasat 
dintr-un oraş in celălalt. Avem de a face aici cu două 
mişcări absolut distincte : aceea a ştirei (ce pleacă) de la 
Washington la New York pe de o parte şi aceea a per¬ 
soanelor care-o răspîndesc pe de altă parte. Vîntul tre- 
cînd printr-un lan de grîu dă naştere unei unde care se 
răspîndeşte pe tot cuprinsul lanului. Din nou trebuie să 
facem distincţie între mişcarea undei şi mişcarea fiecărui 

spic în parte, care execută doar mici oscilaţii. Fiecare din¬ 
tre noi am văzut undele care aleargă în cercuri tot mai 
mari cînd se aruncă o piatră într-un lac. Mişcarea undei 
este foarte diferită de aceea a particulelor de apă. Parti¬ 
culele se mărginesc să salte în sus şi în jos. Mişcarea 
observată a undei este numai propagarea unei stări a ma¬ 
teriei, nu mişcarea materiei însăşi. Un dop de plută care 
pluteşte pe lac ilustrează foarte limpede faptul acesta» 
deoarece el saltă în sus şi în jos, imitînd mişcarea reală 
a apei, fără să fie dus de către undă. 

Pentru a înţelege mai bine mecanismul formării undei 
să ne referim tot la o experienţă idealizată. Să presupu¬ 
nem că un spaţiu mare este umplut uniform cu apă, aer 
sau un alt „mediu“. Cam în centrul vasului este o sferă. 
La încţeperea experienţei totul este nemişcat. Brusc, sfera 
începe să „respire" ritmic, dilatîndu-şi -şi contractîndu-şî 
volumul, dar păstrînd forma sferică. Ce se întîmplă în me¬ 
diu ? Să începem observaţia în momentul cînd sfera 1 începe 
să se umfle. Particulele mediului din imediata vecinătate 
a sferei sînt împinse în lături astfel că densitatea stratu¬ 
lui de apă sau aer, după caz, va creşte faţă de valoarea 
ei normală. Asemănător, cînd sfera se strînge, densitatea 
mediului în imediata sa vecinătate va descreşte. Aceste 
variaţii ale densităţii se propagă în întregul mediu. Parti¬ 
culele care alcătuiesc mediul execută numai mici oscilaţii» 
dar mişcarea de ansamblu este o undă progresivă. Elemen¬ 
tul nou, esenţial, este aici faptul că pentru prima oară 
avem de a face cu mişcarea a ceva ce nu este materie, ci 
energie care se propagă străbătînd materia. 

Folosindu-ne de exemplul sferei care pulsează putem 
introduce două noţiuni fizice generale, importante pentru 
caracterizarea undelor. Prima este viteza cu oare se răs- 
pîndesc undele. Ea depinde de mediu, prin urmare este 
diferită pentru apă şi aer de exemplu. A doua noţiune 
este lungimea de undă. In cazul undelor mării sau rîurilor. 
ea este distanţa dintre valea unei unde şi valea undei ur¬ 
mătoare sau dintre crestele a două unde consecutive. Ast¬ 
fel, valurile (undele) mării au lungimea de undă mai -nare 
decît valurile (undele) rîurilor. în cazul undelor noastre» 
produse de către sfera care pulsează, lungimea de undă 

este distanţa, la un moment dat, dintre două straturi 
sferice consecutive, care prezintă un maximum sau mini¬ 
mum de densitate. Este evident că această distanţă nu 
depinde numai de mediu. Ritmul pulsaţiei sferei va avea, 
de bună seamă, o influenţă hotărîtoare, lungimea de undă 
micşorîndu-se dacă pulsarea se iuţeşte şi mărindu-sc, dacă 
eai devine mai rară. 

Acest concept de undă s-a dovedit plin de succes în 
fizică. El este prin excelenţă un concept mecanicist. Fe¬ 
nomenul este redus la mişcarea particulelor clare, conform 
cu teoria cinetică, sînt constituienţii materiei. Deci, orice 
teorie care foloseşte conceptul de undă poate fi privită, în 
general, ca o teorie mecanicistă. De exemplu, explicarea 
fenomenelor acustice se bazează esenţial pe acest concept. 
Corpurile care vibrează ca, de exemplu, coardele vocale sau 
strunele viorii sînt iz¬ 
voare de unde sonore 
care se propagă prin 
aer în modul .'expus în 
exemplul cu sfera care 
pulsa. Astfel, este po¬ 
sibil să reducem toate 
fenomenele acustice la 
fenomene mecanice, 
prin noţiunea de undă. 

S-a accentuat că 
trebuie să facem o de¬ 
osebire între mişcarea 
particulelor şi mişca¬ 
rea undei însăşi, care 
este o stare a mediu¬ 
lui. Cele două mişcări 
sînt foarte diferite, dar 
în exemplul sferei care pulsa este evident că ele se 
desfăşură, amîndouă, in lungul aceleiaşi drepte. Particulele 
mediului oscilează de-a lungul unor segmente scurte şi 
densitatea creşte şi descreşte periodic în ritmul acestei 
mişcări. Direcţia în care se propagă unda coincide cu 
dreapta in lungul căreia au loc oscilaţiile, (fig. 37). Tipul 
acesta de unde poartă numele de unde longitudinale . Este 

însă acesta singurul fel de unde ? Este important, pentru 
consideraţiile care vor urma, să ne dăm seama că pot 
exista şi altfel de unde, numite unde transversale . 

Să modificăm puţin exemplul de mai sus. Avem tot 
o sferă dar să o presupunem cufundată intr-un mediu 
de altă natură, un soi de gelatină, în loc de aer sau apă. 
Să mai presupunem că de astădată sfera nu pulsează, ci 
execută mici rotaţii : întîi într-un sens, apoi îndărăt, 

mereu în acelaşi ritm şi 
în jurul unei axe fixe. Ge¬ 
latina aderă la sferă; ca 
urmare, porţiunile ade¬ 
rente sînt nevoite să imite 
mişcarea sferei. Acestea, 
la rîndul lor, silesc pe cele 
situate puţin mai departe 
să imite aceeaşi miş¬ 
care şi aşa mai departe, 
astfel că în mediu se por¬ 
neşte o undă. Dacă ne 
gîndim la deosebirea din¬ 
tre mişcarea mediului şi 
mişcarea undei, vedem că 
aici ele nu se află amîn- 
două pe aceeaşi direcţie. 
Unda se propagă în direcţia razei sferei, în timp ce por¬ 
ţiunile mediului se mişcă perpendicular pe această direc¬ 
ţie. A luat naştere astfel o undă transversală (fig. 38). 

Undele care se răspîndesc pe suprafaţa apei sînt 
transversale. O bucăţică de plută saltă numai în sus şi 
în jos, în vreme ce unda se propagă într-un plan orizon¬ 
tal. Undele sonore în schimb ne furnizează exemplul cel 
mai familiar de unde longitudinale. 

încă o observaţie : unda produsă de o sferă care 
pulsează sau oscilează într-un mediu omogen este o undă 
sferică. Ea se numeşte astfel deoarece la un moment dat 
toate punctele situate pe oricare sferă cu centrul în sursă 
se comportă la fel. Să considerăm o porţiune dintr-o ast¬ 
fel de sferă, situată la mare depărtare de izvor. Cu cit 
porţiunea este mai îndepărtată şi mai mică, cu atît poate 

fi mai bine asimilată cu un plan (fig. 39). Putem vedea, 
fără a încerca să fim prea riguroşi, că nu este o dife¬ 
renţă esenţială între o porţiune a unui plan şi o parte 
din suprafaţa unei sfere cu raza destul de mare. Foarte 
des vorbim*de porţiuni mici ale unei unde sferice foarte 
depărtate de izvor, ca despre unde plane. Cu cît porţiu- 



Fig. 39 

nea haşurată din schiţa noastră este situată mai departe 
de centrul sferei şi cu cît unghiul format de către cele 
două raze este mai mic, cu atît reprezentarea aceasta a 
unei unde plane este mai bună. Conceptul de undă plană, 
ca multe alte concepte fizice, nu este decît o ficţiune, 
care poate fi realizată numai cu un anumit grad de apro¬ 
ximaţie. Totuşi, noţiunea aceasta este utilă şi ne va fi 
necesară mai departe. 

§ 18. TEORIA ONDULAT OR IE A LUMINII 

Să ne amintim de ce am întrerupt descrierea feno¬ 
menelor optice. Scopul nostru era să introducem o nouă 
teorie a luminii, diferită de acea corpusculară, care-şi 
propune să explice, de asemenea, acelaşi domeniu de 
fapte. Pentru aceasta a fost nevoie să întrerupem poves¬ 
tirea şi să introducem noţiunea de „undă“. Acum putem 
să ne întoarcem la subiectul nostru. 

Huygens, un contemporan al lui Newton, a fost acela 
care a promovat o teorie cu totul nouă. în tratatul său 
despre lumină, el scrie : 

„Dacă, în afară de aceasta, lumina are nevoie de timp pentru 
propagare — ceea ce vom cerceta numaidecît — urmează că miş¬ 
carea aceasta, imprimată materiei în cauză, este o mişcare din a- 
proape în aproape ; prin urmare, ea se propagă ca şi sunetul prin 
suprafeţe şi unde sferice, căci le numesc unde din cauza asemă¬ 
nării lor cu cele care se formează în apa în care aruncăm o pia¬ 
tră şi care se răspîndesc sub formă de cercuri care se nasc unul 
după altul, numai că ele apar din altă cauză şi sînt situate numai 
pe un strat subţire, la suprafaţă“. 

După Huygens lumina este o undă, o transmisie d* 
energie şi nu de substanţă. Am văzut că teoria corpus- 
culară explică multe din faptele observate. Teoria on- 
dulatorie este şi ea capabilă de aceasta? Trebuie să re¬ 
petăm întrebările cărora le dăduse un răspuns teoria cor- 
pusculară pentru a vedea dacă teoria ondulatorie poate să 
răspundă tot atît de bine. Vom face aceasta sub forma 
unui idiialog intre N, un adept al teoriei corpusculare a lui 
Newton, şi H , un adept al teoriei lui Huygens. Nici unuia 
din ei ! nu-i este îngăduit să folosească argumente poste¬ 
rioare operei celor doi mari maeştri. 

N : în teoria corpusculară viteza luminii are o sem¬ 
nificaţie foarte bine definită. Este viteza cu care corpus- 
culele străbat vidul. Ce reprezintă ea în teoria ondu¬ 
latorie ? 

H : Ea reprezintă, bineînţeles, viteza undei de lumină. 
Orice undă cunoscută se propagă cu o viteză bine defi¬ 
nită ; şi la fel face o undă de lumină. 

N : Nu este chiar atît de simplu, cum pare. Undele 
sonore se propagă în aer, valurile mării în apă. Fiecare 
undă are nevoie de un mediu material prin care să călă¬ 
torească. Lumina însă trece prin vid, ceea ce sunetul 
nu poate. A ne închipui o undă în vid, înseamnă a nu rea¬ 
liza în fond nici o undă. 

H: Este drept, aceasta e o dificultate care nu este 
însă nouă pentru mine. Maestrul meu a reflectat mult 
asupra acestei chestiuni şi a ajuns la concluzia că sin¬ 
gura ieşire din impas este să presupunem existenţa unei 
substanţe ipotetice, eterul , un mediu transparent, care 
îmbibă întregul Univers. Universul, ca să zicem aşa, înoată 
în eter. De îndată ce am avut îndrăzneala să introducem 
această noţiune, totul devine limpede şi plauzibil. 

N: Protestez împotriva unei atari presupuneri. în 
primul rînd ea introduce o nouă substanţă ipotetică şi 
de pe acum avem prea multe substanţe în fizică. Dar mai 
este o obiecţie împotriva ei. Sînteţi fără îndoială convins 
că trebuie să explicăm orice fenomen prin procese me¬ 
canice. Or, cum se împacă aceasta cu eterul? Puteţi să 
răspundeţi la întrebarea simplă cum este alcătuit eterul 
din particule elementare şi cum îşi manifestă el existenţa 
in alte fenomene? 

H : Prima obiecţie este desigur întemeiată, însă in- 
troducînd noţiunea, cam artificială, de eter lipsit de 
greutate, am scăpat dintr-o dată de noţiunea mult 
mai artificială de corpuscul de lumină. Avem de a 
face numai cu o singură substanţă „misterioasă* 4 în 
locul unui număr infinit de substanţe, corespunzînd nu¬ 
mărului mare de culori din spectru. Nu consideraţi acest 
lucru un progres real? Cel puţin, am concentrat toate 
dificultăţile într-un singur punct. Nu mai avem nevoie 
de presupunerea artificială că particule care corespund la 
diferite culori străbat vidul cu aceeaşi viteză. Al doilea 
argument este de asemenea întemeiat. Nu putem da o ex¬ 
plicaţie mecanică eterului. Dar nu încape îndoială că stu¬ 
diul viitor al opticii, şi poate şi alte fenomene, vor dez¬ 
vălui structura lui. Deocamdată trebuie să aşteptăm noi 
experienţe şi deducţii, dar sper că în cele din urmă vom 
reuşi să lămurim problema structurii mecanice a eterului. 

N: Să părăsim deocamdată chestiunea, deoarece tot 
nu o putem încă definitiva. Aş dori să ştiu cum explică 
teoria dumneavoastră, chiar lăsînd la o parte dificultăţile, 
acele fenomene care sînt atît de clare şi lesne de înţeles 
în lumina teoriei corpusculare. Să pxaminăm, de pildă, 
faptul că razele de lumină se propagă în linie dreaptă în 
vid sau în aer. O bucată de hîrtie aşezată înaintea unei lu¬ 
minări aruncă pe perete o umbră distinctă şi net conturată. 
Dacă teoria ondulatorie ar fi adevărată, atunci nu s-ar 
putea forma umbre nete, căci undele ar trebui să se încon- 
voaie pe muchia hîrtiei, dînd o umbră neprecis conturată 
pe perete. Ştiţi doar că o barcă mică nu constituie un obs- 
stacol pentru valurile mării; ele o ocolesc pur şi simplu, 
fără a arunca vreo umbră. 

H : Acesta nu este un argument convingător. Să ne 

gîndim la nişte valuri mărunte de rîu, care izbesc un va¬ 
por din coastă. Valurile care iau naştere de o parte a va¬ 
sului nu apar in partea cealaltă. Dacă undele sînt destul 
de mici şi vasul destul de mare, atunci în spatele vasului 
apare o umbră foarte distinctă. Este foarte probabil că 
lumina dă impresia că se propagă în linie dreaptă, numai 
din cauză că lungimea ei de undă este foarte mică în com¬ 
paraţie cu mărimea obstacolelor şi a orificiilor folosite în 
■mod obişnuit în experienţe. Poate că dacă am putea con¬ 
strui un ecran destul de mic, umbra nu s-ar mai forma de 
loc. S-ar putea să întîmpinăm mari greutăţi la construirea 
unui aparat cu care să se poată stabili dacă lumina este 
sau nu capabilă să ocolească obstacolele. In schimb, dacă. 
o asemeneă experienţă ar putea fi imaginată, ea ar fi cru¬ 
cială pentru teoria ondulatorie şi teoria corpusculară a 
luminii. 

N : S-ar putea ca teoria ondulatorie să conducă la 
fapte noi în viitor, dar nu am cunoştinţă de nici un fel 
de date experimentale care ar putea să o confirme în mod 
convingător în stadiul actual. Cîtă vreme nu este dovedit 
experimental, în mod precis, că lumina poate ocoli ob¬ 
stacolele, nu văd nici o raţiune pentru a nu continua să 
cred în teoria corpusculară cafe îmi pare mai simplă şi 
deci mai bună decît teoria ondulatorie. 

Aici putem întrerupe dialogul, cu toate că tema nu 
este cîtuşi de puţin epuizată. 

Rămine de arătat cum explică teoria ondulatorie re¬ 
fracţia razelor şi varietatea culorilor. După cum ştim, 
teoria corpusculară este capabilă să facă aceasta. Vom 
începe cu refracţia, dar va fi util să considerăm mai întif 
un exemplu, care nu s are nimic de a face cu ^optica. 

Intr-un spaţiu deschis, mare, înaintează doi oameni r 
ţinînd fiecare un capăt al unei prăjini rigide. La început, 
ei merg drept înainte, amîndoi cu aceeaşi viteză. Cîtă vre¬ 
me vitezele lor rămîn aceleaşi, fie ele mari sau mici, pră¬ 
jina va suferi numai deplasări paralele, adică nici nu se 
va roti, nici nu-şi va schimba direcţia. Toate poziţiile suc¬ 
cesive ale prăjinii vor fi paralele între ele. Dar, să pre¬ 
supunem acum că un răstimp, care poate fi scurt cît o 
fracţiune de secundă, oamenii nu merg la fel de repede. 
Ce se va întîmpla? Este limpede că în intervalul acesta r 

prăjina se va roti astfel că nu se va mai deplasa paraleL 
cu poziţia ei iniţială. După ce vitezele vor fi redevenit 
egale, direcţia de înaintare va fi diferită de cea de la în¬ 
ceput (fig. 40). Aceasta se vede clar în 
figură. Schimbarea direcţiei s-a produs 
în intervalul de timp în care vitezele 
celor două persoane fuseseră diferite. 

Exemplul acesta ne permite să în¬ 
ţelegem refracţia unei unde. Să consi¬ 
derăm o undă plană, care străbate ete¬ 
rul căzînd apoi pe o placă de sticlă. Fi¬ 
gura următoare (fig. 41) ne arată o 
undă care înaintează pe un front rela¬ 
tiv larg. Frontul de undă este un plan 
de-a lungul căruia toate părţile eteru¬ 
lui se comportă exact la fel într-un 
moment >?.at. Cum viteza depinde de 
mediul prin care trece lumina, în sticlă 
ea va fi alta decît în vid. în intervalul 
de timp foarte scurt, în care frontul undei pătrunde în» 
sticlă, regiuni diferite ale lui vor avea viteze diferite. Este* 

limpede că porţiu¬ 
nea care a ajuns la 
sticlă va merge mai 
departe cu viteza lu¬ 
minii în sticlă, în 
timp ce celelalte 
părţi ale undei îşi 
vor continua dru¬ 
mul cu viteza lumi¬ 
nii în eter. Din cauza: 
existenţei acestei di¬ 
ferenţe de viteză în 
lungul frontului de* 
undă în timpul cît 
unda „pătrunde" în. 
sticlă, direcţia ei se^ 
schimbă. 

Vedem deci că nu numai teoria corpusculară, ci şi ; 
teoria ondulatorie conduce la o explicare a refracţiei.. 

Consideraţii suplimentare, împreună cu puţină matema¬ 
tică, arată că explicaţia teoriei ondulatorii este mai simplă 
şi mai bună şi că toate consecinţele ei sînt în deplină con¬ 
cordanţă cu observaţiile. In adevăr, metode cantitative de 
raţionament ne dau posibilitatea să deducem viteza lu¬ 
minii într-un mediu refringent, dacă ştim cum se refractă 
raza cînd pătrunde în el. Măsuri directe confirmă, intr-un 
mod strălucit, aceste prevederi şi, prin urmare, însăşi 
teoria ondulat orie a luminii. 

Mai rămîne problema culorii. 

Trebuie să amintim că o undă este caracterizată prin 
două numere, viteza ei şi lungimea ei de undă. Ipoteza 
esenţială a teoriei ondulatorii a luminii este că unor culori 
diferite, le corespund lunigimi de undă diferite . Lungimea 
de undă a culorii omogene galbene este alta decît cea 
a roşului sau a violetului. înlocui diferenţierii artificiale a 
corpusculelor după culoarea căreia îi aparţin, avem dife¬ 
renţa firească a lungimilor de undă. 

Urmează că, pentru a descrie experienţele lui New¬ 
ton asupra dispersiei luminii, se pot adopta două, limbaje 
diferite, limbajul teoriei corpusculare şi cel al teoriei on¬ 
dulatorii. De exemplu : 


Limbajul corpuscular 
Corpusculele care aparţin 
unor culori diferite au ace¬ 
eaşi viteză în vid , dar viteze 
diferite în sticlă. 


Limbajul ondulator 
Razele cu lungimi de undă 
diferite, caracterizînd culori 
diferite, au aceeaşi viteză in 
eter. dar viteze diferite în 
sticlă. 


Lumina albă este un amestec 
de corpuscule aparţinînd unor 
culori diferite, care sînt însă 
separate în spectru. 


Lumina albă este o suprapu¬ 
nere de unde de toate lungi¬ 
mile de undă, care în spectru 
sînt totuşi separate. 


Ar fi de dorit să evităm ambiguitatea care decurge din 
existenţa a două teorii distincte asupra aceloraşi feno¬ 
mene, optînd în favoarea uneia sau alteia, după o analiză 
atenta a calităţilor şi punctelor slabe ale fiecăreia. Dia¬ 
logul dintre N şi H arată însă că aceasta nu este o sar¬ 
cină uşoară. în stadiul acesta, o hotărîre ar fi mai mult 
o chestiune de preferinţă decît de convingere ştiinţifică, 
în timpul lui Nev^ton şi în următorii peste 100 de ani, ma¬ 
joritatea fizicienilor au preferat teoria corpusculară. 



PLANŞA II 



(Fotografiate de V. Arkadiev) 

Sus se văd două urme luminoase produse de două raze de lu¬ 
mină care trec prin două orificii, succesiv (un orificiu era desco¬ 
perit şi altul închis şi apoi situaţia se inversa). Jos se văd benzile 
care apar în urma trecerii razelor de lumină simultan prin cele 
două fante. 



(Fotografiate de Arkadiev V.) 

Difracţia luminii care trece 
printr-o fantă fină. 


Difracţia luminii în jurul 
unui mic obstacol, 

Istoria şi-a rostit verdictul ei în favoarea teoriei on¬ 
dulatorii şi împotriva teoriei corpusculare, mult mai tîr- 
ziu, abia către mijlocul secolului al nouăsprezecelea. în 
discuţia! sa cu H, N afirmase că, în principiu, este posibil 
să se decidă pe cale experimentală între cele două teorii. 
Teoria corpusculară nu permite luminii să ocolească ob¬ 
stacolele şi cere ca umbrele să fie nete. Dimpotrivă, con¬ 
form teoriei ondulatorii, un obstacol destul de mic ar tre¬ 
bui să nu arunce de loc umbră. în lucrările lui Young şi 
Fresnel acest rezultat a fost obţinut experimental şi s-au 
tras concluziile teoretice Corespunzătoare- 

Am discutat mai înainte o experienţă foarte simplă, 
in care se punea în calea luminii emise de o sursă punc¬ 
tiformă un ecran prevăzut cu un orificiu, formîndu-se o 
umbră pe perete. Să simplificăm şi mai mult această ex¬ 
perienţă, presupunînd că sursa emite lumină omogenă, 
Pentru a obţine rezultate cît mai bune, sursa trebme să 
fie intensă. Să micşorăm din ce în ce orificiul ecranului. 
Dacă folosim o sursă puternică şi reuşim să facem des¬ 
chiderea destul de mică, apare un fenomen nou şi sur¬ 
prinzător, absolut de neînţeles din punctul de vedere al 
teoriei corpusculare : nu mai apare distincţia precisă din¬ 
tre lumină şi întuneric. Lumina se pierde treptat în fon¬ 
dul întunecat sub forma unui şir de inele luminoase şi 
întunecate. Formarea inelelor este foarte caracteristică 
pentru teoria ondulatorie. Explicarea zonelor alternativ lu¬ 
minoase şi întunecate devine foarte clară dacă schimbăm 
puţin condiţiile experienţei. Să presupunem că avem o 
foaie de hîrtie neagră cu două înţepături de ac, prin care 
trece lumina. Dacă găurelele sint foarte apropiate şi foarte 
mici, şi izvorul de lumină omogenă este destul de puter¬ 
nic, pe perete vor apărea multe dungi, alternativ lumi¬ 
noase şi întunecate, care se pierd treptat în fondul întu¬ 
necat de o parte şi de alta a cîmpului. Explicaţia este 
simplă. O dung£ întunecată apare unde valea unei unde 
izvorîtă dintr-o gaură se suprapune peste creasta unei 
unde izvorîtă din cealaltă gaură, astfel încît cele două 
unde se sting reciproc. O dungă luminoasă apare unde 
valea undei izvorîtă dintr-o gaură se suprapune peste va¬ 
lea undei provenită din cealaltă gaură, sau creasta unei 

unde peste creasta celeilalte, astfel că cele două unde se 
întăresc una pe alta. Explicaţia este mai complicată în 
cazul inelelor întunecate şi luminoase din exemplul pre¬ 
cedent, în care am folosit un ecran cu un singur orificiu; 
principiul este însă acelaşi. Să reţinem formarea dungilor 
întunecate şi luminoase în cazul a două găuri mici şi a 
inelelor luminoase şi întunecate în cazul unei singure 
găuri, deoarece vom reveni asupra lor mai tîrziu. Expe¬ 
rienţele descrise mai sus demonstrează difracţia luminii, 
adică abaterea ei de la propagarea rectilinie, abatere care 
se produce cînd în calea undei de lumină se interpun des¬ 
chideri sau obstacole mici. 

Cu puţină matematică putem merge mult mai de¬ 
parte. Putem stabili cît de mare, sau mai bine zis, cît de 
mică trebuie să fie lungimea de undă pentru ca să se for¬ 
meze o figură anumită. Prin urmare, pe calea aceasta, 
experienţele permit să măsurăm lungimea de undă a lu¬ 
minii omogene folosită ca sursă. Pentru a da o idee de 
micimea lungimilor de undă, vom cita două valori repre- 
zentînd lungimile de undă ale extremităţilor spectrului 
solar, adică ale luminii roşii şi violete. 

Lungimea de undă a luminii roşii este de 0,000 08 cm. 

Lungimea de undă a luminii violete este de 0,000 04 
cm. 

Nu este cazul să rămînem uimiţi de micimea acestor 
numere. Fenomenul de umbră netă, adică fenomenul 
propagării rectilinii a luminii, se observă în natură toc¬ 
mai din cauză că toate deschiderile şi obstacolele cu care 
avem de-a face în mod obişnuit sînt extrem de mari faţă 
de lungimile de undă ale luminii. Numai cînd intervin ob¬ 
stacole sau deschideri foarte mici, lumina îşi manifestă 
natura sa ondulatorie. 

Dar povestirea căutării unei teorii a luminii nu este 
nicidecum sfîrşită. Verdictul secolului al nouăsprezecelea 
nu a fost nici definitiv nici ultimul. Fizicianului modern 
i se prezintă din nou întreaga problemă a alegerii intre 
corpuscule şi unde, de data aceasta sub o formă mult mai 
adîncă şi mai complicată. Să acceptăm deocamdată în- 
frîngerea teoriei corpusculare a luminii, pînă cînd ne vom 
da seamă cît de problematică este victoria teoriei ondu¬ 
latorii. 

§ 19. UNDELE DE LUMINA SlNT LONGITUDINALE 
SAU TRANSVERSALE ? 

Toate fenomenele optice pe care le-am considerat 
pledează pentru teoria ondulatorie a luminii. Ocolirea ob¬ 
stacolelor de către lumină şi explicarea refrac'ţiei sînt cele 
mai puternice argumente în favoarea ei. Dacă ne lăsăm 
călăuziţi de punctul de vedere mecanicist, vom constata 
că a rămas o chestiune deschisă : precizarea proprietăţi¬ 
lor mecanice ale eterului. Pentru rezolvarea acestei pro¬ 
bleme este esenţial să ştim dacă undele de lumină care 
se propagă în eter sînt longitudinale sau transversale. Cu 
alte cuvinte : lumina se propagă ca sunetul? Adică unda 
este datorită variaţiei densităţii mediului, oscilaţiile par¬ 
ticulelor făcîndu-se deci pe direcţia de propagare? Sau 
eterul se aseamănă cu o gelatină elastică, un mediu în 
care se pot propaga numai unde transversale şi ale cărui 
particule se mişcă perpendicular pe direcţia în care înain¬ 
tează unda însăşi? 

înainte de a rezolva această problemă să stabilim 
care este răspunsul ce ne-ar conveni mai mult. Bineînţe¬ 
les, am fi încîntaţi dacă undele de lumină ar fi longitudi¬ 
nale. Dificultăţile întîmpinate la descrierea modelului me¬ 
canic al eterului ar fi mult mai mici în acest caz. Imagi¬ 
nea pe care ne-am face-o despre eter ar fi foarte probabil 
în genul modelului mecanic al unui gaz, model care ex¬ 
plică propagarea sunetului. Mult mai dificilă ar fi ima¬ 
ginea unui eter capabil să transmită unde transversale. Nu 
este lucru uşor să ne reprezentăm o gelatină în chip de 
mediu constituit din particule, în aşa fel încît prin inter¬ 
mediul lui să se poată propaaa unde tranversale. Huygcns 
credea câ eterul se va dovedi a fi de „tipul aerului", nu 
de tipul „gelatinei**. Dar naturii puţin îi pasă de ceea ce-i 
dictăm noi. S-a arătat natura clementă faţă de fizicienii 
care au încercat să interpreteze din punctul de vedere me¬ 
canic tot ce se întîmplă ? Pentru a răspunde la această 
întrebare ar trebui să discutăm alte noi experienţe. 

Vom considera, mai amănunţit, numai una din nume¬ 
roasele experienţe care ar putea să ne aducă o lămurire. 
Să presupunem că avem o placă foarte subţire, tăiată din- 
tr-un cristal de turmalină, într-un mod anumit pe care 

nu este necesar să-l descriem aici. Placa nu trebuie să fie 
atît de subţire, incit să se poată vedea prin ea un izvor 
luminos. Să luăm două plăci de acestea şi să le inter¬ 
punem amîndouă între ochi şi sursa de lumină. Ce ne-am 
aştepta să vedem ? Tot un punct luminos, admiţînd că 

plăcile sînt destul de subţiri. Sînt 
multe şanse, ca experienţa să con¬ 
firme aşteptările noastre. Să nu ne 
preocupăm de sensul afirmaţiei că 
există şanse şi să presupunem că ve¬ 
dem în fapt punctul luminos prin 
ambele cristale. Să schimbăm acum 
poziţia unuia din cristale, rotindu-L 
Această precizare are sens numai 
dacă poziţia axului de rotaţie este 
bine definită. Vom alege drept ax 
linia determinată de raza incidenţă. 
Aceasta înseamnă că se vor deplasa 
toate punctele cristalului rotit, a- 
fară de cele situate pe ax. Se petrece 
un lucru straniu ! Lumina se stinge 
din ce în ce, pînă cînd dispare com¬ 
plet. Continuînd să rotim cristalul,, 
ea va reapare şi cînd vom ajunge din nou în poziţia iniţială 
o vom vedea tot atît de bine ca la început (fig. 42). 

Fără a intra în amănuntele acestei experienţe şi a 
altora asemănătoare, ne putem totuşi întreba : se pot 
explica aceste fenomene dacă undele de lumină sînt lon¬ 
gitudinale ? în cazul unor unde longitudinale, particulele 
eterului s-ar mişca în lungul axei, ca şi raza. Or, prin ro¬ 
tirea cristalului, în lungul axului nu se schimbă nimic- 
Punctele de pe ax nu se deplasează de loc şi numai în veci¬ 
nătatea axului au loc deplasări foarte mici. O schimbare 
atît de radicală ca dispariţia sau îeapariţia unei imagini 
nu s-ar putea produce în cazul unei unde longitudinale. 
Fenomenul acesta ş4 multe altele asemănătoare pot fi ex¬ 
plicate numai în ipoteza că undele de lumină sînt trans¬ 
versale şi nu longitudinale ! Sau, cu alte cuvinte, trebuie 
să presupunem că eterul este de tipul „gelatinei". 

Acesta este foarte trist ! Trebuie să fim gata să în¬ 
fruntăm dificultăţi uriaşe în încercarea de a descrie, din 
punct de vedere mecanic, eterul. 

§ 20. ETERUL ŞI CONCEPŢIA MECANICISTA 

Discutarea diferitelor încercări de a interpreta ete¬ 
rul ca mediu care transmite lumina este o poveste lungă. 
O imagine mecanică implică particule care interacţionează 
cu forţe îndreptate de-a lungul liniilor care le unesc şi 
forţe care depind numai de distanţă. Pentru a-şi putea 
imagina eterul ca substanţă mecanică „gelatinoidă". fizi¬ 
cienii au fost nevoiţi să facă unele, presupuneri, extrem 
de artificiale şi nefireşti. Nu le vom cita aici ; ele aparţin, 
unui trecut aproape dat uitării. Ele au avut însă o urmare 
foarte importantă. Necesitatea introducerii atîtor presu¬ 
puneri cu totul independente una de alta, caracterul lor 
artificial, au avut drept efect zdruncinarea credinţei în 
punctul fie vedere mecanicist. 

Dar există şi alte obiecţii împotriva eterului, mai 
simple chiar decît însăşi dificultatea constituţiei lui. Din 
moment ce ne-am propus să explicăm toate fenomenele 
optice din punctul de vedere mecanic, trebuie să admitem 
că eterul există pretutindeni. Nu poate exista vid dacă 
este adevărat că lumina nu se poate propaga decît într-un 
mediu. 

Or, ştim din mecanică că spaţiul interstelar nu opune 
rezistenţă mişcării corpurilor materiale. Planetele, de' 
exemplu, străbat eterul ce se aseamănă cu gelatina, fără 
a întîmpina vreo rezistenţă, cum! ar fi de aşteptat în cazul 
unui mediu material. Dar dacă eterul nu perturbă mişca¬ 
rea materiei, înseamnă că nu poate exista o interacţiune 
între particulele de eter şi particulele de materie. De altă 
parte, lumina trece prin eter, de asemenea prin sticlă şi 
apă, dar viteza ei este diferită în cele două substanţe din 
urmă. Care ar putea fi justificarea mecanică a acestui 
fapt ? Evident, numai o interacţiune oarecare între par¬ 
ticulele de eter şi particulele de materie. Dar am stabilit 
că în cazul corpurilor care se mişcă liber, trebuie să ex¬ 
cludem posibilitatea unei astfel de interacţiuni. Cu alto 

cuvinte ar exista o interacţiune între eter şi materie in 
fenomenele optice şi nici una în fenomenele mecanica. 
Aceasta este o concluzie cu totul paradoxală ! 

S-ar părea că există o singură ieşire din această di¬ 
lemă. în cadrul încercărilor de a interpreta fenomenele 
naturii din punctul de vedere mecanicist, a fost necesar în 
lot cursul dezvolării ştiinţei, pînă în pragul secolului al 
douăzecelea, să se introducă substanţe artificiale, ca flui¬ 
dul electric şi cel magnetic, corpusculele de lumină sau 
eterul. Rezultatul obţinut a fost mai curînd concentrarea 
tuturor dificultăţilor în cîteva puncte esenţiale, cum a 
fost eterul, în cazul fenomenelor optice. Toate încercările 
infructuoase de a ajunge la o reprezentare a eterului intr- 
un mod simplu, precum şi alte obiecţii, par a arăta că 
greşeala rezidă în presupunerea fundamentală că toate 
evenimentele din natură ar putea fi explicate din punctul 
de vedere mecanicist. Ştiinţa nu a reuşit să înfăptuiască 
în întregime, în mod plauzibil, programul mecanicismului 
şi azi nici un fizician nu mai crede în posibilitatea rea¬ 
lizării lui. 

în scurta noastră trecere în revistă a principalelor 
idei fizice am întîlnit unele probleme nerezolvate şi am 
intîmpinat dificultăţi şi obstacole care au descurajat în¬ 
cercările de a formula o interpretare unitară şi consec¬ 
ventă a tuturor fenomenelor lumii exterioare. Am întîlnit 
astfel o cheie neobservată în mecanica clasică, a iden¬ 
tităţii dintre masa gravitaţională şi masa inertă. Ne-am 
izbit apoi de caracterul artificial al fluidelor electrice şi 
magnetice. O altă dificultate nerezolvată a fost inter¬ 
acţiunea dintre curentul electric şi acful magnetic. Vom 
aminti că această forţă nu acţiona în lungul liniei carp 
unea sîrma cu polul magnetic şi că depindea de viteza 
sarcinii în mişcare. Legea care exprima direcţia şi inten¬ 
sitatea acestei forţe era extrem de complicată. Şi, în sfîr- 
şit, am întîmpinat marea dificultate a eterului. 

Fizica modernă a atacat toate aceste probleme şi le-a 
rezolvat. Dar, în lupta pentru dobîndirea acestor soluţii, 
s-au născut alte probleme şi mai profunde. Cunoştinţele 
noastre sînt cu mult mai vaste şi mai profunde decît cele 
•ale fizicianului din secolul al XlX-lea, tot astfel însă şi 
îndoielile şi dificultăţile noastre. 

Rezumăm : 

în vechile teorii ale -fluidelor electrice , teoriile corpus- 
culare şi ondulatorii ale luminii , am încercat să aplicăm 
punctul def vedere mecanicist. Dar în domeniul fenomene¬ 
lor electrice şi optice am întîlmt grave dificultăţi în 
această aplicare. 

O sarcină în mişcare acţionează asupra acului mag¬ 
netic. Dar forţa, în loc să depindă numai de distanţă , 
depinde şi de viteza sarcinii. Forţa nu este nici de respin¬ 
gere nici de atracţie , ci acţionează perpendicular pe linia 
care uneşte acul cu sarcina. 

în optică a trebuit să ne decidem în favoarea teoriei 
ondulatorii şi împotriva teoriei corpusculare a luminii . 
Unda ce se răspîndeşte într-un mediu constituit din par¬ 
ticule între care acţionează forţe mecanice este fără în¬ 
doială un concept mecanic. Care este însă mediul prin 
care se propagă lumina şi care sînt proprietăţile lui me¬ 
canice ? Nu există nici o speranţă de a reduce fenomenele 
optice la fenomene mecanice , cîtă vreme nu s-a dat un 
răspuns la această întrebare. Dar , dificultăţile ridicate de 
rezolvarea acestei probleme sînt atît de mari , încît ne 
vedem siliţi să o părăsim şi astfel, totodată , să părăsim şl 
concepţiile mecaniciste. 



III. CÎMP, RELATIVITATE 


Cîmpul ca reprezentare. — Cei doi stîlpi ai 
teoriei cîmpului. — Realitatea cîmpului. — Cîm¬ 
pul şi eterul. — Sistem de referinţă. — Eterul 
şi mişcarea. — Durată, distanţă, relativitate. — 
Relativitatea şi mecanica. — Continuumul «pa- 
ţiu-timp. — Relativitatea generală. — In exte¬ 
riorul şi în interiorul unui ascensor. — Geome¬ 
trie şi experienţă. — Relativitatea generală şi 
verificarea ei. — Cîmp şi materie. 


§ 21. CÎMPUL CA REPREZENTARE 

In cursul celei de a doua jumătăţi a secolului al 
XlX-lea s-au introdus în fizică idei noi şi revoluţionare ; 
ele au deschis calea unei concepţii filosofice noi, diferită 
de acea mecanicistă. Rezultatele lucrărilor lui Faraday, 
Maxwell şi Hertz au dat un impuls dezvoltării fizicii mo¬ 
deme, ducînd la drearea unor noţiuni noi din care a re¬ 
zultat o nouă imagine a realităţii. 

Sarcina noastră actuală este să descriem cotitura 
provocată în ştiinţă de aceste noi concepte şi să arătăm 
cum au cîştigat treptat în claritate şi rigurozitate. Vom 
încerca să reconstituim linia progresului în mod logic, 
fără a ne preocupa prea mult de succesiunea cronologică. 

Noile concepte s-au format în legătură cu fenomenele 
din electricitate, dar este mai simplu să le introducem, 
mai întîi, prin intermediul mecanicii. Ştim că două parti¬ 
cule se atrag şi că forţa de atracţie dintre ele descreşte 
cu pătratul distanţei. Putem reprezenta acest fapt într-un 
nou mod, ceea ce vom şi face, deşi este greu să apreciem 
de la început avantajele lui. Micul cerc din fig. 43 repre¬ 
zintă un corp atractiv, de exemplu Soarele. în realitate, 
trebuie să ne imaginăm diagrama noastră ca un model 

în spaţiu, nu ca o figură plană. Micul nostru cerc repre¬ 
zintă prin urmare o sferă în spaţiu, Soarele. Un corp, 
aşa-numitul corp de probă, adus undeva în vecinătatea 
Soarelui, va fi atras în lungul liniei care uneşte centrul lui 
cu centrul Soarelui. Li¬ 
niile din figură indică 
direcţia forţei de atrac¬ 
ţie a Soarelui pentru 
diferite poziţii ale cor¬ 
pului de probă. Săgeata 
fiecărei linii arată că 
forţa este îndreptată 
spre Soare, ceea ce de¬ 
notă că ea este de atrac¬ 
ţie. Acestea sînt liniile 
de forţă ale cîmpului 
gravitaţional. Pentru 
moment, aceasta repre¬ 
zintă numai o denu¬ 
mire şi nu avem nici o 
justificare pentru a in¬ 
sista asupra ei. Figura noastră are însă o caracteristică 
asupra căreia vom reveni mai tîrziu. Liniile de forţă sînt 
trasate în spaţiul unde nu există materie. Pentru moment, 
1^te_jiniile de^forţă sauje_s curt, cîv rpul, iq^eă numai 
cumj5-ar comporta un corp^de proba adus în vecinătatea 
sferei pentru care a fost construit cîmpul. 

Liniile din modelul nostru în spaţiu sînt mereu per¬ 
pendiculare pe suprafaţa sferei. Deoarece ele converg că¬ 
tre un singur punct, sînt dese în apropierea sferei şi devin 
din ce în ce mai rare cu cît ne îndepărtăm de ea. Dacă 
distanţa de la sferă creşte de două sau de trei ori, densi¬ 
tatea liniilor, în modelul nostru spaţial (dar nu şi în 
schiţă), va deveni de patru sau de nouă ori mai mică. 
Prin urmare, liniile de forţă au o dublă funcţiune. De o 
parte, ele indică directia^fet lai care acţionează asunra 
unui corp adus în vSHnatatea sferei-Soare. De altă parte, 
prin densitatea lor spaţială, ele ne arată cum ^.variază 
forţa-cn .distanţa* Prin urmare, reprezentarea grafică a 
cîmpului, corect interpretată, indică direcţia forţei gra- 

vitaţionale precum şi dependenţa ei de distanţă. Putem 
citi legea gravitaţiei dintr-un astfel de desen tot atît de 
bine ca din descrierea ei în cuvinte sau în limbajul pre¬ 
cis şi economic al matematicii. Reprezentarea prin cîmp, 
aşa cum o vom numi de aici înainte, poate jaărea clară şi 
interesantă dar nu avem nici o raţiune să considerăm câ 
ea reprezintă un progres real. Ar fi foarte greu să dove¬ 
dim utilitatea ei în cazul gravitaţiei. Unii vor găsi poate 
util să vadă în aceste linii mai mult decît un simplu desen 
presupunînd că acţiunile reale ale forţelor se exercită în 
lungul lor. S-ar putea admite acest lucru, dar atunci vite¬ 
zele acţiunilor în lungul liniilor de forţă ar trebui presu¬ 
puse infinit de mari ! Forţa dintre două corpuri, potrivit 
legii lui Newton, depinde numai de distanţă ; timpul nu 
intervine în reprezentare. Forţa ar trebui deci sa treacă 
instantaneu de la un corp la celălalt ! Dar, cum mişcarea 
cu viteză infinită nu poate avea nici o semnificaţie pentru 
un om cu judecată normală, încercarea de a face din 
desenul nostru mai mult decît un model nu duce la nimic. 

Nu avem, totuşi, intenţia să discutăm acum problema 
gravitaţiei. Cele de mai sus ne-au slujit numai drept in¬ 
troducere, simplificînd explicarea unor metode de raţio- 
\n^ment^ similare din teoria electricităţii. ~~~ 

Vom începe cu discutarea experienţei care a creat 
dificultăţi serioase interpretării noastre mecaniciste. Era 
vorba de un Curent care trece printr-un circuit în formă 
de cerc (printr-o spiră circulară). în mijlocul circuitului 
era aşezat un ac magnetic. în momentul cînd începea să 
curgă curentul, apărea o forţă care acţiona asupra polului 
magnetic, perpendicular pe fiecare linie care unea polul 
cu sîrma. Cînd această forţă era determinată de o sarcină 
in mişcare, ea depindea de viteza sarcinii, cum a arătat 
experienţa lui Rowland. Aceste fapte experimentale con¬ 
traziceau concepţia filosofică potrivit căreia toate forţele 
trebuie să acţioneze în lungul liniilor care unesc particu¬ 
lele şi nu pot depinde decît de distanţă. 

Expresia exactă a forţei pe care o exercită un curent 
asupra unui pol magnetic este foarte complicată, mult mai 
complicată decît cea a forţei gravitaţionale. Să încercăm 
totuşi să ne facem o imagina concretă a acţiunii ca şi în 

cazul forţei gravitaţionale. Trebuie să răspundem la în¬ 
trebarea : cu ce forţă acţionează curentul asupra unui pol 
magnetic situat undeva în vecinătatea lui ? Ar fi destul de 
anevoios să descriem această forţă în cuvinte. Chiar o 
formulă matematică ar fi complicată şi greoaie. Este mai 
bine să reprezentăm tot ce ştim despre forţele care acţio¬ 



nează, printr-un desen sau mai degrabă printr-un model 
spaţial cu linii de forţă. O oarecare dificultate o consti¬ 
tuie faptul că un pol magnetic nu există decît legat de alt 
pol magnetic, formînd amîndoi un dipol. Ne putem totuşi 
imagina întotdeauna acul magnetic de ajuns de lung ca 
să nu fie nevoie să ţinem seama decît de forţa care acţio¬ 
nează asupra polului situat mai aproape de curent. Celă¬ 
lalt pol ar fi, în aceste condiţii, destul de departe pentru 
a se putea neglija forţa care se exercită asupra lui. Pen¬ 
tru a evita ambiguitatea vom conveni că polul magnetic 
situat mai aproape de sîrmă este cel pozitiv. 

Caracterul forţei care acţionează asupra polului mag¬ 
netic pozitiv apare explicit în figura noastră (fig. 44). 

Observăm, în primul rînldi, mai multe săgeţi lingă sir- 
mă, indicînd sensul curentului, de la potenţialul mai înalt 
către cel mai jos. Celelalte linii sînt tcate linii de forţă 
aparţinînd acestui curent, situate intr-un anumit plan. 
Trasate convenabil, ele ne indică direcţia vectorului-forţâ, 
care reprezintă acţiunea curentului asupra unui pol mag- 

netic pozitiv dat, spunîndu-ne totodată şi ceva despre 
lungimea acestui vector. Forţa, după cum ştim, este un 
vector şi pentru a o determina trebuie să-i cunoaştem atît 
orientarea cit şi lungimea. Ne vom ocupa, în special, cu 
problema direcţiei forţei care acţionează asupra unui pol. 
întrebarea noastră este : cum putem găsi, din reprezen¬ 
tare, direcţia forţei în fiecare punct al spaţiului ? 

Regula pentru aflarea direcţiei 
forţei cu ajutorul unui asemenea 
model nu este tot atît de simplă ca 
în exemplul nostru precedent, în 
care liniile de forţă erau drepte. în 
diagrama următoare este trasată nu¬ 
mai o singură linie de forţă pentru 
a lămuri procedeul (fig. 45). Vecto- 
rul-forţă este situat în lungul tan¬ 
gentei la linia de forţă, cum se arată 
în schiţă. Săgeata vectorului-forţă şi 
săgeţile liniei de forţă sînt îndrep¬ 
tate în aceeaşi direcţie. Aceasta este 
deci direcţia în care acţionează forţa 
asupra unui pol magnetic în acest 
punct. Un desen bun sau, mai curînd, un model bun ne 
spune ceva şi despre lungimea vectorului-forţă, în fie¬ 
care punct. Acest vector trebuie să fie mai lung unde 
liniile sînt mai dese, adică aproape de sîrmă, şi mai scurt 
unde liniile sînt mai rare, adică departe de sîrmă. 

în felul acesta liniile de forţă, sau, cu alte cuvinte, 
cîmpul ne dă posibilitatea să determinăm forţa care ac¬ 
ţionează asupra unui pol magnetic în fiecare punct al spa¬ 
ţiului. Pentru moment, aceasta este singura justificare a 
construcţiei noastre îngrijite a cîmpului. Ştiind acum ce 
exprimă cîmpul, vom examina cu mult mai mult interes 
liniile de forţă care corespund curentului. Ele sînt cercuri 
care înconjură sîrmă şi sînt situate în plane perpendicu¬ 
lare pe cel al sîrmei. Caracterul forţei, cum rezultă din 
figură, ne duce, de asemenea, la concluzia că forţa acţio¬ 
nează perpendicular pe fiecare linie care uneşte sîrmă cu 
polul, căci tangenta la un cerc este întotdeauna perpen¬ 
diculară pe raza corespunzătoare. Tot ce ştim despre ac- 




Cîmp, relativitate 


103 


ţiunea forţelor poate fi rezumat în construcţia cîmpului. 
Prin urmare, introducem noţiunea de cîmp între cea de 
curent şi pol magnetic pentru a reprezenta, într-un mod 
simplu, forţele active. 

Fiecare curent este însoţit de u n cîmp maqnetic T adică 
i se poate asocia o for ţă care__acţionează asupra urmi pnl 
jjiagnetic situat în ve- 
cînafătik^^sîrmei prin 
care trece curentul. 

Vom remarca, în trea¬ 
căt, că această proprie¬ 
tate ne dă posibilitatea 
de a construi aparate 
sensibile care pun în 
evidenţă existenţa unui 
curent. O dată ce am 
învăţat să descifrăm 
caracterul forţelor mag¬ 
netice din modelul 
cîmpului unui curent, Fig.46 

pentru a reprezenta 

acţiunea forţelor magnetice în fiecare punct al spaţiului, 
vom desena de fiecare dată cîmpul care înconjură sîrma 
prin care trece curentul. Primul nostru exemplu este aşa- 

numitul solenoid. A- 
cesta este o bobină 
aşa cum se vede în 
figură (fig. 46). Sco¬ 
pul nostru este să 
învăţăm, din expe¬ 
rienţă, tot ce se 
poate, asupra cîm¬ 
pului magnetic aso¬ 
ciat curentului care 
Fig. 47 trece prin solenoid 

şi să reunim apoi a- 
ceste cunoştinţe într-o reprezentare prin cîmp. Diagrama 

(fig. 46) reprezintă rezultatul nostru. Liniile de forţă sînt 
curbe închise şi înconjură solenoidul într-un mod carac¬ 
teristic pentru cîmpul magnetic creat de un curent. 

Cîmpul unui magnet în formă de bară poate fi repre¬ 
zentat în acelaşi mod ca şi cîmpul unui curent electric. 
Altă diagramă arată acest cîmp. Liniile de forţă sînt în¬ 
dreptate de la polul pozitiv către cel negativ (fig. 47). 
Vectorul-forţă este situat întotdeauna pe tangenta ia 
linia de forţă şi este mai lung în apropierea polilor, fiindcă 
în aceste puncte densitatea liniilor este cea mai mare. 
Vectorul-forţă reprezintă actiunea^,iîiapneţujui asupra 
unuj pol magnetic pozitiv. în cazul acesta „sursa“ cîmpu¬ 
lui este magnetul şi nu curentul. 

Să comparăm acum cu atenţie ultimele două figuri. 
Prima reprezintă cîmpul magnetic al unui curent care 
trece printr-un solenoid ; cea de a doua, cîmpul unui mag¬ 
net în formă de bară. Să facem abstracţie de solenoid şi 
de bară şi să comparăm numai cîmpurile exterioare lor. 
Vom constata că ele au exact acelaşi caracter. Şi în primuî 
caz şi în al doilea, liniile de forţă merg de la un capăt la 
celălalt el solenoidului, respeciv al barei, 
j Reprezentarea cu ajutorul cîmpului îşi dă primele 
Jroade ! Ar fi fost destul de greu să întrezărim o asemă- 
'nare mai remarcabilă între curentul care trece printr-un 
solenoid şi o bară magnetică dacă această asemănare nu 
ne-ar fi fost revelată de construcţia noastră a cîmpului. 

Conceptul de cîmp poate fi supus unei încercări mult 
mai severe. Vom stabili îndată dacă el reprezintă şi alt¬ 
ceva decît ^nouă reprezentare fl forţelor ^tionppTă 
Am putea raţiona astfel : să admitem că, pentru moment, 
cJjnpuLcaracterizează toatg ^ rţinnilp Hpţgrpninatp în mod 
\iniv^I5iIISSa]ce^3®^ Fireşte, aceasta este numai o 
bănuială. Ea înseamnă, de exemplu că, întrjig îţ un sole- 
noid s LflL-faar ă mag netică au acelaşi ~eimp, toate acţiunile 
tor artrebui să fie şfel^18en€îce. Cu alte cuvinte, doi sole- 
rioizi prin care trece curent electric ar trebui să se com¬ 
porte ca două bare magnetice ; să se atragă sau să se 
respingă între ei într-un mod care să depindă, întocmai 
ca în cazul barelor, numai de poziţia lor relativă. Ar în¬ 
semna, deasemenea, că un solenoid şi o bară să se atragă 
sau să se respingă întocmai ca două bare. Pe scurt* 
aceasta ar însemna că toate acţiunile unui solenoid stră¬ 
bătut de curent şi ale unei bare magnetice corespunză- 

toare ar fi identice, deoarece singura lor cauză este cîmpul, 
iar cîmpul are acelaşi caracter in amîndouă cazurile. Ex¬ 
perienţa confirmă pe deplin bănuiala noastră ! 

Cît de greu ne-ar fi fost să descoperim aceste fapte 
fără conceptul de cîmp ! Expresia forţei care acţionează 
între un conductor străbătut de curent şi un pol magnetic 
este foarte complicată ; în cazul a doi solenoizi ar fi tre¬ 
buit să cercetăm forţele cu care acţionează doi curenţi 
unul asupra altuia. Cu ajutorul cîmpului sezisăm însă ime¬ 
diat caracterul tuturor acestor acţiuni de îndată ce am 
stabilit asemănarea dintre cîmpul unui solenoid şi cel al 
unei bare magnetice. 

Avem deci dreptul să privim cîmpul ca reprezentînd 
ceva mai mult decît am făcut pînă acum. Proprietăţile 
cîmpului singure apar a fi esenţiale pentru descrierea fe- 
nonierlelordiferenţele dintre surse nu au importanţă. 
Conceptul de cîmp îsi relevă importa nţa prin f aptul că 
eraTpggHus la noTîăpţe experimentatei^—"—- 

Cîmpul a devenit deci o noţiune foarte uţilă. Iniţial, 
el fusese conceput ca ceva introdus între sursă şi acul 
magnetic pentru a descrie forţele active. Fusese conce¬ 
put ca un simplu „agent**, prin mijlocirea căruia se exer¬ 
cită toată acţiunea curentului. Dar acum agentul acţio¬ 
nează el însuşi ca interpret, traducînd legile într-un 
limbaj simplu, clar, lesne de înţeles. 

Primul succes al descrierii prin cîmp sugerează că ar 
fi util să tratăm to ate, acţiunile curenţilor, magneţilor şi' 
sarcinilor în mod indir ect, adică cu ajutorul c împului ca 
interpret. Cîm pul trebu ie^Bnviţj^cey â asociat" Td iFtimpul 
unuT curejTţ. eF existăTncazul unui curent, chiar înTaB- 
senţa unui pol magnetic menit să-i stabilească existenţa. 
Să încercăm să urmăm în mod consecvent această nouă 
cale. 

Cîmpul unui conductor încărcat poate fi introdus în 
acelaşi mod ca şi cîmpul gravitaţional sau ca cel al unui 
curent sau magnet. Să luăm cel mai simplu exemplu. Pen¬ 
tru a descrie cîmpul unei sfere încărcate pozitiv tre¬ 
buie să ne întrebăm c e fel de forţe acţi onează asupra-unur 
corp de probă încărcat pozitiv, adus în vecinătatea izvoru¬ 
lui cîmpului, adică a sferei încărcate. Faptul că folosim* 

un corp de probă încărcat pozitiv şi nu unul încărcat ne¬ 
gativ este o chestiune numai de convenţie care indică în 
ce sens trebuie îndreptate săgeţile în lungul liniilor de 
forţă. Modelul este analog cu cel al cimpului gravitaţional, 
datorită asemănării dintre legea lui Coulomb şi cea a lui 
Newton (fig. 48). Singura diferenţă dintre cele două mo¬ 
dele este că săgeţile lor sînt îndreptate în sensuri opuse, 
în adevăr, două sarcini pozitive se resping, iar două 




Fig. 48 Fig. 49 

rriase se atrag. în schimb, cîmpuLnnej jsfei^incărcjle^ne-» 
gativ va fi identic cu cîmpul gravitaţional, întrucît în ca- 
zunacSsfEă'TO va fi atras 

către izvorul cîmpului (fig. 49). 

Dacă cei doi poli electrici şi magnetici sînt în repaus, 
nu se exercită nici o acţiune intre ei, nici atracţie, nici 
respingere. Exprimînd acelaşi fapt în limbajul cîmpului 
putem spune : un cîmp electrostatic nu influenţează un 
cîmp mag netos iatic şi reciproc. Cuvintele „cîmp—static^ 
desemnează^ un cîmp care nu variază în tim p. Magnetul 
şi s^cînîl^ar^ putea! râmîne aiaturi pentru "vecie cu con¬ 
diţia de a nu fi perturbate de nici o forţă exterioară. Cîm- 
purile electrostatic, magnetostatic şi gravitaţional au ca¬ 
ractere diferite. Ele nu se amestecă ; fiecare îşi păstrează 
individualitatea fără a ţine seama de celelalte. 

Să ne întoarcem la sfera electrică care fusese pină 

acum în repaus şi să presupunem că începe să se mişte 
sub acţiunea unei forţe exterioare oarecare. Sfera încăr¬ 
cată se mişcă. In limbajul cîmpului aceasta spune : cîmpul 
sarcinii electrice variază în timp. Dar, după cum ştim din 
experienţa lui Rowland, mişcarea sferei încărcate este 
echivalentă cu un curent. De altă parte, fiecare curent este 
însoţit de un cîmp magnetic. Prin urmare, lanţul raţio¬ 
namentului nostru este : 

mişcarea sarcinii variaţia unui cîmp electric 

> i A 

curent cîmp magnetic asociat 

Conchidem deci : Variatia-u tmi cîmp electric, produs ă 
de mişca rea une i sarduL^ sle însotită^ utotdafmna do un 
QîmrTmajw eUCL^ceastă concluzie se bazează pe experi nţa 
lui Oersted. dar-ea- este mult mai cura unzătoare. Ea con¬ 
ţine şi recunoaşterea faptului că asocierea unui cîmp elec¬ 
tric, variabil în timp, cu un cîmp magnetic este esenţială 
pentru raţionamentele noastre viitoare. 

Cîtă vreme o sarcină este în repaus avem numai un 
cîmp electrostatic. Dar de îndată ce sarcina începe să se 
mişte, apare şi un cîmp magnetic. Putem spune mai mult : 
cîmpul magnetic creat de mişcarea sarcinii va fi cu atit 
mai intens cu cît sarcina este mai mare şi cu cît se mişcă 
mai repede. Aceasta este o consecinţă tot a experienţei 
lui Rowland. Folosind din nou limbajul cîmpului putem 
spune : cu cît cîmpul electric variază mai repede cu atît 
cîmpul magnetic asociat este mai intens. 

Am încercat să traducem fapte obişnuite din^imha- 
jut fluidelor, co nstruit în ccfocqRdantă cu vechea, concepţie 
Sen anicistă. în noul limbaj al cîmpului. Vom vedea mai 
departe, cît de clar, instructiv şi cuprinzător este noul 
nostru limbaj. _ "? f;wAi v ^ v '). 

* ^ r\ * 

§ 22. CEI DOI STÎLPI AI TEORIEI CÎMPULUI 

„Variaţia unui cimp electric este însoţită de un cîmp 
magnetic 1 '. Să intervertim cuvintele „magnetic" şi „elec¬ 
tric" ; ajungem astfel la o nouă afirmaţie : „variaţia unui 
cîmp magnetic este î nyţită de un cîmp electric", pacă 
ea este adevăratei Ţi^fl TfT d ecide numai exp erienţa , Dar 

jjjgga formulării acestei probleme ne este sugerată de fo¬ 
losirea limbajului cîmpului. 

Acum mai bine de 100 ani, Faraiday a efectuat o ex¬ 
perienţă care a condus la celebra descoperire a curenţilor 
induşi. 

Demonstraţia este foarte simplă. Nu avem nevoie 
decît de un solenoid sau alt circuit, de o bară magnetică 
şi de unul din multiplele tipuri de aparate care indică exis¬ 
tenţa curentului electric. Iată experienţa : o bară magne¬ 
tică este menţinută ne¬ 
mişcată în apropierea 
unui solenoid care for¬ 
mează un circuit închis 
Prin sîrmă nu trece 
curent pentru că nu 
există nici un izvor de 
curent (fig. 50). Există 
numai cîmpul magne- 
tostatic al barei magne¬ 
tice, care nu variază în timp. Schimbăm brusc poziţia mag¬ 
netului, fie îndepărtîndu-1, fie apropiindu-1 de solenoid, 
după preferinţă. în clipa aceasta apare un curent pentru 
foarte scurt timp şi apoi dispare. Ori de cite ori schim¬ 
băm poziţia magnetului faţă de solenoid apare un curent 
pe care îl detectăm cu un aparat destul de sensibil. Dar, 
din-punctul de vedere, al teoriei cîmpului, un curent m- 
seamn^existenţa.unui cîmp electric care sileşte fluidul 
electric să curgă prin sîrmă. Curentul, şi prin urmare şi 
cîmpul electric, dispare cînd magnetul rămîne din nou ne¬ 
mişcat. 

Să admitem pentru moment că nu am cunoaşte lim¬ 
bajul cîmpului şi că ar trebui să descriem , calitativ şi can¬ 
titativ, rezultatele acestei experienţe , li mbaju l vechilor 
noţiuni mecaniciste. Experienţa noastră spOhe^ prin mîŞ- 
ciir&a unui dipormagnetic, s-a creat o nouă forţă care a 
pus în mişcare fluidul electric în sirmă. întrebarea urmă¬ 
toare va fi : de cine depinde această forţă ? Ne-ar fi greu 
să răspundem. Trebuie să cercetăm dependenţa forţei dJe 
viteza magnetului, de forma lui şi de forma circuitului. 
Mai departe, această experienţă, interpretată. în vechiul 






limbaj^ nu jie,dă nici_ oJndicaţie dacă curentul ar putea fi 
produs de'mişcarea unui alt circuit străbătut de curent 
sau numai de mişcarea unei) bare magnetice. 


Este cu totul altfel dacă întrebuinţăm limbajul cîm- 



Fig. 51 


Se vede dintr-o dată că un so- 


lenoid străbătut de un curent serveşte tot aşa de bine ca 


şi o bară magnetică. în fig. 51 sînt reprezentaţi doi sole- 
noizi : unul mic, prin care curge curent, şi altul mai mare. 


în care este indus cu¬ 


rentul detectat. Putem 
deplasa solenoidul cel 
mic, cum am deplasat 
şi bara magnetică ; se 
produce un curent in¬ 
dus în solenoidul cel 
mare. Mai mult, în loc 
de a deplasa solenoidul 
mic, vom putea pro¬ 
duce sau suprima un 
cîmp magnetic jprodu- 
cînd sau suprimînd cu¬ 
rentul, adică închizînd 
şi deschizînd circu- 



Fig. 52 


itul. încă o dată, no L fapte sugerate d e teoria cîmmilui 
sînt confirmate de experienţă. ' ' 


Să luăm un exemplu mai simplu. Avem o sîrmă în¬ 
chisă care nu este legată cu nici o sursă de curent. Undeva 


în apropiere este un cîmp magnetic. Nu ne interesează 
dacă sursa acestui cîmp magnetic este un alt circuit prin 
care trece un curent electric sau este o bară magnetică. 

Figura 52 înfăţişează circuitul închis şi liniile de forţă 
magnetice. Descrierea calitativă şi cantitativă a fenome¬ 
nelor de inducţie este foarte simplă în termenii limbajului 
cîmpului. Cum se vede din figură, o parte din liniile de 
forţă trec prin suprafaţa limitată de sîrmă. Să considerăm 
liniile de forţă care înţeapă porţiunea planului mărginită 
de sîrmă. Cîtă vreme nu variază cimpul, nu trece curent 
electric, oricît de mare ar fi intensitatea lui. Dar, de în¬ 
dată ce numărul liniilor care străbat suprafaţa mărginită 
jle sîrmă variază, începe să treacă un curent prin sîrmă. 

! Curentul este determinat de variaţia numărului de linii 
L.de forţă care străbat "suprafaţa, indiferent de modu l in 
care s-ar produce această variaţie. Ea este sirfyWci no¬ 
ţiune esenţială pentru descrierea atît calitativă cît şi can¬ 
titativă a curentului indus. „Numărul de linii variază" în¬ 
seamnă că se schimbă densitatea liniilor, deci că variază 
‘intensitatea cîmpului. 

Punctele esenţiale în raţionamentul nostru sînt : va¬ 
riaţia cîmpului magnetic —► curent indus —► mişcarea 
sarcinii -+ existenţa unui cîmp electric. 

Deci : un cîmp magnetic variabil este însoţit de un 
cîmp electric. 

Am găsit astfel, cei doi stîlpi ai teoriei cîmpurilor 
electric şi magnetic. Primul este legătura dintre cImpui 
electric variabil şi cimpul magnetic. El a derivat din ex¬ 
perienţa lui Oersted, asupra devierii acului magnetic şi 
a dus la concluzia că : un cîmp electric variabil este înso¬ 
ţit de un cîmp magnetic. 

Cel de al doilea leagă cimpul magnetic variabil de 
curentul indus şi a derivat din experienţa lui Faraiday. 
împreună, ei constituie baza unei d escrieri cantitative. . . 

Din nou cimpul electric asociat cîmpului magnetic 
variabil apare ca ceva jegk Mai sus a trebuit să admitem 
existenţa cîmpului magnetic al unui curent si în absent a 
polului de prnhj Asemănător trebuie să admitem acum 
existenţa cîmpului electric chiar dacă lipseşte sirma cu 
care se poate constata prezenţa curentului indus. 

De fapt, construcţia noastră bazată pe doi stîlpi ar 
putea fi redusă la o construcţie bazată pe unul singur, 
anume pe cel derivat din experienţa lui Oersted. Rezulta- 

tul experienţei lui Faraday ar putea fi , dedu s din ce a a lui 
Qersted^u-ajutorul legii^gp^servam^enSgie!. Am adoptat 
construcţia pe cele două baze numai pentru claritate şi 
economie. 

Vom menţiona încă o consecinţă a descrierii cu aju¬ 
torul cîmpului. Fie un circuit prin care trece un curent 
a cărui sursă este, de exemplu, o baterie voltaică. Să in- 
trerupem brusc legătura dintre sîrmă şi sursa de curent. 
Bineînţeles, curentul se întrerupe. Dar în timpul acestei 
scurte întreruperi are loc un proces _complic at, care_j>oate 
fjjclpasemenea prevăzut în teoria cîmpului. Înainte dă în¬ 
treruperea curentului exista' un Cîftip magnetic în jurul 
sîrmei. In momentul întreruperii curentului, el a încetat 
să mai existe. Aşadar, prin întreruperea curentului, a dis¬ 
părut un cîmp magnetic. Numărul de linii de forţă care 
trec prin suprafaţa limitată de sîrmă a variat foarte rapid. 
Dar o astfel de schimbare rapidă, oricum s-ar produce, 
trebuie să creeze un curent indus. Ceea ce interesează 
este variaţia cîmpului magnetic care face curentul indus 
mai intens dacă variaţia este mai mare. AQeaşiă~-Gonse-- 
cinţă jeste o altă piatră de încercare pentru teorie. între¬ 
ruperea unui curent ar trebui să fie însoţită de apariţia 
momentană a unui curent indus intens. Experienţa con¬ 
firmă şi această prevedere. Oricine a întrerupt cîndva un 
curent a observat că se produce o scînteie. Această scîn- 
teie pune în evidenţă marea diferenţă de potenţial pro¬ 
vocată de variaţia rapidă a cîmpului magnetic. 

Acelaşi proces poate fi privit şi dintr-un punct de 
vedere energetic. Un cîmp magneTTff' a dispărut şi s-a 
produs o scînteie. Dar o scînteie reprezintă energie, prin 
urmare şi cîmpul magnetic reprezintă energie. Pentru a 
aplica în mod consecvent noţiunea de cîmp şi limbajul 
cîmpului trebuie să privim -cîmpul magnetic ca un r? 7prvnc - 
Hp enernip Numai astfel sîntem în stare să descriem fe¬ 
nomenele electrice şi magnetice in concordanţă cu jegea 
conservării- energiei. 

nqţŢ)pi nrţ yt.H- cîm- 

puţ^a-devenit din ce Jn ..cş. maa reaJ. El ne-a ajutat si'în¬ 
ţelegem fapte vechi şi ne-a conclus la altele noi. Atribuind 
cîmpului o e nergi e, am făcut încă lin pas înainte în dez- 

voltarea în care noţiunea de cîmp a cîştigat din ce în ce 
mai mult în importanţă, în vreme ce noţiunea de sub¬ 
stanţă. atît de esenţială pentru punctul de vedere rneca- 
.rucist, a fost părăsită din ce în ce mai mult. 

■ f ■ . . - ) § 23. REALITATEA CÎMPULUI 

Descrierea cantitativă, matematică, a legilor cîmpului 
•este rezumată în ecuaţiile lui Maxwell. La formularea lor 
au condus faptele menţionate pină acum, dar conţinutul 
acestor ecuaţii este mult mai bogat decît am fost în 
stare să-l înfăţişăm. Forma lor simplă ascunde o adîncime 
pe care o dezvăluie numai un studiu amănunţit. 

Formularea acestor ecuaţii este cel mai important 
•eveniment în fizică de la Newton încoace, nu numai din 
cauza bogăţiei conţinutului lor, dar şi pentru că ele_ repre¬ 
zintă. 

Caracteristicile ecuaţiilor lui Maxwell, care se regă¬ 
sesc în toate celelalte ecuaţii ale fizicii modeme, sînt 
rezumate într-o singură afirmaţie. Ecuaţiile lui Maxwell 
sînt l egi care exprimă sttucAuq j cîmnulni. 

De ce ecuaţiile lui Maxwell se deosebesc ca formă 
şi caracter de ecuaţiile mecanicii clasice ? Ce sens are 
•afirmaţia că aceste ecuaţii descriu structura cîmpului ? 
Cum este posibil ca din rezultatele experimentale ale lui 
•Oersted şi Faraday să formulăm un nou tip de lege, care 
se dovedeşte atît de important pentru dezvoltarea ulte¬ 
rioară a fizicii ? 

Am văzut din experienţa lui Oersted cum liniile de 
forţă ale cîmpului magnetic se închid în jurul unui cîmp 
.electric variabil. Am văzut din experienţa lui Faraday cum 
•liniile de forţă ale cîmpului electric se închid în jurul unui 
■cîmp magnetic variabil. Pentru a schiţa unele trăsături ca¬ 
racteristice ale teoriei lui Maxwell să ne concentrăm toată 
atenţia asupra uneia din cele două experienţe, să zicem 
asupra experienţei lui Faraday. Reproducem desenul care 
reprezintă inducerea unui curent electric de către un 
•cîmp magnetic variabil (fig. 53). Ştim că dacă numărul li¬ 
niilor de forţă care trec prin suprafaţa mărginită de sîrmă 
variază, atunci apare un curent indus. Prin urmare, cu- 

rentul va apare fie dacă variază cîmpul magnetic, fie daca 
circuitul este deformat sau deplasat ; cu alte cuvinte 
dacă variază numărul liniilor magnetice care trec prin 
suprafaţă, indiferent cum se produce această variaţie. 
Pentru a ţine seamă de toate aceste posibilităţi, pentru 
a analiza influenţa 
fiecăreia în parte, ar 
fi necesară o teo¬ 
rie foarte complicată. 

Dar nu putem oare 
simplifica problema ? 

Să încercăm să eli¬ 
minăm din conside¬ 
raţiile noastre tot ce 
priveşte forma cir¬ 
cuitului, lungimea lui, 
aria mărginită de 
sîrmă. Să ne imagi¬ 
năm că circuitul din 
ultima noastră figură devine din ce în ce mai mic, strîn- 
gîndu-se treptat către un circuit foarte mic, care încon¬ 
jură un anumit punct al spaţiului. Atunci, tot ceea ce 
priveşte forma şi mărimea lui nu mai contează. în cazul 
limită, în care curba închisă se reduce la un punct, mă¬ 
rimea şi forma circuitului se elimină în mod automat 
după consideraţiile noastre şi obţinem astfel legi care lo a- 
9^întie_ele. variaţiile cîmpului elecţric şi-maâR^fciq intr-un 
punct arbitrar aT spaţiului,~ într-un moment oarecare. 

Acesta este unul dintre principalii paşi care conduc 
1a. ecuaţiile lui Maxwell. El reprezintă tot o <3V pp ri ' Qnt ^ 
Realizată prin care repetăm în imaginaţie, experienţa 
lui Faraday cu un circuit care tinde către un punct. 

De fapt, ar trebui să-l numim mai curind o jumă¬ 
tate de pas, decît un pas întreg. Pînă acum ne-am con¬ 
centrat atenţia asupra experienţei lui Faraday. Trebuie 
insă ca să tratăm cu aceeaşi atenţie şi în acelaşi fel celă¬ 
lalt stîlp al teoriei cîmpului bazat pe experienţa lui Oers- 
ted. în această experienţă liniile de forţă magnetice su 
închid în jurul curentului. O a doua jumătate de pas o 
constituie strîngerea liniilor de forţă magnetice circulare 

într-un punct, iar Întregul pas reprezintă o corelaţie în¬ 
tre variaţiile cîmpurilor electric şi magnetic în jurul 
unui punct arbitrar al spaţiului, într-un moment oare¬ 
care. 

Este însă necesar un al doilea pas esenţial. Potrivit 
experienţei lui Faraday este nevoie de o sîrmă pentru a 
stabili existenţa cîmpului electric, după cum în experi¬ 
enţa lui Oersted este nevoie de un pol magnetic sau de un 
ac magnetic pentru a constata existenţa cîmpului mag¬ 
netic. Dar Jioile-^dei^eoretice ale lui Maxwell depăşesc 
aceste fapte experimentale , fn teoria'liir Maxwell, c împul 
electric şi magnetic, sau pe scurt cîmpul electromagnetic . 
este cevarga^. Cîmpul electric este produs de un cîmp 
magn5fnr s v3riabil absolut independent de faptul dacă 
există sau nu o sîrmă care să-i stabilească existenţa ; de 
asemenea, un cîmp magnetic este produs de un cîmp elec¬ 
tric variabil, indiferent dacă există sau nu un pol magnetic 
care să-ii indice existenţa. 

Doi paşi esenţiali conduc la ecuaţiile lui Maxwell.. 
Primul : din considerarea experienţelor lui Oersted şi Row- 
land, liniile circulare ale cîmpului magnetic, care se în¬ 
chid în jurul cîmpului electric variabil, trebuie făcute să 
tindă către un punct ; din considerarea experienţei lui Fa¬ 
raday, liniile circulare ale cîmpului electric, care se închid 
in jurul cîmpului magnetic variabil, trebuie şi ele făcute să 
tindă către un punct. Al doilea pas este conceperea cîmpu¬ 
lui ca^ce va r ea l ; cîmpul electromagnetic, o jXotâ. preat. 
există, acţionfaza şi variază după legile lui Maxwell. 

Ecuaţiile lui Maxwell descriu structura cîmpului elec¬ 
tromagnetic. Scena acestor 4e§i.este. înţreouLspaţiu jgjL nu 
numalpufiP teto în care există sarcină sau materie, ca în 
cazul legilor mecanice. 

Ne amintim care era situaţia în mecanică. Cunoscînd 
poziţia şi viteza unei particule într-un singur moment 
precum şi forţele active se putea prevede întreaga traiec¬ 
torie ulterioară a particulei. în teoria lui Maxwell, dacă 
ştim cîmpul într-un singur moment, putem deduce din 
ecuaţiile teoriei, cum va varia cîmpul în spaţiu şi în timp. 
De asemenea, ecuaţiile lui Maxwell ne dau posibilitatea 
să reconstituim istoria cîmpului, după cum ecuaţiile me- 

canicii ne dădeau posibilitatea să reconstituim istoria 
unei particule materiale. 

Există, totuşi, o deosebire esenţială între legile me¬ 
canicii şi legile Iui Maxwell. Compararea legilor gravita¬ 
ţiei ale lui Newton cu legile cîmpului ale lui Maxwell 
va scoate în evidenţă o serie de fapte caracteristice a- 
cestor ecuaţii. 

Cu ajutorul legilor lui Newton putem deduce miş¬ 
carea Pămîntului din forţa care acţionează intre Soare 
şi Pămînt. Aceste legii leagă mişcarea Pămîntului cu ac¬ 
ţiunea îndepărtatului Soare. Pămintul şi Soarele, deşi 
atît de departe unul de altul, sînt ambii actori în jocul 
forţelor. 

In teoria lui Maxwell jiu există actori materiali. Ecua¬ 
ţiile matematice ale acestei teorii exprimă legile care 
guvernează cîmpul electromagnetic. Ele nu leagă, ca în 
legile lui Newton, două evenimente separate printr-o dis¬ 
tanţă atît de mare ; ele nu leagă ceea ce se intîmplă aici 
cu condiţiile de acolo . Cîmpul de aici şi de acum depinde 
de cîmpul din imediata vecinătate şi dintr-un moment 
imediat anterior . Ecuaţiile ne permit să pecizăm ce se va 
întîmpla puţin mai încolo şi puţin mai tîrziu, dacă ştim 
ceea ce se întîmplă aici şi acum. Ele ne permit să extin¬ 
dem cunoaşterea cîmpului, prin paşi mici. Putem de¬ 
duce ceea ce se întîmplă aici idin ceea ce s-a întîmplat 
departe de aici însumînd aceşti paşi foarte mici. în teo¬ 
ria lui Newton, dimpotrivă, sînt permişi numai paşi mari 
care leagă evenimente îndepărtate. Concluziile experi¬ 
enţelor lui Oersted şi Faraday pot fi redobîndite din te¬ 
oria lui Maxwell, dar numai prin însumarea paşilor mici, 
guvernaţi fiecare în parte de ecuaţiile lui Maxwell. 

Un studiu .matematic mai adîncit al ecuaţiilor lui 
Maxwell arată că se pot trage concluzii, noi şi cu adevărat 
neaşteptate şi că întreaga teorie poate fi aupusă unei ve¬ 
rificări la un nivel..jRţaLÎpalt, deoarece consecinţele teo¬ 
retice aii acum un caracter" c^otit^^it.4ecurg dintr-un 
lanţ întreg de argumente' logice. 

Să ne imaginăm din nou o experienţă idealizată. O 
mică sferă încărcată electric este silită, de către o acţiune 
exterioară oarecare, să oscileze rapid, ritmic, ca un 

pendul. Cu cunoştinţele pe care le avem despre variaţiile 
cîmpului, cum vom descrie în limbajul cîmpului ceea ce 
se petrece local în cazul acesta ? f 

Oscilaţia sarcinii produce un cîmp electric variabil. 
El este însoţit întotdeauna de un cîmp magnetic variabil. 
Dacă în apropiere se află o sîrmă care formează un cir¬ 
cuit închis, atunci cîmpul magnetic va fi însoţit, la rîndul 
lui, de un curent electric în circuit. Toate acestea nu sînt 
decît repetarea unor fapte cunoscute, dar studiul ecua¬ 
ţiilor lui Maxwell ne permite să pătrundem mai adînc în 
problema sarcinii electrice oscilante. Printr-un raţiona¬ 
ment matematic, din ecuaţiile lui Maxwell putem să sta¬ 
bilim caracterul cîmpului din jurul unei sarcini care os¬ 
cilează, structura lui aproape şi departe de sursă precum 
şi variaţia lui în timp. Rezultatul acestui raţionament este 
unda electromagnetică. Sarcina care oscilează radiază 
energie, care străbate spaţiul cu o viteză bine definită ; 
dar propagarea energiei şi variaţia unei stări sînt carac¬ 
teristice tuturor fenomenelor ondulatorii. 

Ne-am ocupat pînă acum cu diferite tipuri de unde. 
Am avut de a face cu unda longitudinală produsă de sfera 
care pulsa, în care caz ceea ce se propaga în mediu erau 
variaţiile densităţii. Am avut mediul gelatinoid in care 
se propaga unda transversală. In cazul acesta, înainta in 
mediu o deformare a gelatinei, produsă de rotaţia sferei. 
De ce natură sînt variaţiile care se răspîndesc în cazul 
unei unde electromagnetice ? Ele sînt tocmai variaţiile 
cîmpului electromagnetic ! Orice variaţie a unui cîmp 
electric produce un cîmp magnetic, orice variaţie a acestui 
cîmp magnetic produce un cîmp electric şi aşa mai departe. 
Deoarece cîmpul reprezintă energie, toate aceste variaţii 
care se răspîndesc în spaţiu cu o viteză anumită consti¬ 
tuie o undă. După cum rezultă din teorie, liniile de forţă 
magnetice şi electrice sînt situate întotdeauna în plane 
perpendiculare pe direcţia de propagare. Unda generată 
este deci transversală. Aspectele iniţiale ale imaginii 
timpului, furnizată de experienţele lui Oersted şi Faraday, 
subsistă întotdeauna dar constatăm că această imagine 
are o semnificaţie mai adîncă. 

Unda electromagnetică se propagă în vid ; aceasta 

rezultă din teorie. Dacă sarcina care oscilează încetează 
brusc să se mişte, atunci cîmpul ei devine electrostatic. 
Dar seria de unde create de oscilaţie continuă să se răs- 
pîndească. Undele au o existenţă independentă şi istoria 
variaţiilor lor poate fi urmărită întocmai ca a oricărui 
obiect material. 

Ne dăm seama că imaginea undei electromagnetice 
care se propagă cu o viteză anumită în spaţiu şi care va¬ 
riază în timp, rezultă din ecuaţiile lui Maxwell, pentru 
faptul că ele descriu structura cîmpului electromagnetic 
în fiecare punct din spaţiu şi in fiecare moment al tim¬ 
pului. 

Mai este o chestiune importantă. Cu ce viteză se 
propagă o undă electromagnetică în vid ? Teoria, cu aju¬ 
torul unor date deduse din experienţe simple care nu au 
nimic de a face cu propagarea efectivă a undelor, dă un 
răspuns clar la această întrebare : viteza unei unde elec¬ 
tromagnetice este egală cu viteza luminii . 

Experienţele lui Oersted şi Faraday alcătuiesc baza 
legilor lui Maxwell. Toate rezultatele noastre de pînă 
acum au fost dobîndite printr-un studiu atent al acestor 
legi, exprimate în limbajul cîmpului. Descoperirea teo¬ 
retică a undei electromagnetice care se propagă cu vi¬ 
teza luminii este una din cele mai mari cuceriri din isto¬ 
ria ştiinţei. 

Experienţa a confirmat prezicerile teoriei. în urmă 
cu 50 ani Hertz a dovedit, pentru prima oară, existenţa 
undelor electromagnetice şi a confirmat experimental că 
viteza lor este egală cu viteza luminii. Astăzi, milioane de 
oameni verifică faptul că undele electromagnetice pot 
fi emise şi recepţionate. Aparatul lor este mult mai com¬ 
plicat decît cel folosit de Hertz şi descoperă prezenţa 
undelor la mii de kilometri de izvorul lor, nu numai la 
cîţiva metri. 


§ 24. ClMPUL ŞI ETERUL 

Unda electromagnetică este o undă transversală care 
se propagă cu viteza luminii în vid. Egalitatea celor două 
viteze sugerează o legătură strînsă între fenomenele optice 
şi cele electromagnetice. 

Cind am avut de ales între teoria corpusculară şi cea 
ondulatorie, am optat pentru teoria ondulatorie. Cei mai 
puternic dintre argumentele care ne-au influenţat hotă- 
rirea a fost difracţia luminii. Nu contrazicem însă nici una 
din explicaţiile date fenomenelor optice admiţînd că şi 
unda de lumină este o undă electromagnetică . Dimpotrivă, 
putem deduce fapte suplementare. Dacă este cu adevărat 
aşa, atunci trebuie să existe o legătură oarecare între pro¬ 
prietăţile optice şi cele electrice ale materiei, legătură 
care poate fi dedusă din teorie. Faptul că se pot trage 
efectiv astfel de concluzii şi că ele rezistă experienţei 
este un argument esenţial în favoarea teoriei electromag¬ 
netice a luminii. 

Acest important rezultat este datorit teoriei cîmpului. 
Două ramuri ale ştiinţei, în aparenţă fără legătură, sînt 
unite în aceeaşi teorie. Aceleaşi ecuaţii ale lui Maxwell 
descriu atît inducţia electromagnetică cit şi refracţia 
optică. Or, dacă obiectivul nostru este să descriem cu 
ajutorul unei singure teorii tot ce s-a întimplat sau se 
va întîmpla cîndva, atunci fuzionarea opticii cu electri¬ 
citatea constituie fără îndoială un mare pas înainte. Din 
punctul de vedere fizic, singura deosebire dintre o undă 
electromagnetică obişnuită şi o undă de lumină este lun¬ 
gimea de undă : ea este foarte mică pentru undele de 
lumină înregistrate de ochiul omenesc şi este mare pentru 
undele electromagnetice obişnuite care sînt detectate de 
un receptor de radio. 

Vechea concepţie mecanicistă încercase să Reducă 
toate evenimentele din natură la forţe care acţionează 
între particulele materiale. Pe această concepţie mecani¬ 
cistă a fost clădită prima teorie, naivă, a fluidelor elec¬ 
trice. Pentru fizicianul de la începutul secolului al XIX-dea 
cîmpul era inexistent. Pentru el numai substanţele şi 
schimbările lor erau reale. El se străduia să descrie ac¬ 
ţiunea a două sarcini electrice numai cu ajutorul unor 
noţiuni care se raportau direct la cele două sarcini. 

La început conceptul de cîmp nu era mai mult decît 
un mijloc de a înlesni înţelegerea fenomenelor din punctul 
de vedere mecanic. 

în noul limbaj al cîmpului, descrierea cîmpului dintre 
două sarcini, şi nu sarcinile înseşi, este esenţială pentru 
Înţelegerea acţiunii lor. Recunoaşterea acestor noi con¬ 
cepte a crescut în mod continuu, în timp ce substanţa 
a fost lăsată în umbră de către conceptul de cîmp. S-a 
Înţeles că s-a întîmplat ceva de o mare importanţă în 
fizică. A fost creată o nouă realitate, un nou concept pen¬ 
tru care nu era loc în descrierea mecanică. Cu încetul 
şi prin luptă, conceptul de cîmp şi-a stabilit singur un loc 
conducător în fizică şi a devenit unul dintre conceptele de 
bază ale fizicii. Pentru fizicianul modern, cîmpul elec¬ 
tromagnetic este ceva tot atît de real ca şi scaunul pe 
care şade. 

însă ar fi greşit să credem că noua concepţie a cîm¬ 
pului a eliberat ştiinţa de erorile vechii teorii a fluidelor 
electrice sau că noua teorie anulează realizările celei vechi. 
O nouă teorie pune în lumină atît calităţile cît şi limitele 
vechii teorii şi ne permite să redobîndim vechile noţiuni 
dintr-un alt punct de vedere (mai înalt). Acest lucru este 
valabil nu numai în cazul teoriei fluidelor electrice şi a 
cîmpului ci şi pentru toate prefacerile teoriilor fizice, oricît 
de revoluţionare ar părea ele. De exemplu, în cazul nostru, 
vom regăsi în teoria lui Maxwell conceptul de sarcină 
electrică, chiar dacă sarcina este concepută numai ca 
izvor al cîmpului electric. Legea lui Coulomb continuă 
de asemenea să fie valabilă şi este conţinută în ecuaţiile 
lui Maxwell, din care poate fi dedusă ca una din numeroa¬ 
sele lor consecinţe. Putem aplica şi de aici înainte teoria 
veche ori de cîte ori cercetăm fapte care intră în domeniul 
ei de valabilitate. Dar putem tot atît de bine să folosim 
noua teorie, dat fiind că toate faptele cunoscute sînt 
conţinute în sfera ei de valabilitate. 

Folosind o comparaţie, putem spune că crearea unei 
noi teorii nu este asemănătoare cu distrugerea unui şo¬ 
pron vechi şi ridicarea în locul lui a unui zgîrie nori. Ea se 
aseamănă mai degrabă cu o ascensiune pe un munte, în 
cursul căreia perspectiva se schimbă şi se lărgeşte necon¬ 
tenit, dîndu-ne prilejul să descoperim legături neaştep¬ 
tate între punctul nostru de plecare şi împrejurimile lui 

bogate. Dar locul de unde am plecat nu va înceta să 
existe şi se va zări încă de pe culme ; el va părea însă 
mult mai mic, reprezentînd doar o părticică neînsemnată 
din larga privelişte pe care ne-am cucerit-o învingînd 
obstacolele ivite de-a lungul urcuşului nostru plin de 
peripeţii. 

In realitate a trecut mult timp pînă cînd s-a reuşit 
să se recunoască tot conţinutul teoriei lui Maxwell. La 
început, cîmpul a fost considerat ca ceva care urma să fie 
Interpretat ulterior din punctul de vedere mecanicist cu a- 
jutorul eterului. Cu timpul s-a înţeles că programul â- 
cesta nu poate fi înfăptuit pină la capăt ; realizările teo¬ 
riei cîmpului deveniseră prea evidente şi importante pen¬ 
tru a se putea renunţa la ele în favoarea unei dogme me¬ 
caniciste. De altă parte, problema imaginării unui model 
mecanic al eterului părea să prezinte din ce în ce mai puţin 
interes, iar rezultatele, dat fiind caracterul artifical ş£ 
forţat al presupunerilor, să devină din ce în ce mai des¬ 
curajatoare. 

Singura ieşire pare a fi să admitem pur şi simplu 
că spaţiul are proprietatea fizică de a transmite unde 
electromagnetice, şi a nu ne preocupa prea mult de semni¬ 
ficaţia acestei afirmaţii. Putem folosi şi mai departe cu- 
vîntul „eter“, dar numai pentru a exprima o proprietate 
fizică a spaţiului. Termenul „eter“ şi-a schimbat de mai 
multe ori înţelesul în cursul dezvoltării ştiinţei. în etapa 
de faţă el a încetat să reprezinte un mediu construit din 
particule. Povestea lui nu este însă nicidecum sfîrşită - r 
ea este continuată de teoria relativităţii. 

§ 25. SISTEM DE REFERINŢA 

Ajunşi la această treaptă a povestirii noastre tre¬ 
buie să ne întoarcem la punctul ei de plecare, la legea 
inerţiei, a lui Galileu. Cităm din nou : 

„orice corp îşi păstrează starea sa de repaus sau de mişcare 
uniformă în linie dreaptă dacă nu este constrîns de forţele care-t 
solicită să-şi schimbe starea“. 

Cine a înţeles o dată ideea inerţiei nu vede ce s-ar 
mai putea spune despre ea. Cu toate acestea, deşi acea¬ 
stă problemă a fost discutată în mod amănunţit/ea este 
departe de a fi epuizată. 

Să ne imaginăm un om de ştiinţă serios care este 
convins că legea inerţiei poate fi dovedită sau infirmată 
pe bază de experienţe reale. El rostogoleşte mici sfere 
pe o masă orizontală încercînd să elimine, pe cît se poate, 
frecarea. El observă că mişcarea devine cu atit mai uni¬ 
formă cu cit masa şi sferele sint mai netede. Tocmai cînd 
este pe cale să enunţe principiul inerţiei, cineva îi face 
c farsă pe neaşteptate. Fizicianul nostru lucrează într-o 
cameră fără ferestre şi nu are nici un fel de comunicaţie 
cu lumea de afară. Glumeţul nostru montează un meca¬ 
nism care-i dă posibilitatea să pună toată camera în ro¬ 
taţie rapidă în jurul unei axe trecînd prin centrul ei. De 
îndată ce începe rotaţia, fizicianul face constatări noi şi 
neaşteptate. Sfera care pină atunci se mişca uniform tinde 
să se îndepărteze cît mai mult de centru şi să se apropie 
cît se poate de mult de pereţii damerei î Asupra lui însuşi 
simte o forţă care-1 împinge spre perete. Ea îi provoacă 
senzaţia pe care ar avea-o dacă s-ar afla într-un tren 
sau automobil care ia o turnantă bruscă sau dacă s-ar 
da în căluşei. Toate rezultatele lui anterioare se spulberă. 

Fizicianul nostru se găseşte în situaţia de a părăsi 
o dată cu legea inerţiei toate legile din mecanică. Legea 
inerţiei fusese doar punctul lui de plecare. O dată ce a- 
cesta s-a schimbat, se schimbă implicit şi concluziile 
sale. Un observator sortit să-şi petreacă toată viaţa în 
camera care se roteşte şi să-şi facă experienţele în ea, ar 
ajunge la legi ale mecanicii diferite de ale noastre. însă, 
dacă el păşeşte pragul camerei înarmat cu o cunoaştere 
perfectă a principiilor fizicii şi ferm convins de exacti¬ 
tatea lor, el nu poate explica prăbuşirea aparentă a me¬ 
canicii decît admiţînd că încăperea se roteşte. Cu ajutorul 
unor experienţe mecanice el ar putea chiar să precizeze 
felul rotaţiei. 

De ce ne preocupăm atît de mult de observatorul 
din camera care se roteşte ? Pur şi simplu pentru că noi 
pe Pămînt sîntem, oarecum, în aceeaşi situaţie ca el. încă 

de la Copernic, ştim că Pămîntul se roteşte în jurul axei 
sale precum şi în jurul Soarelui. Este drept că nici măcar 
această idee simplă, atît de limpede pentru oricine, nu a 
fost cruţată de progresul ştiinţei. Dar să trecem peste 
aceasta acceptînd, pentru moment, punctul de vedere 
ai lui Copernic. Prin urmare, dacă observatorul nostru 
care se roteşte nu poate confirma legile mecanicii, noi pe 
Pămînt vom fi de asemenea incapabili să facem acest lucru. 
Dar rotaţia Pămîntului este relativ lentă, astfel că efectul 
nu este prea accentuat. Există totuşi multe experienţe 
care pun in evidenţă o mică abatere de la legile mecanicii 
şi concordanţa lor poate fi privită ca o dovadă a rotaţiei 
Pămîntului. 

Din păcate, nu ne putem instala undeva între Soare 
şi Pămînt pentru a dovedi că acolo legea inerţiei este 
perfect valabilă şi pentru a putea „vedea cu ochii“ că 
Pămîntul se roteşte. Putem face aceasta numai în imagina¬ 
ţie. Toate experienţele noastre trebuie să fie executate pe 
Pămînt unde sîntem constrînşi să trăim. Faptul acesta 
este exprimat deseori sub o formă mai ştiinţifică : Pă¬ 
mîntul este sistemul nostru de coordonate . 

Pentru a arăta mai limpede semnificaţia acestor 
cuvinte, să luăm un exemplu simplu. Putem să prezicem 
poziţia, în fiecare moment, a unei pietre aruncate din- 
tr-un turn şi să confirmăm prezicerea noastră prin obser¬ 
vaţie. Aşezînd de-a lungul turnului o riglă, putem pre¬ 
zice cu ce diviziune a ei va coincide, în fiecare moment, 
corpul care cade. Bine înţeles tumul şi gradaţia nu tre- 
bue făcute din cauciuc sau alt material susceptibil să su¬ 
fere schimbări în timpul experienţei. în principiu, tot ce 
ne trebuie efectiv pentru experienţă se rezumă la grada¬ 
ţia invariabilă, solidară cu Pămîntul şi la un ceasornic 
bun. Dacă le avem, putem face abstracţie nu numai de 
arhitectura turnului ci chiar şi de prezenţa lui. Presupu¬ 
nerile acestea sînt toate banale şi, de obicei, nici nu se 
specifică în descrierea unor astfel de experienţe. Această 
analiză arată cîte presupuneri tacite conţine fiecare din 
afirmaţiile noastre ! în cazul nostru, am presupus exis¬ 
tenţa unei bare rigide şi a unui ceasornic ideal, fără de 
care ar fi imposibil să verificăm legea lui Galileu a că- 

derii corpurilor. Cu acest utilaj simplu dar fundamental, 
o riglă şi un ceasornic, putem confirma această lege 
mecanică cu un anumit grad de precizie. Executată cu în¬ 
grijire, această experienţă scoate în evidenţă discordanţa 
dintre teorie şi experienţă, datorită rotaţiei Pămîntului 
sau, cu alte cuvinte, faptul că legile mecanicii, aşa cum au 
fost ele formulate mai sus, nu sînt valabile în mod riguros 
Intr-un sistem de coordonate solidar cu Pămîntul. 

In toate experienţele mecanice, oricare ar fi tipul 
lor, trebuie să determinăm poziţia unor puncte materiale 
la un moment dat întocmai ca în experienţa de mai sus cu 
corpul în cădere. Dar poziţia trebuie întotdeauna descrisă 
faţă de ceva, de exemplu în cazul anterior faţă de turn sau 
de gradaţie. Pentru a putea determina poziţia corpurilor 
trebuie să dispunem de un sistem de referinţă, un reper 
mecanic. De exemplu, cînd indicăm poziţia obiectelor sau 
a oamenilor dintr-un oraş, sistemul de referinţă il con¬ 
stituie străzile şi bulevardele oraşului. Pînă acum, cînd 
am enunţat legile mecanicii, nu ne-am preocupat de spe¬ 
cificarea sistemului de referinţă, deoarece faptul că trăim 
pe Pămînt ne permite să fixăm fără nici o dificultate, în 
oricare caz particular, un sistem de referinţă solidar cu 
Pămîntul. Acest sistem, la care raportăm toate observa¬ 
ţiile noastre, alcătuit din corpuri rigide invariabile, se 
numeşte sistem de coordonate. Deoarece termenul acesta 
îl vom folosi foarte des vom scrie pescurtat S.C. 

Toate afirmaţiile noastre fizice de pînă acum păcătu¬ 
iesc prin aceeaşi lacună : nu am ţinut seama de faptul că 
orice observaţie trebuie raportată la un anumit S.C. în loc 
să descriem structura acestui S.C. noi i-am ignorat exis¬ 
tenţa. De exemplu, cînd am scris „un corp se mişcă uni¬ 
form...“ ar fi trebuit de fapt să scriem : „un corp se mişcă 
uniform faţă de un S.C. determinat**. Experienţa noastră 
cu camera ce se roteşte ne-a învăţat că rezultatele expe¬ 
rienţelor mecanice pot depinde de S.C.-ul ales. 

Dacă două S.C.-uri se rotesc unul faţă de altul atunci 
legile mecanicii nu pot fi valabile în amîndouă sistemele. 
De exemplu, dacă cele două sisteme de coordonate sînt re¬ 
prezentate de două bazine de înot, atunci dacă în unul 
<lin ele suprafaţa apei este orizontală, în cel de al doilea 

ea are forma concavă, familiară de la amestecarea ca¬ 
felei cu linguriţa. 

Formulînd principalele legi ale mecanicii am omis 
un punct important. Nu am precizat pentru care S.C. sînt 
ele valabile. Din această cauză, întreaga mecanică clasică 
este suspendată în aer dat fiind că nu ştim la ce sistem de 
coordonate trebuie s-o raportăm. Să trecem totuşi pentru 
un moment peste această dificultate. Vom face presu¬ 
punerea puţin incorectă că legile mecanicii clasice sînt 
valabile in fiecare S.C. legat solidar cu Pămîntul. Facem 
aceasta pentru a fixa S.C.-ul şi pentru a da un caracter 
precis afirmaţiilor noastre. Să acceptăm deci, pentru mo¬ 
ment, afirmaţia noastră că Pămîntul este un sistem de 
referinţă adecuat, deşi ea nu este absolut corectă. 

Admitem deci că există un S.C. pentru care legile 
mecanicii sînt valabile. Este însă acesta singurul ? Sâ 
presupunem că am adoptat drept S.C. un tren, un vapor 
sau un aeroplan care se mişcă faţă de Pămînt. Vor fi 
valabile legile mecanicii pentru aceste noi S.C.-uri ? Noi 
ştim bine că ele nu sînt valabile întotdeauna ; de exemplu, 
în cazul unui tren la curbă, al unui vapor zgîlţîit de fur¬ 
tună, al unui avion care virează în aer. Să începem cu un 
exemplu simplu. Un S.C. se mişcă uniform faţă de S.C.-uL 
nostru „bun“, pentru a denumi astfel un sistem în care 
legile mecanicii sînt valabile, de exemplu un tren ideal sau 
un vapor care pluteşte încîntător de lin, în linie dreaptă 
şi cu viteză invariabilă. Ştim din experienţa de toate zilele 
că amîndouă sistemele vor fi ,,bune“, că experienţele fi¬ 
zice efectuate în trenul sau pe vaporul care se mişcă uni¬ 
form vor da exact acelaşi rezultat ca şi pe Pămînt. Dar dacă 
trenul se opreşte sau este accelerat brusc sau dacă marea 
este agitată se petrec lucruri ciudate. în tren, bagajele 
cad din plasa port-bagaj ; pe vapor scaunele şi mesele se 
răstoarnă, iar pasagerii capătă rău de mare. Din punctul 
de vedere fizic, aceasta nu înseamnă nimic altceva decît 
că legile mecanicii nu pot fi aplicate acestor S.C.-uri că 
ele sînt „rele“. 

Acest rezultat poate fi exprimat de (aşa-nuinitul) 
principiul relativităţii al lui Galileu: dacă legile mecanicii 

sint valabile într-un S.C., ele sint valabile in oricare alt 
S.C. care se mişcă uniform -faţă de primul. 

Dacă avem două S.C.-uri care nu se mişcă uniform 
unul faţă de altul, atunci legile mecanicii nu pot fi valabile 
in amîndouă. Sistemele de coordonate „bune“, adică acelea 
pentru care legile mecanicii sînt valabile, se numesc sis¬ 
teme inerţiale. Problema dacă există în fond sisteme 
inerţiale nu este Încă tranşată. Dar dacă există un sin¬ 
gur asemenea sistem, atunci există, implicit, o infinitate 
de asemenea sisteme : fiecare sistem de coordonate care 
se mişcă uniform faţă de un S.C. inerţial este de asemenea 
un S.C. inerţial. 

Să considerăm cazul a două S.C.-uri care pornesc 
dintr-o poziţie cunoscută şi se mişcă uniform unul faţă 
de altul, cu viteză cunoscută. Cine preferă imaginile con¬ 
crete nu are decît să-şi reprezinte un vapor sau un tren 
care se -mişcă faţă de Pămînt. Legile mecanicii pot fi con¬ 
firmate experimental cu acelaşi grad de precizie pe Pă¬ 
mînt, într-un tren sau pe un vapor care se mişcă uniform. 
Lucrurile se complică însă dacă observatorii din cele două 
sisteme încep să discute observarea aceluiaşi eveniment, 
fiecare din punctul de vedere al sistemului său de coordo¬ 
nate ; fiecare încearcă să traducă observaţiile celuilalt în 
limbajul său, propriu. Să luăm tot un exemplu simplu : 
una şi aceeaşi mişcare a unei particule este observată din 
două S.C.-uri : de pe Pămînt şi dintr-un tren în mişcare 
uniformă. Ele sînt amîndouă inerţiale. Se pune acum pro¬ 
blema : admiţînd că vitezele relative şi poziţiile la un 
moment dat ale celor două sisteme ne sînt cunoscute, 
este oare de ajuns sa ştim ce se observă într-un S.C. pen¬ 
tru a deduce ce se observă în celălalt ? Este esenţial pen¬ 
tru descrierea evenimentelor să ştim cum să trecem de la 
un S.C. la altul, dat fiind că ele sînt echivalente şi deopo¬ 
trivă de capabile să descrie evenimentele din natură. Se 
constată că este efectiv de ajuns să cunoaştem rezulta¬ 
tele obţinute de un observator într-unul din cele două 
S.C-uri pentru a le cunoaşte pe cele obţinute de un ob¬ 
servator in celălalt S.C. 

Să tratăm problema mai abstract : fără vapor sau 
tren. Pentru a simplifica lucrurile ne vom referi numai la 

mişcări în linie dreaptă. Avem deci o bară gradată, rigidă 
şi un ceasornic bun, căci în cazul simplu al mişcării recti¬ 
linii bara rigidă reprezintă un S. C., ca, de exemplu, gra¬ 
daţia de pe turnul din experienţa lui Galileu. Este tot¬ 
deauna mai simplu şi mai indicat să ne reprezentăm un 
sistem de coordonate ca o bară rigidă, în cazul unei miş¬ 
cări rectilinii, sau ca un grilaj rigid construit din bare 
paralele şi perpendiculare, în cazul unei mişcări oarecari 
în spaţiu, şi să facem abstracţie de turnuri, ziduri, străzi 
şi alte obiecte asemănătoare. Prin urmare, în cazul cel 

Fig. 54 


mai simplu, cele două S.C.-uri vor fi reprezentate de două 
bare rigide ; le figurăm una sub alta şi le numim S. C.-ul 
„de sus“ şi S.C.-ul „de jos“. Presupunem că cele două 
S.C.-uri se mişcă unul faţă de altul cu o anumită viteză, 
astfel că unul lunecă în lungul celuilalt. Este bine să pre¬ 
supunem că amîndouă barele sint infinit de lungi şi că au 
repere iniţiale dar n-au repere finale. Un singur ceasornic 
este suficient pentru cele două S.C.-uri pentru că timpul se 
scurge la fel în amîndouă. în momentul cînd începem ob¬ 
servaţiile, reperele iniţiale ale celor două bare coincid. în 
acest moment poziţia unui punct material este caracte¬ 
rizată în amîndouă S.C.-urile prin acelaşi număr. Punctul 
material coincide cu o diviziune a gradaţiei de pe bară ; 
rezultă, astfel, un număr care determină poziţia punctu¬ 
lui material. Dar dacă barele se mişcă (uniform) una faţă 
de alta — după un anumit timp, să zicem după o secundă 
— numerele ce corespund poziţiilor lor vor fi diferite. Să 
considerăm un punct material în repaus pe bara superi¬ 
oară. Numărul care determină poziţia lui în sistemul de 
coordonate superior nu variază în timp (fig. 54). Numă¬ 
rul corespunzător pentru bara de jos va varia insă. In loc 
de : „numărul ce corespunde poziţiei punctului" vom 




Cîmp, relativitate 


127 


spune prescurtat : coordonata punctului. După această 
precizare, vom găsi corectă şi foarte simplă următoarea 
propoziţie, în aparenţă încilcită, al cărei conţinut este re¬ 
prezentat în figură : coordonata unui punct în S.C.-ul de 
jos este egală cu coordonata lui în S.C.-ul de sus plus 
coordonata originii S.C.-ului de sus faţă de S.C.-ul de jos. 
Faptul important este că putem oricînd calcula poziţia 
unei particule într-un S.C. dacă ştim poziţia ei în altul, 
în acest scop trebuie să cunoaştem în fiecare moment, 
poziţia relativă a celor două sisteme de coordonate de 

Fig. 55 

care este vorba. Deşi toate acestea sună savant, în rea¬ 
litate ele sînt foarte simple şi aproape că n-ar merita să 
fie discutate în amănunt, dacă analiza aceasta nu ne-ar 
fi de folos mai tirziu. 

Nu este de prisos ca să arătăm deosebirea dintre de¬ 
terminarea poziţiei) unui punct şi determinarea momen¬ 
tului unui eveniment. Fiecare observator are bara lui pro¬ 
prie care formează S.C.-ul lui, însă nu există decît un 
singur ceasornic pentru toţi. Timpul este ceva „absolut" 
care curge în acelaşi fel pentru toţi observatorii din toate 
S.C.-urile. 

încă un exemplu. Un om păşeşte cu o viteză de trei 
mile!) pe oră pe puntea unui vapor mare. Aceasta este 
viteza lui faţă de vapor sau, altfel exprimat, faţă de 
S.C.-ul solidar cu vaporul. Dacă viteza vaporului este de 
30 mile pe oră faţă de ţărm şi dacă vitezele uniforme : a 
omului şi a vaporului au aceeaşi diirecţie, atunci viteza 
omului va fi de 33 mile pe oră faţă de un observator de 
pe ţărm sau de 3 mile pe oră faţă de vapor. Putem for¬ 
mula acest fapt mai abstract : viteza unui punct material 


1 O milă marină reprezintă, aproximativ, 1852 m, iar una te¬ 
restră 1610 m. 

faţă de S.C.-ul de jos este egală cu viteza lui faţă de 
S.C.-ul de sus plus sau minus viteza S.C.-ului de sus faţă 
de S.C.-ul de jos, după cum vitezele au acelaşi sens sau 
sensuri opuse (fig. 55). Putem deci să transformăm întot¬ 
deauna nu numai poziţii ci şi viteze dintr-un S.C. in altul, 
dacă ştim viteza relativă a celor două S.C.-uri. Poziţiile 
(sau coordonatele) şi vitezele constituie exemple de mă¬ 
rimi care sînt diferite în S.C.-uri diferite, şi care sint le¬ 
gate intre ele prin anumite legi de transformare , în cazul 
de faţă, foarte simple. 

Fig. 56 

Există însă cantităţi care sînt identice in cele două 
S.C.-uri şi pentru care nu sînt necesare legi de transfor¬ 
mare. Să luăm drept exemplu nu un singur punct ci două 
puncte fixe pe bara de sus şi să considerăm distanţa din¬ 
tre ele (fig. 56). Această distanţă este diferenţa dintre 
coordonatele celor două puncte. Pentru a găsi poziţiile a 
două puncte faţă de două S.C.-uri diferite trebuie să fo¬ 
losim legi de transformare. Construind însă diferenţa po¬ 
ziţiilor celor două puncte, contribuţiile datorite trecerii 
de la un sistem la altul se compensează şi se elimină, cum 
se vede în figură ; căci, în total, în cursul operaţiei de 
transformare a distanţei celor două puncte trebuie pe 
de o parte să adunăm, pe de altă parte să scădem distanţa 
dintre originile celor două S.C.-uri. In concluzie, distanţa 
a două puncte este invariantă , adică independentă de ale¬ 
gerea sistemului de axe de coordonate. 

Un alt exemplu de mărime care nu depinde de S.C. 
este variaţia vitezei, o noţiune familiară nouă din me¬ 
canică. In adevăr, dacă se observă în două S.C.-uri un 
punct material care se mişcă pe o dreaptă, variaţia vite¬ 
zei acestui punct este pentru fiecare din cei doi obser¬ 
vatori diferenţa a două viteze şi contribuţiile datorite 

mişcării relative uniforme a celor două S.C.-uri se eli¬ 
mină cind se calculează diferenţa. De aceea, variaţia vi¬ 
tezei este un invariant, însă, bineînţeles numai cu condi¬ 
ţia ca mişcarea relativă a celor două S.C.-uri să fie uni¬ 
formă. Altfel, variaţia vitezei ar fi diferită în cele două 
S.C.-uri, diferenţa provenind din variaţia vitezei mişcării 
relative a celor, două bare ce reprezintă sistemele noas¬ 
tre de coordonate. 

Şi acum, ultimul exemplu. Avem două puncte mate¬ 
riale asupra cărora acţionează forţe care depind numai 
de distanţă. In cazul mişcării relative rectilinii a sisteme¬ 
lor, distanţa dintre cele două puncte este invariantă, prin 
urmare, în exemplul de faţă, şi forţa. Legea lui Newton, 
care leagă forţa cu variaţia vitezei, va fi deci valabilă în 
cele două S.C.-uri. Regăsim concluzia confirmată de ex¬ 
perienţa de toate zilele : dacă legile mecanicii sînt vala¬ 
bile într-un S.C., atunci ele sînt valabile în orice S.C. care 
se mişcă uniform unul faţă de altul. Am raţionat pe 
exemplul, fără îndoială foarte simplu, al mişcării rectilinii 
a ambelor sisteme, în care caz sistemele de axe ide coor¬ 
donate pot fi reprezentate prin două bare rigide. Conclu¬ 
ziile noastre au însă valabilitate generală. Ele pot fi re¬ 
zumate după cum urmează : 

1. Nu cunoaştem nici o regulă pentru a găsi un sistem 
inerţial. Dacă ne este însă dat un sitem inerţial, putem 
găsi un număr infinit de asemenea sisteme, deoarece toate 
sistemele de coordonate care se mişcă uniform unul faţă 
de altul sînt inerţiale, dacă unul din ele este inerţial. 

2. Timpul ce corespunde unui eveniment este ace¬ 
laşi în toate S.C., dar coordonatele şi vitezele sînt diferite 
şi variază conform legilor de transformare. 

3. Deşi coordonatele şi vitezele variază cînd trecem de 
Ia un S.C. la altul, forţa şi variaţia vitezii şi prin urmare 
legile mecanicii sînt invariante faţă de legile de trans¬ 
formare (dacă cele două S.C -uri se mişcă uniform unul 
faţă de altul). 

Legile de transformare formulate acum pentru coor¬ 
donate şi viteze le vom numi legile de transformare ale 
mecanicii clasice sau, mai scurt, transformarea clasică. 


î — Evoluţia fizicii 

§ 26. ETERUL ŞI MIŞCAREA 

Principiul relativităţii al lui Galileu este valabil pen¬ 
tru fenomenele mecanice. Aceleaşi legi ale mecanicii se 
aplică în toate sistemele inerţiale care se mişcă unul faţă 
de altul. Este valabil acest principiu şi pentru fenomenele 
nemecanice, în particular pentru acelea la care conceptul 
de cîmp s-a dovedit atît de important ? Complexul de 
probleme grupate în jurul acestei chestiuni ne va conduce 
îndată la punctul de plecare al teoriei relativităţii. 

Ne amintim că viteza luminii în vid sau cu alte cu¬ 
vinte în eter este de 186 000 mile pe secundă (300 000 
km/s) şi că lumina este o undă electromagnetică care se 
propagă prin eter. Cîmpul electromagnetic transportă 
energie, care, o dată emisă de izvorul ei, are o existenţă 
autonomă. Pentru moment, vom continua să consideram 
eterul drept un mediu în care se propagă unde electro¬ 
magnetice şi prin urmare şi unde de lumină, deşi sintem 
pe deplin conştienţi de numeroasele dificultăţi cu privire 
la structura lui mecanică. 

Să admitem că ne găsim într-o cameră închisă, izo¬ 
lată de lumea exterioară, astfel încît să nu poată pătrunde 
sau ieşi de loc aer. Stînd nemişcaţi şi vorbind, din punc¬ 
tul de vedere fizic, producem unde sonore emise de un 
izvor în repaus, care se propagă cu viteza sunetului în aer. 
Dacă între gură şi ureche n-ar fi aer sau alt mediu mate¬ 
rial, nu am putea recepţiona nici un sunet. Experienţa a 
arătat că viteza sunetului în aer este aceeaşi în toate di¬ 
recţiile dacă nu este vînt şi dacă aerul este în repaus in 
sistemul de axe de coordonate ales. 

Să ne închipuim acum camera noastră în mişcare 
uniformă în spaţiu. Un observator din exteriorul ei vede 
prin pereţii ei de sticlă (sau ai trenului dacă preferaţi) 
tot ce se petrece în interiorul camerei în mişcare. Din 
măsurări, observatorul din interior poate deduce viteza 
sunetului faţă de S.C.-ul său, legat de corpurile înconju¬ 
rătoare, faţă de care camera este în mişcare. Aceasta nu 
este altceva decît mult discutata problemă a determinării 
viteziei într-un S.C. dacă o cunoaştem deacum în altul- 

Observatorul din cameră declară : pentru mine viteza 
sunetului este aceeaşi in toate direcţiile. 

Observatorul de afară declară : în sistemul meu de 
coordonate, viteza sunetului care se propagă în camera 
în mişcare nu este aceeaşi în toate direcţiile : în direcţia 
mişcării camerei, ea este mai mare decît viteza normală 
a sunetului, iar în direcţia opusă, mai mică. 

Aceste concluzii decurg din transformarea de coordo¬ 
nate clasică şi pot fi confirmate de experienţă. Intrucît 
camera antrenează cu ea mediul material în care se pro¬ 
pagă undele sonore, adică aerul, viteza sunetului va fi di¬ 
ferită pentru observatorul din interior şi pentru cel din 
exterior. 

Putem trage şi alte concluzii din teoria care consideră 
sunetul o undă ce se propagă într-un mediu material. Un 
mijloc de a nu auzi ce spune cineva, deşi nu cel mai sim¬ 
plu, este de a alerga cu o viteză mai mare decît sunetul 
faţă de aerul care îl înconjură pe cel care vorbeşte. In 
condiţiile acestea, undele sonore emise nu vor putea nicio¬ 
dată ajunge la urechea noastră. 

De asemenea, dacă n-am auzit un cuvînt important 
care nu va fi repetat, l-am putea totuşi prinde : n-am 
avea decît să alergăm cu viteză mai mare decît a sunetu¬ 
lui, ajungînd astfel din urmă unda emisă. 

Nici unul din aceste două exemple nu conţine nimic 
neraţional, cu excepţia faptului că în amîndouă cazurile 
ar trebui să alergăm cu o viteză de aproape 350 m/s. 
Putem admite foarte bine că progresul tehnicii va face 
accesibilă această viteză. Un obuz aruncat dintr-un tun 
se mişcă efectiv cu o viteză mai mare decît a sunetului 
şi un om călare pe un asemenea obuz nu ar auzi niciodată 
zgomotul împuşcăturii. 

Dat fiind că toate aceste exemple au un caracter pur 
mecanic, este cazul să formulăm acum următoarea între¬ 
bare importantă : putem oare repeta, în cazul unei unde 
de lumină, ceea ce am spus mai sus cu privire la unda 
sonoră ? Principiul relativităţii al lui Galileu şi transfor¬ 
marea clasică se aplică în egală măsură fenomenelor op¬ 
tice şi electrice ca şi celor mecanice ? Ar fi 

riscant să răspundem la aceste Întrebări pur şi simplu 
printr-un ,4a" sau „nu" fără a le analiza semnificaţia. 

In cazul undei sonore emise în camera care se mişca 
uniform faţă de observatorul din exteriorul ei, concluzia 
noastră s-a bazat pe două premize esenţiale : 

Camera în mişcare antrenează aerul în care se pro¬ 
pagă unda sonoră. 

Vitezele observate în două S.C.-uri care se mişcă uni¬ 
form unul faţă de altul sînt legate prin transformarea 
clasică de coordonate. 

Problema corespunzătoare pentru lumină trebuie însă 
formulată într-un mod puţin diferit : observatorii din 
cameră nu vorbesc, ci emit, în toate direcţiile, semnale 
luminoase, adică unde de lumină. Vom mai presupune că 
izvoarele semnalelor luminoase sînt în repaus permanent 
în cameră şi că undele de lumină înaintează prin eter în¬ 
tocmai ca sunetul în aer. 

Este eterul antrenat de cameră întocmai ca şi aerul? 
Deoarece nu ne-am putut face nici o reprezentare meca¬ 
nicistă a eterului, este extrem de greu să răspundem la 
această întrebare. Dacă încăperea este închisă, aerul din 
interiorul ei este silit să se deplaseze împreună cu ea. 
Evident, nu are nici un sens să tratăm eterul în acelaşi 
pnod, deoarece materia este toată cufundată în el şi el pă¬ 
trunde peste tot. Nu există uşă închisă pentru eter. In 
cazul acesta, „camera în mişcare" ar reprezenta numai 
un sistem de coordonate solidar cu izvorul de lumină. To¬ 
tuşi, nu este absurdă nici presupunerea că eterul ar fi an¬ 
trenat de camera ce se mişcă împreună cu izvorul de lu-* 
mină, în modul în care izvorul de sunete şi aerul fuse¬ 
seră antrenate de camera închisă. Putem însă admite cu 
aceeaşi îndreptăţire şi contrariul : camera călătoreşte prin 
eter întocmai ca un vapor pe o mare fără valuri, fără a 
antrena nici o părticică din mediu, ci numai străbătîndu-1. 
In prima noastră ipoteză, camera în mişcare cu izvorul 
ei de lumină antrenează eterul. Analogia cu unda sonoră 
este posibilă şi se pot trage concluzii asemănătoare. în 
cea de a doua ipoteză, camera în mişcare împreună cu 
izvorul de lumină nu antrenează eterul. Nu este posibilă 
nici o analogie cu unda sonoră şi concluziile deduse în ca- 



Cîmp, relativitate 


133 


zul undelor sonore nu sînt valabile pentru undele de lu¬ 
mină. Acestea sînt cele două posibilităţi extreme. Am pu¬ 
tea imagina posibilităţi mai complicate, intermediare, pre- 
supunînd că eterul este antrenat numai parţial de ca¬ 
mera care se mişcă cu izvorul de lumină. Nu are insă nici 
un sens să discutăm presupunerile mai complicate înainte 
de a stabili în favoarea căruia din cele două cazuri limită 
se pronunţă experienţa. 

Vom începe cu prima noastră ipoteză şi vom presu¬ 
pune mai întîi că eterul este antrenat de camera care se 
mişcă, izvorul fiind solidar cu ea. In aceste condiţii, dacă 
admitem valabilitatea principiului simplu de transformare 
a vitezelor undelor sonore, putem aplica şi undelor de lu¬ 
mină concluziile noastre. Or, nu avem nici o raţiune să 
punem la îndoială exactitatea legilor simple de trans¬ 
formare din mecanică, ce afirmă numai că vitezele tre¬ 
buie însumate în unele cazuri şi scăzute în altele. Pentru 
moment, să admitem, totuşi, atît că eterul este antrenat 
de camera care se mişcă, uniform, împreună cu izvorul ei, 
cît şi valabilitatea transformării clasice. 

Aprind lumina ; de la izvorul solidar cu încăperea 
mea porneşte un semnal luminos a cărui viteză are bine¬ 
cunoscuta valoare experimentală de 300 000 km/s. Ob¬ 
servatorul exterior va înregistra mişcarea camerei şi im¬ 
plicit a sursei, şi cum eterul este antrenat de cameră, 
concluzia lui va fi că viteza luminii în S.C.-ul său exte¬ 
rior, este diferită în direcţii diferite şi anume : în direcţia 
de mişcare a camerei este mai mare decît viteza normală 
a luminii iar în direcţia opusă, mai mică. In concluzie : dacă 
eterul este antrenat de camera care se mişcă cu izvorul ci 
dJe lumină şi dacă legile din mecanică sînt valabile, atunci 
viteza luminii trebuie să depindă de viteza izvorului de 
lumină. Lumina care ajunge la ochiul nostru venind de la 
un izvor de lumină în mişcare ar trebui să aibă o viteză 
mai mare sau mai mică, după cum izvorul se apropie sau 
se îndepărtează de noi. 

Dacă viteza noastră ar fi mai mare decît cea a luminii 
am putea, de exemplu, să fugim din calea unui semnal de 
lumină. De asemenea, am putea asista la evenimente din 
trecut, ajungînd din urmă undele de lumină emise 

anterior. Intrucît le-am prinde din urmă în ordinea inversa 
celei în care fuseseră ele emise, succesiunea întîmplăriior 
de pe Pămînt ne-ar apărea ca într-un film rulat invers, 
începînd cu sfîrşitul. Aceste concluzii decurg toate din 
presupunerea că S.C.-ul în mişcare antrenează eterul şi că 
legile de transformare din mecanică sînt valabile, bacă 
este într-adevăr aşa, analogia dintre lumină şi sunet este 
perfectă. 

Totuşi, nu există nici o indicaţie care să confirme 
exactitatea acestor concluzii. Dimpotrivă, ele sînt contra¬ 
zise de toate observaţiile întreprinse în scopul de a le 
dovedi. Nu există nici cea mai mică îndoială cu privire la 
caracterul categoric al acestui verdict deşi el a fost do- 
bîndit prin experienţe cam indirecte, date fiind marile difi¬ 
cultăţi tehnice determinate de valoarea enormă a vitezei 
luminii. Viteza luminii este întotdeauna aceeaşi în toate 
S.C.-urile, indiferent dacă sursa emiţătoare se mişcă şi 
indiferent cum se mişcă . 

Nu vom intra în descrierea amănunţită a numeroase¬ 
lor experienţe care au condus la această concluzie impor¬ 
tantă. Putem totuşi prezenta unele argumente foarte 
simple care, chiar dacă nu demonstrează că viteza lu¬ 
minii este independentă de mişcarea sursei sale, fac to¬ 
tuşi plauzibil şi inteligibil acest fapt. 

în sistemul nostru planetar, Pămîntul şi celelalte pla¬ 
nete se mişcă în jurul Soarelui. Nu avem cunoştinţă de 
existenţa altor sisteme planetare asemănătoare cu al nos¬ 
tru. Cunoaştem în schimb foarte multe sisteme de stele 
duble, care constau din două stele ce se rotesc în jurul 
unui acelaşi punct numit centrul lor de greutate. Obser¬ 
varea mişcării acestor stele duble confirmă valabilitatea 
legii gravitaţiei a lui Newton. Să presupunem acum că 
viteza luminii depinde de viteza corpului care o emite. 
Atunci mesajul trimis de stea, adică raza de lumină emisă 
de ea, ar călători mai repede sau mai încet după viteza pe 
care o are steaua în momentul emisiunii. In aceste condi¬ 
ţii, întreaga mişcare ar apărea difuză şi ne-ar fi imposibil 
să confirmăm, în cazul unor stele duble îndepărtate, va¬ 
labilitatea legilor gravitaţionale care guvernează siste¬ 
mul nostru planetar. 

Să considerăm o a doua experienţă care se bazează pe 
o idee foarte simplă. Să ne imaginăm o roată care se în- 
virte foarte repede. Potrivit ipotezei noastre, eterul este 
antrenat în mişcare şi ia parte la ea. O rază de lumină care 
trece pe lingă periferia roţii nu va avea aceeaşi viteză 
cînd roata este în repaus şi cînd ea este în mişcare. Vi¬ 
teza luminii în eterul in repaus ar fi diferită de aceea în 
eterul antrenat rapid de mişcarea roţii, după cum viteza 
unei unde sonore nu este aceeaşi în zile calme şi în zile 
cu vînt. Dar, nici o asemenea diferenţă nu a putut fi pusă 
în evidenţă. Indiferent din ce unghi de vedere atacăm 
acest subiect şi indiferent ce experienţă crucială am ima¬ 
gina, sentinţa se rosteşte întotdeauna împotriva presu¬ 
punerii că eterul este antrenat de mişcare. Ca atare, con¬ 
cluzia consideraţiilor noastre, sprijinită pe argumente mai 
amănunţite şi mai tehnice este : 

Viteza luminii nu depinde de mişcarea sursei care o 
emite. Presupunerea că eterul este antrenat de corpurile 
în mişcare nu corespunde realităţii. 

Trebuie dar să părăsim analogia dintre undele sonore şi 
cele de lumină şi să luăm în considerare a doua posibili¬ 
tate : că toată materia se mişcă prin eter, iar acesta nu 
ia parte cîtuşi de puţin la mişcare. Aceasta revine la a 
presupune că există o mare de eter faţă de care toate 
S.C.-urile sînt în repaus sau în mişcare. Presupunem că 
părăsim, pentru un moment, problema dacă experienţa 
confirmă sau dezminte această teorie. Voim mai curînd să 
ne familiarizăm cu semnificaţia acestei noi ipoteze şi cu 
concluziile care decurg din ea. 

Am admis deci că ar exista un S.C. în repaus faţă de 
marea de eter imobilă. In mecanică nu putusem indivi¬ 
dualiza nici unul din multele S.C.-uri în mişcare uniformă 
unul faţă de altul. Ele erau toate, fie deopotrivă de „bune“, 
fie deopotrivă de „rele“. In mecanică, dacă avem două 
S.C.-uri care se mişcă uniform unul faţă de celălalt, în¬ 
trebarea care dintre ele este în mişcare şi care în repaus 
nu are nicii o semnificaţie : singurul lucru care se poate 
observa este mişcarea lor relativă. Potrivit principiului 
relativităţii al lui Galileu nu putem vorbi de mişcare uni¬ 
formă absolută. Dar ce semnificaţie are în fond afirmaţia 

că există o mişcare uniformă absolută şi nu numai una 
relativă? Pur şi simplu că există un S.C. în care unele din 
legile naturii au altă formă decît în toate celelalte siste¬ 
me ; de asemenea că fiecare observator poate stabili dacă 
S.C.-ul lui este în repaus sau în mişcare uniformă, com- 
parînd legile valabile in el cu cele valabile în sistemul 
unic, care are monopolul absolut de a servi drept S.C. 
standard. Situaţia aceasta este diferită de aceea din me¬ 
canica clasică, unde din cauza legii inerţiei a lui Galileu» 
mişcarea uniformă absolută este cu totul lipsită de sem¬ 
nificaţie. 

Ce concluzie poate fi trasă în domeniul fenomenelor 
de cîmp dacă se admite ipoteza mişcării prin eter? Aceas¬ 
ta ar însemna că există un S.C. deosebit de toate celelalte, 
în repaus faţă de marea de eter. Este limpede că unele 
din legile naturii ar trebui să fie diferite în acest S.C., 
altminteri expresia „mişcarea prin eter“ ar fi lipsită de 
sens. 

Dacă este valabil principiul relativităţii al lui Galileu,, 
atunci mişcarea prin eter este lipsită de semnificaţie. 
Este imposibil să punem de acord aceste două idei. Am ad¬ 
mis, totuşi, că există un S.C. privilegiat, fixat de eter, prin 
urmare, implicit, că „mişcarea uniformă absolută" şi „re¬ 
pausul absolut" au o semnificaţie obiectivă. 

Nu avem de fapt nici o alegere. încercăm să salvăm 
principiul relativităţii al lui Galileu, presupunînd că sis¬ 
temele antrenează eterul în mişcarea lor, dar aceasta con¬ 
duce la o contrazicere cu experienţa. Nu ne rămîne decît 
să părăsim acest principiu al relativităţii şi să vedem ce 
rezultă din presupunerea că toate corpurile în mişcare 
străbat o mare de eter imobilă. 

Pasul următor pe care-1 facem este să considerăm 
unele concluzii cari contrazic principiul relativităţii al lui 
Galileu şi concordă cu teza mişcării prin eter, şi să le 
confruntăm cu experienţa. Experienţele corespunzătoare 
sînt destul de uşor de imaginat, idlar foarte greu de efec¬ 
tuat. Deoarece dezbatem aici numai- idei, nu este nevoie 
să ne preocupăm de dificultăţile tehnice. 

Să ne întoarcem din nou la camera în mişcare şi la 
cei doi observatori, cel din interiorul camerei şi cel dia 

exteriorul ei. Observatorul din exterior va considera 
S.C.-ul standard legat de marea de eter. Este vorba de 
S.C.-ul privilegiat în care viteza luminii are întotdeauna 
aceeaşi valoare standard. Lumina emisă de orice sursă se 
propagă cu aceeaşi viteză, indiferent dacă sursa este în 
mişcare sau în repaus faţă de marea de eter. Să admitem 
că în timp ce camera şi observatorul din interiorul ei stră¬ 
bat eterul, în centrul camerei se aprinde şi se stinge ful¬ 
gerător o lumină. Să mai admitem că pereţii camerei sînt 
transparenţi astfel că observatorii, atît cel din interior 
cît şi cel din afară, pot măsura viteza luminii. Întrebîndu-l 
acum pe fiecare în parte, care este rezultatul aşteptat de 
el, răspunsurile ar suna cam astfel : 

Observatorul din exterior : S.C.-ul meu este indicat 
de către marea de eter. In S.C.-ul meu, viteza luminii are 
întotdeauna valoarea standard. Nu mă interesează dacă 
izvorul de lumină sau alte corpuri sînt în mişcare pentru 
că ele nu antrenează niciodată marea de eter. S.C.-ul meu 
este privilegiat faţă de celelalte, în el viteza luminii tre¬ 
buie să aibă valoarea standard, indiferent de direcţia razei 
de lumină sau de mişcarea izvorului care o emite. 

Observatorul din interior : camera mea străbate ete¬ 
rul. Unul din pereţii ei se îndepărtează de lumină, cel 
opus se apropie de ea. Dacă încăperea mea s-ar deplasa 
faţă de marea de eter cu viteza luminii, atunci lumina 
emisă din centrul camerei nu ar atinge niciodată peretele,, 
care se îndepărtează cu viteza luminii. Dacă încăperea ar 
înainta cu o viteză mai mică decît aceea a luminii, atunci 
o undă emisă din centrul ei ar atinge unul din cei doi pe¬ 
reţi înaintea celuilalt. Peretele care se mişcă spre lumină 
ar fi atins mai devreme, decît cel care se îndepărtează 
de lumină. De aceea, deşi izvorul de lumină este solidar 
cu S.C.-ul meu, viteza luminii nu va fi aceeaşi în toate di¬ 
recţiile. Ea va fi mai mică in direcţia de mişcare relativă 
in raport cu marea de eter, întrurît peretele corespunzător 
fuge din calea luminii, şi mai mare în direcţia opusă, în¬ 
trucît peretele opus vine în întîmpinarea undei. 

Prin urmare, viteza luminii va fi aceeaşi în toate di¬ 
recţiile, numai într-un S.C. legat de marea de eter. Pentru 

alte S.C.-uri care se mişcă faţă de marea de eter ea va 
depinde de direcţia în care este măsurată. 

Experienţa crucială discutată mai sus ne dă posibili¬ 
tatea să verificăm teoria mişcării faţă de marea de eter. 
In adevăr, natura ne pune la dispoziţie un sistem care se 
deplasează cu o viteză destul de mare, Pămîntul in miş¬ 
carea lui de revoluţie în jurul Soarelui. Dacă ipoteza noas¬ 
tră este corectă, atunci în direcţia de mişcare a Pămîn- 
tului, viteza luminii va avea altă valoare decît în direcţia 
opusă. Diferenţa poate fi calculată şi se poate concepe o 
•experienţă de verificare adecuată. Dată fiind micimea di¬ 
ferenţelor de timp prevăzute de teorie, a fost nevoie să 
se imagineze dispozitive experimentale foarte ingenioase, 
între altele, în cadrul vestitei experienţe a lui Michelson 
şi Morley. Rezultatul acestei experienţe a însemnat con¬ 
damnarea la moarte a teoriei mării liniştite de eter pe 
care ar străbate-o materia în mişcarea ei. Nu s-a putut 
stabili nici o dependenţă de direcţie a vitezei luminii. Dar, 
potrivit teoriei eterului, nu numai viteza luminii, ci şi alte 
fenomene de cîmp ar trebui să prezinte o dependenţă de 
direcţie în S.C.-ul în mişcare. Toate experienţele au dat 
acelaşi rezultat negativ ca experienţa Michelson-Morley ; 
mici una din ele nu a putut pune în evidenţă dependenţa 
vreunui fenomen de direcţia mişcării Pămîntului. 

Situaţia devenea din ce în ce mai critică. Au fost 
încercate două ipoteze. Prima, că eterul este antrenat de 
corpurile în mişcare. Această ipoteză este contrazisă de 
faptul că viteza luminii nu depinde de mişcarea izvorului. 
A doua, că există un sistem de coordonate privilegiat şi 
că în mişcarea lor corpurile nu antrenează eterul, ci stră¬ 
bat o mare de eter în permanenţă calmă. Dar în cazul 
acesta principiul relativităţii al lui Galileu nu mai este 
valabil, iar viteza luminii nu poate fi aceeaşi în orice S.C., 
.şi din nou sîntem în contrazicere cu experienţa. 

S-au propus teorii, mai artificiale, care presupuneau 
că adevărul este undeva la mijloc între aceste două ca¬ 
zuri extreme : că eterul ar fi antrenat numai parţial de 
corpurile în mişcare. Dar toate au dat greş ! Toate încer¬ 
cările de a explica fenomenele electromagnetice în S.C.-ul 

în mişcare, fie cu ajutorul mişcării eterului, fie cu ajutorul 
mişcării prin eter sau cu ajutorul ambelor mişcări nu au 
avut succes. 

S-a creat astfel una din cele mai dramatice situaţii 
din istoria ştiinţei. Nici una din ipotezele privitoare la 
eter n-a avut succes ; verdictul experimental a fost de 
fiecare dată negativ. Aruncînd o privire retrospectivă 
asupra dezvoltării fizicii constatăm că eterul, curînd după 
naşterea lui, s-a afirmat ca un „enfant terrible“ al fami¬ 
liei substanţelor fizice. Mai întîi, construirea unei imagini 
mecanice simple a eterului s-a dovedit a fi imposibilă şi a 
fost părăsită. Faptul acesta a provocat, în mare măsură, 
falimentul punctului de vedere mecanicist şi, în al doilea 
rînd, am fost nevoiţi să renunţăm la speranţa de a putea 
individualiza, ca urmare a existenţei mării de eter imo¬ 
bile, un sistem privilegiat care să permită identificarea 
mişcării absolute uniforme. Acesta ar fi fost singurul 
mod în care eterul ar fi putut să-şi manifeste şi să-şi jus¬ 
tifice existenţa şi altfel decit ca purtător de unde. Toate 
încercările noastre de a da un caracter real eterului au 
eşuat. El nici nu şi-a dat în vileag structura lui mecanică, 
nici n-a dus la identificarea mişcării absolute. Din toate 
proprietăţile eterului, nu s-a menţinut decît una singură, 
cea pentru care fusese inventat, adică proprietatea de a 
transmite unde electromagnetice. încercările noastre de a 
stabili proprietăţile eterului au condus la dificultăţi şi 
contraziceri. După asemenea experienţe dezagreabile a 
sosit momentul să dăm cu desăvîrşire uitării eterul şi să 
încercăm să nu-i mai pronunţăm numele. De acum înainte 
vom spune : spaţiul nostru are proprietatea fizică de a 
transmite unde, ocolind întrebuinţarea unui cuvînt pe care 
ne-am propus să-l evităm. 

Fireşte că suprimarea unui cuvînt din vocabularul 
nostru nu constituie un remediu. Complicaţiile noastre 
sînt în realitate mult prea grave pentru a putea fi lichi¬ 
date în felul acesta ! 

Să consemnăm acum faptele care ne-au fost confir¬ 
mate suficient de experienţă fără a ne mai preocupa 
de aici înainte de problema „e-r“-ului. 

1. Viteza luminii în vid are întotdeauna valoarea stan¬ 
dard, indiferent de mişcarea sursei sau a observatorului. 

2. Orice lege a naturii este absolut identică în două 
S.C.-uri în mişcare uniformă unul faţă de altul şi nu există 
nici un mi.iloc de a identifica mişcarea uniformă şi ab¬ 
solută. 

Există multe experienţe care confirmă aceste două 
propoziţii şi nici una care să le contrazică. Prima afirma¬ 
ţie exprimă constanţa vitezei luminii, a doua generali¬ 
zează, pentru toate fenomenele din natură, principiul re¬ 
lativităţii al lui Galileu, formulat pentru fenomenele me¬ 
canice. 

în mecanică am văzut că, dacă viteza unui punct 
material are o valoare anumită faţă de un S.C., ea va avea 
altă valoare în alt S.C., în mişcare uniformă faţă de pri¬ 
mul. Aceasta decurge din legile simple ale transformării din 
mecanică. Ele ne sînt date imediat de intuiţia noastră 
(mişcarea unui om în raport cu un vapor sau cu ţărmul) 
şi, evident, nu pot conţine nimic greşit. Dar această trans¬ 
formare contrazice caracterul constant al vitezei luminii. 
Cu alte cuvinte, adăugăm un al treilea principiu : 

3. Poziţiile şi vitezele se transformă dintr-un sistem 
inerţial în altul, în concordanţă cu transformarea clasică. 

Contradicţia este evidentă. Nu se poate combina 1 cu 
2 şi cu 3. 

Transformarea clasică pare prea evidentă şi prea sim¬ 
plă pentru a avea sens ca să o modificăm. Propoziţiile de la 
1 şi 2 am încercat să le modificăm şi am ajuns la o con¬ 
trazicere cu experienţa : toate teoriile privitoare la miş¬ 
carea „e-r“ului ceruseră modificarea lui 1 şi 2, ceea ce 

n-a dus la ceva bun. Constatăm din nou caracterul serios 
al dificultăţilor noastre. Avem nevoie de un nou fir con¬ 
ducător. El ne este furnizat de acceptarea ipotezelor fun¬ 
damentale 1 şi 2 şi, oricit de straniu ne-ar părea, de 
părăsirea ipotezei 3. Această nouă concepţie porneşte de 
la analiza noţiunilor fundamentale şi primitive; vom a- 
răta cum această analiză ne constrînge să ne schimbăm 
concepţiile noastre vechi şi înlătură toate dificultăţile. 

§ 27. DURATĂ, DISTANŢA, RELATIVITATE 

Noile noastre ipoteze sînt : 

1. în vid, viteza luminii este aceeaşi in orice S.C. 
care se mişcă uniform unul faţă de altul. 

2. Orice lege a naturii este identică în toate S.C.-urile 
care se mişcă uniform unul faţă de altul. 

Cu aceste două ipoteze am păşit pe terenul teoriei 
relativităţii. De acum înainte nu vom mai folosi transfor¬ 
marea clasică deoarece ştim că ea contrazice ipotezele 
noastre. 

în problema aceasta, şi în general în ştiinţă, este 
esenţial să ne eliberăm de idei preconcepute, adine 
înrădăcinate, repetate deseori fără a le supune unui exa¬ 
men critic. Deoarece am văzut că modificarea ipotezelor 
1 sau 2 conduce la contraziceri cu experienţa, trebuie să 
avem curajul să postulăm în mod categoric valabilitatea 
lor şi să atacăm singurul punct slab posibil : modul în 
care se transformă poziţiile şi vitezele cînd trecem ide la 
un S.C. la altul. Ne propunem acum să tragem concluzii 
din 1 şi 2, să vedem unde şi cum se contrazic aceste ipo¬ 
teze cu transformarea clasică şi să găsim sensul fizic ai 
rezultatelor obţinute. 

Ne vom servi din nou de exemplul cu camera în miş¬ 
care şi cu cei doi observatori, cel din exterior şi cel din 
interior. Vom presupune din nou că în centrul camerei se 
emite un semnal luminos şi vom întreba din nou pe cei 
doi observatori ce se aşteaptă ei să observe, dacă admit 
numai cele două principii, uitînd tot ce s-a spus mai îna¬ 
inte cu privire la mediul prin care se propagă lumina. 
Cităm răspunsurile lor : 

Observatorul din interior: Semnalul luminos, por¬ 
nind din centrul camerei, va atinge cei doi pereţi simultan , 
deoarece ei sînt la aceeaşi distanţă de izvorul de lumină, 
iar viteza luminii este aceeaşi în toate direcţiile. 

Observatorul din exterior: în sistemul meu, viteza 
luminii este exact aceeaşi ca în cel al observatorului care 
se mişcă o dată cu camera. Nu interesează dacă izvorul 
de lumină se mişcă sau nu în S.C.-ul meu, deoarce miş¬ 
carea lui nu influenţează viteza luminii. Semnalul luminos 

pe care-1 înregistrez înaintează cu viteza standard, care 
este aceeaşi în toate direcţiile. Unul din pereţi fuge din 
calea semnalului luminos, iar peretele opus vine în in- 
tîmpinarea lui. De aceea, peretele care se îndepărtează 
va primi semnalul puţin mai tîrziu decît cel care se apro¬ 
pie. Deşi diferenţa va fi foarte mică, dacă viteza camerei 
este mică faţă de cea a luminii, totuşi semnalul luminos 
nu va ajunge chiar simultan la cei doi pereţi opuşi, per¬ 
pendiculari pe direcţia mişcării. 

Comparînd prezicerile celor doi observatori, ajungem 
la un rezultat uimitor, care contrazice în mod flagrant 
conceptele în aparenţă bine întemeiate ale fizicii clasice. 
Două evenimente, adică atingerea celor doi pereţi de că¬ 
tre două raze de lumină, sînt simultane pentru observa¬ 
torul din interior, nu însă şi pentru observatorul din exte¬ 
rior. In fizica clasică aveam un singur ceasornic, o singură 
scurgere a timpului pentru toţi observatorii din toate 
S.C.-urile. Timpul şi prin urmare termenii „simultan", 
„anterior", „posterior" aveau o semnificaţie absolută, 
independentă de orice S.C. Două evenimente care se pro¬ 
duceau în acelaşi timp într-un S.C. se produceau în mod 
obligatoriu simultan în toate celelalte S.C.-uri. 

Ipotezele 1 şi 2, adică teoria relativităţii, ne con- 
strîng să părăsim acest punct de vedere. Am descris 
exemplul a două evenimente care într-un S. C. se produc în 
acelaşi timp şi în alt S.C., la momente diferite. Sarcina 
noastră actuală este să înţelegem această consecinţă, 
să înţelegem semnificaţia afirmaţiei : „este posibil ca două 
evenimente simultane într-un S.C., să nu fie simultane 
în alt S.C." 

Ce înţelegem prin „două evenimente simultane în- 
tr-un S.C." ? Intuitiv, fiecare din noi are impresia că 
înţelege această afirmaţie. Dar să încercăm a fi pre¬ 
cauţi, să încercăm să dăm definiţii riguroase, căci ştim 
cît de primejdios este să supraestimăm intuiţia noastră. 
Să răspundem întîi la o întrebare simplă. 

Ce este un ceasornic ? 

Senzaţia primară subiectivă de scurgere a timpului 
ne dă posibilitatea să ne ordonăm impresiile, să apreciem 

dacă un eveniment s-a produs înaintea altuia sau după el. 
Dar pentru a stabili că intervalul dintre două evenimente 
este de exemplu de 10 secunde, avem nevoie de un cea¬ 
sornic. Prin folosirea ceasornicului, noţiunea de timp de- 
vine obiectivă. Orice fenomen fizic poate îndeplini func¬ 
ţiunea de ceasornic cu condiţia de a putea fi reprodus în. 
mod identic ori de cîte ori dorim. Luînd ca unitate de timp 
intervalul dintre începerea şi terminarea unui astfel de 
eveniment, se pot măsura intervale de timp arbitrare,, 
prin repetarea acestui proces fizic. Toate ceasornicele, 
începînd de la cel cu nisip şi pină la instrumentele cele 
mai perfecţionate, se bazează pe acest principiu. In cazul 
ceasornicului cu nisip, unitatea de timp este intervalul 
în care se scurge nisipul din rezervorul de sus în cel de 
jos. Acest proces fizic poate fi repetat întorcînd ceasor¬ 
nicul. 

In două puncte distanţate unul de altul vom considera 
două ceasornice perfecte, care indică exact aceeaşi oră. 
Vrem ca această afirmaţie să rămînă în picioare oricît de 
mare ar fi precizia cu care am verifica-o. Dar ce înseamnă, 
ea în realitate ? Cum am putea să ne asigurăm că cele două. 
ceasornice, distanţate, indică exact aceeaşi oră ? Am pu¬ 
tea, de exemplu, să folosim televiziunea. Să fim însă lă¬ 
muriţi că televiziunea reprezintă numai un procedeu po¬ 
sibil şi nu este esenţială pentru raţionamentul nostru. Am. 
putea dşci să ne situăm aproape de unul din ceasornice 
privind imaginea televizată a celuilalt. In felul acesta 
am putea aprecia dacă ele indică aceeaşi oră în mod si¬ 
multan. Dar criteriul acesta nu ar fi corect. Imaginea 
televizată fiind transmisă prin unde electromagnetice, 
se propagă cu viteza luminii. Televiziunea ne furnizează 
deci o imagine emisă cu foarte puţin timp mai devreme,, 
în timp ce pe ceasornicul real am vedea ceea ce se în- 
tîmplă chiar în momentul respectiv. Această dificultate 
poate fi însă înlăturată. Este de ajuns să recepţionăm 
imaginile televizate ale celor două ceasornice, într-un 
punct situat la o distanţă egală de amîndouă. Atunci, dacă 
semnalele sînt emise simultan, vor sosi tot simultan. Dacă 
două ceasornice bune, observate de la jumătatea distanţei 
dintre ele, vor arăta mereu acelaşi timp atunci ele sînt 



144 


Evoluţia fizicii 


apte să indice timpul a două evenimente care se produc 
In două puncte depărtate imul de altul. 

în mecanică ne-am folosit de un singur ceasornic. 
Dar situaţia aceasta nu era prea comodă, deoarce eram 
nevoiţi să facem toate măsurătorile în imediata vecină¬ 
tate a acestui unic ceasornic. Citind indicaţia unui cea¬ 
sornic de la distanţă, de exemplu prin televiziune, nu 
trebuie să pierdem din vedere faptul că ceea ce vedem 
la un moment dat, în realitate s-a petrecut mai devreme, 
4upă cum urmărind un apus de Soare înregistrăm în fie¬ 
care moment un eveniment care are loc cu 8 minute mai 
devreme. Trebuie deci să corectăm toate lecturile timpului 
citit, ţinînd seama de distanţa pînă la ceasornic. 

De aceea nu este comod să avem un singur ceasornic, 
Acum, însă, cînd ştim cum să apreciem dacă două sau mai 
multe ceasornice indică acelaşi timp în mod simultan 
precum şi dacă merg în acelaşi ritm, putem foarte bine 
să ne imaginăm cîte ceasornice vrem într-un S.C. dat. 
iFiecare din ele ne va ajuta să determinăm timpul eve¬ 
nimentelor care se petrec în imediata lui apropiere. Cea¬ 
sornicele sînt toate în repaus faţă de S.C. Ele sînt cea- 
.sornice „bune“ şi sînt sincronizate , adică toate indică 
Simultan aceeaşi oră. 

Aşezarea ceasornicelor noastre nu conţine nimic 
prea izbitor sau bizar. 

Vom folosi acum mai multe ceasornice sincronizate 
In locul unuia singur şi, ca atare, vom putea aprecia mai 
uşor dacă două evenimente depărtate sînt sau nu simul¬ 
tane într-un S.C. dat. Ele sînt simultane dacă ceasorni¬ 
cele sincronizate situate în vecinătatea lor indică acelaşi 
timp în momentul în care au loc evenimentele. Acum, 
afirmaţia că unul din evenimentele îndepărtate se pro¬ 
duce înaintea celuilalt, are cu adevărat o semnificaţie 
definită. Toate acestea pot fi stabilite cu ajutorul cea¬ 
sornicelor sincronizate, în repaus faţă de S.C.-ul nostru. 

Cele de mai sus sînt in concordanţă cu fizica clasică ; 
pînă în prezent nu a intervenit ceva care să contrazică 
transformarea clasică. 

Pentru definirea unor evenimente simultane, ceasor- 
inicele sînt sincronizate cu ajutorul semnalelor. Este 

esenţial pentru dispozitivul nostru că aceste semnale 
înaintează cu viteza luminii, viteză care joacă un rol atît 
de fundamental în teoria relativităţii. 

Deoarece intenţionăm să ne ocupăm de problema 
importantă a mişcării relative uniforme a două S.C., vom 
considera două bare prevăzute fiecare cu ceasornice. 
Jn fiecare din cele două S.C.-uri care se mişcă unul faţă 
de altul, observatorul are bara sa proprie şi ansamblul 
lui propriu de ceasornice solidare cu bara. 

în mecanica clasică, de cîte ori a fost vorba de o 
măsurătoare, ne-am folosit de un singur ceasornic pen¬ 
tru toate S.C. Aici avem multe ceasornice în fiecare S.C. 
Diferenţa aceasta nu este însă esenţială. Un ceasornic 
ne-ar fi fost suficient, dar nimeni nu poate să ridice vreo 
obiecţie împotriva folosirii mai multor ceasornice, cîtă 
vreme ele se comportă cum se cuvine unor ceasornice 
bine sincronizate. 

Ne-am apropiat acum de punctul esenţial arătînd în 
ce privinţă transformarea clasică este în contradicţie cu 
teoria relativităţii. Ce se întîmplă dacă două grupuri de 
ceasornice se mişcă uniform unul faţă de altul ? Fizi¬ 
cianul clasic ar răspunde : nimic ; ele au acelaşi ritm şi 
timpul poate fi indicat tot atît de corect de un ceasornic 
în mişcare sau în repaus. Potrivit fizicii clasice, două e- 
venimente simultane într-un S.C. vor fi simultane în ori¬ 
care alt S.C. 

Dar acesta nu este singurul răspuns posibil. Ne pu¬ 
tem imagina tot atît de bine că un ceasornic în mişcare 
are un ritm diferit de cel al unui ceasornic în repaus. Să 
discutăm această posibilitate fără a stabili încă dacă 
în realitate ceasornicele îşi schimbă sau nu ritmul dato¬ 
rită mişcării. Ce se înţelege prin afirmaţia că un ceasor¬ 
nic îşi schimbă ritmul datorită mişcării ? Pentru simpli¬ 
citate să presupunem că în S.C.-ul superior avem un 
singur ceasornic şi in cel inferior, mai multe (fig. 57). 
Toate ceasornicele au aceleaşi mecanisme şi cele de jos 
sint sincronizate, adică arată acelaşi timp simultan. Am 
figurat trei poziţii consecutive ale celor două S.C.-uri în 
mişcare unul faţă de altul. în prima figură, prin convenţie, 
arătătoarele cesornicelor de sus şi de jos au aceeaşi 

poziţie, pentru că aşa le-am potrivit noi : toate ceasorni¬ 
cele indică acelaşi timp. Poziţia a doua ne arată dispoziţia 
relativă a celor două S.C.-uri puţin mai tîrziu. In S.C.-ul 
de jos, toate ceasornicele arată acelaşi timp, dar ceasor¬ 
nicul din S.C.-ul de sus şi-a schimbat ritmul. «Ritmul 

lui s-a schimbat şi timpul 
pe care-1 indică este altul 
din cauză că ceasornicul 
se mişcă faţă de S.C.-ul 
de jos. Jn poziţia a treia 
vedem cum diferenţa din¬ 
tre indicaţiile arătătoare¬ 
lor a crescut cu timpul. 

Un observator în re¬ 
paus în S.C.-ul de jos va 
constata că un ceasornic 
în mişcare > îşi schimbă 
ritmul. Evident, un obser¬ 
vator în repaus în S.C.-ul 
de sus, dispunînd de mai 
multe ceasornice, ar sta¬ 
bili aceeaşi modificare a 
ritmului pentru un cea¬ 
sornic solidar cu S.C.-ul 
de jos. Legile naturii tre¬ 
buie să fie identice în a- 
mîndouă S.C., în mişcare 
uniformă unul faţă de al¬ 
tul. 

Fig. 57 In mecanica clasică 

s-a admis tacit că un cea¬ 
sornic în mişcare nu-şi schimbă ritmul. Lucrul acesta pă¬ 
rea atît de evident încît se considera că nici nu este nece¬ 
sar să fie menţionat. Nimic nu trebuie însă considerat 
prea evident; dacă vrem să fim cu adevărat precauţi tre¬ 
buie să analizăm şi acele ipoteze pe care, pînă la această 
dată, fizica le considerase în afară de discuţie. 

O ipoteză nu trebuie considerată absurdă pentru 
simplul motiv că nu concordă cu fizica clasică. Putem 

foarte bine admite că un ceasornic în mişcare îşi schimbă 
ritmul cîtă vreme legea acestei variaţii este aceeaşi pentru 
toate sistemele inerţiale. 

încă un exemplu. Să luăm o măsură de un metru, 
adică, un baston ce are un metru cînd este în repaus 
într-un S.C. Să presupunem acum că el începe să se mişte 
uniform, lunecînd în lungul barei care reprezintă S.C.-ul. 
Va rămîne lungimea lui tot de un metru ? Pentru a răs¬ 
punde, trebuie mai întîi să ştim să determinăm această 
lungime. Cîtă vreme bastonul era în repaus, capetele lui 
coincideau cu două repere distanţate la un metru in 
S.C. De aici, dedusesem că în repaus lungimea lui era de un 
metru. Cum trebuie să procedăm acum pentru a măsura 
bastonul în timpul mişcării ? S-ar putea proceda astfel : 
la un moment dat doi observatori fac simultan două fo¬ 
tografii instantanee, unul a originii, celălalt a extremităţii 
barei. Deoarece imaginile sînt luate simultan, din com¬ 
pararea reperelor din S.C., care coincid cu originea, res¬ 
pectiv cu extremitatea bastonului în mişcare, rezultă 
lungimea lui. Pentru a înregistra două evenimente care 
se produc simultan, în două puncte diferite ale unui S.C. 
dat, sînt necesari doi observatori. Nu există deci nici o 
raţiune pentru a admite a priori că rezultatul unor ase¬ 
menea măsurări va fi acelaşi ca în cazul cînd bara era în 
repaus. Intrucît fotografiile trebuie luate simultan, ceea 
ce, după cum ştim, este o noţiune relativă depinzînd de 
S.C., se prea poate ca rezultatul acestor măsurări să nu 
fie acelaşi in două S.C.-uri, care se mişcă unul faţă de 
celălalt. 

Ne putem foarte bine imagina nu numai că ceasor¬ 
nicul în mişcare îşi schimbă ritmul, ci că şi bara în miş¬ 
care îşi schimbă lungimea, cu condiţia ca legile de va¬ 
riaţie să fie aceleaşi pentru toate S.C.-urile inerţiale. 

Am enunţat unele posibilităţi noi fără a le justifica 
în vreun fel. 

Amintim că viteza luminii este aceeaşi în toate 
S.C.-urile inerţiale ; or, este imposibil să împăcăm acest 
fapt cu transformarea clasică : cercul trebuie rupt un¬ 
deva. Oare nu tocmai aici ? Nu am putea oare concepe 
astfel de schimbări ale ritmului unui ceasornic in mişcare 

şi ale lungimii unui baston în mişcare incit din ele să de¬ 
curgă, în mod direct, constanţa vitezei luminii ? Ei bine, 
putem ! Aceasta este prima dată cînd teoria relativităţii 
şi fizica clasică se deosebesc radical. Raţionamentul nos¬ 
tru poate fi inversat : dacă viteza luminii este aceeaşi în 
toate S.C.-urile, atunci barele în mişcare trebuie să-şi 
schimbe lungimea, ceasornicele în mişcare trebuie să-şi 
modifice ritmul şi anume după legi perfect determinate. 

Nu este nimic misterios, ori absurd, în cele de mai sus. 
în fizica clasică s-a admis întodeauna că ceasornicele 
au acelaşi ritm, indiferent dacă sînt în mişcare sau în re¬ 
paus, că barele au aceeaşi lungime atît în mişcare cit şi în 
repaus. Dar, dacă viteza luminii este aceeaşi în toate 
S.C.-urile, dacă teoria relativităţii este valabilă, atunci tre¬ 
buie să sacrificăm această ipoteză. Este greu să ne eli¬ 
berăm de prejudecăţi adînc înrădăcinate, dar nu avem 
încotro. Din punctul de vedere al teoriei relativităţii, 
vechile concepţii apar arbitrare. De ce să credem, cum 
am făcut nu mai departe decît cu cîteva pagini în urmă, in 
timpul absolut, care se scurge în acelaşi fel pentru toţi 
observatorii din toate S.C.? De ce să credem că distan¬ 
ţele sînt invariabile ? Durata este determinată cu ceasor¬ 
nice, coordonatele spaţiale cu bare ; prin urmare, rezulta¬ 
tul determinării acestor mărimi ar putea depinde de felul 
cum se comportă barele şi ceasornicele, cînd se află în 
mişcare. Nu avem nici o justificare pentru a crede că ele 
se vor comporta aşa cum ne convine nouă. Observaţiile 
arată indirect, prin intermediul fenomenelor cîmpului 
electromagnetic, că un ceasornic in mişcare îşi schimbă 
efectiv ritmul şi o bară în mişcare, lungimea, ceea ce 
n-am fi crezut cu putinţă bazîndu-ne numai pe fenomenele 
mecanice. Trebuie să acceptăm ideea de durată relativă, 
diferită în fiecare S.C., fiindcă aceasta este cea mai bună 
ieşire din dificultăţile noastre. Progresul ulterior al ştiin¬ 
ţei realizat pe baza teoriei relativităţii arată, în acelaşi 
timp, că acest nou mod de a privi lucrurile nu trebuie 
considerat numai ca un malum necesarium, deoarece 
avantajele teoriei sînt indiscutabile. 

Pînă aici am încercat să înfăţişăm faptele care au dus 
la ipotezele fundamentale ale teoriei relativităţii şi felul 

în care teoria ne-a constrîns să revizuim şi să modificăm 
transformarea clasică, tratînd timpul şi spaţiul intr-un 
nou mod. Obiectivul mostru general este să indicăm 
ideile care stau la baza fiecărei concepţii fizice şi filoso¬ 
fice. In cazul de faţă, aceste idei sînt simple, dar, aşa cum 
au fost formulate aici, ele nu sînt suficiente pentru a ne 
conduce la concluzii cantitative şi nu numai calitative. 
Vom recurge deci din nou la vechea noastră metodă, care 
consistă în a lămuri numai ideile principale şi a enunţa 
apoi altele (citeva) fără demonstraţie. 

Pentru a arăta limpede diferenţa dintre concepţia 
vechiului fizician V care este un susţinător al transfor¬ 
mării clasice şi a fizicianului modern M care este un adept 
al teoriei relativităţii, vom imagina un dialog între ei. 

V. Eu sînt convins de valabilitatea principiului re¬ 
lativităţii al lui Galileu în mecanică, deoarce ştiu că legile 
mecanice sînt aceleaşi în două S.C.-uri care se mişcă 
uniform unul faţă de altul, cu alte cuvinte sînt convins că 
aceste legi sint invariante faţă de transformarea clasică. 

M. Bine, dar principiul relativităţii trebuie să se a- 
plice tuturor evenimentelor din lumea exterioară. Nu 
numai legile mecanicii, ci toate legile naturii trebuie să 
fie aceleaşi în sistemele de coordonate care se mişcă uni¬ 
form unul faţă de altul. 

V. Dar, cum pot fi identice toate legile naturii în 
S.C.-urile care se mişcă unul faţă de altul ? Ecuaţiile 
cîmpului, arilică ecuaţiile lui Maxwell nu sînt invariante 
faţă de transformarea clasică. Faptul acesta apare limpede 
în cazul vitezei luminii. Potrivit transformării clasice, 
această viteză ar trebui să fie diferită în două S.C.-uri 
care se mişcă unul faţă de altul. 

Af. Aceasta arată doar că transformarea clasică nu 
este aplicabilă, că relaţia dintre două S.C. trebuie să fie 
alta ; că vitezele şi coordonatele nu se transformă potrivit 
acestor legi. Ele trebuie înlocuite cu noi legi de trans¬ 
formare deduse din ipotezele fundamentale ale teoriei 
relativităţii. Să nu ne preocupăm de expresia matematică 
a acestei legi, ci să ne mulţumim a şti că ea este diferită 
de cea a transformării clasice. O vom numi pe scurt 
transformarea lui Lorentz. Se poate arăta că ecuaţiile 

lui Maxwell, adică legile cîmpului, sînt invariante faţă 
de transformarea Lorentz întocmai ca legile mecanicii faţă 
de transformarea clasică. Să ne amintim care era 
situaţia în fizica clasică. Aveam legi de transformare 
pentru coordonate şi legi de transformare pentru viteze, 
dar legile mecanicii erau aceleaşi pentru două S.C.-uri în 
mişcare uniformă unul faţă de altul. Aveam legi de trans¬ 
formare pentru spaţiu nu insă şi pentru timp, el fiind 
acelaşi în toate S.C. în teoria relativităţii lucrurile stau 
însă altfel : legile de transformare pentru spaţiu, timp 
şi viteză sînt diferite de cele clasice. Legile naturii sînt 
tot identice în toate S.C.-urile care se mişcă uniform 
unul faţă de altul. Ele trebuie însă să fie invariante, nu 
faţă de transformarea clasică ca înainte, ci faţă de un 
nou tip de transformare, aşa-numita transformare Lo¬ 
rentz. în toate S.C.-urile inerţiale sînt valabile aceleaşi 
legi şi trecerea de la un S.C. la altul este dată de trans¬ 
formarea Lorentz. 

V. Vă cred pe cuvînt, dar m-ar interesa să cunosc 
diferenţa dintre transformarea clasică şi cea a lui Lo¬ 
rentz. 

M. Vă voi lămuri în felul următor : numiţi-mi pe 
rînd unele caracteristici ale transformării clasice, iar eu 
vă voi preciza pentru fiecare in parte dacă s-a conservat 
în transformarea Lorentz, iar în caz contrar, cum s-a 
modificat 

V. Dacă în S.C.-ul meu se întîmplă ceva într-un 
punct dat, ia un moment dat, atunci un observator situat 
în alt S.C. care se mişcă uniform faţă de al meu, atribuie 
alt număr poziţiei în care are loc acest eveniment, însă 
evident, acelaşi timp. în toate S.C.-urile noastre, noi fo¬ 
losim acelaşi ceasornic ; nu contează dacă ceasul se mişcă 
sau nu. Este valabil acest lucru şi pentru Dvs ? 

M. Nu, nu este. Fiecare S.C. trebuie să fie prevăzut cu 
propriul lui ceasornic, în repaus, întrucit mişcarea îi 
schimbă ritmul. Doi observatori situaţi în două S.C.-uri 
diferite vor atribui numere diferite nu numai poziţiei, ci 
şi momentului in care se produce un eveniment. 

V. Aceasta înseamnă că timpul nu mai este inva¬ 
riant. în transformarea clasică el este întotdeauna ace- 

laşi în toate S.C.-urile. în transformarea Lorentz el se 
schimbă, comportîndu-se oarecum ca o coordonată în ve¬ 
chea transformare. Dar cu distanţa ce se întimplă? Po¬ 
trivit mecanicii clasice o bară rigidă işi menţine lungimea 
fie că este în miş¬ 
care, fie că este în 
repaus. Mai este va¬ 
labil acest lucru a- 
cum ? 



M. Nu, nu mai 
este. Din transfor¬ 
marea , lui Lorentz 
rezultă că un baston 
în mişcare se con¬ 
tractă în direcţia 


’Z ZZZZZZZZZZZZZZZZZZZZZZZZZZZZZ Z ZZZZZZ? 
Fig. 58 


mişcării, contracţia crescînd cu viteza. Cu cît bara se 
mişcă mai repede, cu atît se scurtează mai tare. Dar a- 
ceasta se întîmplă numai în direcţia mişcării. In fig. 58 

puteţi vedea o bară în miş¬ 
care reducîndu-se la jumă¬ 
tate, cînd viteza ei atinge 
cam 90% din viteza lumi- 
nii. Perpendicular pe direc¬ 
ţia mişcării, nu are loc însă 
nici o contracţie cum am în¬ 
cercat să arăt în figura ur¬ 
mătoare (fig. 59). 

V. Aceasta înseamnă că 
ritmul unui ceasornic în 
vzz z zzzzzzzzzzzzzzzzzzzzzz zzzzzzzn. mz? mişcare şi lungimea unui 

baston în mişcare depind de 
viteză. Dar în ce fel ? 


1 

i 


Fig. 59 


M. Schimbările devin mai distincte dacă viteza creşte. 
Din transformarea lui Lorentz rezultă că o bară s-ar 
anihila dacă ar ajunge să aibă o viteză egală cu a luminii. 
Asemănător, ritmul unui ceasornic în mişcare este mai 
lent decît al ceasornicelor prin dreptul cărora trece in 
lungul barei, iar dacă ceasornicul ar atinge viteza luminii, 
adică dacă ar fi un ceas „bun*', atunci el s-ar opri. 

V. Aceasta pare a contrazice întreaga noastră expe¬ 
rienţă. Ştim că un automobil nu se scurtează cînd se 
mişcă şi ştim că un şofer poate să-şi compare ceasul lui 
*,bun 4 ‘ cu cele pe care le întilneşte în drumul lui consta- 
tînd, contrar afirmaţiei Dvs., că ele concordă destul de 
bine. 

M. Este adevărat. Dar vitezele mecanice sînt foarte 
mici în comparaţie cu cea a luminii, de aceea este ridicol 
să le aplicăm acestor fenomene relativitatea. Orice şofer 
ar putea folosi liniştit fizica clasică chiar dacă ar fi să-şi 
mărească viteza de 100 000 de ori. Nu ne putem aştepta 
să constatăm un dezacord între experienţă şi transfor¬ 
marea clasică decît în cazul vitezelor care se apropie de 
cea a luminii. Numai cu viteze foarte mari poate fi verifi¬ 
cată valabilitatea transformării Lorentz. 

V. Dar mai este o dificultate. Potrivit mecanicii îmi 
pot imagina corpuri care au viteze chiar mai mari decit 
a luminii. Un corp care, faţă de un vapor în mişcare, se 
mişcă cu viteza luminii, faţă de ţărm se mişcă cu o vi¬ 
teză mai mare decît a luminii. Ce se va întîmpla cu bara 
care se contracta pînă la anihilare cînd viteza ei devenea 
egală cu cea a luminii ? Nu vedem cum ne-am putea 
reprezenta o lungime negativă pentru viteze mai mari 
decît a luminii. 

M. Sarcasmul Dvs. este neîntemeiat. Potrivit teo/- 
riei relativităţii, un corp material nu poate avea o viteză 
mai mare decît cea a luminii. Viteza luminii constituie 
o limită superioară pentru vitezele tuturor corpurilor 
materiale. Dacă viteza unui corp este egală cu cea a lu- 
tninii faţă de vapor, ea va fi egală tot cu viteza luminii 
şi faţă de ţărm. Legea simplă de adunare şi scădere a vi¬ 
tezelor nu mai este valabilă sau mai precis este valabilă 
numai aproximativ, pentru viteze mici nu şi pentru cele 
care tind. spre viteza luminii. Numărul care exprimă vi¬ 
teza luminii intervine în mod explicit în transformarea 
Lorentz şi joacă rolul de viteză limită, asemănător 
vitezei infinite în mecanica clasică. Această teorie mai 
generală nu contrazice transformarea clasică şi meca¬ 
nica clasică. Dimpotrivă, vechile concepte rezultă ca un 
caz limită, cînd vitezele sînt mici. In noua teorie apare 



Cîmp, relativitate 


153i 


limpede în care cazuri este valabilă fizica clasică, care 
sînt limitele ei. Ar fi tot atît de ridicol să aplicăm teoria 
redativităţii mişcării unui automobil, vapor teau tren, 
pe cit ar fi să ne slujim de o maşină de calculat unde 
ne este de ajuns o tablă a înmulţirii. 

§ 28. RELATIVITATEA ŞI MECANICA 

Teoria relativităţii s-a născut sub presiunea necesi¬ 
tăţii, ca urmare a contrazicerilor grave şi adinei din sinul 
vechii teorii, care păreau fără ieşire. Superioritatea noii 
teorii rezidă în consecvenţa şi simplicitatea cu care înlă¬ 
tură toate aceste dificultăţi, bazîndu-se numai pe un. 
număr restrîns de ipoteze plauzibile. 

Deşi teoria s-a născut din problema cîmpului, ea tre¬ 
buie să îmbrăţişeze toate legile fizicii. In legătură cu a- 
ceasta, pare să se ivească încă o dificultate. Legile cim- 
pului şi legile mecanicii se deosebesc radical intre ele- 
ca natură. Ecuaţiile cîmpului electromagnetic sînt inva¬ 
riante faţă de transformarea Lorentz, iar ecuaţiile me¬ 
canice faţă de transformarea clasică. Dar teoria relativi¬ 
tăţii cere ca legile naturii să fie toate invariante faţă de 
transformarea Lorentz şi nu faţă de trasformarea clasică. 
Aceasta ar trebui să reprezinte numai un caz particular al 
transformării Lorentz, limita spre care tinde ea cînd vi¬ 
tezele relative a două S.C.-uri sînt foarte mici. Dacă este 
aşa, mecanica clasică ar urma să fie modificată în aşa 
fel îneît să devină conformă cu postulatul invarianţei 
faţă de transformarea Lorentz. Sau, cu alte cuvinte, me¬ 
canica clasică încetînd să mai fie valabilă cînd vitezele- 
se apropie de cea a luminii, nu există decît un singur mod. 
de a trece de le un S.C. la altul, anume transformarea. 
Lorentz. 

A fost uşor să se modifice mecanica clasică in aşa 
fel îneît să nu contrazică nici teoria relativităţii nici 
materialul abundent strîns prin observaţii şi explicat 
de mecanica clasică. Vechea mecanică a rămas valabilă 
pentru viteze mici, reprezentînd cazul limită al noii me¬ 
canici 

Ar fi interesant să trecem în revistă citeva schimbări 
introduse în mecanica clasică de teoria relativităţii. Am 
putea poate astfel trage concluzii susceptibile de a fi 
confirmate sau infirmate de experienţă. 

Să considerăm un corp cu o masă determinată care 
se mişcă în linie dreaptă şi asupra căruia acţionează o 
forţă exterioară, în direcţia mişcării lui. După cum ştim, 
forţa este proporţională cu variaţia vitezei. Adică, pen¬ 
tru a fi mai expliciţi, potrivit mecanicii clasice, este tot 
‘una dacă un corp dat îşi măreşte viteza într-o secundă 
de la 100 la 101 metri pe secundă sau de la 100 km/s la 
100 km/s plus un metru pe secundă, sau de la 300.000 
km/s la 300.000 km/s plus un metru pe secundă. In toate 
aceste trei cazuri forţa necesară pentru a imprima corpu¬ 
lui aceeaşi variaţie a vitezei, în acelaşi timp, este aceeaşi. 

Confirmă teoria relativităţii această concluzie ? Nici 
decum ! Această lege este valabilă numai pentru viteze 
mici. Care este atunci, potrivit teoriei relativităţii, legea 
vitezelor mari care se apropie de aceea a luminii ? După 
teoria relativităţii, dacă viteza este mare, este nevoie de 
forţe extrem de mari pentru a o spori. Nu este acelaşi 
lucru să măreşti cu un metru pe secundă o viteză de or¬ 
dinul a 100 de metri pe secundă sau o viteză care se apro¬ 
pie de cea a luminii. Cu cît viteza este mai aproape de 
aceea a luminii, cu atît creşterea ei este mai greu de rea¬ 
lizat. O viteză egală cu cea a luminii nu mai poate fi 
mărită. Această modificare impusă de teoria relativităţii 
nu trebuie să ne surprindă. Viteza luminii reprezintă o 
limită superioară pentru toate vitezele. Nici o forţă finită, 
oricît ar fi ea de mare, nu poate face ca o viteză să în¬ 
treacă această limită. Locul vechilor legi mecanice, care 
exprimau corelaţia dintre forţă şi variaţia de viteză, îl ia 
o lege mai complicată. Din noul nostru punct de vedere, 
mecanica clasică apare simplă, deoarece în mai toate ob¬ 
servaţiile avem de a face cu viteze mult mai mici decît 
cea a luminii. 

Un corp în repaus are o masă determinată numită 
masa de repaus. Ştim, din mecanică, că orice corp se opune 
tendinţei de a i se schimba mişcarea, împotrivirea fiind 
£u atît mai puternică cu cît masa lui este mai mare şi cu 

atît mai slabă cu cit masa este mai mică. Dar, în teoria 
relativităţii intervine ceva mai mult. Corpul se opune mai 
puternic nu numai dacă masa lui de repaus este mai mare, 
ci şi dacă viteza lui este mai mare. Corpurile cu viteze 
apropiate de cea a luminii opun o rezistenţă foarte puter¬ 
nică forţelor exterioare. In mecanica clasică rezistenţa 
opusă de un corp dat era o entitate invariabilă, caracteri¬ 
zată exclusiv prin masa corpului. în teoria relativităţii ea 
depinde atît de masa de repaus cît şi de viteză. Cînd vi¬ 
teza tinde spre cea a luminii, rezistenţa devine infinit de 
mare. 

Concluziile de mai sus ne dau posibilitatea de a su¬ 
pune teoria unei verificări experimentale. Proiectilele, a 
căror viteză se apropie de cea a luminii, se opun oare ac¬ 
ţiunii unei forţe exterioare aşa cum prevede teoria ? 
Deoarece afirmaţiile teoriei relativităţii, în problema 
aceasta, au un caracter cantitativ, vom putea confirma 
sau infirma teoria dacă putem realiza proiectile cu o viteză 
apropiată de cea a luminii. 

In adevăr, în natură găsim proiectile de asemenea 
viteze. Atomii substanţelor radioactive, de exemplu ai 
radiului, se comportă ca nişte baterii care lansează proiec¬ 
tile cu viteze uriaşe. Pentru a lămuri aceasta, ne vom 
mărgini să enunţăm una dintre cele mai importante con¬ 
cepţii ale fizicii şi chimiei moderne, fără a intra în amă¬ 
nunte. întreaga materie din Univers este constituită din 
puţine specii de particule elementare , asemenea clădiri¬ 
lor dintr-un oraş, care, deşi diferă ca mărime, construcţie 
şi arhitectonică, sînt construite toate, de la colibă la 
zgîrie-nori, din foarte puţine feluri diferite de cărămizi, 
aceleaşi pentru toate clădirile. La fel, toate elementele 
cunoscute ale lumii noastre materiale, de la hidrogen care 
este cel mai uşor pînă la uraniu care este cel mai greu*), 
sînt construite din aceleaşi feluri de cărămizi, adică din 
aceleaşi tipuri de particule elementare. Elementele cele 
mai grele, construcţiile cele mai complicate, sînt nestabile 

x ) Recent, un grup de savanţi americani a anunţat descope¬ 
rirea elementului 102, al zecelea element sintetic. El se va numi 
nobelium, după numele Institutului Nobel din Stokholm. N. Red. 
E. T. 

şi se dezintegrează sau, cum se spune, sînt radioactive. 
Unele din cărămizi, adică din particulele elementare din 
care sînt construiţi atomii radioactivi, sînt expulzate une¬ 
ori cu o viteză foarte mare care se apropie de cea a lu¬ 
minii. Potrivit concepţiilor noastre actuale, confirmate de 
multe experienţe, atomul unui element, să zicem al ra- 
diului, este un edificiu complex şi dezintegrarea radio¬ 
activă este unul din fenomenele cari arată că atomii sînt 
alcătuiţi din cărămizi mai simple, din particulele ele¬ 
mentare. 

Cu ajutorul unor experienţe foarte ingenioase şi 
complicate, putem stabili cum se opun aceste particule 
acţiunii forţelor exterioare. Experinţele arată că rezis¬ 
tenţa opusă de aceste particule depinde de viteză, în mo¬ 
dul prezis de teoria relativităţii. în numeroasele cazuri, 
în care s-a putut pune în evidenţă o dependenţă de viteză 
a rezistenţei opuse, s-a constatat o concordanţă deplină 
intre teorie şi experienţă. In acest exemplu regăsim esenţa 
activităţii creatoare în ştiinţă : prezicerea anumitor fapte 
de către teorie şi confirmarea lor de către experienţă. 

Acest rezultat sugerează o altă generalizare impor¬ 
tantă. Un corp în repaus are masă, dar nu are energie ci¬ 
netică, adică energie de mişcare. Un corp in mişcare are 
atît masă cît şi energie cinetică. Dar el se opune varia¬ 
ţiei de viteză mai puternic decît corpul în repaus. Prin ur¬ 
mare, totul se petrece ca şi cum energia cinetică a corpu¬ 
lui în mişcare i-ar mări împotrivirea. Dintre două corpuri 
cu aceeaşi masă de repaus, cel cu o energie cinetică mai 
mare se opune mai puternic acţiunii unei forţe exterioare. 

Să ne imaginăm o cutie care conţine mingi, atît cutia 
cît şi mingile fiind în repaus în S.C.-u lnostru. Pentru a 
o pune în mişcare, pentru a-i mări viteza, este necesară 
o forţă. Dar, va mări această forţă viteza cu aceeaşi can¬ 
titate, în acelaşi timp, şi atunci cînd mingile s-ar agita în 
interiorul cutiei, asemenea moleculelor unui gaz, cu o vi¬ 
teză vecină de cea a luminii ? Nu, în cazul acesta ar fi 
necesară o forţă mai mare, din cauză că energia cinetică, 
mărită, a mingilor măreşte opunerea cutiei. Prin urmare,, 
energia, cel puţin cea cinetică, se opune mişcării în ace- 

laşi fel ca masa ponderabilă. Se verifică aceasta pentru 
tcate felurile de energie ? 

Teoria relativităţii deduce din ipotezele ei fundamen¬ 
tale un răspuns clar şi plauzibil la această întrebare, şi 
anume tot un răspuns cu caracter cantitativ ; orice ener¬ 
gie se opune variaţiei mişcării ; orice energie se comportă 
cal materia ; o bucată de fier cîntăreşte mai mult cînd este 
încălzită la roşu decît cînd este rece ; o radiaţie solară 
care rătăceşte prin spaţiu conţine energie şi prin urmare 
are masă. Soarele şi toate stelele care radiază pierd din 
masa lor prin însuşi faptul că emit radiaţii. Această con¬ 
cluzie, cu caracter absolut general, este o cucerire impor¬ 
tantă a teoriei relativităţii şi ea concordă cu toate fap¬ 
tele cu care a fost confruntată. 

Fizica clasică a introdus două substanţe : materia şi 
energia. Prima avea greutate, cea de a doua era lipsită 
de greutate. In fizica clasică aveam două legi de conser¬ 
vare : una pentru materie, alta pentru energie. Ne-am în¬ 
trebat mai înainte dacă fizica modernă menţine concepţia 
celor două substanţe şi cele două legi de conservare. Răs¬ 
punsul este : „Nu“. Potrivit teoriei relativităţii, intre masă 
şi energie nu este o deosebire esenţială ; energia are masă 
şi masa reprezintă energie. In loc de două legi de conser¬ 
vare avem una singură, a masei-energiei. In dezvoltarea 
ulterioară a fizicii, această nouă concepţie s-a verificat 
cu succes şi s-a dovedit foarte fecundă. 

Cum se explică, deci, că faptul că energia are masă şi 
masa reprezintă energie, a rămas atîta timp în întuneric? 
Este oare greutatea unei bucăţi de fier calde mai mare 
decît a unei bucăţi reci ? Acum răspunsul la această în¬ 
trebare este : „Da“. Dar la pag. 37 el fusese : „Nu“. Or, 
cele 120 pagini dintre cele două răspunsuri încă nu sînt 
de ajuns pentru a acoperi această contrazicere. 

Dificultatea pe care o întîmpinăm aici este de aceeaşi 
natură cu altele întîlnite. Variaţia masei, prezisă de teo¬ 
ria relativităţii, este nemăsurabil de mică, şi, ca atare, nu 
poate fi pusă in evidenţă prin cîntărire directă, chiar cu 
balanţele cele mai sensibile. Dovada faptului că energia 
nu este lipsită de greutate poate fi totuşi făcută pe mai 
multe căi concludente, dar toate indirecte. 

Inexistenţa dovezilor imediate se datoreşte micimii 
raportului de transformare dintre materie şi energie. 
Comparată cu masa, energia este ca o monedă depreciată 
faţă de o valută forte. Un singur exemplu e de ajuns pen¬ 
tru a ilustra aceasta. Cantitatea de căldură capabilă să 
transforme în abur 30000 de tone de apă ar cîntări cam un 
gram ! Energia a fost considerată mult timp ca fiind lip¬ 
sită de greutate, din cauză că masa pe care o reprezintă 
este extrem de mică. 

Vechea energie-substanţă este cea de a doua victimă 
a teoriei relativităţii. Prima fusese mediul introdus pen¬ 
tru propagarea undelor de lumină. 

Influenţa teoriei relativităţii se extinde nu numai 
asupra problemei din care ea s-a născut. Ea înlătură di¬ 
ficultăţile şi contrazicerile teoriei cîmpului. Ea formulează 
legi mecanice mai generale. Ea înlocuieşte două legi de 
conservare printr-una singură. Ea schimbă noţiunea noas¬ 
tră clasică de timp absolut. Valabilitatea ei nu se limitează 
la un singur domeniu al fizicii. Ea constituie un cadru 
general care cuprinde toate fenomenele naturii. 

§ 29. COTINUUMUL SPAŢIU — TIMP 

„Revoluţia Franceză a izbucnit la Paris la 14 iulie 
1789“. In această frază se precizează locul şi timpul unui 
eveniment. Celui ce aude pentru prima dată această afir¬ 
maţie, fără a şti ce înseamnă „Paris i s-ar putea da ur¬ 
mătoare lămurire : Parisul este un oraş situat pe Pămîn- 
tul nostru, la 2° longitudine estică şi 49° latitudine nor¬ 
dică. Cele două numere ar caracteriza locul şi „14 iulie 
1789“ momentul cînd a avut loc evenimentul. In fizică, 
mult mai mult decît în istorie, specificarea exactă a locului 
şi a momentului cînd s-a produs un eveniment este de mare 
importanţă deoarece aceste date constituie baza unei des¬ 
crieri cantitative. 

Pentru simplicitate, pînă acum, am considerat numai 
mişcări rectilinii. Sistemul nostru de coordonate era o bară 
rigidă cu un reper iniţial, dar fără reper terminal. Să men¬ 
ţinem această restricţie. Să considerăm diferite puncte 
pe bară ; poziţia fiecăruia poate fi caracterizată printr-un 

număr, prin coordonata punctului. Cind spunem că coor¬ 
donata unui punct este, de exemplu, de 7,586 cm, înţele¬ 
gem că distanţa lui măsurată die la originea barei este de 
7,586 cm. Reciproc, dacă ni se dă un număr oarecare şi o 
unitate, putem oricînd să găsim un punct, situat pe bară* 
care să corespundă acestui număr. Putem spune : fiecărui 
număr îi corespunde un punct anumit pe bară şi fiecărui 
punct îi corespunde un număr determinat. Faptul acesta 
matematicienii îl formulează astfel : toate punctele unei 
bare formează un continuum unidimensional . Fiind dat 
un punct oarecare pe bară, putem găsi un punct oricît de 
aproape vrem de el. Putem deci uni două puncte dis¬ 
tincte de pe bară prin „paşi“ oricît de mici dorim. Micimea 
aceasta arbitrară a „paşilor" prin care se pot uni puncte 
distanţate este caracteristica continuumului. 

Să luăm un alt exemplu. Avem un plan sau dacă pre-* 
feraţi ceva mai concret, suprafaţa unei mese dreptun¬ 
ghiulare. Pentru a defini pozi- - 

ţia unui punct pe această masă 
trebuie indicate două numere, 
nu unul singur ca pînă acum. 

Cele două numere pot fi, de 
exemplu, distanţele punctului 
faţă de două muchii perpendi- i 

culare ale mesei. Fiecărui punct _|_ 

din plan îi corespunde o pe- 6Q 

reche de numere, nu unul sin- lg ' 

gur ; reciproc, fiecărei perechi de numere îi corespunde 
un punct definit în plan. Cu alte cuvinte planul este un 
continuum bidimensional (fig. 60). Fiind dat un punct oa¬ 
recare în plan, putem găsi puncte oricît de aproape vrem 
de el. Prin urmare, două puncte separate printr-o distanţă 
pot fi unite printr-o curbă pe care o putem fracţiona în 
segmente oricît de mici vrem. Prin urmare, caracteristica 
continuumului bidimensional este tot micimea arbitrară a 
„paşilor" în care poate fi împărţită distanţa a două puncte,, 
de data aceasta reprezentate fiecare prin două numere. 

încă un exemplu. Să admitem că aţi adoptat drept 
S.C. camera Dvs. Aceasta înseamnă că vă propuneţi să 

Fig. 60 

-determinaţi toate poziţiile în raport cu pereţii rigizi ai ca¬ 
merei. Poziţia lămpii, dacă ea este în repaus, poate fi de¬ 
finită prin trei numere, două din ele reprezentînd distanţa 
•ei faţă de doi pereţi perpendiculari, cel de-al treilea dis¬ 
tanţa ei faţă de podea sau de plafon. Fiecărui punct al 
.spaţiului îi corespund trei numere definite, şi reciproc, 
fiecărui grup de trei numere îi corespunde un punct defi¬ 
nit din spaţiu. Aceasta se poate exprima prin fraza : spa¬ 
ţiul nostru este un continuum tridimensional (fig. 61). 

Fiind dat un punct oa¬ 
recare /al spaţiului, se 
pot găsi puncte ori- 
cît de apropiate vrem 
de el. Şi caracteristica 
continuumului tridi¬ 
mensional este tot mi¬ 
cimea arbitrară a „pa¬ 
şilor" cu care pot fi 'u- 
nite puncte distanţate, 
reprezentate fiecare prin 
trei numere. 

Dar, toate acestea 
încă nu înseamnă fizică. 
Pentru a reveni la fizică trebuie să tratăm mişcări ale parti¬ 
culelor materiale. Pentru a observa şi prezice evenimente 
din natură, trebuie să luăm în considerare nu numai locul 
•ci şi timpul evenimentelor fizice. Să ne referim din nou 
la un exemplu foarte simplu. 

Să lăsăm să cadă dintr-un turn o piatră mică, care 
poate fi considerată ca o particulă. Să zicem că turnul are 
o înălţime de 80 de metri. încă de pe vremea lui Galileu, 
se putea prezice coordonata pietrei intr-un moment oare¬ 
care de la începerea căderii ei. Dăm mai jos un „orar" care 
indică poziţiile pietrei după 0, 1, 2, 3 şi 4 secunde. 



Timpul, în secunde 

0 

1 

2 

3 

4 

înălţimea, în metri 

80 

75 

i 

1 60 

35 

0 




Cîmp, relativitate 


161 


El conţine cinci evenimente, fiecare dintre ele fiind 
reprezentat printr-o pereche de numere, timpul şi coordo¬ 
nata spaţială corespunzătoare. Primul eveniment este lan¬ 
sarea pietrei de la înălţimea de 80 de metri, la secunda 
zero. Al doilea eveniment este coinciderea pietrei cu bara 
noastră rigidă (turnul) la 75 metri deasupra solului. El are 
loc după scurgerea primei secunde. Ultimul eveniment 
este coinciderea pietrei cu solul. 

Informaţiile deduse din „orarul** nostru le putem re¬ 
prezenta şi în alt fel, figurînd cele cinci perechi de nu¬ 
mere din „orar“ ca cinci puncte pe un plan. Să adoptăm 

întîi o scară de măsură : cele două 2Q m ? 

segmente din figură reprezintă, »-• 1 -* 


unul distanţa de 20 metri, celălalt 
intervalul de o secundă (fig. 62). 


Trasăm apoi două linii perpendiculare numind, de 
exemplu, pe cea orizontală axa timpului şi pe cea verti- 


Meir/ 



Axa timoului 
Fig. 63. 

cală axa spaţiului. Constatăm numaidecît că „orarul** nos¬ 
tru poate fi reprezentat prin cinci puncte in planul nostru 
spaţiu-timp. 

Distanţele punctelor faţă de axa spaţială reprezintă 
coordonatele lor temporale care figurează în prima linie 

a „orarului” nostru, iar distanţele punctelor faţă de axa 
timpului reprezintă coordonatele lor spaţiale (fig. 63). 

Unul şi acelaşi lucru este exprimat sub două forme 
diferite : prin „orar“ şi prin puncte în plan. Fiecare din 
cele două reprezentări poate fi dedusă din cealaltă. Ale¬ 
gerea uneia din aceste două reprezentări este o chestiune 
numai de gust, căci în fond ele sînt echivalente. 


Metri 



Fig. 64 


Să facem un pas mai departe. Să ne imaginăm un 
„orar 4 * mai amănunţit care ne-ar da poziţia, nu din se¬ 
cundă în secundă, ci să zicem din sutime în sutime sau 
din miime în miime de secundă. Am avea atunci foarte 
multe puncte în planul nostru spaţiu-timp. Continuind 
aşa, s-ar ajunge ca poziţia să fie indicată pentru fiecare 
moment, sau cum spun matematicienii, coordonata spa¬ 
ţială ar fi exprimată ca funcţie de timp ; atunci, şirul nos¬ 
tru de puncte s-ar transforma într-o linie continuă. Fi¬ 
gura următoare nu dă o cunoaştere fragmentată ca mai 
înainte, ci cunoaşterea completă a mişcării (fig. 64). 

în această reprezentare, mişcarea in lungul barei ri¬ 
gide (turnului), mişcarea în spaţiul unidimensional, este 
redată printr-o curbă într-un continuum bidimensional 



Cîmp, relativitate 


163 


spaţiu-timp. Fiecărui punct din continuumul nostru spa- 
ţiu-timp îi corespunde o pereche de numere dintre care, 
unul reprezintă timpul, celălalt coordonata spaţială. In¬ 
vers, fiecărei perechi de numere care caracterizează un 
eveniment îi corespunde un punct bine definit în planul 
nostru spaţiu-timp. Două puncte vecine reprezintă două 
evenimente care* s-au produs în două locuri puţin depăr¬ 
tate unul de altul şi la două momente puţin diferite. 

împotriva reprezentării noastre s-ar putea obiecta 
că nu prea are sens să reprezentăm o unitate de timp 
printr-un segment, să o combinăm în mod mecanic cu 
spaţiul, realizînd un continuum bidimensional din cele două 
continuumuri unidimensionale. Dar, atunci ar trebui să 
protestaţi, tot atît de energic, împotriva tuturor graficelor 
care reprezintă, de exemplu, variaţia temperaturii la 
New-York în cursul verii trecute, sau împotriva grafi¬ 
celor care reprezintă variaţia costului vieţii în ultimii ani, 
căci în toate aceste cazuri este folosită exact aceeaşi me¬ 
todă. De exemplu, în graficul temperaturii, continuumul 
unidimensional al temperaturii este combinat cu conti¬ 
nuumul unidimensional al timpului, dînd continuumul 
bidimensional temperatură-timp. 

Să ne întoarcem la particula noastră lăsată să cadă 
din vîrful turnului cu înălţimea de 80 metri. Modul nos¬ 
tru de a reprezenta grafic mişcarea constituie o convenţie 
utilă, deoarece el precizează poziţia particulei în fiecare 
moment. Acum, fiindcă ştim cum se mişcă particula, să 
reprezentăm din nou mişcarea ei. Putem face aceasta în 
două moduri distincte. 

Ne amintim reprezentarea în care particula işi schim¬ 
bă poziţia în timp, în spaţiul unidimensional. In această 
reprezentare mişcarea apare ca o succesiune de eveni¬ 
mente în continuumul spaţial unidimensional. In această 
imagine dinamică , în care poziţiile se schimbă în timp, 
timpul şi spaţiul nu se contopesc. 

Putem însă reprezenta aceeaşi mişcare folosind şi alt 
procedeu. Considerînd curba care corespunde mişcării în 
continuumul bidimensional spaţiu-timp, obţinem o imagine 
statică a mişcării. Acum, mişcarea este reprezentată ca 
ceva care este, care există în continuumul bidimensional 

spaţiu-timp şi nu ca ceva care evoluează în continuumul 
unidimensional spaţial. 

Ambele reprezentări sint absolut echivalente şi a pre¬ 
fera una sau alta este numai o chestiune de convenţie şi 
de gust. 

Nimic din ceea ce s-a spus aici cu privire la cele două 
reprezentări nu are de a face cu teoria relativităţii. Am¬ 
bele reprezentări pot fi folosite cu aceeaşi îndreptăţire ; 
dar fizica clasică favorizează reprezentarea dinamică con- 
cepînd mişcarea ca o succesiune de evenimente în spaţiu 
şi nu ca ceva existent în spaţiu-timp. Teoria relativităţii 
a schimbat acest punct de vedere. Ea este net în favoarea 
reprezentării statice, considerînd că această reprezen¬ 
tare a mişcării, ca ceva existent în spaţiu-timp, furnizează 
o imagine mai adecuată şi mai obiectivă a realităţii. Tre¬ 
buie să mai răspundem la o întrebare. De ce aceste două 
imagini, echivalente din punct de vedere al fizicii clasice, 
nu sînt echivalente din punctul de vedere al teoriei rela¬ 
tivităţii ? 

Răspunsul va apare limpede dacă vom considera din 
nou două S.C.-uri care se mişcă uniform unul faţă de 
altul. 

Potrivit fizicii clasice, doi observatori situaţi in două 
S.C.-uri în mişcare uniformă unul faţă de altul vor atribui 
unui eveniment dat coordonate spaţiale diferite dar 
aceeaşi coordonată temporală. Astfel, in exemplul nos¬ 
tru, atingerea solului de către particulă este caracterizată 
în S.C.-ul ales de noi prin coordonata temporală „4“ şi 
prin coordonata spaţială „0". Potrivit mecanicii clasice, 
pentru un observator care se mişcă uniform faţă de S.C.-ul 
nostru, piatra va atinge Pămîntul tot după patru se¬ 
cunde. Dar un astfel de observator, raportînd distanţa la 
S.C.-ul lui, va atribui evenimentului ciocnire, în principiu, 
altă coordonată spaţială, iar coordonata temporală va fi 
aceeaşi pentru el şi pentru toţi ceilalţi observatori care 
s-ar mişca uniform unul faţă de altul. Fizica clasică nu 
cunoaşte decît scurgerea de timp „absolut 41 pentru toţi 
observatorii. Pentru fiecare S.C., continuumul bidimen¬ 
sional poate fi despicat în două continuumuri unidimen¬ 
sionale : timp şi spaţiu. Din cauza caracterului „absolut" 

al timpului în fizica clasică, tranziţia de la reprezentarea 
„statică" la cea '„dinamică" a mişcării are o semnificaţie 
obiectivă. 

Dar am căzut de acord că transformarea clasică nu 
are aplicabilitate generală în fizică. Din punctul de vedere 
practic, ea se verifică pentru viteze mici, dar nu poate fi 
folosită pentru tratarea problemelor fundamentale ale 
fizicii. 

Or, potrivit teoriei relativităţii, momentul ciocnirii 
pietrei cu Pământul nu va fi acelaşi pentru toţi observa¬ 
torii. Coordonata temporală şi coordonata spaţială vor fi 
diferite în două S.C.-uri diferite şi variaţia coordonatei 
temporale va fi foarte pronunţată dacă viteza relativă a 
celor două S.C.-uri este foarte apropiată de cea a luminii. 
Continuumul bidimensional nu poate fi deci despicat în 
două continuumuri unidimensionale, ca în fizica clasică. 
Nu ne este îngăduit să tratăm separat spaţiul şi separat 
timpul, cînd determinăm coordonatele spaţiale şi temporale 
în alt S.C. Din punctul de vedere al teoriei relativităţii, 
despicarea continuumului bidimensional în două continu¬ 
umuri unidimesionale apare ca un procedeu arbitrar, fără o 
semnificaţie obiectivă. 

Tot ce am spus pentru cazul mişcării rectilinii poate 
fi uşor extins asupra mişcării pe o curbă oarecare. In ade¬ 
văr, pentru a descrie evenimentele din natură este nevoie 
de patru numere şi nu numai de două. Spaţiul nostru fi¬ 
zic, conceput cu ajutorul obiectelor şi al mişcării lor, are 
trei dimensiuni şi poziţiile sînt caracterizate prin trei 
numere. Momentul unui eveniment este cel de-al patrulea 
număr. Fiecărui eveniment îi corespund deci patru nu¬ 
mere distincte şi fiecărui grup de patru numere îi cores¬ 
punde un eveniment determinat. Prin urmare : lumea 
evenimentelor formează un continuum cuadridimensional. 
Nu este nimic misterios în cele de mai sus şi ultima pro¬ 
poziţie este valabilă deopotrivă pentru fizica clasică şi 
pentru teoria relativităţii. Insă, de îndată ce se consideră 
două S.C.-uri în mişcare relativă unul faţă de altul, apare 
din nou diferenţa celor două concepţii. Să ne referim din 
nou la camera în mişcare ; cei doi observatori, cel din in- 

terior şi cel din exterior, determină coordonatele spaţiale 
şi temporale ale aceluiaşi eveniment. 

Fizicianul clasic despică din nou continuumul cuadri- 
dimensional în spaţiul tridimensional şi în continuumul 
unidimensional al timpului. Vechiul fizician se rezuma la 
transformarea spaţiului, deoarece timpul este absolut pen¬ 
tru el. El găseşte despicarea continuumului cuadridimen- 
sional al Universului în spaţiu şi timp firească şi comodă. 
Dar, potrivit teoriei relativităţii, prin trecerea de la un 
S.C. la altul se transformă şi timpul nu numai spaţiul ; 
transformarea lui Lorentz ţine seamă de proprietăţile de 
transformare ale continuumului cuadridimensional spaţiu - 
timp al Universului nostru cuadridimensional al eveni¬ 
mentelor. 

Lumea evenimentelor poate fi descrisă dinamic prin 
imagini care variază în timp, proiectate in spaţiul tridi¬ 
mensional. Ea poate fi însă descrisă şi prin reprezentări 
statice făcute în continuumul cuadridimensional spaţiu- 
timp. Din punctul de vedere al fizicii clasice, cele două 
imagini, cea dinamică şi cea statică, sînt echivalente. Dar 
din punctul de vede al teoriei relativităţii, reprezentarea 
statică este mai adecuată şi mai obiectivă. 

Şi în teoria relativităţii putem folosi reprezentarea 
dinamică, dacă o preferăm. Nu trebuie să pierdem din ve¬ 
dere însă că această despicare în timp şi spaţiu nu are o 
semnificaţie obiectivă, căci timpul nu mai este absolut. 
In paginile următoare, vom continua să folosim limbajul 
dinamic şi nu pe cel static, avînd însă prezente în minte 
limitele lui. 


§ 30. RELATIVITATEA GENERALĂ 

Mai rămîne de lămurit un punct. Una din chestiunile 
cele mai fundamentale i:u a fost încă pusă : există un sis¬ 
tem inerţial ? Alm învăţat despre invarianţa legilor naturii 
faţă de transformarea lui Lorentz şi despre valabilitatea 
lor în toate sistemele inerţiale în mişcare uniformă unul 
faţă de altul. Avem legi, dar nu cunoaştem reperul la care 
trebuie să le raportăm. 

Pentru a sezisa bine această dificultate să-i luăm fi¬ 
zicianului clasic un interview sub forma cîtorva între¬ 
bări simple : 

„Ce este un sistem inerţial" ? 

„Un S.C. în care legile mecanicii sînt valabile. Un corp 
asupra căruia nu acţionează forţe exterioare se mişcă uni¬ 
form intr-un astfel de S.C. Această proprietate ne oferă 
posibilitatea de a deosebi un S.C. inerţial de unul neiner- 
ţial". 

„Dar ce înseamnă să spunem că nu acţionează forţe 
asupra unui corp ?“ 

„înseamnă pur şi simplu că el se mişcă uniform în- 
tr-un S.C. inerţial". 

Am putea repeta întrebarea : „Ce este un S.C. iner¬ 
ţial ?“ Dar cum există puţine şanse de a obţine alt răs¬ 
puns decît cel de mai sus, să încercăm să dobînklim in¬ 
formaţii concrete schimbînd întrebarea. 

„Un S.C. solidar cu Pămîntul este inerţial?" 

„Nu, fiindcă pe Pămînt legile mecanicii nu sînt rigu¬ 
ros valabile din cauza rotaţiei lui. Pentru multe probleme 
poate fi considerat inerţial un S.C. legat solidar cu Soarele, 
dar cînd vorbim de rotaţia Soarelui se înţelege că nici un 
S.C. legat de el nu poate fi considerat riguros inerţial." 

„Atunci ce este, în concret, S.C.-ul Dvs. inerţial şi ce 
trebuie presupus cu privire la starea lui de mişcare?" 

„El este numai o ficţiune utilă şi nu am idee cum 
poate fi realizat. Dacă mi-ar sta în putinţă să mă înde¬ 
părtez de orice corp material suficient pentru a mă eli¬ 
bera de toate acţiunile exterioare, atunci S.C.-ul meu ar 
deveni inerţial." 

„Dar ce înţelegeţi prin aceea că un S.C. este eliberat 
de toate acţiunile exterioare ?“ 

„înţeleg că el este inerţial." 

Am ajuns din nou la întrebarea de la care am pornit ! 

Interviewul nostru pune în lumină o gravă dificultate 
a fizicii clasice. Avem legi, dar nu ştim la ce reper să le 
raportăm ; ca atare, tot edificiul fizicii pare a fi clădit pe 
'nisip. 

La aceeaşi dificultate ajungem venind din cu totul altă 
direcţie. Să ne imaginăm că tot Universul ar consta dintr-un 

singur corp, care ar constitui S.C.-ul nostru. Să admitem 
Ică acest corp începe să se rotească. Potrivit mecanicii cla¬ 
sice, legile fizice pentru un corp care se roteşte vor fi dife¬ 
rite de cele pentru un corp. care nu se roteşte. Dacă prin¬ 
cipiul inerţiei este valabil în primul caz, el nu mai este 
valabil în cazul al doilea. Dar aceasta sună foarte suspect. 
Ne este oare îngăduit să considerăm mişcarea unui sin¬ 
gur corp în întregul Univers ? Prin mişcarea unui corp în¬ 
ţelegem întotdeauna schimbarea poziţiei sale faţă de un 
al doilea corp. De aceea, a vorbi despre mişcarea unui 
singur corp contravine bunului simţ. Mecanica clasică şi 
judecata sănătoasă se contrazic însă vehement aici. Re¬ 
ţeta lui Newton este : dacă principiul inerţiei este va¬ 
labil, atunci S.C.-ul este fie în repaus, fie în mişcare uni¬ 
formă ; dacă prncipul inerţiei nu este valabil, atunci corpul 
este în mişcare neuniformă. De unde, pronunţarea verdic¬ 
tului : cutare S.C. este în repaus, respectiv în mişcare, dacă 
toate legile fizice sînt sau nu sînt aplicabile în S. C.-ul dat. 

Să considerăm acum, pentru precizare, două corpuri : 
Pămintul şi Soarele. Mişcarea pe care o observăm este tot 
relativă; în principiu ea poate fi descrisă legînd S.C.-ul 
fie de Pământ, fie de Soare. Din punctul acesta de vedere» 
marea realizare a lui Copernic consistă tocmai în trans¬ 
portarea S.C.-ului de pe Pămînt în Soare. Totuşi, cum 
mişcarea este relativă şi cum în principiu orice sistem de 
referinţă poate fi folosit la fel de bine, favorizarea unuia 
din cele două S.C.-uri pare a nu avea nici o îndreptăţire. 

Dar, şi în această problemă, intervine fizica pentru a 
ne corecta punctul de vedere bazat pe bunul simţ ; S.C.-ul 
legat de Soare se apropie in măsură mai mare de un sistem 
inerţial decît cel legat de Pămînt. Urmează că este prefe¬ 
rabil să se raporteze legile fizicii la S.C.-ul lui Copernic 
decît la cel al lui Ptolemeu. Importanţa uriaşei descoperiri 
a lui Copernic nu poate fi preţuită decît din punctul de 
vedere fizic. Ea ilustrează marele avantaj al folosirii unui 
S.C. legat solidar cu Soarele pentru descrierea mişcării 
planetelor. 

în fizica clasică nu există mişcare uniformă absolută : 
dacă două S.C.-uri se mişcă uniform unul faţă de altul» 

atunci n-are nici un sens să declarăm : „acest S.C. este în 
repaus şi celălalt în mişcare". Dar, dacă două S.C.-uri se 
mişcă neuniform unul faţă de altul, atunci există un temei 
pentru a afirma : „acest corp se mişcă şi celălalt este în 
repaus (sau se mişcă uniform)". Mişcarea absolută are un 
înţeles foarte bine definit. Prin urmare, în problema acea¬ 
sta, intre bunul simţ şi fizica clasică se deschide o prăpa¬ 
stie. Dificultăţile menţionate, cea a sistemului inerţial şi 
cea a mişcării absolute sint strîns legate una de alta : po¬ 
sibilitatea mişcării absolute decurge din ideea existenţei 
unui sistem inerţial, în care legile naturii sint valabile. 

S-ar părea că nu există nici o ieşire din aceste dificul¬ 
tăţi, dat fiind că nici o teorie fizică nu le poate evita. Ră¬ 
dăcina lor rezidă în valabilitatea legilor naturii pentru o 
clasă specială de S.C.-urit, cele inerţiale. Posibilitatea învin¬ 
gerii acestei dificultăţi depinde de răspunsul pe care-1 vom 
da întrebării următoare : Putem formula legi fizice care 
să fie valabile pentru toate S.C.-urile, nu numai pentru 
cele care se mişcă uniform, ci şi pentru cele care se mişcă 
oricum unul faţă de altul? Dacă acest lucru ar fi cu pu¬ 
tinţă, atunci dificultăţile noastre ar dispare. Am putea 
atunci să aplicăm legile naturii oricărui S.C. Disputa, atît 
de îndîrjită la începuturile ştiinţei, între concepţia lui 
Ptolemeu şi cea a lui Copernic, ar deveni fără obiect. Fie¬ 
care dintre cele două S.C.-uri ar putea fi folosit cu aceeaşi 
mdreptăţire. Cele două afirmaţii „Soarele este în repaus 
şi Pămîntul se mişcă" sau „Soarele se mişcă şi Pământul 
este in repaus" ar constitui pur şi simplu două convenţii 
diferite, corespunzînd la două S.C.-uri diferite. 

Putem construi o fizică cu adevărat relativistă, valabilă 
în orice S.C. ? O fizică în care să nu existe loc pentru miş¬ 
carea absolută, ci numai pentru cea relativă ? Lucrul acesta 
este posibil cu adevărat ! 

O indicaţie, deşi foarte vagă, cu privire la sensul în 
care trebuie construită noua fizică, avem : o fizică cu ade¬ 
vărat relativistă trebuie să se aplice la orice S.C. şi, prim 
urmare, în particular şi celor inerţiale. In aceste S.C.-uri 
legile ne sint cunoscute. La ele trebuie să se reducă, în 
cazul particular al sistemului inerţial, noile legi generale 
valabile pentru toate S.C.-urile. 

Problema formulării legilor fizice pentru orice S.C. a 
fost rezolvată de asa-numita teorie a relativităţii generale . 
Teoria anterioară, care se aplică numai sistemelor inerţiale, 
se numeşte teoria relativităţii restrînse (speciale). Cele două 
teorii, bineînţeles nu se pot contrazice, deoarece trebuie să 
includem vechile legi ale teoriei relativităţii restrînse în 
legile generale pentru un sistem neinerţial. Dar exact după 
cum S.C.-ul inerţial era mai înainte singurul pentru care 
se formulaseră legile fizice, acum el va constitui un caz 
particular, cazul limită, deoarece acum sînt permise orice 
S.C., oricum s-ar mişca ele unul faţă de altul. 

Acesta este programul teoriei relativităţii generale. 
Dar, în schiţarea modului în care a fost el adus la înde¬ 
plinire, va trebui să fim mai vagi chiar decît pînă acum. 
Noi greutăţi ivite în dezvoltarea ştiinţei obligă teoria 
noastră să devină din ce în ce mai abstractă. Ne aşteaptă 
peripeţii imprevizibile. Ţinta noastră finală rămîne ace¬ 
eaşi: înţelegerea mai adîncă a realităţii. Lanţului logic care 
leagă teoria şi observaţia i se adaugă noi verigi. Pentru a 
curăţa de ipoteze nenecesare şi artificiale calea care duce 
de la teorie la experienţă, pentru a cuprinde un domeniu 
tot mai întins de fapte, trebuie să dăm lanţului o lungime 
dih ce in ce mai mare. Cu cît ipotezele devin mai simple şi 
mai fundamentale, cu atît se complică în schimb aparatul 
matematic, care intervine în raţionamente ; calea care 
duce de la teorie la observaţie devine mai lungă, mai sub¬ 
tilă, mail întortochiată. Oricît ar părea de paradoxal, fizica 
modernă este mai simplă decît cea veche, şi tocmai de 
aceea pare mai grea şi mai complicată. Insă, cu cît ima¬ 
ginea pe care ne-o facem despre lumea exterioară este 
mai simplă, cu cît îmbrăţişează mai multe fapte, cu atît 
ea oglindeşte mai puternic în mintea noastră armonia Uni¬ 
versului. 

Noua noastră idee este simplă : să construim o fizică 
valabilă pentru orice S.C. Traducerea ei în fapt creează 
însă complicaţii formale şi ne constrînge să folosim un apa¬ 
rat matematic diferit de cel folosit pînă acum în fizică. 
In cele ce urmează, vom arăta numai legătura dintre în¬ 
făptuirea acestui program şi două probleme principale : 
gravitaţia şi geometria. 



Cimp^relativitate 


171 


§31. IN EXTERIORUL ŞI IN INTERIORUL UNUI ASCENSOR 

Legea inerţiei marchează primul mare progres in fi¬ 
zică ; de fapt. ea înseamnă începutul fizicii. Ea a fost ob¬ 
ţinută din reflexiunea asupra unei experienţe idealizate a 
mişcării perpetue a unui corp fără frecare şi fără forţe ex¬ 
terioare. Acest exemplu şi multe altele care i-au urmat 
ne-au permis să sezisăm importanţa experienţelor idea¬ 
lizate, concepute din reflexiune. Vom discuta acum tot 
nişte experienţe idealizate. Deşi ne vor părea cu totul fan¬ 
tastice, ele ne vor ajuta, totuşi, să înţelegem din relativi¬ 
tate atît cit ne îngăduie metodele noastre simple. 

Am făcut apel, în repetate rînduri, la experienţe ide¬ 
alizate în care intervenea o cameră in mişcare uniformă. 
De astă dată vom examina cazul unui ascensor în cădere 
liberă. 

Să ne imaginăm un ascensor mare în virful unui zgîrie- 
nori care să întreacă în înălţime pe toţi ceilalţi. Să presu¬ 
punem că se rupe brusc cablul de susţinere şi ascensorul 
•cade liber spre Pămînt, iar in tot cursul căderii nişte obser¬ 
vatori efectuează experienţe în interiorul ascensorului. 
Pentru descrierea lor nu este necesar să luăm în conside¬ 
rară rezistenţa aerului sau frecarea, căci în condiţiile noas¬ 
tre idealizate putem să nu ţnem seamă de existenţa lor. 
Unul din observatori scoate o batistă şi ceasornicul din bu¬ 
zunar şi le lasă să cadă. Ce se va întîmpla cu cele două cor¬ 
puri ? Pentru observatorul de afară care priveşte prin 
geamul ascensorului, atît batista cît şi ceasul cad spre Pă¬ 
mînt, absolut la fel, cu aceeaşi acceleraţie. Ne amintim că 
acceleraţia corpurilor care cad este cu totul independentă 
de masa lor şi că aceasta a fost faptul care a! dezvăluit ega¬ 
litatea dintre masa gravifică şi cea inertă (pag. 33). Ne 
amintim de asemenea, că, din punctul de vedere al me¬ 
canicii clasice, egalitatea celor două mase apăruse ca un 
fapt cu totul accidental şi care nu juca nici un rol in struc¬ 
tura ei. Dimpotrivă, în cele ce urmează, această egalitate, 
oglindită în egalitatea acceleraţiilor tuturor corpurilor în 
cădere, este esenţială şi constituie baza întregii noastre 
argumentaţii. 

Să revenim la batista şi la ceasornicul nostru în cădere; 

pentru observatorul din exterior, ele cad amîndouă cu a- 
ceeaşi acceleraţie. Tot cu aceeaşi acceleraţie cad însă şi 
pereţii, podeaua şi tavanul ascensorului. De aceea, distanţa 
dintre cele două corpuri şi podea nu va varia. Pentru obser¬ 
vatorul din interior, cele două corpuri nu se clintesc din 
locul unde le lasă el libere. Se prea poate ca observatorul 
din interior să nu bănuiască nimic de existenţa cîmpului 
gravitaţional, deoarece izvorul lui este exterior S.C.-ului 
său. El constată că în interiorul ascensorului nu se exercită 
nici o forţă asupra celor două corpuri, astfel că ele sînt în 
repaus întocmai ca şi cînd s-ar găsi într-un S.C. inerţial. 
Lucruri stranii se petrec în ascensorul nostru. Dacă obser¬ 
vatorul împinge un corp într-o direcţie oarecare, în sus sau 
în jos, de exemplu, el se mişcă uniform necontenit, afară 
doar dacă nu se loveşte de podeaua sau de tavanul ascen¬ 
sorului. Pe scurt, pentru observatorul din interiorul as¬ 
censorului, legile mecanicii clasice sînt in vigoare. Toate 
corpurile se comportă în modul prevăzut de legea iner¬ 
ţiei. Intr-o singură privinţă se deosebeşte de S.C.-ul iner¬ 
ţial noul nostru S.C., solidar cu ascensorul în cădere liberă, 
într-un S.C. inerţial un corp o dată pus în mişcare, con¬ 
tinuă să se mişte uniform la infinit dacă nu acţionează 
forţe asupra lui; S.C.-ul inerţial, aşa cum este el definit 
în fizica clasică, nu este limitat nici în spaţiu nici în timp. 
Alta este situaţia pentru observatorul din ascensorul nos¬ 
tru. Caracterul inerţial al S.C.-ului său este limitat în 
spaţiu şi în timp. Mai devreme sau mai tirziu unul din 
corpurile în mişcare se va lovi de pereţii ascensorului şi 
mişcarea uniformă va fi distrusă. Mai de vreme sau mai tîr- 
ziu se va izbi de Pămînt întregul ascensor suprimînd ob¬ 
servatorii cu experienţele lor cu tot ; S.C.-ul acesta este 
numai o „ediţie de buzunar 44 a unui adevărat S.C. inerţial. 

Caracterul local inerţial al S.C.-ului este absolut esen¬ 
ţial. Dacă ascensorul nostru ipotetic s-ar întinde de la 
Polul Nord pînă la Ecuator, batista fiind lăsată să cadă în 
dreptul Polului Nord şi ceasornicul în dreptul Ecuatorului, 
atunci pentru observatorul din exterior, cele două corpuri 
nu ar mai avea aceeaşi acceleraţie. De asemenea, ele nu ar 
mai fi în repaus unul faţă de altul; toată argumentaţia 
noastră ar cădea. Dimensiunile ascensorului trebuie să fie 

limitate îndeajuns pentru ca acceleraţiile tuturor corpuri¬ 
lor din interiorul lui să poată fi considerate constante de 
observatorul exterior. 

Cu această restricţie S.C-ul capătă un caracter iner¬ 
ţial pentru observatorul din interior. Sîntem în situaţia de 
a putea indica un S.C. în care sînt valabile toate legile 
fizicii, chiar dacă el este limitat în timp şi spaţiu. Dacă ima¬ 
ginăm un alt S.C., în mişcare uniformă faţă de cel în că¬ 
dere liberă, de exemplu un alt ascensor, atunci aceste două 
S.C.-uri vor fi local inerţiale. Toate legile vor fi exact a- 
celeaşi in amîndouă. Trecerea de la unul la altul s-ar face 
în conformitate c*u transformarea lui Lorentz. 

Să vedem acum în ce mod descriu cei doi observatori, 
cel din exterior şi cel din interior, ce se petrece în inte¬ 
riorul ascensorului. 

Observatorul din exterior, studiind mişcarea ascenso¬ 
rului şi a tuturor corpurilor din el, constată că aceste miş¬ 
cări se fac în conformitate cu legea lui Newton a gravi¬ 
taţiei. Pentru el mişcarea nu este uniformă, ci accelerată, 
ca urmare a acţiunii cîmpului gravitaţional al Pământului. 

In schimb, o generaţie de fizicieni născuţi şi crescuţi 
în ascensor ar judeca cu totul altfel. Ei s-ar crede în pose¬ 
sia unui sistem inerţial şi ar raporta toate legile naturii la 
ascensorul lor, justificînd aceasta prin caracterul deosebit 
die simplu pe care îl au legile in S.C.-ul lor. Ei ar găsi abso¬ 
lut firesc să presupună că ascensorul lor este în repaus şi 
că S.C.-ul lor este un S.C. inerţial. , 

Este imposibil să tranşăm divergenţa dintre cei doi 
observatori. Fiecare din ei ar putea revendica dreptul de a 
raporta toate evenimentele la sistemul său de coordonate, 
căci evenimentele pot fi descrise tot atît de corect în amân¬ 
două. 

Acest exemplu arată că descrierea consecventă a fe¬ 
nomenelor fizice în două S.C-uri diferite este posibilă, chiar 
atunci cînd ele nu se mişcă uniform unul faţă de altul. 
Dar, pentru descrierea aceasta trebuie să ne bazăm pe gra¬ 
vitaţie care constituie o „punte" de trecere de la un S.C. 
la altul. Cîmpul gravitaţional există numai pentru obser¬ 
vatorul din afară ; pentru observatorul din interior el nu 
există. Pentru observatorul din exterior ascensorul se 

mişcă accelerat în cîmpul gravitaţional, pentru observa¬ 
torul din interior ascensorul este în repaus şi cîmpul gra¬ 
vitaţional nu există. Dar cîmpul gravitaţional, „puntea" 
care face posibilă descrierea în ambele S.C.-uri, se rea¬ 
zemă pe un stîlp de nezdruncinat : echivalenţa dintre 
masa inertă şi cea gravifică. Fără acest fir conducător, 
neluat în seamă de mecanica clasică, 
consideraţiile de faţă n-ar duce la 
nici un rezultat. 

Pentru a arăta aceasta, să ana¬ 
lizăm o experienţă idealizată, puţin 
diferită. Să admitem că ne găsim în 
prezenţa unui S. C. inerţial, în care 
legea inerţiei este deci valabilă. Am 
descris ce se petrece în ascensorul 
în repaus într-un astfel de S.C. iner¬ 
ţial. Să schimbăm acum desfăşura¬ 
rea experienţei : o persoană din a- 
fară a legat ascensorul cu o frînghie 
şi îl trage cu o forţă constantă în di¬ 
recţia indicată în fig. 65 ; cum se 
realizează în mod concret această 
acţiune nu are nici o importanţă. 
Întrucît legile mecanicii sînt valabile în S.C.-ul în discu¬ 
ţie, întregul ascensor capătă o acceleraţie constantă în di¬ 
recţia înaintării lui. Să ascultăm din nou explicaţiile pe 
care ni le dau cei doi observatori cu privire la fenomenele 
ce se petrec în ascensor. 

Observatorul din exterior : Din S.C.-ul meu inerţial 
constat că ascensorul se mişcă cu acceleraţie constantă, 
deoarce asupra lui acţionează o forţă constantă. Observa¬ 
torii din interior dnt în mişcare absolută ; pentru ei legile 
mecanicii nu sînt valabile. Pentru ei corpurile asupra că¬ 
rora nu acţionează forţe nu sînt în repaus. Un corp lă¬ 
sat liber se loveşte în scurt timp de podeaua ascensorului 
fiindcă ascensorul se mişcă în sus, înspre corp ; aceasta se 
produce absolut la fel pentru un ceasornic şi pentru o ba¬ 
tistă. Pentru mine este un spectacol bizar faptul că obser¬ 
vatorul din ascensor este ca ţintuit de „podea", căci de 
îndată ce face o săritură podeaua îl ajunge din urmă. 





175 * 


Cîmp, relativitate 


Observatorul din interior ; Nu văd nici o raţiune pen¬ 
tru a considera că ascensorul meu este în mişcare absolută. 
Recunosc că S.C.-ul meu solidar cu ascensorul nu este cu 
adevărat inerţial, dar nu găsesc că aceasta ar avea ceva de 
a face cu mişcarea absolută. Ceasornicul meu, batista mea 
şi toate corpurile cad din cauză că întregul ascensor se 
găseşte într-un cîmp gravitaţional. Eu înregistrez exact 
acelaşi tip de mişcare ca oamenii de pe Pămînt. Ei o explică 
foarte simplu prin acţiunea cîmpului gravitaţional. Nu văd 
de ce n-aş interpreta la fel fenomenele. 

Ambele descrieri, atît aceea a observatorului din exte¬ 
rior, cît şi aceea a observatorului din interior sînt perfect 
consecvente şi nu există nici un temei în virtutea căruia 
să considerăm pe una din ele ca fiind cea reală. Pentru re¬ 
darea fenomenelor din ascensor este absolut indiferent 
dacă adoptăm punctul de vedere al observatorului din ex¬ 
terior : mişcare neuniformă şi absenţa cîmpului gravitaţi¬ 
onal sau pe al observatorului din interior : repaus şi pre¬ 
zenţa cîmpului gravitaţional. 

Observatorul din interior ar mai putea invoca posibi¬ 
litatea ca ascensorul să fie in mişcare „absolută neunifor¬ 
mă". Dar o mişcare pe care simpla presupunere a acţiunii 
unui cîmp gravitaţional o poate desfiinţa nu poate reven¬ 
dica un caracter absolut. 

Este posibilă o ieşire din ambiguitatea acestor două 
descrieri distincte şi o decizie în favoarea uneia din ele. 
Să considerăm o rază de lumină care traversează ascen¬ 
sorul pătrunzînd în direcţie orizontală printr-unul din pe¬ 
reţii laterali şi atingînd, după un timp foarte scurt, pere¬ 
tele opus. Să vedem cum va prezice drumul luminii fiecare 
din cei doi observatori. 

Observatorul din exterior , convins că ascensorul are o* 
mişcare accelerată, va raţiona astfel : lumina pătrunde 
prin fereastră şi se îndreaptă orizontal, în linie dreaptă şi 
cu viteza constantă către peretele opus. Dar ascensorul se 
mişcă în sus, şi în timp ce lumina străbate distanţa dintre 
un perete şi celălalt, ascensorul îşi schimbă poziţia. De 
aceea, raza va întîlni peretele într-un punct care nu este 

direct opus punctului pe unde a intrat, ci care este situat 
puţin mai jos (fig. 66). Diferenţa va fi foarte mică, dar ea 
totuşi există ; ca atare, raza de lumină nu străbate ascen¬ 
sorul după o linie draptă, ci după o linie uşor curbată. 
Diferenţa este datorită distanţei parcursă de ascensor în 
intervalul în care îl traversează raza de lumină. 

Observatorul din interior, con¬ 
vins că asupra tuturor obiectelor 
din ascensor acţionează un cîmp gra¬ 
vitaţional, va declara : în ascensor 
nu intervin mişcări accelerate, ci 
numai acţiunea cîmpului gravitaţio¬ 
nal. O rază de lumină fiind fără gre¬ 
utate, nu va fi influenţată de cîmpul 
gravitaţional. Prin urmare, dacă este 
emisă în direcţie orizontală, ea va 
întîlni peretele, dimpotrivă, într-un 
punct exact opus celui prin care a 
Fig. 66 intrat. 

Această discuţie pare a indica 
modalitatea de a discerne între cele două puncte de vedere 
opuse, căci în cazul de faţă fenomenele ar fi diferite pen¬ 
tru cei doi observatori. Dacă nici una din cele două expli¬ 
caţii pe care le-am redat acum nu conţin nimic ilogic, a- 
tund toată argumentaţia anterioară se dovedeşte a fi in¬ 
consistentă ; ar rezulta că nu toate fenomenele pot fi des¬ 
crise în două moduri consecvente, cu şi fără cîmp gravi¬ 
taţional. 

Dar, din fericire, raţionamentul observatorului din 
interior conţine o eroare gravă, care salvează concluzia 
noastră precedentă. El a afirmat că „o rază de lumină 
fiind fără greutate nu va fi influenţată de cîmpul gravita- 
ţional‘\ Ei bine, lucrul acesta nu poate fi adevărat ! O rază 
de lumină transportă energie şi energia are masă. Or, 
fiecare masă inertă este atrasă de cîmpul gravitaţional căci 
masa inertă şi cea gravitaţională sînt echivalente. O rază 
de lumină se va curba în cîmpul gravitaţional întocmai ca 
un corp aruncat orizontal cu o viteză egală cu cea a luminii. 
Dacă observatorul din interior ar fi raţionat corect, ţinînd 
seama de curbarea razei de lumină în cîmpul gravitaţional, 

atunci rezultatele lui ar fi fost identice cu ale observatoru¬ 
lui din exterior. 

Cîmpul gravitaţional, al Pămintului, este evident prea 
slab pentru a curba o rază de lumină de ajuns ca să 
permită demonstrarea directă, experimentală, a acestei 
afirmaţii. Dar faimoasele experienţe efectuate în timpul 
eclipselor de Soare pun în evidenţa într-un mod conclu¬ 
dent, deşi indirect, influenţa cimpului gravitaţional asupra 
drumului unei raze de lumină. 

Din aceste exemple rezultă că speranţa formulării unei 
fizici relativiste este bine întemeiată. Dar, pentru aceasta, 
trebuie să tranşăm mai întîi problema gravitaţiei. 

Am văzut din exemplul ascensorului că există două 
descrieri consecvente. Putem presupune, sau nu, existenţa 
mişcării neuniforme. Cu ajutorul cimpului gravitaţional pu¬ 
tem elimina mişcarea „absolută 4 * din exemplele noastre. 
Dar această posibilitate dezbracă mişcarea neuniformă de 
caracterul ei absolut. Cîmpul gravitaţional s-a dovedit apt 
să suprime cu desăvîrşire mişcarea absolută. 

Stafiile mişcării absolute şi a S.C.-ului inerţial pot fi, 
în sfîrşit, izgonite din fizică ; construirea unei noi fizici 
relativiste este posibilă. Experienţele noastre idealizate 
arată cum se împleteşte problema teoriei relativităţii gene¬ 
rale cu cea a gravitaţiei şi de ce este atît de esenţială pen¬ 
tru conexiunea lor, echivalenţa dintre masa inertă şi cea 
gravifică. Este limpede că soluţia dată problemei gravita¬ 
ţionale de teoria relativităţii generale trebuie să fie diferită 
de cea a lui Newton. Legile gravitaţiei, la fel ca toate le¬ 
gile naturii, trebuie să fie formulate pentru orice S.C. po¬ 
sibile, in vreme ce legile mecanicii clasice, aşa cum le for¬ 
mulase Newton, sînt valabile numai într-un S.C. inerţial. 

§ 32. GEOMETRIA ŞI EXPERIENŢA 

Exemplul care va urma este chiar mai fantastic decît 
cel cu ascensorul în cădere. Trebuie să atacăm o nouă pro¬ 
blemă : cea a legăturii dintre teoria relativităţii generale 
şi geometrie. Să începem cu descrierea unei lumi în care 
trăiesc numai fiinţe bidimensionale, spre deosebire de lu- 

mea noastră, în care trăiesc fiinţe tridimensionale. Cine¬ 
matograful ne-a familiarizat cu făpturile bidimensionale 
care evoluează pe un ecran bidimensional. Să admitem 
acum că aceste umbre, adică figurile de pe ecran, ar exista 
în realitate, că ar avea capacitatea de a gîndi, că şi-ar 
crea ştiinţa lor proprie ; pentru ele spaţiul geometric ar fi 
reprezentat de un ecran bidimensional. Aceste fiinţe ar 
fi incapabile să-şi imagineze în mod corect un spaţiu tri¬ 
dimensional după cum sintem noi incapabili să ne imagi¬ 
năm o lume cu patru dimensiuni. Ele ar putea curba o> 
linie dreaptă, ele ar şti ce este un cerc dar nu ar fi în 
stare să construiască o sferă, deoarece aceasta ar însemna 
să iasă afară din ecranul lor bidimensional. Noi sîntem 
într-o situaţie asemănătoare. Sîntem capabili să abatem 
şi să încovoiem linii şi suprafeţe, dar nu ne putem repre¬ 
zenta un spaţiu tridimensional deviat şi curbat. 

Trăind, gîndind şi experimentînd, în cele din urmă, 
umbrele noastre vor ajunge să stăpînească eventual geo¬ 
metria euclidiană bidimensională. Ele vor putea atunci 
dovedi de exemplu că suma unghiurilor unui triunghi este 
de 180°. De asemenea, ele vor putea construi două cercuri 
concentrice, unul foarte mic, altul foarte mare. Vor putea 
stabili că raportul dintre circumferinţele celor două 
cercuri este egal cu raportul razelor lor, rezultat de ase¬ 
menea caracteristic pentru geometria euclidiană. Dacă 
ecranul ar fi infinit de mare, aceste umbre ar ajunge la 
concluzia că o dată pornite intr-o călătorie drept înainte 
nu s-ar mai întoarce niciodată la punctul lor de plecare. 

Să ne imaginăm acum că s-ar schimba condiţiile de 
viaţă ale acestor fiinţe bidimensionale : să presupunem 
că cineva din exterior, din „a treia dimensiune" le-ar 
transporta de pe ecran pe suprafaţa unei sfere cu o rază 
foarte mare. Dacă umbrele noastre sînt foarte mici faţă 
de întreaga suprafaţă, dacă ele nu dispun de nici un mij¬ 
loc de comunicaţie la distanţă şi dacă nu se pot deplasa 
la mare depărtare, atunci ele nu vor sezisa schimbarea 
intervenită. In triunghiuri mici suma unghiurilor va fi 
tot de 180°. Două cercuri concentrice mici vor avea ra¬ 
portul razelor egal cu al circumferinţelor. O călătorie în 

linie dreaptă nu le-ar readuce niciodată la punctul lor de 
plecare. 

Dar să admitem că, cu timpul, aceste umbre şi-ar 
dezvolta cunoştinţele teoretice şi tehnice, că ar inventa 
mijloace de comunicaţie permiţîndu-le să străbată rapid 
mari distanţe. Ele -vor constata atunci că pornind într-o 
călătorie drept înainte, în cele din urmă, s-ar întoarce la 
punctul lor de plecare. „Drept înainte** însemnează de-a 
lungul unui cerc mare al sferei. Ele ar constata, de ase¬ 
menea, că raportul circumferinţelor a două cercuri con¬ 
centrice nu este egal cu raportul razelor lor, dacă una din 
raze este mică iar cealaltă foarte mare. 

Dacă fiinţele noastre bidimensionale sînt conserva¬ 
toare, dacă au învăţat geometria euclidiană de generaţii 
întregi pe vremea cînd nu puteau călători în depărtări şi 
cînd geometria lor se dovedea conformă cu faptele obser¬ 
vate, ele vor face toate eforturile posibile pentru a-i ră- 
mine credincioase, chiar împotriva evidenţei măsurărilor 
făcute de ele. Vor încerca să facă resporisabilă fizica de 
aceste dezacorduri. Vor încerca să caute diferite motive 
de ordin fizic, de exemplu, diferenţele de temperatură 
care deformează liniile şi cauzează deviaţia de la geome¬ 
tria lui Euclid, dar mai curînd sau mai tîrziu vor găsi că 
există o cale mult maii logică şi mai convingătoare pentru 
explicarea acestor fapte. In cele din urmă, ele vor înţelege 
că lumea lor este o lume finită, guvernată de principii 
geometrice diferite de cele pe care le învăţaseră, că, în 
ciuda incapacităţii lor de a şi-o imagina, lumea lor este 
suprafaţa bidimensională a unei sfere. In curînd ele îşi 
vor însuşi noi principii de geometrie care, deşi diferite de 
cele euclidiene, vor putea fi totuşi formulate — pentru 
lumea lor bidimensională — tot atît de consecvent şi de 
logic. Noua generaţie, acomodată cu geometria sferei, va 
găsi vechea geometrie euclidiană mai complicată şi mai ar¬ 
tificială, deoarece ea nu concordă cu observaţiile. 

Să ne întoarcem la fiinţele tridimensionale ale lumii 
noastre. 

Ce se înţelege prin afirmaţia că spaţiul nostru tri¬ 
dimensional are un caracter euclidian ? Sensul ei este că 
toate propoziţiile, demonstrate logic, ale geometriei lui 

Euclid pot fi confirmate prin experienţe reale. Din corpuri 
rigide sau raze de lumină putem construi obiecte care co¬ 
respund obiectelor idealizate ale geometriei euclidiene. 
Muchia unei rigle sau o rază de lumină corespund drep¬ 
tei ; suma unghiurilor unui triunghi construit din bare 
rigide subţiri este de 180°. Raportul razelor a două cercuri 
concentrice, construite din sîrmă subţire nedeformabiilă, 
este egal cu cel al circumferinţelor lor. Astfel interpre¬ 
tată, geometria euclidiană constituie un capitol al fizicii, 
chiar foarte simplu. 

Dar ne putem imagina că s-au găsit totuşi şi dife¬ 
renţe ; de exemplu, că suma unghiurilor unui triunghi 
mare construit din bare, pe care am fi avut toate motivele 
să le considerăm rigide, nu este de 180°. Cum sîntem ferm 
convinşi de posibilitatea reprezentării concrete a obiec¬ 
telor geometriei euclidiene prin corpuri rigide, am atri¬ 
bui, probabil, unei forţe fizice această comportare anor¬ 
mală, neprevăzută, a barelor noastre. Am încerca să sta¬ 
bilim natura fizică a acestei forţe precum şi influenţa ei 
asupra altor fenomene. Pentru a salva geometria eucli¬ 
diană am învinui obiectele că nu sînt perfect rigide, că 
nu corespund deci exact obiectelor geometriei euclidiene. 
Am încerca să stabilim o reprezentare mai corectă a cor¬ 
purilor care să se comporte potrivit prevederilor geome¬ 
triei euclidiene. Dacă totuşi nu am reuşi să armonizăm 
geometria lui Euclid şi fizica într-o reprezentare simplă 
şi consecventă, am fi nevoiţi să părăsim ideea că spaţiul 
nostru este euclidian şi să căutăm o imagine a realităţii 
bazată pe presupuneri mai generale asupra caracterului 
geometric al spaţiului nostru. 

Necesitatea unei astfel de reprezentări poate fi ilus¬ 
trată printr-o experienţă idealizată care să ne arate că o 
fizică relativistă reală nu se poate baza pe geometria eu¬ 
clidiană. Argumentarea noastră va utiliza rezultatele obţi¬ 
nute anterior referitoare la S.C.-urile inerţiale şi teoria re¬ 
lativităţii restrînse. 

Să ne reprezentăm un disc mare pe care sînt trasate 
două cercuri concentrice, unul foarte mic, celălalt foarte 
mare (fig- 67). Să admitem că discul pe care se află un 
observator interior se roteşte foarte repede faţă de un 

observator exterior al cărui S.C. este inerţial. Observato¬ 
rul din exterior va trasa în S.C.-ul său inerţial aceleaşi 
două cercuri, unul mic şi unul mare, in repaus faţă de 
S.C.-ul său, dar coincizînd cu cercurile de pe discul care 
se roteşte. Geometria 
euclidiană este valabilă 
în S.C.-ul său deoarece 
este inerţial, astfel că 
observatorul exterior va 
găsi raportul circumfe¬ 
rinţelor egal cu cel al 
razelor. Care este situa¬ 
ţia observatorului de pe 
disc? Din punctul de ve¬ 
dere al fizicii clasice 
precum şi al teoriei re¬ 
lativităţii restrînse, S. 

C.-ul lui este interzis. 

Dacă vrem ca să for¬ 
mulăm din nou legi¬ 
le fizice, astfel incit 
ele să fie valabile în orice S.C., atunci trebuie să conside¬ 
răm S.C.-ul observatorului de pe disc tot atît de legitim ca 
şi acela al observatorului din exterior. Vom urmări din 
exterior observatorul interior în operaţiile de măsurare 
a circumferinţelor şi a razelor pe discul în rotaţie. El fo¬ 
loseşte aceeaşi mică riglă ca şi cel din exterior. „Aceeaşi^ 
însemnîd fie efectiv aceeaşi riglă, primită de la observato¬ 
rul din exterior, fie una din alte două rigle care au aceeaşi 
lungime atunci cînd sînt în repaus în raport cu un S.C. 

Să presupunem că observatorul de pe disc îşi începe 
măsurătorile cu raza şi circumferinţa cercului mic. Rezul¬ 
tatele obţinute de el vor coincide cu cele ale observato¬ 
rului din exterior. Axul în jurul căruia se roteşte discul 
trece prin centrul cercului. Părţile discului vecine cu cen¬ 
trul vor avea viteze foarte mici. Cu condiţia ca cercul să 
fie deajuns de mic, putem aplica deci liniştiţi mecanica 
clasică ignorînd teoria relativităţii restrînse. Aceasta în¬ 
seamnă că rigla va avea aceeaşi lungime, atît pentru ob- 




182 


Evoluţia fizicii 


servatorul din exterior cit şi pentru cel din interior ; prin 
urmare, rezultatele primelor două măsurători vor fi ace¬ 
leaşi pentru amîndoi. Acum observatorul de pe disc mă¬ 
soară raza cercului mare. Aplicată pe rază, rigla este în 
mişcare faţă de observatorul din exterior. Cu toate aces¬ 
tea ea nu se contractă, avînd aceeaşi lungime pentru 
amîndoi observatorii, deoarece mişcarea se face perpen¬ 
dicular pe direcţia ei. Aşadar, trei măsurători vor da 
acelaşi rezultat pentru amîndoi observatorii : ale celor 
două raze şi a circumferinţei cercului mic. Situaţia se 
schimbă însă pentru cea de a patra măsurătoare. Lun¬ 
gimea circumferinţei mari va fi diferită pentru cei doi ob¬ 
servatori. Aplicată pe circumferinţă, deci situată pe di¬ 
recţia mişcării, rigla va apărea observatorului din exterior 
contractată in comparaţie cu rigla lui din repaus. Pe cer¬ 
cul exterior viteza fiind mult mai mare decît pe cel in¬ 
terior, contracţia nu mai poate fi neglijată. De aceea, apli- 
cînd rezultatele teoriei relativităţii restrînse, ajungem 
la concluzia că lungimea circumferinţei mari va fi diferită 
pentru cei doi observatori. Deoarece una din cele patru 
lungimi măsurate de cei doi observatori nu are aceeaşi 
valoare pentru amîndoi, raportul celor două raze nu va 
putea fi egal cu raportul celor două circumferinţe pentru 
observatorul din interior. Cu alte cuvinte, observatorul de 
pe disc va constata că geometria euclidiană nu este va¬ 
labilă în S.C.-ul său. 

După ce a obţinut acest rezultat, observatorul de pe 
disc ar putea declara că nu admite S.C.-urile în care geo¬ 
metria euclidiană nu este valabilă. Prăbuşirea geometriei 
euclidiene s-ar datori rotaţiei absolute, faptului că S.C.-ul 
său este rău şi interzis. Argumentînd în felul acesta, el 
respinge însă ideea fundamentală a teoriei relativităţii 
generale. Dar dacă vrem să suprimăm mişcarea absolută 
şi să menţinem ideea teoriei relativităţii generale, atunci 
trebuie să construim fizica pe baza unei geometrii mai 
generale decît cea euclidiană. O dată ce am admis că toate 
S.C.-urile sînt permise, nu există nici un mijloc de a ne 
sustrage acestei concluzii. 

Schimbările determinate de teoria relativităţii gene¬ 
rale nu se pot însă mărgini numai la spaţiu. In teoria re- 

lativitâţii restrinse avem ceasornice în repaus în fiecare 
S.C., cu acelaşi ritm şi sincronizate, adică indicînd simul¬ 
tan acelaşi timp. Ce se întîmplă cu un ceasornic într-un 
S.C. neinerţial ? Experienţa idealizată cu discul ne va fo¬ 
losi şi acum. Observatorul exterior are în S.C.-ul său 
inerţial ceasornice mergînd toate în acelaşi ritm şi perfect 
sincronizate. Observatorul din interior ia două ceasornice 
de acelaşi tip şi le aşază unul pe cercul mic interior, 
celălalt pe cercul exterior. Ceasornicul de pe cercul inte¬ 
rior are o viteză foarte mică faţă de observatorul din ex¬ 
terior. Putem deci considera că ritmul lui va fi acelaşi 
cu cel al ceasornicului exterior. Dimpotrivă, ceasornicul 
de pe cercul mare are o viteză considerabilă, prin urmare 
îşi schimbă ritmul faţă de ceasornicele observatorului ex¬ 
terior şi deci faţă de ceasornicul situat pe cercul mic. 
Aşadar, cele două ceasornice care se rotesc vor avea rit¬ 
muri diferite şi, aplicînd rezultatele teoriei relativităţii 
restrînse, constatăm din nou că in S.C.-ul în rotaţie nu 
putem face aranjamente asemănătoare cu cele din S.C.-ul 
inerţial. 

Pentru a arăta limpede ce concluzii decurg din ex¬ 
perienţa aceasta şi din cea precedentă, să reproducem din 
nou un dialog între vechiul fizician V, adept al fizicii cla¬ 
sice, şi fizicianul modern M, înarmat cu cunoaşterea teo¬ 
riei relativităţii generale, V, fiind observatorul din exte¬ 
rior al cărui S.C. este inerţial, iar M, observatorul de pe 
discul care se roteşte. 

V. In S.C.-ul Dvs. geometria euclidiană nu este vala¬ 
bilă. Am urmărit măsurătorile Dvs. şi sînt de acord că în 
S.C.-ul Dvs. raportul a două circumferinţe nu este egal 
cu raportul razelor respective. Aceasta denotă că S.C.-ul 
Dvs. este un S.C. interzis. S.C.-ul meu are însă un carac¬ 
ter inerţial, ca atare eu pot aplica liniştit geometria eu¬ 
clidiană. Discul Dvs. este în mişcare absolută, prin ur¬ 
mare, din punctul de vedere al fizicii clasice, constituie 
un S.C. interzis în care legile mecanicii nu sînt valabile. 

M. Nu vreau să ştiu de mişcarea absolută ; S.C.-ul 
meu este exact la fel de bun ca al Dvs. Ceea ce am ob¬ 
servat eu a fost rotaţia Dvs. faţă de discul meu. Nimeni 

nu mă poate împiedica să raportez toate mişcările la dis¬ 
cul meu. 

V. Bine, dar nu aţi simţit o forţă stranie care încearcă 
să vă îndepărteze de centrul discului ? Dacă discul Dvs. 
nu ar fi un fel de sistem de căluşei în rotaţie rapidă, cele 
două fenomene pe care le-aţi înregistrat, fără îndoială că 
n-ar fi avut loc : nici nu aţi fi simţit o forţă care vă îm¬ 
pinge către periferie, nici nu aţi fi constatat că geometria 
euclidiană nu este aplicabilă în S.C.-ul Dvs. Aceste fapte 
nu sînt suficiente pentru a vă convinge că S.C.-ul Dvs. 
este în mişcare absolută ? 

M. Cîtuşi de puţin. Bineînţeles că am înregistrat cele 
două fapte pe care le-aţi numit. Dar le pun pe seama unui 
cîmp gravitaţional cu structură specială care acţionează 
pe discul meu. Fiind îndreptat spre exteriorul discului, 
cîmpul acesta gravitaţional îmi deformează barele şi per- 
turbează ritmul ceasornicelor mele. Cîmpul gravitaţional, 
geometria neeuclidiană, ceasornicele cu ritmuri diferite, 
toate acestea pentru mine sînt strîns legate. Acceptînd 
orice S.C., trebuie să presupunem în mod automat exis¬ 
tenţa unui cîmp gravitaţional convenabil care-mi influen¬ 
ţează barele rigide şi ceasornicele. 

V. Dar vă daţi seama ce greutăţi provoacă teoria Dvs. 
a relativităţii generale ? Îngăduiţi-mi să vă lămuresc 

punctul meu de vedere prin- 
tr-un exemplu simplu, care nu 
este din domeniul fizicii. Să ne 
reprezentăm un oraş ameri¬ 
can, idealizat, constînd din 
străzi tăiate în unghi drept de 
bulevarde, paralele, atît stră¬ 
zile cît şi bulevardele fiind echi¬ 
distante (fig. 68). In aceste con¬ 
diţii, cvartalurile fiind toate e~ 
gale ca mărime, se poate preciza 
lesne poziţia unuia dintre ele. Dar o asemenea construcţie 
ar fi imposibilă fără geometria euclidiană. Astfel, suprafaţa 
Pămîntului nostru n-am putea-o acoperi toată cu o aseme¬ 
nea reţea de străzi-bulevarde. Aruncînd o privire asupra 

globului vă veţi convinge de aceasta. Dar nici discul Dvs.. 
nu l-am putea acoperi cu un astfel de „oraş american sis¬ 
tematizat u . Dvs. susţineţi că barele Dvs. au fost deformate 
de cîmpul gravitaţional. Faptul că nu puteţi verifica teo¬ 
rema lui Euclid privitoare la egalitatea rapoartelor dintre 
raze şi circumferinţe indică limpede că încercînd să aco¬ 
periţi o întindere destul de mare a discului Dvs. cu o ase¬ 
menea reţea de 
străzi - bulevarde, 
mai devreme sau 
mai tîrziu, vă 
veţi izbi de difi¬ 
cultăţi şi veţi a- 
junge la conclu¬ 
zia că acest lucru 
este imposibil 
Geometria Dvs. 
pe discul în ro¬ 
taţie se aseamănă 
cu cea de pe 
o suprafaţă curbă 
pe care,, evident, reţeaua de străzi-bulevarde nu poate fi 
extinsă pe o întindere oricît de mare. Drept exemplu mai 
fizic să considerăm un plan încălzit neuniform, avind deci 
temperaturi diferite în regiuni diferite. Puteţi, oare, exe¬ 
cuta reţeaua de „paralele — perpendiculare u formată din 
mici bastonaşe de fier care se dilată cu temperatura 7 
Bineînţeles că nu. Ei bine, cîmpul gravitaţional le joacă, 
barelor Dvs. acelaşi renghi ca şi variaţia de temperatură 
micilor bastonaşe de fier. 

M. Toate acestea nu mă sperie. Reţeaua .,străzi-bu- 
levarde“ serveşte la determinarea poziţiei punctelor, după 
cum ceasornicul serveşte la ordonarea evenimentelor. Dar 
pentru aceasta oraşul nu trebuie să fie neapărat de tip- 
american, el poate fi tot aşa de bine în stilul unui vechi 
oraş european. Imaginaţi-vă oraşul Dvs. idealizat con¬ 
struit din plastilină şi deformat după aceea. Şi în cazul 
acesta grupurile de case se pot foarte bine numerota, iar 
străzile şi bulevardele se pot încă identifica, deşi ele nu 
mai sînt drepte şi echidistante (fig. 69). Şi în cazul Pă- 

minutului nostru, poziţia unui punct poate fi precizată 
dacă i se indică longitudinea şi latitudinea, deşi meridia¬ 
nele şi paralelele nu constituie o reţea de tipul „oraşului 
americani 

V . Eu văd totuşi o dificultate. Dvs. sînteţi nevoit să 
folosiţi structura de „oraş european“. Eu sînt de acord 
că ea vă permite să ordonaţi punctele sau evenimentele, 
dar această construcţie vă va complica toate măsurările 
‘de distanţe. Ea nu va reda proprietăţile metrice ale spa¬ 
ţiului, cum face construcţia mea. Să luăm un exemplu. Eu 
ştiu că în oraşul meu american, pentru a străbate dis¬ 
tanţa a 10 cvartaluri, trebuie să străbat dublul distanţei 
a cinci cvartaluri. Deoarece ştiu că toate pătratele sînt 
egale, pot determina indirect distanţele. 

M. Este aldevărat. In structura mea de „oraş euro¬ 
pean “ eu nu pot măsura distanţa direct prin numărul pătra¬ 
telor deformate. Trebuie să mai ştiu ceva ; trebuie să 
cunosc proprietăţile geometrice ale suprafeţei mele. Fie¬ 
care ştie că distanţa a două puncte, situate unul la 0°, 
celălalt la 10° longituăine nu este aceeaşi de-a lungul 
Ecuatorului sau pe o paralelă din apropierea Polului Nord. 
Cu toate acestea, fiecare navigator ştie să calculeze dis¬ 
tanţa dintre două asemenea puncte, deoarece el cunoaşte 
proprietăţile geometrice ale Pămîntului nostru. El poate 
evalua distanţa fie prin calcul, bazîndu-se pe cunoaşterea 
trigonometriei sferice, fie experimental, străbătînd amin- 
■două distanţele cu aceeaşi iuţeală. In cazul Dvs., întreaga 
problemă este banală, datorită faptului că toate străzile 
şi bulevardele sînt echidistante. In cazul Pămîntului nos¬ 
tru, lucrurile sînt mai complicate ; cele două meridiane 0° 
şi 10° se întîlnesc la polii Pămîntului şi sînt mai depărtate 
la Ecuator. In mod analog, pentru a determina distanţele 
în oraşul meu european eu trebuie să ştiu un element in 
plus faţă de Dvs., in oraşul Dvs. american. Dar eu îmi pot 
asigura această cunoştinţă suplimentară studiind proprie¬ 
tăţile geometrice ale continuumului meu în fiecare caz 
particular. 

V. Toate acestea ne arată cit de incomodă este şi ce 
complicaţii iprovoacă renunţarea la structura simplă a 
^geometriei euclidiene în favoarea sistemului complicat pe 

care sînteţi obligat să-l folosiţi Dvs. Este el cu adevărat 
necesar ? 

Al Din păcate da, dacă vrem să aplicăm fizica noas¬ 
tră oricărui S.C. fără a recurge la misteriosul S.C. iner¬ 
ţial. Sînt de acord că aparatul meu matematic este mai 
complicat decît al Dvs., dar ipotezele mele fizice sînt mai 
simple şi mai fireşti. 

Discuţia aceasta s-a limitat la continuumul bidimen¬ 
sional. 

In realitate, în teoria relativităţii generale problema 
este şi mai complicată întrucît obiectul controversei nu 
este continuumul bidimensional, ci continuumul cuadri- 
dimensional spaţiu-timp. Dar ideile sînt aceleaşi ca cele 
schiţate în cazul bidimensional. în teoria relativităţii gene¬ 
rale nu putem folosi 1 sistemul mecanic de bare paralele- 
perpendiculare şi ceasornicele sincronizate ca în teoria re¬ 
lativităţii restrînse. Intr-un S.C. oarecare nu putem deter¬ 
mina locul şi momentul în care se produce un eveniment, 
servindu-ne de bare rigide şi de ceasornice ritmice, sin¬ 
cronizate, ca în S.C.-uril* inerţiale ale teoriei relativităţii 
restrînse. Cu barele noastre neeuclidiene şi cu ceasorni¬ 
cele care au pierdut ritmul putem încă ordona eveni¬ 
mente, dar măsurători efective, care necesită bare rigide 
şi ceasornice perfect ritmice, şi sincronizate, pot fi exe¬ 
cutate numai într-un S.C. local inerţial. Pentru aceasta, 
întreaga teorie a relativităţii restrînse este valabilă. Dar 
S.C.-ul nostru este „bun“ numai local, caracterul lui iner¬ 
ţial fiind limitat în spaţiu şi timp. Totuşi, chiar în S.C.-ul 
nostru oarecare putem prevedea rezultatele măsurătorilor 
făcute în S.C.-ul local inerţial. Dar pentru aceasta trebuie 
să cunoaştem caracterul geometric al continuumului nos¬ 
tru spaţiu-timp. 

Experinţele noastre idealizate indică numai caracte¬ 
rul general al noii fizici relativiste. Ele ne arată că pro¬ 
blema fundamentală este cea a gravitaţiei. Ele arată, de 
asemenea, că teoria relativităţii generale conduce la o ge¬ 
neralizare a noţiunilor de timp şi spaţiu. 

§ 33. RELATIVITATEA GENERALĂ ŞI VERIFICAREA EI 

Teoria relativităţii generale încearcă să formuleze 
legi fizice valabile în toate S.C.-urile. Problema funda¬ 
mentală a teoriei este cea a gravitaţiei. Această teorie 
face primul efort serios, de la Newton, în reformularea 
legii gravitaţiei. Este oare cu adevărat necesar acest lu¬ 
cru ? Cunoaştem realizările teoriei lui Newton, marile 
succese ale astronomiei bazate pe legea sa, a gravitaţiei. 
Legea lui Newton continuă să constituie baza tuturor 
calculelor astronomice. Am cunoscut însă şi unele obiec¬ 
ţii aduse vechii teorii. Legea lui Newton este valabilă 
numai în S.C.-ul inerţial al fizicii clasice, in S.C.-ul de¬ 
finit, cum ne amintim, prin condiţia ca legile mecanicii 
să fie valabile în el. Forţa de atracţie gravitaţională dintre 
două mase depinde de distanţa dintre ele. Legătura din¬ 
tre forţă şi distanţă este, după cum ştim, invariantă faţă 
de transformarea clasică. Dar această lege nu se poate 
încadra în sistemul relativităţii restrînse, deoarece dis¬ 
tanţa nu este invariantă faţă de transformarea Lorentz. 
Am putea încerca, aşa cum am făcut cu atîta succes cu 
legile 'mişcării, să generalizăm legea gravitaţiei astfel în- 
cît să se încadreze în teoria relativităţii restrînse sau, cu 
alte cuvinte, să o formulăm astfel încît să fie invariantă 
faţă de transformarea Lorentz şi nu faţă de transformarea 
clasică. Insă legea gravitaţională a lui Newton a zădăr¬ 
nicit toate eforturile noastre de a o simplifica şi de a o 
încadra în schema teoriei relativităţii restrînse. Dar chiar 
dacă am reuşi să facem aceasta, ar fi necesar încă un pas 
trecerea de la S.C.-ul inerţial al teoriei relativităţii res¬ 
trînse la S.C.-ul oarecare al teoriei relativităţii generale. 
Pe de altă parte, experienţele idealizate cu ascensorul în 
cădere indică lămurit că nu avem nici o şansă de a for¬ 
mula teoria relativităţii generale fără a soluţiona şi pro¬ 
blema gravitaţiei. Consideraţiile de mai sus permit să în¬ 
ţelegem de ce soluţiile problemei gravitaţionale, în fizica 
clasică şi în relativitatea generală, vor fi diferite. 

Am încercat din nou să indicăm calea care duce la 
teoria relativităţii generale şi motivele care ne deter¬ 
mină să ne schimbăm încă o dată vechile concepţii. Vom 

indica , fără a intra in structura formală a teoriei rela¬ 
tivităţii generale, unele aspecte ale noii teorii a gravitaţiei. 
Faţă de tot ce s-a spus pînă acum, nu va fi prea greu să 
sezisăm natura diferenţelor dintre noua şi vechea teorie. 

1. Ecuaţiile gravitaţiei din teoria relativităţii gene¬ 
rale pot fi aplicate orcărui S.C. Folosirea unui S.C. par¬ 
ticular într-un caz dat este numai o chestiune de como¬ 
ditate ; teoretic, toate S.C.-urile sînt permise. Eliminînd 
gravitaţia, cădem automat peste S.C.-ul inerţial al teo¬ 
riei relativităţii restrînse. 

2. Legea gravitaţiei' a lui Newton leagă mişcarea unui 
corp, aici şi acum, de acţiunea simultană (din acelaşi mo¬ 
ment) a altui corp situat la mare distanţă. Legea aceasta 
constituie un prototip pentru întreaga noastră concepţie 
mecanicistă. Dar concepţia mecanicistă a dat faliment. 
Noul prototip al legilor naturii l-am descoperit în ecua¬ 
ţiile lui Maxwell. Ecuaţiile lui Maxwell sînt legi de struc¬ 
tură. Ele leagă evenimente care au loc, acum şi aici, cu eve¬ 
nimente care se vor produce, puţin mai tîrziu, în imediata 
apropiere. Ele descriu variaţiile cîmpului electromagnetic. 
Noile noastre ecuaţii gravitaţionale sînt, de asemenea, legi 
de structură care descriu variaţiile cîmpului gravitaţional. 
Din punctul de vedere formal, trecerea de la legea gravi¬ 
taţiei a lui Newton la teoria relativităţii generale are 
oarecum, caracterul tranziţiei de la teoria fluidelor elec¬ 
trice şi legea lui Coulomb la teoria lui Maxwell. 

3. Universul nostru nu este euclidian. Natura geo¬ 
metrică a lumii noastre este determinată de configuraţia 
maselor şi de viteza lor. Ecuaţiile gravitaţiei din teoria 
relativităţii generale încearcă să pună în lumină proprie¬ 
tăţile geometrice ale lumii noastre. 

Să presupunem, pentru moment, că am reuşit să 
îndeplinim pînă la capăt programul teoriei relativităţii 
generale. Nu cumva sîntem ameninţaţi, în cazul acesta, 
să împingem speculaţiile prea departe de realitate ? 
Ştim cît de bine explică vechea teorie observaţiile as¬ 
tronomice. Există vreo posibilitate de a arunca o punte 
intre noua teorie şi observaţie ? Orice speculaţie tre¬ 
buie verificată prin experienţă şi orice rezultat, oricît 
de ademenitor ar fi el, trebuie respins dacă nu corespunde 

faptelor. Cum a făcut faţă confruntării cu experienţa 
noua teorie a gravitaţiei ? La această întrebare se poate 
răspunde printr-o propoziţiune : Vechea teorie repre¬ 
zintă un caz limită al celei noi. Dacă forţele gravitaţionale 
sînt relativ slabe, legile lui Newton reprezintă o bună a- 
proximaţie a legilor noi ale gravitaţiei. Prin urmare, toate 
observaţiile care confirmă vechea teorie confirmă tot¬ 
odată şi teoria relativităţii generale ; regăsim vechea 
teorie de pe planul superior al celei noi. 

Chiar dacă în favoarea noii teorii n-ar pleda nici o 
observaţie suplimentară, dacă explicaţiile ei n-ar avea 
nici o calitate în plus faţă de cele ale vechii teorii, măr- 
ginindu-se doar să fie tot atit de bune ca ele, chiar în 
cazul acesta, dacă am fi puşi în situaţia de a alege între 
cele două teorii, ar trebui s-o preferăm pe cea nouă. In 
adevăr, chiar dacă din punctul de vedere formal ecua¬ 
ţiile noii teorii sînt mai complicate, ele sînt mai simple 
din punctul de vedere al principiilor fundamentale, al 
ipotezelor care stau la baza lor. Cele două stafii : timpul 
absolut şi sistemul inerţial au dispărut. Firul conducător 
esenţial al echivalenţei dintre masa grea şi cea inertă 
a fost urmat pînă la capăt. Ne putem dispensa de orice 
presupunere privitoare la 'dependenţa^ forţelor de gravi¬ 
taţie de. distanţă. Ecuaţiile gravitaţionale au forma unor 
legi de structură, formă cerută tuturor legilor fizicii în- 
cepînd de la marile realizări ale teoriei cîmpului. 

Din noile legi ale gravitaţiei pot fi deduse unele con¬ 
secinţe noi, neconţinute în legea gravitaţională a lui 
Newton. Una din ele, curbarea unei raze de lumină în- 
tr-un cimp gravitaţional, am şi amintit-o. Vom menţiona 
acum alte două consecinţe. 

Dacă vechile legi rezultă din cele noi cînd forţele de 
gravitaţie sînt slabe, în schimb, abaterile de la legea new¬ 
toniană a gravitaţiei sînt de aşteptat numai pentru forţe 
de gravitaţie relativ intense. Să examinăm sub acest as¬ 
pect cazul sistemului nostru solar. Planetele, printre 
care şi Pămîntul nostru, se mişcă în jurul Soarelui pe or¬ 
bite eliptice; planeta cea mai apropiată de Soare este 
Mercur. Distanţa dintre Soare şi Mercur fiind mai mică 
decît cea dintre Soare şi orice altă planetă, forţa de a- 

tracta dintre ele va fi cea mai intensă. Prin urmare, dacă 
există vreo speranţă să găsim o abatere de la legea lui 
Newton, şansele cele mai mari le avem în cazul planetei 
Mercur. Dacă, potrivit teoriei clasice, orbita descrisă de 
planeta Mercur este de acelaşi tip ca a oricărei alte 
planete, exceptînd faptul că ea este cea mai apropiată 
de Soare, în schimb, potri¬ 
vit teoriei relativităţii ge¬ 
nerale mişcarea ar trebui 
să se abată puţin de la e- 
lipsă. Şi anume : conco¬ 
mitent cu învîrtirea lui 
Mercur în jurul Soarelui 
ar trebui ca şi elipsa pe 
care o descrie el să se 
rotească foarte lent faţă 
de S.C.-ul legat de Soare 
(fig. 70). Această rotire 
a elipsei reprezintă efec¬ 
tul prevăzut de teoria re¬ 
lativităţii generale, căruia 

noua teorie îi prezice şi mărimea. Elipsa lui Mercur ar ur¬ 
ma să efectueze o rotaţie completă în 3 milioane de ani. 
Se vede cît de infim este acest efect, şi cît de deşartă ar fi 
încercarea de a-1 pune în evidenţă în cazul planetelor mai 
îndepărtate de Soare. 



Abaterea traiectoriei planetei Mercur de la elipsă 
era cunoscută înainte de formularea teoriei relativităţii 
generale, dar nu i se putuse găsi nici o explicaţie. Pe de 
altă parte, teoria relativităţii generale a fost elaborată 
în afara oricărei preocupări in legătură cu această pro¬ 
blemă particulară. De abia mai tîrziu s-a tras concluzia 
privitoare la rotirea elipsei în cursul revoluţiei unei pla¬ 
nete în jurul Soarelui. în cazul lui Mercur, teoria a expli¬ 
cat cu succes abaterea mişcării de la legea lui Newton. 

Mai există încă o concluzie dedusă din teoria relati¬ 
vităţii generale, care a fost comparată cu experienţa. Am 
văzut că un ceasornic aşezat pe cercul mare al discului 
în rotaţie are un ritm diferit de cel al unui ceasornic aşe¬ 
zat pe cercul mic. Asemănător, rezultă din teoria relativi- 

tăţii că întrucît influenţa cîmpului gravitaţional este mult 
.mai puternică pe Soare decît pe Pămint, un ceasornic 
situat pe Soare are un ritm diferit de cel al unui ceasornic 
situat pe Pămint. 

Am remarcat la pag. 80 că sodiul incandescent emi¬ 
te lumină galbenă, omogenă, cu o lungime de undă deter¬ 
minată. In această radiaţie atomul îşi exteriorizează 
unul din ritmurile sale ; atomul poate fi considerat ca un 
ceasornic, fiecare din lungimile de undă pe care le emite 
reprezentînd unul din ritmurile lui. Potrivit teoriei rela¬ 
tivităţii generale, lungimea de undă a unei radiaţii emise 
de către atomul de sodiu situat pe Soare trebuie să fie 
ceva mai mare decît cea a radiaţiei corespunzătoare e- 
rnise de un atom de sodiu pe Pămînt. 

Problema verificării prin observaţie a consecinţelor 
teoriei este complicată şi, pînă în prezent, ea nu este nici 
pe departe definitiv soluţionată. Dat fiind însă că noi ne 
ocupăm numai cu ideile fundamentale, nu intenţionăm să 
intrăm mai adînc în această chestiune, mulţumindu-ne 
doar să afirmăm că, pînă în prezent, verdictul observaţiei 
pare să confirme concluziile teoriei relativităţii generale. 


§ 34. CÎMP ŞI MATERIE 

Am văzut cum şi de ce s-a prăbuşit punctul de ve¬ 
dere mecanicist. Nu a fost cu putinţă să se explice toate 
fenomenele prin acţiunile unor forţe simple ce se exer¬ 
cită între particule invariabile. Primele noastre încercări 
de a depăşi punctul de vedere mecanicist şi de a introduce 
conceptul de cîmp au obţinut cel mai mare succes în do¬ 
meniul fenomenelor electromagnetice. S-au formulat ast¬ 
fel legile de structură ale cîmpului electromagnetic, legi 
care leagă între ele evenimente foarte apropiate în spaţiu şi 
timp. Aceste legi concordă cu sistemul teoriei relativităţii 
restrînse, doarece ele sînt invariante faţă de transformarea 
Lorentz. Mai tîrziu, teoria relativităţii generale a formulat 
legile gravitaţiei. Ele sînt tot legi de structură, care de¬ 
scriu cîmpul gravitaţional dintre particulele materiale. A 
fost, de asemenea, uşor să se generalizeze legile lui Maxwell 

astfel încît ele să se poată aplica oricărui S.C. întocmai ca 
legile gravitaţiei din teoria relativităţii generale. 

Avem două realităţi : materia şi cîmp al. Este evi¬ 
dent că, spre deosebire de fizicienii de la începutul seco¬ 
lului trecut, noi nu putem concepe o fizică construită în 
întregime pe conceptul de materie. In stadiul actual ac¬ 
ceptăm ambele concepte. Putem, însă, considera materia 
şi cîmpul ca fiind realităţi distincte şi diferite ca natură ? 
Fiind dată o mică particulă (de materie) ne-am putea 
imagina, în mod naiv, o suprafaţă definită începînd de la 
care particula ar lua sfîrşit şi ar începe cîmpul ei gravi¬ 
taţional. în această reprezentare, trecerea de la regiunea 
în care sint valabile legile cîmpului la regiunea în care 
este prezentă materia s-ar face brusc. Care ar fi, în cazul 
acesta, criteriile fizice de deosebire a materiei de cîmp ? 
înainte de a fi învăţat ceva despre teoria relativităţii 
am fi fost înclinaţi să răspundem astfel la această în¬ 
trebare : materia are masă în vreme ce cîmpul nu are. 
Cîmpul reprezintă energie, materia reprezintă masă. 
Dar, în lumina noilor cunoştinţe dobindite, trebuie să con¬ 
siderăm nesatisfăcător acest răspuns. Din teoria relati¬ 
vităţii ştim că materia reprezintă un imens rezervor 
de energie şi că energia reprezintă materie. Prin urmare, 
nu putem stabili o distincţie calitativă între materie şi 
cîmp, căci distincţia dintre masă şi energie nu este cali¬ 
tativă. Cea mai mare parte a energiei este concentrată 
în materie, dar cîmpul care înconjoară particula repre¬ 
zintă tot energie, deşi într-o cantitate incomparabil mai 
mică. Am putea spune : avem materie unde concentrarea 
energiei este mare şi cîmp unde concentrarea energiei 
este mică. Dar, în cazul acesta, diferenţa dintre materie 
şi cîmp este mai degrabă cantitativă decit calitativă. 
N-are deci nici un sens să considerăm că materia şi cîmpul 
sînt două calităţi cu totul diferite una de alta. Nu ne pu¬ 
tem imagina o suprafaţă definită care să constituie o de¬ 
marcaţie netă între cîmp şi materie. 

Aceeaşi dificultate intervine şi în cazul sarcinii şi a 
cîmpului ei. în concluzie, pare imposibil să găsim un cri¬ 
teriu calitativ plauzibil pentru a discerne între materie şi 
cîmp sau între sarcină şi cîmp. 

Legile noastre de structură, adică legile lui Maxwell, şi 
legile gravitaţiei nu mai sînt valabile în cazul concentră¬ 
rilor intense ale energiei sau, cum se spune, în regiunile 
unde sînt prezente izvoare ale cîmpului, adică sarcini 
electrice, respectiv materie. Dar n-am putea noi oare* 
graţie unei uşoare modificări, să facem ecuaţiile noastre 
valabile pretutindeni, chiar şi în regiunile în care energia 
este extrem de concentrată ? 

Nu putem construi fizica numai pe baza conceptului 
de materie. După stabilirea echivalenţei dintre masă şi ener¬ 
gie, despicarea în materie şi cîmp are un caracter artifi¬ 
cial, neputînd fi clar definită. Nu am putea elimina con¬ 
ceptul de materie, construind o fizică bazată numai pe 
conceptul de cîmp ? Ceea ce dă simţurilor noastre impre¬ 
sia de materie este în realitate o mare concentrare de 
energie într-un spaţiu relativ mic. Am putea considera 
materie acele regiuni ale spaţiului în care cîmpul este 
extrem de puternic. S-ar putea crea astfel un nou cadru 
filosofic. Obiectivul final ar fi explicarea tuturor eveni¬ 
mentelor din natură prin legi de structură valabile în¬ 
totdeauna şi pretutindeni. In această interpretare, o pia¬ 
tră în zbor ar reprezenta un cîmp variabil ale cărui stări 
de maximum de intensitate s-ar propaga in spaţiu cu 
viteza pietrei. In noua noastră fizică nu ar fi loc şi pen¬ 
tru cîmp şi pentru materie, cîmpul fiind singura realitate. 
Această nouă concepţie ne este sugerată de marile rea¬ 
lizări ale fizicii cîmpului, de succesele obţinute graţie 
exprimării legilor electricităţii, magnetismului şi gra¬ 
vitaţiei sub formă de legi de structură şi, în sfîrşit, de 
echivalenţa dintre masă şi energie. Aşadar, ultima noa¬ 
stră problemă ar fi modificarea legilor cîmpului astfel 
încît să devină aplicabile pentru regiunile în care energia 
are o concentrare uriaşă. 

Dar pînă acum nu am reuşit să aducem la îndepli¬ 
nire acest program în mod plauzibil şi consecvent. Urmea¬ 
ză ca viitorul să hotărască dacă el este sau nu realizabil* 
In stadiul actual, în toate construcţiile noastre teoretice* 
trebuie să continuăm să luăm în considerare două reali¬ 
tăţi : cîmpul şi materia. 

Ne mai aşteaptă o serie de probleme fundamentale. 

Ştim că toată materia este alcătuită din puţine feluri de 
particule. Cuim intervin aceste particule elementare în 
construcţia diferitelor forme ale materiei. Cum interac- 
ţionează aceste particule elementare cu cîmpul ? Căutîn- 
du-se un răspuns la aceste probleme, au fost introduse în 
fizică idei noi, ideile teoriei cuantelor. 

Rezumăm : 

O nouă noţiune apare în fizică, cea mai importantă 
invenţie de la Newton încoace : cîmpul. A fost necesar 
un mare efort de imaginaţie ştiinţifică pentru a sezisa că 
noţiunea esenţială pentru descrierea fenomenelor fizice 
nu este sarcina sau particula, ci cîmpul care domneşte în 
spaţiul dintre sarcini şi particule. Conceptul de cîmp este 
încununat de un succes strălucit şi conduce la formula¬ 
rea ecuaţiilor lui Maxwell care descriu structura cîmpului 
electromagnetic şi care guvernează atît fenomenele elec¬ 
trice cit şi pe cele optice. ^ 

Teoria relativităţii s-a născut din problemele cîm¬ 
pului. Contrazicerile şi inconsecvenţele vechilor teorii 
ne-au constrîns să atribuim noi proprietăţi continuumului 
spaţiu-timp, scena tuturor evenimentelor din lumea noas¬ 
tră fizică. 

Teoria relativităţii se dezvoltă în două etape. Prima 
etapă conduce le ceea ce se numeşte teoria relativităţii 
restrînse care se aplică numai sistemelor de coordonate 
inerţiale adică sistemelor în care este valabilă . legea iner¬ 
ţiei' aşa cum fusese ea formulată de către Newton. Teoria 
relativităţii restrînse se bazează pc două ipoteze funda¬ 
mentale : 

legile fizicii sînt aceleaşi în toate sistemele de coor¬ 
donate care se mişcă uniform unul faţă de altul; 

viteza luminii are întotdeauna aceeaşi valoare. 

Din aceste ipoteze, confirmate pe deplin de experi¬ 
enţă, sînt deduse proprietăţile barelor în mişcare şi ale 
ceasornicelor, variaţiile lor în lungime şi ritm depinzînd 
de viteză. Teoria relativităţii modifică legile mecanicii. 
Vechile legi nu mai sînt valabile dacă viteza particulei 
în mişcare se apropie de cea a luminii. Noile legi valabile 
pentru corpurile în mişcare, aşa cum au fost ele reformu - 
late de teoria relativităţii, sînt confirmate strălucit de 

experienţă . O altă consecinţă a teoriei relativităţii res- 
trinse este legătura dintre masă şi energie . Masa este 
energie şi energia are masă. Cele două, legi de conservare , 
a masei şi a energiei , sînt contopite de teoria relativităţii 
într-una singură , anume , Zegea de conservare a masei- 
energie. 

Teoria relativităţii generale face o analiză şi mai a- 
profundată a continuumului spaţiu-timp. Valabilitatea te¬ 
oriei nu este restrînsă la sistemele de coordonate iner¬ 
ţiale. Teoria atacă problema gravitaţiei şi formulează noi 
legi de structură pentru cîmpul gravitaţional. Ea ne obligă 
să analizăm rolul jucat de geometrie în descrierea lumii 
fizice . Ea consideră esenţială egalitatea dintre masa gra- 
vificâ şi cea inertă , nu întîmplătoare ca în mecanica clasică. 
Consecinţele experimentale ale teoriei relativităţii gene¬ 
rale se deosebesc , numai în mică măsură , de cele ale meca¬ 
nicii clasice . Ele fac faţă verificărilor experimentale ori 
de cîte ori confruntarea este posibilă. Dar superioritatea 
teoriei rezidă în consistenţa ei interioară , şi în simplici¬ 
tatea ipotezelor ei fundament de. 

Teoria relativităţii scoate în evidenţă importanţa 
conceptului de cîmp în fizică . Totuşi , nu am reuşit încă 
să formulăm o fizică a cîmpului, pură. în stadiul actual 
sîntem încă, obligaţi să acceptăm atît existenţa cîmpului 
cît şi a materiei . 



IV TEORIA CUANTELOR 


Continuitate, discontinuitate. — Cuante ele¬ 
mentare de materie şi de electricitate. — Cuan¬ 
te de lumină. — Spectre luminoase. — Unde de 
materie. — Unde de probabilitate — Fizica şi 
realitatea. 


§ 35. CONTINUITATE, DISCONTINUITATE 

Sub ochii noştri este desfăşurat un plan al oraşului 
New-York şi al împrejurimilor sale. Ne punem întrebarea : 
în care puncte ale acestui plan se poate ajunge cu trenul ? 
După ce extragem aceste puncte dintr-un mers al tre¬ 
nurilor, le însemnăm pe plan. Să schimbăm acum între¬ 
barea : in care puncte se poate ajunge cu automobilul ? 
Pentru a le găsi este de ajuns să reprezentăm, prin linii, 
pe plan toate şoselele care pleacă din New-York, căci 
oricare punct situat pe una din aceste şosele poate fi 
efectiv atins, călătorind cu automobilul. în amândouă ca¬ 
zurile avem sisteme de puncte. Insă în primul caz ele re¬ 
prezintă staţii de cale ferată şi, ca atare, sînt răzleţe, în 
vreme ce în al doilea, ele sînt toate punctele situate în 
lungul liniilor care reprezintă şoselele. Să trecem acum 
la altă întrebare ; la ce distanţă de New-York sau, mai 
riguros, de un anumit loc din New-York se găseşte un 
asemenea punct ? în primul caz, acestor distanţe le 
corespund numere diferite. Aceste numere diferă între ele 
prin salturi neregulate, dar intodeauna finite. Vom ex¬ 
prima aceasta spunînd. că distanţele de la New-York 
pînă la locurile unde se poate ajunge cu trenul variază 
în mod discontinuu , în vreme ce distanţele pînă la locu¬ 
rile la care se poate ajunge cu automobilul pot varia în 
trepte oricît de mici, ele pot varia în mod continuu. Va- 

riaţiile distanţelor pot fi făcute arbitrar de mici în cazul 
automobilului, nu insă şi în cazul trenului. 

Extracţia unei mine de cărbuni poate varia în mod 
continuu. Cantitatea de cărbune produsă poate fi sporită, 
sau redusă, în trepte arbitrar de mici. Dar numărul mi¬ 
nerilor folosiţi poate varia numai discontinuu. Ar fi cu 
totul absurd să spunem : „de ieri, numărul salariaţilor 
a crescut cu 3,783“. 

O persoană căreia i s-ar cere să spună ciţi bani are 
în buzunar nu poate spune un număr cu mai mult de 
două zecimale. O sumă de bani poate varia numai în sal¬ 
turi, în mod discontinuu. în America, cea mai mică mo¬ 
nedă, să-i spunem cuanta elementară pentru moneda a- 
mericană, este centul. Cuanta elementară pentru moneda 
engleză este „farthing-ul“ care valorează numai ju¬ 
mătate din cuanta elementară americană. AVem exemplul 
a două cuante elementare ale căror valori pot fi comparate 
între ele. (Raportul valorilor lor are o semnificaţie definită, 
dat fiind că una din ele valorează de două ori mai mult 
decît cealaltă. 

Putem spune : unele cantităţi pot varia continuu, 
altele numai discontinuu, în trepte care nu mai pot fi 
micşorate. Aceste cantităţi indivizibile se numesc cuante 
elementare ale mărimii particulare la care se referă. 

Cînd cîntărim cantităţi mari de nisip putem considera 
că masa lui este continuă deşi structura lui este, evident, 
granulară. Dacă nisipul ar fi însă foarte preţios, şi dacă 
balanţele folosite ar fi foarte sensibile, ar trebui să ţinem 
seama de faptul că masa variază întotdeauna printr-un 
multiplu al unui grăunte. Masa aceasta a unui grăunte ar 
reprezenta cuanta noastră elementară. Din acest exem¬ 
plu, vedem cum, mărind precizia măsurărilor, poate fi pus 
în evidenţă caracterul discontinuu al unei cantităţi con¬ 
siderată pînă atunci continuă. 

Dacă ni' s-ar cere să caracterizăm ideea principală a 
teoriei cuantelor într-o singură frază am putea spune : tre¬ 
buie să admitem că anumite cantităţi fizice, considerate 
pînă în prezent continue, sînt în realitate compuse din 
cuante elementare. 

Domeniul de fapte îmbrăţişat de teoria cuantelor este 

foarte mare. Aceste fapte au fost puse în evidenţă de 
către tehnica extrem de dezvoltată a experienţelor mo¬ 
deme. Cum noi nu putem nici executa nici descrie expe¬ 
rienţele fundamentale, vom fi nevoiţi, deseori, să men¬ 
ţionăm rezultatele lor in mod dogmatic. Scopul nostru este 
să explicăm numai principiile pe care se bazează această 
teorie. 


§ 36. CUANTE ELEMENTARE DE MATERIE ŞI DE 
ELECTRICITATE 

In imaginea despre materie, dată de teoria cinetică, 
toate elementele sînt construite din molecule. Să luăm 
cazul cel mai simplu al elementului cel mai uşor, hidro¬ 
genul. La pag. 55 am arătat că studiul mişcării browniene 
permite determinarea masei unei molecule de hidrogen. 
Valoarea ei este 

0,000 000 000 000 000 000 000 003 3 grame. 

Aceasta înseamnă că masa este discontinuă. Masa unei 
cantităţi de hidrogen poate varia numai printr-un număr 
întreg de trepte mici, fiecare corespunzînd masei unei sin¬ 
gure molecule de hidrogen. Dar procesele chimice arată 
că molecula de hidrogen poate fi scindată în două părţi, 
sau cu alte cuvinte că molecula de hidrogen este compusă 
din doi atomi. In procesele chimice, rolul principal îl joacă 
atomul şi nu molecula. împărţind numărul de mai sus la 
2 găsim masa unui atom de hidrogen. Ea este de aproxi¬ 
mativ : 

0, 000 000 000 000 000 000 000 001 7 grame. 

Masa este o cantitate discontinuă. Evident, nu este 
însă nevoie să ţinem seama de acest lucru cînd cintărim 
un corp ; chiar cele mai sensibile balanţe sint departe de a 
atinge gradul de precizie necesar pentru a putea pune în 
evidenţă discontinuitatea masei. 

Să ne întoarcem la un fapt bine cunoscut. O sîrmă 
este legată la o sursă de curent. Prin fir începe să treacă 
un curent de la potenţialul mai înalt la potenţialul mai 

scăzut. Ne amintim că multe fapte experimentale fuseseră 
explicate cu ajutorii! teoriei simple a fluidelor electrice, 
care ar curge prin fir. Ne amintim de asemenea (pag. 65) 
că fusese numai o chestiune de convenţie să admitem că 
fluidul pozitiv curge de la potenţialul mai înalt la cel mai 
jos, sau că fluidul negativ curge de la potenţialul mai jos 
la cel mai înalt. Să facem abstracţie, pentru moment, de 
toate progresele ulterioare realizate pe baza conceptelor 
de cîmp. Menţinîndu-ne chiar în cadrul teoriei fluidelor 
electrice, mai rămin de lămurit unele probleme. Cum in¬ 
dică termenul de „fluid**, la început electricitatea fusese 
privită ca avînd un caracter continuu. Potrivit acestor 
concepţii vechi, încărcarea electrică putea fi variată în 
trepte arbitrar de mici. Nu era necesar să se presupună 
existenţa unor cuante elementare de electricitate. Cuceri¬ 
rile teoriei cinetice au pregătit însă terenul pentru o nouă 
întrebare : există cuante elementare de fluid electric ? O 
a doua chestiune care trebuie lămurită este dacă curentul 
consistă din curgerea fluidului negativ, a celui pozitiv sau a 
ambelor fluide ? 

Ideea tuturor experinţelor menite să răspundă la 
această întrebare a fost de a extrage fluidul electric din 
sîrmă şi a-1 sili să treacă prin vid, a-1 desface din orice 
asociere cu materia şi a-i cerceta apoi proprietăţile care, 
in aceste condiţii, ar urma să apară cel mai clar. Multe 
asemenea experienţe au fost efectuate către sfîrşitul se¬ 
colului al XlX-lea. înainte de a explica principiul, cel puţin 
al unuia din dispozitivele experimentale folosite, vom lua 
în considerare numai rezultatele. Fluidul ellectric care 
curge prin sîrmă este negativ şi este deci dirijat de la po¬ 
tenţialul mai scăzut către cel mai înalt. Dacă am fi ştiut 
aceasta de la început, cînd s-a creat teoria fluidelor elec¬ 
trice, cu siguranţă că am fi schimbat între ele cuvintele, 
numind pozitivă electricitatea barei de ebonită şi negativă 
pe cea a barei de sticlă. Ni s-ar fi părut atunci mai con¬ 
venabil să considerăm pozitiv fluidul care trece prin fir. 
Dar, deoarece presupunerea noastră iniţială a fost gre¬ 
şită, acum sîntem nevoiţi să ne acomodăm cu acest in¬ 
convenient. Următoarea chestiune importantă este dacă 
structura acestui fluid negativ este „granulară!*, dacă el 

este sau nu compus din cuante electrice. Un alt şir de 
experienţe, independente unele de altele, au arătat că exis¬ 
tenţa unei cuante elementare de electricitate negativă 
este neîndoielnică. Fluidul electric negativ este constituit 
din grăunţe, întocmai ca o plajă din fire de nisip, sau o 
casă din cărămizi. Cel mai clar a formulat acest rezultat 
J. J. Thomson, în urmă cu vreo 40 de ani. Aceste cuante 
elementare de electricitate 
negativă se numesc electroni . 

Prin urmare, orice sarcină e- 
lectrică negativă este compu¬ 
să dintr-o puzderie de sarcini 
elementare adică de elec¬ 
troni. Sarcina negativă, în¬ 
tocmai ca masa, poate varia 
numai discontinuu. Sarcina 
electrică elementară este în¬ 
să atît de mică încît în mul¬ 
te cercetări este posibil şi 
uneori chiar convenabil să 
o considerăm ca o cantitate 
continuă. Astfel, teoriile ato¬ 
mice şi electronice introduc în ştiinţă cantităţi fizice dis¬ 
continue care pot varia numai în salturi. 

Să introducem două plăci metalice paralele intr-a 
incintă din care s-a scos tot aerul (fig. 71). Fie una din 
plăci înţărcată pozitiv, cealaltă negativ. O sarcină ,de 
probă, pozitivă, introdusă între cele două plăci va fi res¬ 
pinsă de placa încărcată pozitiv şi atrasă de placa încăr¬ 
cată negativ. Prin urmare, liniile de forţă ale cîmpului 
electric vor fi îndreptate de la placa încărcată pozitiv 
către cea încărcată negativ. Forţa care ar acţiona asupra 
unui corp de probă încărcat negativ ar avea sensul opus. 
Dacă plăcile sînt de ajuns de mari, liniile de 
forţă dintre ele vor fi la fel de dese pretutindeni; 
oriunde ar fi aşezat corpul de probă, forţa deci şi densi¬ 
tatea liniilor de forţă ar fi aceleaşi. Electronii introduşi 
undeva între plăci s-ar comporta ca nişte picături de- 
ploaie în cîmpul gravitaţional al Pămîntului, deplasinidu-se 
paralel, unul faţă de altul, de la placa încărcată negativ 

către cea încărcată pozitiv. Există multe dispozitive ex¬ 
perimentale capabile să pună în libertate o ploaie de elec¬ 
troni într-un asemenea cîmp care îi va orienta la fel pe 
toţi. Unul dintre cele mai simple procedee este de a in¬ 
troduce o sirmă incandescentă între plăcile încărcate. Un 
astfel de fir înroşit emite electroni care sînt apoi orien¬ 
taţi de liniile de forţă ale cîmpului exterior. Pe acest prin¬ 
cipiu sînt bazate, de exemplu, tuburile de radio, familiare 
tuturor. 

Multe experienţe foarte ingenioase au fost efectuate 
cu fascicule de electroni. S-a studiat devierea (traiectorii¬ 
lor) lor în diferite cîmpuri electrice şi magnetice exte¬ 
rioare. S-a putut chiar izola un singur electron, determi- 
nîndu-i-se astfel sarcina şi masa adică rezistenţa lui iner¬ 
ţială faţă de acţiunea unei forţe exterioare. Aici ne vom 
mărgini să indicăm valoarea masei unui electron. S-a 
stabilit că ea este cam de 2 000 de ori mai mică decît masa 
unui atom de hidrogen. Astfel masa unui atom de hidro¬ 
gen, cît ar fi ea de mică, poate fi considerată mare in com¬ 
paraţie cu masa unui electron. Din punctul de vedere al 
unei teorii consecvente a cîmpului, întreaga masă, adică 
întreaga energie a unui electron, ar fi energia cîmpului 
său. Intensitatea lui este mare numai în interiorul unei 
mici sfere, iar la mare distanţă de „centrul" unui electron 
cîmpul este slab. 

Am spus mai sus că atomul oricărui element este ul¬ 
tima lui subdiviziune. Această afirmaţie a fost mult timp 
luată drept bună. Astăzi ea este, însă, depăşită. Ştiinţa 
şi-a făurit o nouă imagine care arată limitele celei vechi 1 . 
In prezent, aproape că nu există concepţie a fizicii mai 
bine fundată pe fapte decît cea privitoare la structura 
complexă a atomului. Prima etapă a fost recunoaşterea 
faptului că electronul, cuanta elementară de fluid elec¬ 
tric negativ, este şi unul din componenţii atomului, una 
din cărămizile elementare din care este construită toată 
materia. Procedeul citat mai înainte, al sîrmei Încălzite 
care emite electroni, este numai unul din numeroasele 
procese prin care se pot extrage din materie aceste par¬ 
ticule. Această concluzie care leagă strîns problema struc- 

turii materiei cu cea a electricităţii, decurge fără nici o 
îndoială din multe fapte experimentale independente. 

Este relativ uşor să extragem dintr-un atom o parte 
din electronii care îl compun. Aceasta se poate realiza nu 
numai prin încălzire, ca în exemplul de mai sus al sîrmei 
incandescente, ci şi prin alte procedee, de exemplu, prin 
bombardarea atomilor cu alţi electroni. 

Să presupunem că am introdus în hidrogen rarefiat 
un fir metalic subţire, încălzit la roşu. Firul va emite 
în toate direcţiile electroni, cărora, sub acţiunea unui cîmp 
electric exterior, li se va imprima o viteză dată. Un elec¬ 
tron îşi măreşte viteza întocmai ca o piatră care cade în 
cîmpul gravitaţional. Prin metoda aceasta, putem obţine 
un fascicul de electroni care se deplasează cu o anumită 
viteză într-o direcţie anumită. Astăzi putem imprima 
electronilor viteze comparabile cu cea a luminii, supu- 
nîndu-i acţiunii unor cîmpurj foarte intense. Ce se întîm- 
plă dacă un fascicul de electroni, cu o anumită viteză, 
ciocneşte o moleculă de hidrogen ? 

Dacă electronul este destul de rapid, izbitura lui va 
determina nu numai spargerea moleculei de hidrogen în 
cei doi atomi ai săi, ci şi zmulgerea unui electron unuia 
din cei doi atomi. 

Să admitem că electronii intră în constituţia materiei. 
Atunci urmează că un atom căruia i s-a zmuls un elec¬ 
tron nu poate fi considerat neutru din punctul de vedere 
electric. Dacă înainte de pierderea unei sarcini elementare 
el fusese neutru, atunci el nu mai poate fi şi după aceea : 
fragmentul rămas trebuie să fie pozitiv. Şi cum masa unui 
electron este de atîtea ori mai mică decît cea a atomului 
cel mai uşor, putem conchide, cu certitudine, că cea mai 
mare parte din masa unui atom nu este reprezentată de 
electroni, ci de ansamblul particulelor elementare rămase, 
care sînt mult mai grele decît electronii. Vom denumi 
această parte mai grea a unui atom, nucleul lui. 

Fizica modernă experimentală a creat metode de a 
sparge nucleul unui atom, de a transmuta atomii unui 
element în atomii altui element şi de a extrage din nucleu 
particulele elementare grele din care este alcătuit. Acest 
capitol al fizicii, cunoscut sub numele de „fizică nucleară". 

la care a contribuit atît de mult Rutherford, este, din 
punctul de vedere experimental, cel mai interesant. Dar 
pînă la ora actuală lipseşte încă o teorie simplă, din punc¬ 
tul de vedere al ideilor ei fundamentale, care să interpre¬ 
teze marea varietate de fapte din domeniul fizicii nucle¬ 
are. Şi cum în aceste pagini ne interesează numai ideile fi¬ 
zice generale, vom trece peste acest capitol, în ciuda marii 
sale importanţe pentru fizica modernă. 

§ 37. CUANTE DE LUMINA 

Să considerăm un dig ridicat de-a lungul malului mării. 
Valurile îl lovesc necontenit, îl rod şi se retrag lăsînid cîmp 
liber pentru alte valuri care înaintează. Masa digului des¬ 
creşte şi vom putea spune ce parte din zid a fost roasă, 
de exemplu, într-un an. Să ne reprezentăm acum un proces 
diferit. Voim să micşorăm masa digului cu aceeaşi canti¬ 
tate dar pe altă cale. Pentru aceasta tragem cu gloanţe 
asupra digului ; din locurile atinse se vor desprinde frag¬ 
mente de zid. Masa digului va descreşte şi ne putem uşor 
imagina că ea a scăzut cu aceeaşi cantitate în am¬ 
bele cazuri. Din aspectul digului, vom putea recunoaşte 
uşor dacă masa lui a scăzut sub acţiunea continuă a va¬ 
lurilor sau sub cea discontinuă a ploii de gloanţe. Pentru 
înţelegerea fenomenelor pe care le descriem, este necesar 
să ne întipărim în minte diferenţa dintre acţiunea mării 
şi cea a grindinii de proiectile. 

Am spus mai sus că un fir încălzit emite electroni. 
Vom prezenta acum un alt mod de a extrage electroni 
dintr-un metal. Lumina omogenă, de exemplu lumina vio¬ 
letă, care după cum ştim are o lungime de undă determi¬ 
nată, este lăsată să bombardeze o suprafaţă metalică. Lu¬ 
mina zmulge electroni din metal. Electronii se depăr¬ 
tează de metal şi, ca o ploaie, se deplasează cu o viteză 
dată. Din punctul de vedere al principiului energiei, pu¬ 
tem să spunem că energia luminii a fost transformată, 
parţial, în energia cinetică a electronilor expulzaţi. Teh¬ 
nica experimentală modernă ne permite să înregistrăm 
aceste proiectile electronice, şi să le determinăm viteza 
şi deci energia. Această zmulgere a electronilor dintr-un 



Teoria cuantelor 205 


metal de către lumina care cade asupra lui se numeşte 
efect fotoelectric. 

Am pornit de la acţiunea unei unde de lumină omo¬ 
genă de anumită intensitate. Dar, ca în orice experienţă, 
trebuie să schimbăm acum condiţiile de lucru spre a sta¬ 
bili dacă aceasta are vreo influenţă asupra efectului ob¬ 
servat. 

începem prin a varia intensitatea luminii omogene 
violete care cade asupra plăcii de metal pentru a stabili 
in ce măsură energia electronilor emişi depinde de inten¬ 
sitatea luminii incidente. Să încercăm să deducem rezul¬ 
tatul prin raţionament, nu prin experienţă. Am putea ra¬ 
ţiona astfel : în efectul fotoelectric o anumită fracţiune 
din energia radiaţiei este transformată în energia de miş¬ 
care a electronilor. Dacă iluminăm metalul cu lumină de 
aceeaşi lungime de undă, provenită însă de la un izvor 
mai intens, atunci energia electronilor emişi ar trebui să 
fie mai mare deoarece radiaţia este mai bogată in energie. 
Ar trebui deci să ne aşteptăm ca viteza electronilor emişi 
să crească pe măsură ce creşte intensitatea luminii inci¬ 
dente. Dar experienţa contrazice, şi de data aceasta, pre¬ 
zicerea noastră. Constatăm încă o dată că legile naturii nu 
sînt aşa cum le-am dori noi. Ne găsim din nou în pre¬ 
zenţa unei experienţe care contrazice prezicerile noastre, 
răsturnînd prin aceasta teoria din care au decurs. Rezul¬ 
tatul efectiv al experienţei este, din punctul de vedere al 
teoriei ondulatorii, surprinzător : electronii observaţi au 
toţi aceeaşi viteză ; energia lor nu variază cînd creşte in¬ 
tensitatea luminii. 

Acest rezultat experimental nu ar fi putut fi prezis 
de teoria ondulatorie. Şi în cazul acesta răsare o nouă teo¬ 
rie din dezacordul dintre vechea teorie şi experienţă. 

Să fim în mod intenţionat nedrepţi faţă de teoria on¬ 
dulatorie a luminii trecînd sub tăcere marile ei succese : 
explicarea strălucită dată fenomenului de ocolire de către 
razele de lumină a obstacolelor foarte mici. Să ne con¬ 
centrăm atenţia asupra efectului fotoelectric şi să-i ce¬ 
rem teoriei o explicaţie adecuată a acestui efect. Evident, 
nu putem deduce din teoria ondulatorie independenţa 
energiei electronilor de intensitatea luminii sub a cărei 

acţiune fuseseră extraşi din placa de metal. Vom încerca 
o altă teorie. Ne amintim că teoria corpusculară a lui 
Newton, care explicase multe din fenomenele optice, nu 
a putut explica fenomenele observate în cazul difracţiei 
luminii, suferind un eşec. Să trecem acum peste el in mod 
intenţionat. în timpul lui Newton, noţiunea de energie 
nu exista. După el, corpusculele de lumină erau lipsite de 
greutate; fiecărei culori' îi corespundea altă specie de 
corpuscule, reprezentînd altă substanţă. Mai tîrziu, după 
ce a fost creat conceptul de energie şi s-a stabilit că lu¬ 
mina transportă energie, nimănui nu i-a trecut prin gînd 
să aplice acest concept teoriei corpusculare a luminii. 
Teoria lui Newton căzuse şi, pînă în secolul nostru, reîn¬ 
vierea ei nu părea să prezinte interes. 

Pentru a menţine ideea principală a teoriei lui Newton 
trebuie să presupunem că lumina omogenă este compusă 
din grăunţe de energie, înlocuind deci corpusculele de lu¬ 
mină, primitive, prin mici porţiuni de energie, cuantele 
de lumină, care călătoresc în vid cu viteza luminii, şi pe 
care le vom numi fotoni. Reînvierea teoriei lui Newton» 
în această nouă formă, conduce la teoria cuantică a lu¬ 
minii. Nu numai materia şi sarcina electrică ci şi energia 
radiantă are o structură granulară adică este constituită 
din cuante de lumină. în concluzie, în afară de cuan¬ 
tele de materie şi cuantele de electricitate există şi cu¬ 
ante de energie. 

Ideea cuantei de energie a fost introdusă de către 
Planck la începutul acestui secol, pentru a explica anu¬ 
mite fenomene mult mai complicate decît efectul foto- 
electric. Dar efectul fotoelectric demonstrează mai lim¬ 
pede şi mai simplu necesitatea schimbării vechilor noastre 
concepţii. 

Este evident, de la prima vedere, că această teorie 
cuantică a luminii explică efectul fotoelectric. O ploaie 
de fotoni cade pe o placă de metal; acţiunea dintre ra¬ 
diaţie şi materie consistă, în cazul acesta, din foarte multe 
procese individuale de tipul: un foton izbeşte un atom 
şi-i zmulge un electron. Aceste procese individuale sînt 
toate identice şi electronul extras va avea aceeaşi energie 
în fiecare caz. Este clar, de asemenea, că în noul nostru 

limbaj, a mări intensitatea luminii incidente înseamnă a 
mări numărul de fotoni care cad. Prin urmare, ceea ce ar 
urma să se schimbe este numărul de electroni expulzaţi 
din placa de metal, energia fiecăruia rămînînd insă aceeaşi. 
Se vede dar că această teorie e în perfectă concordanţă 
cu observaţia. 

Ce se va întîmpla dacă pe suprafaţa metalului ar că¬ 
dea o rază de lumină omogenă de altă culoare decit cea 
violetă, să zicem o rază roşie ? Răspunsul la această în¬ 
trebare să-l lăsăm în seama experienţei. Pentru aceasta 
vom măsura energia electronilor extraşi de lumina roşie 
comparînd-o apoi cu cea a electronilor zmulşi de lumina 
violetă. Vom constata că energia electronilor extraşi de 
lumina roşie este mai mică decît cea a electronilor ex¬ 
traşi de lumina violetă. Cu alte cuvinte, energia cuantelor 
de lumină este diferită pentru culori diferite. Fotonii co¬ 
respunzători culorii roşii au jumătate din energia celor 
care corespund culorii violete. Sau, mai general, energia 
uneii cuante de lumină corespunzînd unei culori omogene 
descreşte în proporţia în care creşte lungimea de undă. 
Există, aşadar, o deosebire esenţială între cuantele de 
energie şi cuantele de electricitate : cuantele de lumină 
sînt diferite pentru fiecare lungime de undă, în vreme ce 
cuantele de electricitate sînt întotdeauna aceleaşi. Dacă 
am vrea să folosim una dintre analogiile noastre prece¬ 
dente ar trebui să comparăm cuantele de lumină cu sub¬ 
diviziunile monetare cele mai mici, care diferă de la ţară 
la ţară. 

Să facem, şi mai departe, abstracţie de teoria ondu- 
latorie a luminii presupunînd că structura luminii este 
granulară şi că e^ este formată din cuante de lumină, 
adică din fotoni cari străbat spaţiul cu viteza luminii. 
Astfel, în noua noastră imagine, lumina este o ploaie de 
fotoni, iar fotonul este cuanta elementară de energie lu¬ 
minoasă. Insă dacă am părăsit teoria ondulatorie, con¬ 
ceptul de lungime de undă şi-a pierdut semnificaţia. Ce 
noţiune nouă urmează să-i ia locul ? Energia cuantei de 
lumină ! Cu această precizare orice aserţiune formulată 
în termenii teoriei ondulatorii poate fi transpusă într-o 
aserţiune a teoriei cuantice a radiaţiei. De exemplu : 



208 


Evoluţia fizicii 


Terminologia teoriei ondulatorii 

Lumina omogenă are o lun¬ 
gime de undă definită. Lun¬ 
gimea de undă a extremităţii 
roşii a spectrului este de două 
ori mai mare decît cea a ex¬ 
tremităţii violete. 


Terminologia teoriei cuantice 

Lumina omogenă conţine fo¬ 
toni de energie definită. E- 
nergia fotonului din extremi¬ 
tatea roşie a spectrului este 
jumătate din cea corespunză¬ 
toare celei violete. 


Situaţia pu&te fi rezumată după cum urmează : 
•există fenomene care pot fi explicate de teoria cuantică, 
dar nu şi de teoria ondulatorie ; un exemplu îl reprezintă 
efectul fotoelectric, dar se cunosc şi alte fenomene de 
acest gen. Există fenomene care pot fi explicate de te¬ 
oria ondulatorie, dar nu pot fi explicate de teoria cuan¬ 
tică, un exemplu tipic fiind ocolirea obstacolelor de către 
lumină. în sfîrşit, există fenomene, ca de pildă propa¬ 
garea rectilinie a luminii, care pot fi explicate deopotrivă 
de bine atit de o teorie cit şi de cealaltă. 

Dar ce este lumina în realitate ? Este ea o undă sau 
o ploaie de fotoni ? Cîndva ne T am pus o întrebare ase¬ 
mănătoare, anume dacă lumina este o undă sau un roi de 
corpuscule luminoase. în stadiul acela aveam toate mo¬ 
tivele să respingem teoria corpusculară a lumii şi să 
acceptăm teoria ondulatorie care îmbrăţişa toate feno¬ 
menele. Acum, însă, problema este mult mai complicată. 
Nu vedem cum s-ar putea face o descriere consecventă 
a tuturor fenomenelor optice adoptînd unul singur din cele 
două limbaje posibile. Face impresia că am fi nevoiţi să 
ne folosim cînd de o teorie, cînd de cealaltă, iar uneori ar 
trebui să facem uz de amîndouă. Ne găsim în faţa unei 
dificultăţi de un tip nou. Avem două imagini contradictorii 
ale realităţii ; luate separat, nici una din ele nu poate 
explica integral fenomenele luminoase; împreună, 
însă, da. 

Cum s-ar putea oare combina aceste două imagini ? 
Cum am putea explica aceste două aspecte radical di¬ 
ferite ale luminii ? Nu este uşor să facem faţă acestei 
noi dificultăţi. Ne găsim din nou in prezenţa unei proble¬ 
me fundamentale. 

Să acceptăm pentru moment teoria fotonică a lu¬ 
minii şi să încercăm să înţelegem cu ajutorul ei fapte 

explicate pînă acum de teoria ondulatorie. în felul acesta, 
vom sublinia dificultăţile care fac, la prima vedere, ca 
cele două teorii să pară de neimpăcat. 

Ne amintim : un fascicul de lumină omogenă trecînd 
printr-un orificiu mic produce inele luminoase şi întune¬ 
cate (pag. 91). Cum am putea interpreta acest fenomen 
cu ajutorul teoriei cuantice a luminii, fără a face de loc 
apel la teoria ondulatorie ? Trimiţind un foton asupra 
unui orificiu, este de aşteptat ca pe ecran să apară lumină 
dacă fotonul trece prin orificiu şi întuneric dacă nu trece 
prin el. Totuşi noi constatăm apariţia unor inele alterna¬ 
tiv luminoase şi întunecate. Am putea încerca să expli¬ 
căm aceasta astfel : există probabil o interacţiune între 
bordura orificiului şi foton, dare este cauza apariţiei 
inelelor de interferenţă. Bineînţeleis, această propoziţie 
nu poate fi privită ca o explicaţie. în cel mai bun caz, ea 
trasează un program pentru o explicaţie care să ne dea 
cel puţin speranţa unei înţelegeri viitoare a difracţiei 
prin interacţiunea dintre materie şi fotoni. 

Dar chiar această vagă speranţă ne este spulberată 
de analiza făcută înainte altui dispozitiv experimental. 
Să reluăm cazul celor două orificii fine. Lumina omogenă 
care trece prin ele produce pe ecran franje alternativ 
luminoase şi întunecate. Cum poate fi interpretat acest 
efect din punctul de vedere al teoriei cuantice a luminii ? 
Am putea raţiona astfel : un foton trece fie printr-un 
orificiu fie prin celălalt ; în orice caz, dacă un foton (de 
lumină omogenă) constituie o particulă elementară, nu 
vedem cum ar putea el să se dedubleze trecînd prin am¬ 
bele orificii. Dar atunci fenomenul ar trebui să fie exact 
acelaşi ca în primul caz, adică inele luminoase şi întu¬ 
necate, nu franje luminoase şi întunecate. Cum se explică 
atunci că prezenţa celuilalt orificiu poate schimba cu de- 
săvîrşire aspectul fenomenului ? Căci, după toate apa¬ 
renţele, ceea ce transformă inelele în franje este ori¬ 
ficiul prin care nu trece fotonul, chiar dacă acesta este 
situat la o distanţă convenabilă de primul. Dar, dacă fo¬ 
tonul se comportă ca un corpuscul al fizicii clasice, el nu 
poate trece decît printr-un singur orificiu. în aceste con¬ 
diţii, fenomenul de difracţie rămîne absolut de neînţeles. 

Ştiinţa ne obligă să creăm noi idei, noi teorii. Sco¬ 
pul nostru este să dărîmăm zidul contrazicerilor care ba¬ 
rează deseori drumul progresului ştiinţific. Toate ideile 
esenţiale ale ştiinţei s-au născut în lupta dramatică din¬ 
tre realitate şi încercările noastre de a o înţelege. Avem 
de-a face, din nou cu o problemă pentru a cărei soluţi¬ 
onare trebuie să facem apel la noi principii. înainte de a 
înfăţişa încercările fizicii modeme de a explica contrazi¬ 
cerile dintre aspectele cuantic şi cel ondulatoriu ale lu¬ 
minii vom arăta insă că exact aceleaşi dificutăţi apar de 
îndată ce avem de-a face cu cuantele de materie în locul 
celor de lumină. 


§ 38. SPECTRE LUMINOASE 

Ştim că toată materia este constituită, numai dintr-un 
număr restrîns de specii de particule. Primele particule 
elementare de materie descoperite au fost electronii ; ei 
sînt totodată şi cuantele elementare de electricitate 
negativă. Am mai învăţat că anumite fenomene ne obligă 
să admitem că lumina este compusă din cuante elemen¬ 
tare de lumină, diferite pentru lungimi de undă diferite, 
înainte de a trece mai departe trebuie să discutăm unele 
fenomene fizice în care joacă un rol esenţial atît materia 
cit şi radiaţia. 

Soarele emite o radiaţie pe care o prismă o poate 
desface în componentele ei. Se obţine astfel spectrul 
continuu al Soarelui, adică spectrul în care sînt reprezen¬ 
tate toate lungimile de undă cuprinse între cele două 
extremităţi ale sale. Să luăm acum un alt exemplu. Am 
mai spus că sodiul incandescent emite lumină omogenă, 
lumină avînd o singură culoare, adică o singură lungime 
de undă. Dacă înaintea prismei se aşază sodiul incandes¬ 
cent, atunci apare numai o linie galbenă. • 

în general, dacă înaintea unei prisme se aşază un 
corp care radiază, atunci lumina pe care o emite el este 
descompusă în componentele sale, obţinîndu-se astfel 
spectrul caracteristic al corpului emiţător* 

Descărcarea electrică într-un tub care conţine un 

gaz este o sursă de lumină, aşa cum se observă în 
tuburile cu neon folosite pentru reclamele luminoase. Să 
aşezăm un tub din acestea înaintea unui spectroscop. 
Spectroscopul este un instrument care lucrează ca o pris¬ 
mă, dar cu mult mai multă precizie şi sensibilitate ; el 
desface lumina în componentele ei, adică o analizează. 
Lumina Soarelui, privită prin spectroscop, prezintă un 
spectru continuu ; în el apar toate lungimile de undă. 
Dacă izvorul luminos este un gaz prin care trece un cu¬ 
rent electric, spectrul are un caracter diferit. în locul 
unei bande continue multicolore apar p,e un fond întu¬ 
necat linii luminoase distincte. Fiecare dungă, dacă este 
foarte îngustă, corespunde unei culori anumite sau, în 
limbajul teoriei ondulatorii, unei lungimi de undă anu¬ 
mite. De exemplu, dacă într-un spectru apar 20 de linii, 
fiecăreia din ele îi va corespunde unul din cele 20 de nu¬ 
mere care vor desemna lungimile de undă. Vaporii dife¬ 
ritelor elemente au sisteme de linii diferite şi, prin urmare, 
diferite combinaţii de numere care corespund lungimilor 
de undă din spectrul emis. Nu există două elemente care 
să aibă acelaşi sistem de linii în spectrul lor caracteristic, 
după cum nu există două persoane care să aibă amprentele 
digitale absolut identice. După ce fizicienii au alcătuit un 
catalog al acestor linii, încetul cu încetul, a devenit evi¬ 
dentă existenţa unor legi, reuşindu-se chiar mai tîrziu, să 
se înlocuiască printr-o formulă matematică simplă coloa¬ 
nele de numere, în aparenţă fără legătură între ele, care 
exprimau lungimile de undă ale radiaţiilor emise de un 
corp dat. 

Tot ce s-a spus pînă acum poate fi transpus în lim-: 
bajul fotonic. Liniile corespund unor lungimi de undă de¬ 
finite, cu alte cuvinte unor fotoni cu energii definite. 
Prin urmare, gazele luminoase nu emit fotoni de toate 
energiile posibile ci numai pe cei caracteristici substan¬ 
ţei. Din nou realitatea limitează marele număr de posi¬ 
bilităţi. 

Atomii unui element particular, să zicem ai hidro¬ 
genului, pot emite numai fotoni de energii diferite. Numai 
emisia anumitor cuante de energii definite este permisă, 
toate celelalte fiind interzise. Pentru simplicitate să ad- 

mitem că un anumit element ar emite o singură linie, 
adică fotoni de energie riguros determinată. Orice atom 
este mai bogat în energie Înainte de emisie şi mai sărac 
după aceea sau, altfel exprimat, nivelul lui de energie 
este mai înalt înaintea emisiei şi mai scăzut după aceea. 
Din principiul conservării energiei rezultă că diferenţa 
dintre cele două nivele trebuie să fie egală cu energia 
fotonilor emişi. Aşadar, faptul că un atom al unui anumit 
element ar emite radiaţii de o singură lungime de undă, 
adică numai fotoni de energie perfect determinată, ar în¬ 
semna că în acel atom sînt permise numai două nivele de 
energie, emiterea unui foton corespunzînd tranziţiei 
atomului de la nivelul mai înalt la cel mai scăzut. 

Dar, de regulă, în spectrul unui element apar mai 
multe linii ; fotonii, emişi corespund mai multor energii 
şi nu uneia singure. Cu alte cuvinte, trebuie să admitem 
că în atomi sînt permise mai multe nivele energetice şi că 
emisia unui foton corespunde tranziţiei unui atom de la 
unul din nivelele energetice mai înalte la unul din nive¬ 
lele mai scăzute. Dar, esenţialul este că nu orice nivel 
este permis, intrucît în spectrul unui element nu apare 
orice lungime de undă, adică fotoni de orice energie. în 
loc să spunem că spectrul unui atom este caracterizat 
prin anumite linii, prin anumite lungimi de undă definite, 
putem spune că fiecare atom are anumite nivele de ener¬ 
gie definite şi că emisia unei cuante de lumină este asoci¬ 
ată cu tranziţia atomului de la unul din aceste nivele 
energetice la altul. Nivelele de energie nu sînt, de regulă, 
continue, ci discontinue. Vedem iar că posibilităţile sînt 
restrînse ide către realitate. 

Primul care a explicat de ce apar în spectru anumite 
linii şi nu altele a fost Bohr. Teoria lui, formulată cu 25 
de ani în urmă, formează o imagine a atomului care, cel 
puţin în cazuri simple, permite prezicerea prin calcul a 
spectrelor elementelor. în cadrul acestei teorii, numere 
în aparenţă disparate şi lipsite de semnificaţie sînt trans¬ 
formate într-un sistem coerent. 

Teoria lui Bohr constituie o etapă intermediară către 
o teorie miai profundă şi mai generală, numită mecanica 
ondulatorie sau cuantică. în paginile ce ne-au mai rămas 

ne propunem să caracterizăm ideile pricipale ale acestei 
teorii. înainte de a începe, trebuie să mai amintim un 
rezultat teoretic şi experimental cu un caracter mai par¬ 
ticular. 

Spectrul nostru vizibil se întinde de la o anumită 
lungime de 'undă, cea corespunzătoare culorii violete, 
pînă la cea a culorii roşii. Cu alte cuvinte, energiile foto¬ 
nilor din spectrul vizibil sînt, întodeauna, cuprinse între 
cele ale fotonilor din lumina violetă şi roşie. Această li¬ 
mitare este determinată, fără îndoială, numai de propri¬ 
etăţile ochiului omenesc. Dacă diferenţa energiilor a două 
nivele este însă destul de mare, atunci se emite un foton 
ultraviolet , căruia îi corespunde o linie în. afara spectru¬ 
lui vizibil. Apariţia ei nu poate fi constatată numai cu 
ochiul ; pentru aceasta, este nevoie de o placă fotografică. 

Razele X sînt compuse tot din fotoni, însă au o ener¬ 
gie mult mai mare decît a celor din spectrul vizibil, adică 
lungimile lor de undă sînt mult mai mici, de mii de ori 
mai mici, decît cele ale luminii vizibile. 

Dar este posibilă determinarea experimentală a unor 
lungimi de undă atît de mici ? Abia am reuşit să le mă¬ 
surăm pe ale luminii obişnuite ; am avut nevoie pentru 
aceasta de obstacole sau de deschideri mici. Dar două 
găuri, suficient de fine şi de apropiate pentru a produce 
difracţia luminii obişnuite, ar trebui să fie de multe mii 
de ori mai mici şi mai apropiate una de alta pentru a pro¬ 
duce difracţia razelor X. 

Cum putem, dar, măsura lungimea de undă a acestor 
raze ? Natura însăşi ne vine în ajutor. 

Un cristal este o îngrămădire de atomi aşezaţi la 
distanţe foarte mici unul de altul, cu regularitate desă- 
vîrşită (fig. 72). Figura noastră înfăţişează un model 
simplu de structură a unui cristal. în locul unor deschideri 
minuscule avem obstacole extrem de mici, constituite 
din atomii elementului, aşezaţi foarte aproape unul de 
altul, într-o ordine absolut regulată. După cum rezultă 
din teoria structurii cristalelor, distanţele dintre atomi 
sînt de ajuns de mici pentru a ne putea aştepta ca ele 
să dea fenomenul de difracţie pentru razele X. Experien¬ 
ţa dovedeşte că, în adevăr, este posibil să producem 

difracţia razelor X cu ajutorul acestor obstacole aşa de 
înghesuite, aşezate intr-o distribuţie tridimensională re¬ 
gulată, caracteristică. 

Să presupunem că un fascicul de raze X străbate un 

cristal şl cade apoi 
pe o placă fotogra¬ 
fică ; pe placă se în¬ 
registrează, atunci, 
o figură de difrac¬ 
ţie. S-au folosit di¬ 
ferite metode pen¬ 
tru studierea spec^ 
trelor razelor X şr 
pentru determinarea 
lungimii lor de undă 
din figura de difrac¬ 
ţie. Ce s-a spus aici 
în cîteva cuvinte ar 
umple tomuri în¬ 
tregi dacă am indica 
Fig. 72 toate amănuntele 

teoretice şi experi¬ 
mentale. In planşa III reproducem o singură figură 
de difracţie, obţinută prin una din metodele existente. Regă¬ 
sim inelele luminoase şi întunecate atît de caracteristice 
pentru fenomenele ondulatorii. în centru se poate vedea 
raza nedifractată. Dacă între razele X şi placa fotografică 
nu s-ar fi interpus un cristal ar fi apărut numai punctul 
luminos din centru. Fotografii de felul acesta permit cal¬ 
cularea lungimelor de undă corespunzătoare spectrelor 
razelor X ; de altă parte, cunoscînd lungimea die undă 
a razelor X se pot trage concluzii cu privire la structura 
cristalului. 



§ 39. UNDE DE MATERIE 

Cdm trebuie să interpretăm faptul că în spectrele 
elementelor apar numai anumite lungimi de undă carac¬ 
teristice ? 

Deseori s-a întîmplat ca, în fizică, să fie realizat un 




(Fotografiată de Loria şi Klinger) 

Difracţia undelor electronice. 




Teoria cuantelor 


215 


progres esenţial exploatîndu-se o analogie consecventă 
între fenomene în aparenţă fără legătură. în aceste 
pagini am văzut deseori cum idei create şi dezvoltate 
intr-o ramură a ştiinţei au fost apoi aplicate, cu succes, 
în altă ramură. Dezvoltarea concepţiilor mecanice şi de 
cîmp oferă multe exemple de felul acesta. Asocierea unor 
probleme rezolvate cu altele nerezolvate poate arunca 
o lumină nouă asupra dificultăţilor ce le întîmpinăm, 
sugerîndu-ne idei noi. Analogii superficiale care, în fond, 



Fig. 73. 

nu exprimă nimic, nu sînt greu de stabilit. Dar a desco¬ 
peri trăsături comune, esenţiale, ascunse de diferenţe 
exterioare, a construi pe această bază o nouă teorie fruc¬ 
tuoasă, este o realizare importantă. Dezvoltarea aşa- 
numitei mecanici ondulatorii, ale cărei baze le-au pus de 
Broglie şi Schrodinger în urmă cu mai puţin de 15 ani, 
este un exemplu tipic de creare a unei teorii fecunde pe 
baza unei analogii adinei şi fericite. 

Drept punct de plecare al expunerii ne va sluji un 
exemplu clasic care nu are nimic de-a face cu fizica mo¬ 
dernă. Să apucăm capătul unui tub de cauciuc foarte lung 
şi subţire sau al unui resort foarte lung şi să-l agităm 
ritmic în sus şi în jos, imprimîndu-i astfel o mişcare os¬ 
cilatorie. Atunci, cum am văzut în mai multe exemple, 
datorită oscilaţiei, ia naştere o undă care se propagă în 
lungul tubului cu o anumită viteză. Dacă am dispune de 
un tub infinit de lung atunci unda, odată produsă, şi-ar 
continua nestingherită călătoria ei fără de sfîrşit (fig. 73). 

Acum să luăm un alt exemplu ; să fixăm cele două 
capete ale tubului de mai sus, ori, dacă preferaţi, ale unei 
coarde de vioară (fig. 74). Ce se întîmplă acum cu o undă 
care ia naştere la unul din capetele tubului de cauciuc 
sau al coardei ? Unda îşi începe călătoria ca în exemplul 
precedent, dar este curînd reflectată de celălalt capăt al 

tubului. Avem acum două urude : una produsă prin osci¬ 
laţie, cealaltă prin reflexie ; ele înaintează în direcţii opuse 
şi interferează. Nu va fi prea greu să studiem interferenţa 

_ celor două unde determi- 

nînd unda unică ce re¬ 
zultă din suprapunerea 
lor ; ea se numeşte „undă 
staţionară Cei doi ter¬ 
meni „staţionar'’ şi „un¬ 
dă” par a se exclude. Vom 
vedea totuşi numaidecît 
că asocierea lor este jus¬ 
tificată de rezultatul su¬ 
prapunerii a două unde. 


Fig. 74 


Cel mai simplu exemplu de undă staţionară este miş¬ 
carea unei coarde fixate la capete, care, cum se vede din 
fig. 74 este o mişcare alternativă în sus şi în jos. 
Această mişcare este 
rezultatul suprapunerii 
a două unde care îna¬ 
intează în direcţii opu- |-1-—j 

se. Caracteristica aces¬ 
tei mişcări este că nu¬ 
mai cele două puncte 

de la extremităţile ei F1 S- 75 

sînt în repaus. Ele se 

numesc noduri. Este ca şi cum unda ar fi suspendată între 
cele două noduri, căci toate punctele coardei ating simul¬ 
tan atît maximurile cît şi minimurile deviaţiei lor. 

Am descris doar 
tipul cel mai sim¬ 
plu de undă staţio¬ 
nară. Există însă şi 
Fig. 76 altele ; de exemplu 

o undă staţionară 
poate avea trei noduri, cîte unul la cele două cape¬ 
te şi unul la mijloc. In acest caz, trei puncte sînt per¬ 
manent în repaus. Aruncînd o privire asupra fig. 75 
vedem că acum lungimea de undă este jumătate din cea a 
undei cu două noduri. O undă staţionară poate avea patru. 

(fig. 76), cinci şi chiar mai multe noduriîn fiecare caz., 
lungimea de undă depinde de numărul de noduri. Acest 
număr poate fi numai întreg şi poate varia numai in sal¬ 
turi. Afirmaţia : „numărul de noduri într-o undă staţi¬ 
onară este de 3,576“ este pur şi simplu absurdă. Aşadar, 
lungimea de undă poate varia numai discontinuu. în a- 
ceastă problemă ultraclasică regăsim un aspect familiar 
nouă din teoria cuantelor. în realitate, unda staţionară, 
produsă, de exemplu, de un violonist este mult mai com¬ 
plicată, ea fiind un amestec de foarte multe unde cu 2„ 
3, 4 şi mai multe noduri, cu lungimi de undă diferite.. 
Fizica este în măsură să descompună un asemenea ames¬ 
tec în undele staţionare simple din care este compus. Fo¬ 
losind terminologia noastră de mai sus, am putea spune 
că o coardă care oscilează are spectrul ei întocmai ca un 
element care emite o radiaţie şi că, întocmai ca în cazul 
spectrului unui element, numai anumite lungimi de undă 
sînt permise, toate celelalte fiind interzise. 

Am stabilit astfel o asemănare între coarda care os¬ 
cilează şi atomul care emite o radiaţie. Să tragem acum 
concluziile care decurg din această analogie, oricît de ciu¬ 
dată s-ar părea ea, încercind să o ducem pînă la capăt, 
o dată ce am acceptat-o. Atomii fiecărui element sînt 
compuşi din particule elementare, cea mai grea consti¬ 
tuind nucleul, cele mai uşoare, electronii. Un asemenea 
sistem de particule se comportă ca un mic instrument 
acustic în care se produc unde staţionare. 

Dar o undă staţionară este rezultatul interferenţei a 
două şi, în general, chiar a mai multor unde progresive. 
Prin urmare, dacă analogia noastră are un sîmbure de 
adevăr, unei unde progresive trebuie să-i corespundă un 
sistem mai simplu decît atomul. Care este însă cel mai 
simplu sistem ? în lumea noastră materială nimic nu 
poate fi mai simplu decît un electron, o particulă ele¬ 
mentară, asupra căreia nu acţionează nici o forţă, adică 
un electron în repaus sau în mişcare uniformă. Acum, 
veriga următoare in lanţul analogiei noastre rezultă ime¬ 
diat : 

electron în mişcare uniformă —► unde de lungime 
de undă anumită. 

Aceasta a fost ideea nouă şi îndrăzneaţă a lui de Bro- 

glie. 

Am arătat mai înainte că există fenomene în care 
lumina manifestă un caracter ondulatoriu şi altele în 
care manifestă un caracter corpuscular. După ce ajunse¬ 
sem să considerăm, mai presus de îndoială, că lumina 
este o undă, am constatat, spre nedumerirea noastră, că, 
in unele cazuri, de exemplu în cazul efectului fotoelectric, 
ca se comportă ca o ploaie de fotoni. Pentru electroni 
situaţia este exact contrarie. Ne-am deprins cu ideea că 
electronii sînt particule, cuante elementare de electricitate 
jşi materie. Mai mult, le-am determinat sarcina şi masa. 
Ei bine, dacă ideea lui de Broglie conţine o parte de ade¬ 
văr atunci trebuie să existe fenomene în care materia 
să-şi dea la iveală caracterul ei ondulatoriu. La prima 
vedere, această concluzie, dedusă din analogia acustică, 
pare bizară şi de neînţeles. Ce poate avea de-a face un 
corpuscul in mişcare cu o undă ? Dar, aceasta nu ar fi 
prima dificultate de felul acesta pe care o întîmpinăm în 
fizică. Am întîlnit aceeaşi problemă în domeniul fenome¬ 
nelor optice. 

(Rolul esenţial în elaborarea unei teorii fizice îl joacă 
ideile fundamentale. Tratatele de fizică sînt pline de for¬ 
mule matematice complicate. Dar punctul de plecare al 
oricărei teorii fizice îl constituie ideile, nu formulele. 
Ulterior, ideile trebuie să îmbrace forma matematică a 
unei teorii cantitative pentru a permite confruntarea cu 
experienţa. Situaţia aceasta poate fi ilustrată chiar de 
exemplul problemei cu care ne ocupăm acum. Presupu¬ 
nerea principală a teoriei în discuţie este că electronul în 
mişcare uniformă se va comporta, în anumite fenomene, 
ca o undă. Să presupunem că un electron sau o ploaie de 
electroni, toţi avînd aceeaşi viteză, se mişcă uniform. Masa, 
sarcina şi viteza fiecărui electron individual sînt cunos¬ 
cute. Dacă ne-am propus să asociem într-un fel oarecare 
conceptul de undă cu mişcarea uniformă a unui electron 
sau a unor electroni, prima noastră întrebare trebuie să 
fie: care este lungimea de undă corespunzătoare elec¬ 
tronului ? Aceasta este o întrebare cantitativă şi, pentru 
a-i da un răspuns, trebuie construită o teorie mai mult 

sau mai puţin cantitativă. Ei bine, sarcina aceasta s-a 
dovedit foarte simplă : simplicitatea matematică a lucră¬ 
rii lui de Broglie, in care se lămureşte această chestiune, 
este pur şi simplu uimitoare. în perioada cînd elabora a- 
ceastă teorie, tehnica matematică a altor teorii fizice era, 
comparativ, foarte subtilă şi complicată. Aparatul mate¬ 
matic folosit în teoria undelor de materie este extrem 
de simplu şi elementar, dar ideile ei fundamentale sînt 
adinei şi bogate in consecinţe. 

Am arătat mai înainte, în cazul undelor de lumină şi 
al fotonilor, că orice afirmaţie formulată în limbajul ondu¬ 
latoriu poate fi tradusă in limbajul fotonilor, adică al 
corpusculelor de lumină. Acest lucru este valabil şi pen¬ 
tru undele electronice. Pentru electronii în mişcare uni¬ 
formă, se cunoaşte limbajul corpuscular. Dar orice afir¬ 
maţie formulată în limbajul corpuscular trebuie să poată 
fi tradusă în limbajul ondulatoriu, întocmai ca în cazul 
fotonilor. Regulile de traducere ne-au fost date de două 
fire conducătoare. Primul este analogia dintre undele de 
lumină şi undele electronice, adică dintre fotoni şi elec¬ 
troni, care ne va permite să folosim, în cazul materiei, a- 
ceeaşi metodă de traducere ca pentru lumină. Al doilea fir 
conducător derivă din teoria relativităţii restrînse. Legile 
jnaturii trebuie să fie invariante faţă de transformarea Lo- 
rentz, nu faţă de transformarea clasică. Aceste două fire 
conducătoare determină, împreună, lungimea de undă 
care corespunde unui electron în mişcare. Pentru un elec¬ 
tron care se deplasează, de exemplu, cu o viteză de 
16 000 km/s, rezultă din teorie o lungime de undă — 
uşor calculabilă — care cade în domeniul lungimilor de 
undă ale razelor X. Prin urmare, dacă caracterul ondu¬ 
latoriu al materiei poate fi pus în evidenţă, atunci de¬ 
monstrarea lui experimentală trebuie făcută ca şi pentru 
razele X. 

Să ne imaginăm un fascicul de electroni care se 
deplasează uniform, cu o viteză dată sau, în terminologia 
ondulatorie, o undă electronică omogenă şi să presupu¬ 
nem că ea cade pe un cristal foarte subţire care joacă 
rolul unei reţele de difracţie. Să admitem că distanţele 
dintre obstacolele pe care le reprezintă particulele cris- 

talului sînt de ajuns de mici pentru a se produce difracţia 
razelor X. în cazul acesta, ne putem aştepta la un efect 
similar pentru undele electronice de lungime de undă 
de acelaşi ordin de mărime. O placă fotografică ar trebui 
să înregistreze difracţia unor asemenea unde electronice 
care au străbătut pătura subţire de cristal. Experienţele 
confirmă efectiv, în mod neîndoielnic, fenomenul difrac¬ 
ţiei undelor electronice, ceea ce constituie unul din cele 
măi mari succese ale teoriei. Asemănarea idintre difracţia 
unei unde electronice şi cea a unor raze X este deosebit 
de\ evidpntă, cum rezultă din compararea figurilor de 
difracţie din planşa a treia. Ştim că o asemenea fotografie 
ne permite să determinăm lungimea de undă a razelor X* 
Aceeaşi metodă este valabilă şi pentru undele electronice. 
Figura de .difracţie ne dă lungimea undei de materie şi 
concordanţa cantitativă perfectă dintre teorie şi experi¬ 
enţă confirmă, în mod strălucit, raţionamentul nostru. 

Acest rezultat are insă drept efect lărgirea şi adinci- 
rea dificultăţilor noastre, ceea ce se poate ilustra limpede 
printr-un exemplu asemănător cu cel dat pentru o undă 
de lumină. Un fascicul de electroni proiectat pe o des¬ 
chidere foarte mică se va difracta întocmai ca o undă de 
lumină pe placa fotografică. Vor apărea inele luminoase 
şi întunecate. Să admitem că ar exista speranţa de a 
explica acest fenomen prin interacţiunea dintre electroni 
şi bordura orificiului, deşi această explicaţie nu prea 
pare posibilă. Cum rămîne însă atunci cu cazul a două 
deschideri, unde în loc de inele apar franje ? Cum este 
posibil ca prezenţa unui al doilea orificiu să schimbe cu 
desăvîrşire fenomenul ? Electronul este indivizibil şi evi¬ 
dent nu poate să treacă decît printr-unul singur din cele 
două orificii. De unde ar putea să ghicească un electron 
care trece printr-una din deschideri că puţin mai încolo 
există o a doua deschidere ? 

Mai înainte ne întrebasem : ce este lumina ? Este 6 
ploaie de corpuscule sau o undă ? Acum este cazul să în¬ 
trebăm : Ce este materia ? Ce este un electron ? El este 
o particulă sau o undă ? Cînd trece printr-un cîmp elec¬ 
tric sau magnetic exterior, electronul se comportă ca o 
particulă. Cînd este difractat de un cristal, se comporta 



Teoria cuantelor 221 


ca o undă. Vedem deci că în cazul cuantelor elementare 
de materie întîmpinăm aceeaşi dificultate ca în cazul 
cuantelor de lumină. Una dintre chestiunile fundamentale 
ridicate de progresul recent al ştiinţei este cum să împă¬ 
căm aceste două aspecte contradictorii : cel de materie 
şi cel de undă. Aceasta este una dintre acele dificultăţi 
fundamentale care o dată formulate, în cele din urmă, 
trebuie să determine un progres ştiinţific. Fizica a încercat 
să soluţioneze această problemă. Viitorul singur va decide 
dacă soluţia sugerată de fizica modernă este provizorie 
sau de durată. 


§ 40. UNDE DE PROBABILITATE 

4 

Potrivit mecanicii clasice, dacă noi cunoaştem po¬ 
ziţia şi viteza unui punct material, la un moment dat, 
precum şi forţele exterioare ce acţionează asupra lui, 
se poate prezice, din legile mecanicii, întreaga lui traiec¬ 
torie ulterioară. Afirmaţia : „în cutare moment punctul 
material are cutare viteză şi poziţie" are o semnificaţie 
bine precizată în mecanica clasică. Dacă această afirmaţie 
şi-ar pierde conţinutul, atunci, raţionamentul nostru 
(pag. 29) privitor la precizarea traiectoriei ar cădea. 

Pe la începutul secolului al XlX-lea, fizicienii Încer¬ 
caseră să reducă toată fizica la acţiunea unor forţe sim¬ 
ple asupra unor particule materiale, avînd poziţii şi vi¬ 
teze determinate în fiecare moment. Să ne amintim 
cum am descris mişcarea cînd am analizat mecanica la 
începutul călătoriei noastre prin domeniul problemelor 
fizice : în lungul unui drum bine definit am figurat mai 
întii puncte care indicau poziţia exactă a corpului la un 
moment dat, şi apoi vectori tangenţi care indicau orien¬ 
tarea şi valoarea vitezelor. Acestea sînt simple şi con¬ 
vingătoare. Totuşi nu le putem repeta în cazul cuantelor 
elementare de materie, adică al electronilor sau al cu¬ 
antelor de energie — adică al fotonilor. Deplasarea unui 
foton sau electron nu o putem reprezenta grafic în felul 
în care am reprezentat mişcarea in mecanica clasică. 
Exemplul celor două orificii demonstrează limpede a- 

ceasta : electronul şi fotonul par a trece prin amindouă 
deschiderile. Prin urmare, este imposibil să descriem tra¬ 
iectoria unui electron sau a unui foton în modul vechi, 
clasic. 

Fireşte, trebuie să presupunem existenţa unor pro¬ 
cese elementare, ca de pildă trecerea electronilor sau fo¬ 
tonilor prin orificiu. Existenţa cuantelor elementare de 
materie şi energie nu poate fi pusă la îndoială, dar legile 
elementare nu pot fi formulate precizînd poziţiile şi vite¬ 
zele din fiecare moment în modul simplu al mecanicii 
clasice. 

Să încercăm deci altă soluţie. Să repetăm de un nu¬ 
măr foarte mare de ori acelaşi proces elementar. Să tri¬ 
mitem, unul după altul, electronii în direcţia orificiilor, 
Cuvîntul „electron" este folosit aici pentru fixarea ide¬ 
ilor ; raţionamentul este valabil şi pentru fotoni. 

Repetăm, deci, experienţa noastră de foarte multe 
ori, în mod perfect identic : electronii se îndreaptă cu a- 
ceeaşi viteză in direcţia celor două deschideri. Aproape 
nu trebuie să amintim că aceasta este o experienţă ide¬ 
alizată care nu poate fi efectuată în realitate, dar care 
poate fi foarte bine imaginată : nu putem proiecta elec¬ 
troni sau fotoni izolaţi cum ies gloanţele din ţeava unei 
puşti. 

Rezultatul acestei experienţe trebuie să fie bine cu¬ 
noscutele inele întunecate şi luminoase, cînd avem o sin¬ 
gură deschidere, şi dungi întunecate şi luminoase, cînd 
avem două deschideri. Dar cazul acesta se deosebeşte fun¬ 
damental de cel al unui singur electron. Raţionînd asu¬ 
pra electronului individual, rezultatul experimetal este 
de neînţeles. în cazul repetării experienţei, interpretarea 
devine însă mai simplă : franjele luminoase apar acolo 
unde cad mulţi electroni, cele mai puţin luminoase unde 
cad mai puţini electroni, iar un punct întunecat de tot, 
unde nu cad de loc electroni. Bineînţeles, nu avem dreptul 
să presupunem că toţi electronii trec prin aceeaşi gaură. 
Dacă ar fi aşa, ar fi absolut indiferent dacă cealaltă 
gaură este sau nu obturată. Dar ştim că, acoperind cea- 
lalată gaură, fenomenul se schimbă. întrucit o particulă 
este indivizibilă, nu putem admite că ea trece prin amin- 

două orificiile. Dar faptul că experienţa a fost repetată 
de multe ori sugerează o altă interpretare : probabil că 
unii din electroni trec prin prima deschidere, ceilalţi prin 
cea de a doua. Nu ştim de ce un electron anumit ar alege 
o deschidere anumită, dar rezultatul repetării experien¬ 
ţei trebuie să fie participarea ambelor orificii la trans¬ 
miterea electronilor de la izvor la ecran. Dacă ne mărginim 
să deducem ce se întîmplă cu mulţimea de electroni la 
repetarea experienţei fără a ne preocupa de comportarea 
particulelor individuale, atunci diferenţa dintre cazul cînd 
se formează inele şi cel cînd se formează franje devine 
inteligibilă. Din discutarea unui şir de experienţe a luat 
naştere o nouă idee, cea a ansamblului de particule în 
care fiecare particulă, luată în parte, se compoartă în- 
tr-un mod imprevizibil. Traiectoria unui electron izolat 
nu o putem prevedea ; putem, totuşi, prezice că, în cele 
din urmă, se vor obţine dungi luminoase şi întunecate pe 
ecran. 

Să părăsim pentru scurt timp fizica cuantică. 

In fizica clasică am văzut că, dacă ştim poziţia şi 
viteza unui punct material la un moment dat precum şi 
forţele care acţionează asupra lui, putem să prezicem 
traiectoria lui ulterioară. Am văzut, de asemenea, cum 
punctul de vedere mecanicist se aplică în teoria cinetică a 
materiei. Dar," din consideraţiile făcute în cadrul acestei 
teorii, s-a născut o idee nouă. Penţru înţelegerea celor 
ce urmează ne va fi util să sezisăm perfect această idee. 

Să presupunem că avem un vas care conţine un gaz.. 
Dacă ne-am propune să precizăm mişcarea tuturor parti¬ 
culelor sale ar trebui să determinăm mai întîi stările lor 
iniţiale, adică poziţiile şi vitezele iniţiale ale tuturor parti- 
lelor. Chiar dacă acest lucru ar fi posibil, nu ne-ar ajunge* 
o viaţă de om pentru a însemna rezultatul pe hîrtie, atît 
este de mare numărul particulelor care ar trebui catalo¬ 
gate. Dacă am încerca, în problema aceasta, să ne servim 
de metodele cunoscute ale mecanicii clasice pentru a cal¬ 
cula poziţiile finale ale particulelor, dificultăţile ar fi de 
neînvins. In principiu, ar fi posibil să folosim metoda a- 
plicată, de exemplu, mişcării planetelor, în practică ea 
este însă neîntrebuinţabilă şi trebuie să cedeze locul mc- 

todei statistice . Această metodă ne dispensează de a cu¬ 
noaşte exact starea iniţială. Ştiind mai puţin despre sis¬ 
tem la un moment dat, vom fi mai puţin in stare să a- 
firmăm ceva despre trecutul sau viitorul lui. Destinul unei 
particule individuale a gazului devine indiferent ; problema! 
noastră este de altă natură. Nu întrebăm de exemplu, 
„care este viteza fiecărei particule în acest moment ?" 
Ci : „Cîte particule au o viteză cuprinsă între 300 şi 400 
metri pe secundă ?“ Nu ne preocupăm de indivizi. Ceea 
oe căutăm să determinăm sînt valorile medii care carac¬ 
terizează întregul ansamblu. Este limpede că metoda 
.statistică de raţionament are un sens numai dacă sistemul 
constă dintr-un număr mare de indivizi. 

Aplicînd metoda statistică nu putem prevedea com¬ 
portarea unui individ dintr-o mulţime. Putem, totuşi, pre¬ 
zici şansa, probabilitatea ca el să se comporte într-un 
anumit mod. Dacă legile noastre statistice ne spun de 
exemplu că o treime din particule au o viteză cuprinsă 
între 300 şi 400 metri pe secundă, aceasta înseamnă că, 
repetînd observaţiile noastre asupra unui număr mare de 
particule, vom obţine efectiv această medie sau, altfel 
‘exprimat, că probabilitatea de a găsi o particulă cu viteza 
«cuprinsă în aceste limite este de 1/3. 

Asemănător, a cunoaşte media natalităţii unei mari 
comunităţi de oameni nu înseamnă a şti idacă cutare fami¬ 
lie are sau nu un copil. Aceasta înseamnă a cunoaşte un 
rezultat statistic in care indivizii nu joacă nici un rol. 

Înregistrînd numerele de circulaţie ale multor auto¬ 
mobile vom stabili în scurt timp că o treime din aceste 
numere sînt divizibile prin 3. Aceasta nu ne dă însă posi¬ 
bilitatea de a prevedea dacă numărul automobilului care 
trece în clipa de faţă are această însuşire : legile statistice 
pot fi aplicate numai unor colective mari, dar nu şi mem¬ 
brilor individuali. 

Să revenim acum la problema noastră cuantică. 

Legile fizicii cuantice au un caracter statistic. Aceasta 
înseamnă că ele nu se referă la un sistem izolat ci la un 
ansamblu de sisteme identice. Ele nu pot fi verificate prin 
măsurări asupra unui individ, ci numai printr-o serie de 
măsurări repetate. 

Dezintegrarea radioactivă, accesibilă observaţiilor noa¬ 
stre, constă din numeroase evenimente de acelaşi tip. 
Fizica cuantică încearcă să formuleze legile care guver¬ 
nează această transmutare spontană a unui element în 
altul. Ştiind, de exemplu, că în interval de 1 600 de ani, 
jumătate dintr-un gram de radiu se va dezintegra şi ju¬ 
mătate va rămîne, putem prevedea aproximativ citi atomi 
se vor dezintegra intr-o jumătate de oră. Totuşi, chiar 
într-o expunere teoretică nu putem preciza de ce tocmai 
cutăror atomi li s-a împlinit sorocul. Cunoştinţele noastre 
actuale nu ne permit să desemnăm atomii individuali con¬ 
damnaţi să se dezintegreze. Soarta unui atom nu depinde 
de vîrsta lui. Nu cunoaştem cîtuşi de puţin legea care gu¬ 
vernează comportarea lor individuală. Se pot formula nu¬ 
mai legi statistice, legi care guvernează ansambluri mari 
de atomi. 

Să luăm un alt exemplu. Lumina emisă de un gaz, pri¬ 
vită printr-un spectroscop, prezintă linii de anumite lun¬ 
gimi de undă. Apariţia unui grup de anumite lungimi de 
undă este caracteristică pentru acele fenomene atomice, 
in care este pusă în evidenţă existenţa cuantelor elemen¬ 
tare. Dar problema aceasta are şi un alt aspect. Unele din 
liniile spectrale sînt foarte accentuate, altele sînt mai slabe. 
O linie accentuată indică emiterea unui număr relativ mare, 
o linie slabă (fluă) a unui număr relativ mic de fotoni 
aparţinând lungimii de undă corespunzătoare. Teoria face 
şi în cazul acesta, numai afirmaţii de natură statistică. Fie¬ 
care linie corespunde unei tranziţii de la un nivel energetic 
mai înalt la unul mai jos. Teoria ne indică numai proba¬ 
bilitatea fiecărei tranziţii posibile dar nu ne spune nimic 
despre tranziţia efectivă a atomului individual. Teoria se 
verifică strălucit deoarece toate aceste fenomene sînt de¬ 
terminate de mulţimi mari şi nu de indivizi izolaţi. 

S-ar părea că noua fizică cuantică se aseamănă în- 
trucîtva cu teoria cinetică a materiei, de vreme ce amân¬ 
două sînt de natură statistică şi amîndouă se referă la 
un număr mare de particule. Dar aceasta nu corespunde 
realităţii. Este foarte important să înţelegem şi diferen¬ 
ţele, nu numai asemănările acestei analogii. Asemănarea 
dintre teoria cinetică a materiei şi fizica cuantică consistă, 

15 — Evoluţia fizicii 

mai cu seamă, în caracterul lor statistic. Care sînt însă 
diferenţele dintre ele? 

Dacă vrem să ştim cîţi bărbaţi şi cîte femei trecuţi 
de 20 de ani trăiesc într-un oraş, trebuie să-i cerem fie¬ 
cărui cetăţean să completeze un formular care să conţină 
rubricile : sex masculin, sex feminin şi vîrsta. Admiţînd 
că toate răspunsurile sînt corecte, numărindu-le după 
clasarea lor, vom stabili un rezultat de natură statistică. 
Numele şi adresa fiecărui individ in parte nu contează* 
deşi informaţia noastră statistică a fost dobîndită tre- 
cînd în revistă cazurile individuale. în mod asemănător* 
în teoria cinetică a materiei legile statistice care guver¬ 
nează ansamblul sînt dobîndite pe baza unor legi indivi¬ 
duale. 

Dar în fizica cuantică situaţia este cu totul alta. Aici 
legile statistice sînt date direct. Legile individuale nu sînt 
luate în considerare. în exemplul cu fotonul sau electro¬ 
nul şi cele două deschideri am văzut că nu putem preciza 
mişcarea posibilă în spaţiu şi în timp a unei particule 
elementare, cum făcusem în fizica clasică. Fizica cuantică 
abandonează legile individuale ale particulelor elementare 
şi enunţă direct legile statistice care guvernează ansam¬ 
blurile. Este imposibil să precizăm, pe baza fizicii cuan¬ 
tice, poziţiile şi vitezele unei particule elementare sau 
să-i prezicem traiectoria, ca în fizica clasică. Fizica cu¬ 
antică are de a face numai cu ansambluri şi legile ei sînt 
pentru mulţimi şi nu pentru indivizi. 

Necesitatea necruţătoare şi nu speculaţia sau dorinţa 
de mai nou ne constrîng să ne schimbăm concepţia noas¬ 
tră clasică. Dificultăţile aplicării concepţiei vechi au fost 
schiţate numai pentru un singur exemplu, cel al fenomene¬ 
lor de difracţie. Am putea însă cita multe altele, la fel de 
elocvente. Schimbările de concepţie ne sînt impuse necon¬ 
tenit de încercările noastre de a înţelege realitatea. Dar de 
fiecare dată viitorul îşi rezervă dreptul de a hotărî dacă 
am găsit singura soluţie posibilă sau dacă există o mo¬ 
dalitate mai bună de a înlătura dificultăţile. 

Am fost deci nevoiţi să părăsim descrierea cazurilor 
individuale, ca evenimente obiective în spaţiu şi timp, în- 
locuind-o cu legi de natură statistică. Aceasta este esenţa 
fizicii cuantice modeme. 

Pînă acum, ori de cîte ori am introdus o realitate 
fizică nouă, de plidă cîmpul electromagnetic, cîmpul gra¬ 
vitaţional, am încercat să indicăm, într-o formă generală, 
caracteristicile ecuaţiilor prin care erau formulate mate¬ 
matic ideile respective. Vom face acelaşi lucru cu fizica 
cuantică, referindu-ne numai foarte pe scurt la lucră¬ 
rile lui Bohr, de Broglie, Schrodinger, Heisenberg, Dirac 
şi Born. 

Să considerăm cazul unui electron. El poate fi supus 
acţiunii unui cîmp electromagnetic exterior oarecare, sau 
poate fi liber de orice acţiune exterioară. Fie că se mişcă, 
de exemplu, în cîmpul unui nucleu atomic, fie că se di- 
fractă pe un cristal, fizica cuantică ne învaţă să formu¬ 
lăm ecuaţiile matematice corespunzătoare. 

Am stabilit că există o asemănare între o coardă vi¬ 
brantă, membrana unei tobe, un instrument de suflat sau 
oricare alt instrument acustic, pe de o parte, şi un atom 
care radiază, pe de altă parte. Asemănarea aceasta există 
şi între ecuaţiile matematice care guvernează problemele 
acustice şi cele care guvernează problemele fizicii cuan¬ 
tice. Dar, interpretarea fizică a mărimilor care intervin 
în cele două cazuri este cu totul diferită. Mărimile fizice 
care descriu coarda vibrantă şi atomul care radiază au 
un caracter cu totul diferit, în ciuda asemănării formale 
a acestor ecuaţii. în cazul coardei vibrante ne întrebăm 
care este deplasarea din poziţia 1 normală a unui punct ar¬ 
bitrar, la un moment oarecare. Pentru a răspunde, este de 
ajuns să cunoaştem forma coardei într-un singur mo¬ 
ment al vibraţiei ei, deoarece, în cazul acesta, din ecua¬ 
ţiile matematice ale coardei vibrante rezultă deplasarea ei 
din poziţia normală în orice alt moment. Faptul că, la 
un moment dat, fiecărui punct al coardei îi corespunde 
o deplasare anumită din poziţia normală este exprimat 
mai riguros astfel: pentru fiecare moment, deplasarea de 
la valoarea normală este o funcţiune de coordonatele 
coardei. Toate punctele coardei formează un continuum 
unidimensional; deplasarea este o funcţiune definită în a- 
cest continuum unidimensional deoarece ea poate fi calcu¬ 
lată din ecuaţiile coardei vibrante. 

în mod analog, în cazul unui electron avem o anu- 

mită funcţiune pentru fiecare punct al spaţiului şi pentru 
fiecare moment. Vom numi această funcţie undă de pro- 
babilitate . în analogia noastră, unda de probabilitate co¬ 
respunde abaterii de la poziţia normală din problema a- 
custică. Unda de probabilitate este, în fiecare moment, 
o funcţiune definită pe un continuum tridimensional, în 
vreme ce în cazul corzii deplasarea era, în fiecare mo¬ 
ment, o funcţiune definită pe un continuum unidimensio¬ 
nal. Unda de probabilitate constituie un catalog al cunoş¬ 
tinţelor noastre asupra sistemului cuantic studiat şi ne per¬ 
mite să răspundem la toate problemele, evident, statistice 
referitoare la acest sistem. Ea nu ne indică, de exemplu, 
poziţia sau viteza electronului in fiecare moment, de¬ 
oarece o asemenea problemă nu are sens în fizica cuan¬ 
tică. In schimb ea ne indică probabilitatea de a 
intîlni un electron într-un punct anumit sau ne spune 
unde avem cea mai mare şansă de a-1 întîlni. Rezultatul 
nu se referă la o măsurare ci la un număr mare de mă¬ 
surări'. Cu alte cuvinte, ecuaţiile fizicii cuantice deter¬ 
mină unda de probabilitate, după cum ecuaţiile lui Max¬ 
well determină cîmpul electromagnetic şi ecuaţiile gravi¬ 
taţionale determină cîmpul gravitaţional. Legile fizicii cu¬ 
antice sînt tot legi de structură. Dar semnificaţia con¬ 
ceptelor fizice legate de aceste ecuaţii ale fizicii cuan¬ 
tice este mult mai abstractă decît in cazul cîmpului elec- 
ţromagnetic şi gravitaţional ; ele ne furnizează numai 
mijloacele matematice de a soluţiona probleme cu carac¬ 
ter statistic. 

Pînă acum am considerat electronul într-un cîmp ex¬ 
terior. Dar dacă am avea de-a face nu cu un electron, 
sarcina cea mai mică posibilă, ci cu o sarcină considera¬ 
bilă care conţine miliarde de electroni, atunci am putea 
să nu ţinem cont de toată teoria cuantică şi să tratăm 
problema potrivit fizicii vechi, precuantice. Vorbind, de 
exemplu, despre curentul care trece printr-o sîrmă, de 
un conductor încărcat, de o undă electromagnetică, pu¬ 
tem folosi vechea noastră fizică simplă conţinută în ecu¬ 
aţiile lui Maxwell. Nu mai putem face aceasta cînd avem 
de a face cu efectul fotoelectric, cu intensitatea liniilor 
spectrale, cu radioactivitatea, cu difracţia undelor elec¬ 
tronice şi cu multe alte fenomene în care se manifestă 

caracterul cuantic al materiei şi energiei. în cazul acesta, 
ca să zicem aşa, trebuie să urcăm încă un etaj. în vreme 
ce în fizica clasică vorbeam despre poziţiile şi vitezele 
unei particule, acum trebuie să considerăm unde de pro¬ 
babilitate intr-un continuum tridimensional, care cores¬ 
punde problemei unei singure particule. 

Fizica cuantică ne dă prescripţiile ei pentru tratarea 
unei probleme dacă ştim să tratăm o problemă analogă 
din punct de vedere al fizicii clasice. 

Pentru o singură particulă elementară, electron sau 
foton, avem unda de probabilitate într-un continuum tri¬ 
dimensional, undă care caracterizează comportarea statis¬ 
tică a sistemului în cazul unor experienţe repetate des. 
Cum rămîne însă cînd avem de-a face nu cu una ci cu 
două particule care inter acţionează, de exemplu cu doi 
electroni, un electron şi un foton sau un electron şi un 
nucleu? Nu putem să le tratăm independent descriind pe 
fiecare printr-o undă de probabilitate în trei dimensiuni, 
tocmai din cauza interacţiunii lor. Nu este greu să ne 
dăm seama cum poate fi descris în fizica cuantică un sis¬ 
tem compus din două particule care interacţionează. Nu 
avem decît să coborîm la etajul inferior, să ne întoarcem 
pentru o clipă la fizica clasică. Poziţia a două puncte ma¬ 
teriale în spaţiu este caracterizată, în fiecare moment, 
prin şase numere, cîte trei pentru fiecare punct. Toate 
poziţiile posibile ale celor două puncte materiale formează 
deci un continuum şasedimensional şi nu un continuum tri¬ 
dimensional ca în cazul unui singur punct. Urcînd acum 
din nou la etajul superior, la fizica cuantică, corespon¬ 
dentul este unda de probabilitate într-un continuum şase¬ 
dimensional şi nu într-un continuum tridimensional ca în 
cazul unei particule. Asemănător pentru trei, patru sau 
mai multe particule, undele de probabilitate respective 
vor fi funcţiuni definite într-un continuum cu nouă, două¬ 
sprezece sau mai multe dimensiuni. 

Aceasta arată limpede că undele de probabilitate sînt 
mai abstracte decît cîmpul electromagnetic şi gravitaţio¬ 
nal care există şi se propagă în spaţiul nostru tridimen¬ 
sional. Continuumul multidimensional formează domeniul 
de definiţie pentru undele de probabilitate şi numai pen- 

tru o singură particulă trebuie ca numărul de dimensiuni 
să fie egal cu acela al spaţiului fizic. Singură semnificaţie 
fizică a undei de probabilitate este că ea ne permite, atît 
în cazul mei multor particule cit şi în cazul uneia sin¬ 
gure, să soluţionăm acele probleme statistice care au sens. 
Astfel, de exemplu, pentru un electron putem întreba care 
este probabilitatea de a-1 întîlni într-un anumit punct? 
In cazul a două particule, ne-am putea întreba care este 
probabilitatea de a întîlni, la un moment dat, cele două 
particule în două puncte anumite? 

Primul pas cu care ne-am abătut de la fizica clasică 
a fost părăsirea descrierii cazurilor individuale ca eve¬ 
nimente obiective în spaţiu şi timp, şi adoptarea meto¬ 
dei statistice furnizată de unda de probabilitate. O dată 
ce am păşit pe această cale, sîntem obligaţi să ne adîn- 
cim în abstracţie. Trebuie să introducem unde de probabili¬ 
tate cu multe dimensiuni, corespunzătoare problemei mai 
multor particule. 

Pentru simplicitate, să numim acum fizică clasică tot 
ce nu este mecanică cuantică. Fizica clasică şi cea cuantică 
se deosebesc radical. Obiectivul fizicii clasice este des¬ 
crierea unor obiecte care există în spaţiu şi formularea 
legilor care guvernează schimbările lor în timp. Dar fe¬ 
nomenele care pun în evidenţă dubla natură, de particulă 
şi de undă, afît a materiei cît şi a radiaţiei, caracterul 
evident statistic al proceselor elementare, cum ar fi dez¬ 
integrarea radioactivă, difracţia, emisia liniilor spectrale 
şi multe altele, ne-au constrîns să părăsim această con¬ 
cepţie. Fizica cuantică nu-şi propune să descrie obiecte 
individuale în spaţiu şi variaţiile lor în timp. în fizica 
cuantică nu este loc pentru afirmaţii de tipul : obiectul 
acesta este „aşa şi pe dincolo" sau „are cutare proprie¬ 
tate". în locul lor avem afirmaţii de tipul : există cutare 
probabilitate ca un obiect individual să fie „aşa şi pe din¬ 
colo" sau să aibă „cutare proprietate". în fizica cuantică 
nu este loc pentru legi care guvernează variaţiile în timp 
ale unui obiect individual. în locul lor avem legi care gu¬ 
vernează variaţiile în timp ale probabilităţii. Numai această 
schimbare fundamentală introdusă în fizică de teoria cu¬ 
antelor a făcut posibilă explicarea adecuată a caracterului 
vădit discontinuu şi statistic al evenimentelor din do- 

meniul fenomenelor în care îşi manifestă existenţa cuan¬ 
tele de materie şi radiaţie. 

Apar însă probleme şi mai grele care nu au fost încă 
rezolvate pe deplin nici pînă astăzi. Vom menţiona numai 
unele din aceste probleme nerezolvate. Ştiinţa nu este şi 
nu va fi niciodată o carte terminată ; fiecare progres im¬ 
portant ridică noi probleme. Fiecare dezvoltare ridică, cu 
timpul, dificultăţi şi mai adînci. 

Ştim că în cazul simplu al uneia sau a mai multor 
particule, putem trece de la descrierea clasică la cea cu¬ 
antică, de la descrierea obiectivă a evenimentelor în spa¬ 
ţiu şi în timp la undele de probabilitate. Dar să ne amin¬ 
tim noţiunea de cîmp extrem de importantă în fizica cla¬ 
sică. Cum putem descrie interacţiunea dintre cuantele 
elementare de materie şi cîmp? Dacă pentru descrierea 
cuantică a zece particule este necesară o undă de pro¬ 
babilitate definită într-un spaţiu cu treizeci de dimen¬ 
siuni, atunci pentru descrierea cuantică a unui cîmp ar fi 
necesară o undă de probabilitate definită într-un spaţiu 
cu un număr infinit de dimensiuni. Trecerea de la con¬ 
ceptul clasic de cîmp la problema cuantică corespunză¬ 
toare, a undelor de probabilitate, reprezintă un pas foarte 
greu. în cazul de faţă, a urca un etaj nu este o sarcină 
•uşoară şi toate soluţiile acestei probleme propuse pînă 
acum trebuie considerate nesatisfăcătoare. Mai există încă 
o problemă fundamentală. în toate raţionamentele noas¬ 
tre privitoare la trecerea de la fizica clasică la cea cuan¬ 
tică am făcut uz de descrierea veche, prerelativistâ, în 
care spaţiul şi timpul erau tratate separat. Or, dacă luăm 
ca punct de plecare descrierea clasică propusă de teoria 
relativităţii, atunci trecerea la problema cuantică se com¬ 
plică şi mai mult. Problema aceasta a fost atacată de 
fizica modernă, dar soluţia ei este încă departe de a fi 
completă şi satisfăcătoare. Construirea unei fizici consis¬ 
tente a particulelor grele cari alcătuiesc nucleele întîm- 
pină, de asemenea, dificultăţi. In ciuda abundenţei datelor 
experimentale şi a numeroaselor încercări de a arunca lu¬ 
mină asupra problemelor fizicii nucleare, în domeniul a- 
cesta bîjbîim încă în întuneric chiar în problemele fun¬ 
damentale. 

Fără îndoială că fizica cuantică a explicat o mare va¬ 
rietate de fapte, în majoritatea cazurilor realizîndu-se o 
concordanţă strălucită între teorie şi observaţie. Noua fi¬ 
zică cuantică ne îndepărtează şi mai mult de vechea con¬ 
cepţie mecanicistă şi o revenire la vechile poziţii pare mai< 
puţin probabilă ca oricînd. Totuşi, nu există îndoială asu¬ 
pra faptului că fizica cuantică trebuie să rămînă bazată 
tot pe două concepte : pe materie şi pe cîmp. Ea este* 
în acest sens, o teorie dualistă şi nu poate duce nici cu 
un pas mai aproape de realizare vechea noastră proble¬ 
mă de a reduce totul la conceptul de cîmp. Dezvoltarea 
viitoare se va face oare pe făgaşul trasat de fizica cuan¬ 
tică sau se vor introduce noi idei revoluţionare în fizică? 
Va face drumul progresului o nouă cotitură cum a mai 
făcut de atîtea ori în trecut? 

în cursul anilor din urmă, toate dificultăţile fizicii 
cuantice au fost concentrate în jurul a cîtorva puncte 
principale. Fizica aşteaptă cu nerăbdare înlăturarea lor. 
Dar nu avem nici un mijloc de a prevedea cînd şi în ce 
sens se vor risipi complicaţiile actuale. 

§ 41. FIZICA ŞI REALITATEA 

Care sînt concluziile generale ce se desprind din dez¬ 
voltarea fizicii aşa cum a fost ea schiţată aici, sub forma 
expunerii ideilor fundamentale? 

Ştiinţa nu este asemenea unei colecţii de legi, un ca¬ 
talog de fapte disparate. Ea este o creaţie a minţii ome¬ 
neşti, făurită din idei şi noţiuni liber inventate. Teorile 
fizice încearcă să ne dea o imagine a realităţii şi să sta¬ 
bilească legătura ei cu lumea vastă a impresiilor noastre. 
Aşadar, construcţiile minţii noastre nu sînt justifi¬ 
cate decît în măsura şi în sensul în care teoriile noastre 
reuşesc să realizeze această legătură. 

Am cunoscut realităţi noi create de progresul fizicii. 
Dar acest lanţ al creaţiei poate fi urmărit mult în afara 
punctului de plecare al fizicii. Unul dintre conceptele cele 
mai primitive este cel de obiect. Noţiunile de copac, cal r 
corp material oarecare, sînt creaţii elaborate pe baza ex¬ 
perienţei, chiar dacă impresiile din care derivă au un 

caracter primar în comparaţie cu lumea fenomenelor fi¬ 
zice. O pisică care se joacă cu un şoarece îşi creează şi ea 
realitatea ei primară, printr-un proces mintal. Faptul că 
pisica reacţionează asemănător faţă de fiecare şoarece 
care-i iese în cale denotă că ea îşi creează noţiuni şi teorii 
care o călăuzesc în lumea ei proprie de impresii sensibile. 

„Trei copaci" reprezintă un lucru diferit de „doi co¬ 
paci" ; de asemenea „doi copaci" reprezintă un lucru di¬ 
ferit de „două pietre". Prin urmare noţiunile corespunză¬ 
toare numerelor pure 2, 3, 4..., desprinse de obiectele din 
care au derivat, sînt creaţii raţionale, care descriu reali¬ 
tatea lumii noastre. 

Sentimentul subiectiv (psihologic) de timp ne dă po¬ 
sibilitatea să ne ordonăm impresiile, să stabilim dacă un 
eveniment precede un altul. Dar a lega de fiecare mo¬ 
ment un număr cu ajutorul unui ceasornic, a privi tim¬ 
pul ca un continuum unidimensional reprezintă o adevă¬ 
rată invenţie ; tot astfel şi conceptele de geometrie eucli¬ 
diană şi neeuclidiană, precum şi interpretarea spaţiului 
nostru ca un continuum tridimensional. 

Fizica a început, în fapt, cu inventarea masei, a forţei 
şi a sistemului inerţial. Aceste concepte sînt toate in¬ 
venţii libere. Ele au condus la formularea concepţiei me¬ 
caniciste. Pentru fizicianul de la începutul secolului al 
XlX-lea realitatea lumii exterioare se reducea la particule 
între care acţionau forţe simple dependente numai de 
distanţă. El a încercat să-şi salveze, un timp cît mai în¬ 
delungat, convingerea că va izbuti să explice toate eve¬ 
nimentele din natură exclusiv cu aceste concepte funda¬ 
mentale ale realităţii. Dificultăţile provocate de deviaţia 
acului magnetic şi cele legate de structura eterului ne-au 
obligat să creăm o realitate mai subtilă. Astfel s-a năs¬ 
cut importanta invenţie a cîmpului electromagnetic. A fost 
necesară o imaginaţie ştiinţifică îndrăzneaţă pentru a se- 
zisa faptul că nu comportarea corpurilor ci comportarea 
a ceva ce se află între ele, adică a cimpului, este esen¬ 
ţială pentru ordonarea şi înţelegerea evenimentelor. 

Evoluţia ulterioară a distrus vechile concepte şi a 
creat altele noi. Timpul absolut şi sistemul de coordo- 

nate inerţial au fost părăsite de teoria relativităţii. Fon¬ 
dul pe care se desfăşoară toate evenimentele a încetat 
astfel să fie timpul unidimensional şi continuumul tridi¬ 
mensional al spaţiului, locul lor luîndu-1 continuumul cua- 
dridimensional spaţiu-timp, o altă invenţie liberă, cu noi 
proprietăţi de transformare. Sistemul inerţial de coordo¬ 
nate a încetat să fie necesar. Orice sistem de coordonate 
a devenit deopotrivă de adecuat pentru descrierea eveni¬ 
mentelor din natură. 

Teoria cuantelor a creat, de asemenea, aspecte noi şi 
esenţiale ale realităţii noastre ; discontinuitatea a luat lo¬ 
cul continuităţii. în locul legilor care guvernează indivizii 
au apărut legi de probabilitate. 

Chiar dacă realitatea creată de fizica modernă este 
departe de realitatea începuturilor, obiectivul ei, ca de 
altfel al oricărei teorii fizice, rămîne totdeauna acelaşi. 

Cu ajutorul teoriilor fizice încercăm să ne croim o 
potecă prin labirintul faptelor observate, să ordonăm şi 
să înţelegem lumea impresiilor noastre sensibile. Fap¬ 
tele observate căutăm să le deducem în mod logic din 
conceptul nostru de realitate. Dar fără convingerea că 
este posibilă redarea realităţii cu construcţiile noastre teo¬ 
retice, fără credinţa în armonia interioară a lumii noastre, 
nu ar putea exista ştiinţă. Această credinţă este şi va ră¬ 
mîne pentru totdeauna motorul fundamental al oricărei 
creaţii ştiinţifice. De-a lungul tuturor eforturilor noastre, 
în fieciare luptă dramatică între concepţiile vechi şi cele 
noi, recunoaştem acelaşi îndemn nestăvilit spre cunoaş¬ 
tere, aceeaşi credinţă neclintită în armonia lumii noastre, 
întărită din ce în ce mai mult de obstacolele tot mai 
mari, care se ridică în calea înţelegerii. 

Rezumăm : 

Varietatea faptelor din domeniul fenomenelor atomice 
ne constrînge să inventăm încă o dată noi concepte fi¬ 
zice. Materia are o structură granulară ; ea este compusă 
din particule elementare , din cuante elementare de mate¬ 
rie. Prin urmare, sarcina electrică are o structură granu¬ 
lară şi, faptul cel mai important din punctul de vedere 
dl teoriei cuantelor este că această structură o are şi 

energia. Fotonii sînt cuantele de energie din care este 
compusă lumina. 

Lumina este o undă sau o ploaie de fotoni? Un fas¬ 
cicul de electroni este o ploaie de particule elementare 
sau o undă? Aceste întrebări fundamentale sînt imputse 
fizicienilor de către experienţa. Căutînd un răspuns la a- 
ceste întrebări, trebuie să abandonăm descrierea eveni¬ 
mentelor atomice ca pelrecîndu-se în spaţiu şi timp, fiind 
necesar să ne îndepărtăm şi mai mult de vechea concep¬ 
ţie mecanicistă. Fizica cuantică formulează legi care gu¬ 
vernează mulţimi, nu indivizi. Ea nu descrie proprietăţi 
ci probabilităţi; ea nu formulează legi care să descrie vii¬ 
torul sistemului ci legi care guvernează variaţiile în timp 
ale probabilităţilor şi care se referă la artsambluri mari 
de indivizi. 

